ועדת הכספים, כנסת 24, פרוטוקול מספר 141, 2021-10-27 20:00

אלכס קושניר: ערב טוב.

אלכס קושניר: מזמן לא התראינו, לא נפגשנו.

אלכס קושניר: כיף לראות את כולכם.

אלכס קושניר: אתמול סיימנו את החלק של התקציב, תוספת אחת.

אלכס קושניר: הייתה טעות סופר ולכן נאלצנו להישאר פה ולעבוד על החישובים.

אלכס קושניר: כתוצאה מכך בנוסח המילולי שעליו אנחנו נדון עכשיו נצטרך לשנות את הסכומים.

שלומית ארליך: רק להתאים אותם למה שהצבענו.

אלכס קושניר: להתאים אותם לשינויים בעקבות הדברים שהיו אתמול.

בצלאל סמוטריץ': זה נושא חדש.

נעמה לזימי: מה שתיקנתי אתמול לא תוקן, אני רואה בפרוטוקול.

אלכס קושניר: עכשיו נתקן את זה.

בצלאל סמוטריץ': זה שינוי דרמטי.

אלכס קושניר: אגב זה בעקבות השינוי שאתה ביקשת.

בצלאל סמוטריץ': לא נכון.

בצלאל סמוטריץ': זה התחיל מ-10 מיליארד שקל.

בצלאל סמוטריץ': התיקון הראשון היה בגלל ה-10 מיליארד הנוספים.

אופיר כץ: מה שסמוטריץ' ביקש זה לא מה שאני ביקשתי.

אלכס קושניר: זה נכון.

אלכס קושניר: מה שנכון נכון, פה אני מסכים.

שלומית ארליך: אנחנו בהסתייגויות.

שלומית ארליך: אני רק מקריאה את התיקון.

בצלאל סמוטריץ': מה שיש לנו פה ב-PDF זה הנוסח המתוקן?

טמיר כהן: לא, הוא לא מתוקן.

טמיר כהן: זה הנוסח המקורי.

בצלאל סמוטריץ': אני חושב שאתם צריכים להפיץ לנו את זה מראש.

שלומית ארליך: יש תיקונים שכבר תיקנו אותם בפעם הקודמת.

שלומית ארליך: נטענה לגביהם כבר טענת נושא חדש.

בצלאל סמוטריץ': אמרתם שבמספרים אי אפשר לטעון טענת נושא חדש.

בצלאל סמוטריץ': בנוסח המילולי בטח אפשר לטעון.

שלומית ארליך: פה נטענה כבר טענת נושא חדש.

אלכס קושניר: נטענה ודנו בה.

שלומית ארליך: היינו כבר בוועדת הכנסת לדיון בה.

בצלאל סמוטריץ': על מה נטענה טענת נושא חדש?

שלומית ארליך: על המספרים.

שלומית ארליך: אנחנו רק עושים את ההתאמה לגבי מה שהעברנו אתמול.

בצלאל סמוטריץ': אתמול היה דיון על טענת נושא חדש בוועדת הכנסת?

בצלאל סמוטריץ': לא קיבלנו זימון.

אלכס קושניר: כן, זה היה ב-7 בערב בערך.

אלכס קושניר: נתחיל מן ההסתייגויות עד שידייקו פה את הסכומים ואז נחזור.

בצלאל סמוטריץ': אי אפשר להצביע על הסתייגויות בלי שאנחנו יודעים מה הצעת החוק המקורית.

בצלאל סמוטריץ': אולי נבטל חלק מן ההסתייגויות אם המספרים יהיו בסדר?

שלומית ארליך: נתאים אחר כך הכול בהתאמה.

אלכס קושניר: זה בסך הכול תיקון טכני.

שלומית ארליך: רק הסכימה של כל הסעיפים ביחד למספר הנכון בסעיף 2, בעניין המסגרות.

אלכס קושניר: נתחיל מן ההסתייגויות של הציונות הדתית.

בצלאל סמוטריץ': אני ביחד עם ינון בחטיבה הגדולה.

אלכס קושניר: אז מי בנפרד?

אופיר כץ: אנחנו אופוזיציה מאוחדת, לא כמו הקואליציה.

בצלאל סמוטריץ': אני רואה פה קובץ של אחמד טיבי מהמשותפת.

ולדימיר בליאק: אנחנו עוברים להסתייגויות.

שלומית ארליך: אנחנו מתחילים עם ההסתייגויות מטעם חברי הכנסת אחמד טיבי בשם סיעת הרשימה המשותפת, ואליהם מצטרפת גם סיעת ש"ס.

שלומית ארליך: כאשר אנחנו עוברים על הקובץ הזה, חבר הכנסת אחמד טיבי, התיקונים הראשונים מתייחסים לסעיף 1 להצעת החוק.

שלומית ארליך: הבנתי, עשיתם חלופי, הצעה שלכם.

שלומית ארליך: ההסתייגות הראשונה מתייחסת לסעיף 1 להצעת החוק:

שלומית ארליך: חוק זה לא ייכנס לתוקף אלא לאחר הכללת תקציב בסך 40 מיליון שקלים לתוכנית חוג לכל ילד.

אחמד טיבי: מישהו מתנגד לחוג לכל ילד?

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: רביזיה.

אחמד טיבי: אני מבקש לעבור להסתייגות מס' 18.

שלומית ארליך: עד 18 אנחנו מוחקים?

שלומית ארליך: זה אומר שהן לא עולות למליאה, נכון?

שלומית ארליך: הסתייגות מספר 18: בסעיף 2 להצעת החוק, חוק זה לא ייכנס לתוקף אלא לאחר העברת תקציב של 250 מיליון שקלים לקליטת מורות ומורים ערבים והעברתם.

אחמד טיבי: אני רוצה להסביר, ברשותכם.

אחמד טיבי: כפי שהצעתי הצעה להקמת ועדת חקירה פרלמנטרית בנושא קליטת מורים ומורות ושיבוץ מורים, מלבד הבעיה הארגונית והבעיה התכנונית יש אבטלה.

אחמד טיבי: יש 13,000 מורות ומורים מובטלים.

אחמד טיבי: הם סיימו לימודים ויש להם תעודות והם יושבים בבית, או עובדים בעבודות אחרות.

אחמד טיבי: לכן הדרישה שלנו כסיעה היא להמציא תקציב של 250 מיליון שקל לקליטת מורים ומורות ערבים והעברתם.

אחמד טיבי: זה יפתור גם בעיה חינוכית פדגוגית וגם בעיה חברתית כלכלית.

בצלאל סמוטריץ': אבל למה זה קשור - - -

ולדימיר בליאק: תודה.

ולדימיר בליאק: אנחנו לא פותחים דיון על זה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

אחמד טיבי: רק דקה, אמרת שהצבעת נגד ועדת חקירה.

אחמד טיבי: מה קרה עכשיו?

אחמד טיבי: נתתי לך עוד הזדמנות.

ולדימיר בליאק: ההסתייגות לא התקבלה.

אחמד טיבי: רביזיה למען עלי סלאלחה, מנהל בית ספר.

קריאה: נחישות של מנהל בית ספר יש לה משקל.

אחמד טיבי: אני מבקש לעבור להסתייגות מס' 33.

אחמד טיבי: לפני כן למחוק.

שלומית ארליך: הסתייגות מס' 33: בסעיף 3 להצעת החוק יבואו המילים "חוק זה לא ייכנס לתוקף אלא לאחר העברת 10 מיליון שקלים לתמיכה בקבוצות כדורגל מן הליגות א', ב', ג' בנוסף לסכום של 75 מיליון שקלים שהועבר".

אחמד טיבי: הועבר סכום של 75 מיליון שקל לליגות המקצועניות, הליגה הלאומית וליגת העל, אבל יש את ליגה א', יש את ליגה ב', יש את ליגה ג'.

אחמד טיבי: הן זקוקות לתמיכה ולסיוע.

ולדימיר בליאק: ליגות ב' וג', למיטב ידיעתי, הן לא ליגות מקצועיות.

אחמד טיבי: את הכסף הזה אני רוצה לליגות א', ב' וג'.

אחמד טיבי: יש שחקנים מקצועיים אפילו בליגה ב'.

אחמד טיבי: חייבים לעמוד לצד המועדונים האלה, במיוחד אחרי שנת קורונה.

אחמד טיבי: הם קרסו.

אחמד טיבי: ניסיתי לסייע לחלק מן הקבוצות.

אחמד טיבי: הצלחתי בקדנציה הקודמת להעביר סכום כסף לליגות האלה אבל חייבים לעזור להן באמצעות 10 מיליון השקלים הללו.

אופיר כץ: אתה דואג עתידית לסחנין?

אחמד טיבי: לא, היא בליגת העל.

אופיר כץ: אמרתי: עתידית.

אופיר כץ: לפי מה שקורה הם בדרך לשם.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: רביזיה.

שלומית ארליך: אנחנו עוברים להסתייגות מס' 48?

אחמד טיבי: הסתייגות מס' 48, ולמחוק את מה שלפני כן.

אחמד טיבי: התמחויות ותקנים בבתי חולים.

אחמד טיבי: יש מחסור בתקנים להתמחויות.

אופיר כץ: אהבתי שבחרת את 48.

נעמה לזימי: אתה פותח פה עכשיו חתיכת דיון.

אחמד טיבי: תחכו לראות מה זה הסתייגות מס' 87.

אחמד טיבי: יש בעיה של תקנים להתמחויות בבתי חולים.

אחמד טיבי: החברה הערבית זקוקה למומחים.

אחמד טיבי: נכון, חבר הכנסת סלאלחה?

עלי סלאלחה: נכון.

אחמד טיבי: הוא מסכים אתי בינתיים.

אחמד טיבי: במקצועות מסוימים, בתת התמחויות.

אחמד טיבי: הדבר הזה דורש תקציב.

אחמד טיבי: פניתי למשרד הבריאות וגם למשרד האוצר כדי לתקצב את התקנים האלה של רופאים ערבים בבתי חולים, גם בתי חולים ממשלתיים וגם בתי חולים של קופות החולים.

אחמד טיבי: לכן אני דורש את הסעיף הזה של 20 מיליון שקל לתקנים.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

משה גפני: למה?

אחמד טיבי: גפני, שמת לב איך הצביע חבר הכנסת עלי סלאלחה?

אחמד טיבי: הוא הצביע נגד התמחויות.

משה גפני: לא יכול להיות, אתה טועה.

אחמד טיבי: אם יש לו מה לומר, בבקשה.

עלי סלאלחה: אחמד, אני יודע את כללי המשחק בכנסת.

עלי סלאלחה: אשיג את הדברים גם בדרך שלי.

שלומית ארליך: אנחנו עוברים להסתייגות מס' 68.

נירה שפק: רק לפרוטוקול, טיבי ויתר על הסתייגות מס' 67.

נירה שפק: בואו נמשיך.

אחמד טיבי: מה שהיא אמרה הוא דו-משמעי.

אחמד טיבי: במדינה אחת אפשר ב-48 מן הים ועד הנהר.

אופיר כץ: בגלל הטראומה של 48 - - -

משה גפני: אבל יש בעיה בגלל שמפלגת ימינה מתפרקת.

אוסאמה סעדי: חבריי חברי הכנסת, אדוני היושב-ראש, ההסתייגות הזאת מדברת על העברה של 5 מיליון שקל להכשרה מקצועית לבטיחות עובדי בניין.

אוסאמה סעדי: אני יודע שיש סכומים רבים בסעיף של הכשרות מקצועיות.

משה גפני: אוסאמה, זה הסתייגות רצינית.

אוסאמה סעדי: חבר הכנסת גפני, אתה זוכר שבכנסת הקודמת העברנו 5 מיליון שקל ביחד עם משרד האוצר לבטיחות בעבודה של עובדי בנייה ואפילו התחילו קורסים לבטיחות בבית צפאפה, עשו קורסים ומכשירים את עובדי הבנייה.

אוסאמה סעדי: אני מזכיר לכם שהשנה איבדנו כבר 30 פועלי בניין בתאונות עבודה מתחילת השנה.

אוסאמה סעדי: אפשר לצמצם וצריך לצמצם את מספר התאונות בכלל, ובענף הבנייה בפרט.

אוסאמה סעדי: אפשר לעשות את זה דרך הכשרה.

אוסאמה סעדי: אם לא נותנים 5 מיליון שקל להכשרות לבטיחות בענף הבנייה אז חבל שנגיד שאנחנו נלחמים בתאונות עבודה ורוצים לצמצם את מספר הקורבנות בענף הבנייה.

אוסאמה סעדי: לכן אני מבקש לקבל את ההסתייגות.

ולדימיר בליאק: תודה רבה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: רביזיה.

אחמד טיבי: ההסתייגות הבאה מספרה 86.

שלומית ארליך: הסתייגות מס' 86: חוק זה לא ייכנס לתוקפו אלא לאחר הכללת תקציב בסך 117 מיליון שקלים לרשויות המקומיות הערביות לצורך טיפול ועזרה במאבק בנגיף הקורונה.

אחמד טיבי: בשנת הקורונה דרשנו וביקשנו תמיכה וסיוע לרשויות המקומיות הערביות.

אחמד טיבי: היה סיוע זעום שלא הספיק.

אחמד טיבי: חלק מן הרשויות אמרו: אנחנו קורסים מול המעמסה של הקורונה וכל מה שצריך, עם לוגיסטיקה של רשויות מקומיות.

אחמד טיבי: לכן אנחנו דורשים להכליל תקציב בסך 117 מיליון שקל לרשויות המקומיות הערביות לצורך טיפול ועזרה במאבק בנגיף הקורונה והשלכותיו.

ולדימיר בליאק: תודה רבה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: רביזיה.

שלומית ארליך: אנחנו עוברים לסעיף 100 בהסתייגויות: חוק זה לא ייכנס לתוקפו אלא לאחר הכללת תקציב בסך 100 מיליון שקלים לבתי חולים בנצרת.

אוסאמה סעדי: כולנו יודעים ומכירים את הבעיות של בתי החולים הציבוריים.

אוסאמה סעדי: אנחנו ליווינו את המאבק שלהם ואת השביתות.

אוסאמה סעדי: היה סיכום.

אוסאמה סעדי: לא עמדו בסיכום.

אוסאמה סעדי: בסוף כן העבירו את הכסף.

אוסאמה סעדי: צריך לזכור שיש שלושה בתי חולים בעיר נצרת: אנגלי, איטלקי וצרפתי, אבל אין אף בית חולים ממשלתי בנצרת.

אוסאמה סעדי: עכשיו שמענו על תוכנית של הממשלה החדשה להקים שני בתי חולים, אחד בדרום ואחד בצפון, אבל דווקא את זה בצפון שמו בקריית אתא.

אוסאמה סעדי: למה בקריית אתא?

אוסאמה סעדי: אני לא יודע.

נעמה לזימי: זו החלטת ממשלה קודמת, עוד מתקופת ליצמן, כי היו הרבה קשרים של הליכוד שם.

נעמה לזימי: זה לא החלטה מקצועית, חבל.

אוסאמה סעדי: אתם יכולים לשנות.

אוסאמה סעדי: אתם מאמצים את כל ההחלטות של הממשלה הקודמת?

אוסאמה סעדי: אתם באים לשנות.

נעמה לזימי: ההחלטה כבר יושמה.

אוסאמה סעדי: תשנו את זה.

אוסאמה סעדי: קריית אתא רחוקה מחיפה, את יודעת, במרחק של רבע שעה או עשר דקות.

נעמה לזימי: למען האמת, בישראל צריך כמה בתי החולים.

נעמה לזימי: היה נכון להקים עוד אחד בגליל צפונה.

ולדימיר בליאק: במשך 40 שנים לא בנו, אז צריך להתחיל ממשהו.

אוסאמה סעדי: אני מסכים אתך אבל בכל מקרה אנחנו לא דנים פה בהקמת בית חולים חדש אלא בסיוע לשלושת בתי החולים בנצרת שבאמת זקוקים ונותנים טיפול רפואי למאות אלפים באזור, ערבים כיהודים, וצריך לסייע להם.

ולדימיר בליאק: תודה רבה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

שלומית ארליך: אנחנו עוברים להסתייגות מס' 117: חוק זה לא ייכנס לתוקף אלא לאחר הכללת תקציב בסך 20 מיליון שקלים לליגות כדורגל א', ב' וג'.

אוסאמה סעדי: אני חייב להזכיר לכם, אופיר והרב גפני, שהעברנו כאן בוועדה הקודמת 6 מיליון שקל לקבוצות של ליגות א', ב' וג', לא רק לקבוצות ערביות אלא לכל הקבוצות, גם יהודיות וגם ערביות, לא רק לכדורגל.

אוסאמה סעדי: גם כדורגל, גם כדורגל נשים וגם כדורסל.

אוסאמה סעדי: הסכום הוא אמנם זעום, כל קבוצה קיבלה בערך 25,000 שקל, אבל בליגות הנמוכות כל סכום הוא משמעותי.

אוסאמה סעדי: אין שם מכירת כרטיסים והיום הסיוע של הרשויות המקומיות קטן מאוד, רוב המועצות לא מתקצבות קבוצות כאלה, והרבה קבוצות מתפרקות.

אוסאמה סעדי: יש קבוצות שמתפרקות בגלל שאין להן אפילו סכומים זעומים, תקציב של 100,000 שקל לליגה ג' או 200,000 שקל לליגה ב'.

אוסאמה סעדי: יושב כאן ראש עיריית אילת לשעבר שיש לו קבוצה בליגה א' והוא יודע כמה תקציבים צריך בשביל להחזיק קבוצה.

אופיר כץ: נראה לי שהוא ישמח שהם יקבלו תקציב נוסף.

ולדימיר בליאק: יש לו קבוצה מצוינת בכדורסל.

אוסאמה סעדי: בכדורסל הם קיבלו.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

שלומית ארליך: הסתייגות מס' 134: הכללת תקציב בסך 10 מיליון שקל עבור מיטות טיפול נמרץ בבתי חולים בנצרת.

אוסאמה סעדי: עוד פעם אנחנו חוזרים לבתי החולים בנצרת.

אוסאמה סעדי: היה דיון בוועדת הבריאות על שירותי בריאות בפריפריה, על הצרכים ועל הפערים.

אוסאמה סעדי: למשל בית החולים האנגלי בנצרת הגיש בקשה ל-MRI.

אוסאמה סעדי: נכון שנתנו לבתי חולים אחרים.

אוסאמה סעדי: אנחנו בעצמנו סייענו להכניס CT לבית חולים.

אוסאמה סעדי: צריך גם מיטות טיפול נמרץ, הם זקוקים לזה.

אוסאמה סעדי: מדובר בתקציב זעום של 10 מיליון שקל.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: איך הצביעו מופיד ועלי?

אחמד טיבי: לא שמתי לב.

מופיד מרעי: מהיום והלאה אעקוב אחרי ההצבעות של ד"ר טיבי כדי להקניט אותו.

שלומית ארליך: הסתייגות מס' 150:

שלומית ארליך: חוק זה לא ייכנס לתוקף אלא לאחר הכללת תקציב בסך 10 מיליון שקל למיון ילדים קורונה.

עופר כסיף: היינו פה מאוד צנועים כי צריך סכום הרבה יותר גדול.

עופר כסיף: אנחנו יודעים שיש בעיה רצינית, בעיקר עכשיו, עם ילדים שחולים או שנדבקים או נשאים וכן הלאה של קורונה.

עופר כסיף: לכן הסכום הצנוע הזה הוא הכרחי כדי שניתן מענה לילדים הללו.

ולדימיר בליאק: תודה רבה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

שלומית ארליך: הסתייגות מס' 166:

שלומית ארליך: חוק זה לא ייכנס לתוקף אלא לאחר הכללת תקציב בסך 10 מיליון שקלים למחלקות טיפול נמרץ ילדים.

עופר כסיף: אנחנו ממשיכים בקו הצנוע ומבקשים לא יותר, למרות שצריך יותר.

עופר כסיף: אם קודם דיברנו על הקורונה, עכשיו מדובר באופן כללי.

עופר כסיף: יש צורך בעוד מחלקות של טיפול נמרץ בכל הארץ והדבר הזה אמור לתת מענה חלקי מאוד.

אופיר כץ: אני לא מאמין שיתנגדו לזה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: ההסתייגות הבאה מספרה 181 – 25 מיליון שקל ולא 10 מיליון שקל.

עופר כסיף: גם זה עדיין צנוע.

נירה שפק: עם כל הצניעות הזאת נראה לי שכל הכספים של המשרדים והכול זה מיני-מיני צנוע.

עופר כסיף: גם כאן זה אותו הסבר רק שכאן לאט-לאט אנחנו נעשים קצת פחות צנועים, אבל עדיין.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אופיר כץ: רביזיה.

שלומית ארליך: הסתייגות מס' 182:

שלומית ארליך: חוק זה לא ייכנס לתוקף אלא לאחר הכללת תקציב בסך 10 מיליון שקלים חדשים למשרד העבודה והרווחה לתקנים חסרים ליחידות סיוע בבתי דין שרעיים.

אוסאמה סעדי: יש את החוק של יישוב סכסוכים מחוץ לכותלי בית המשפט, במיוחד בכל הסכסוכים לפני גירושים.

אוסאמה סעדי: החוק הזה נכנס לתוקף והוא עובד.

אוסאמה סעדי: בוועדת החוקה קיבלנו נתונים שכמעט 50% מן התיקים שמופנים לגישור ביחידות הסיוע האלה, הסכסוכים נפתרים שם ואז לא צריך להמשיך בהתדיינויות בבית דין רבני או בבית משפט למשפחה.

אוסאמה סעדי: וראו איזה פלא, יחידות הסיוע האלה עובדות ומתפקדות ופועלות אך ורק בבית המשפט למשפחה ובבתי דין רבניים ואילו בבתי הדין השרעיים אין את יחידות הסיוע הללו.

אוסאמה סעדי: למה?

אוסאמה סעדי: כי חסרים 14 תקנים לבתי דין שרעיים ומשום כך למרות שכבר שנים החוק הזה בתוקף יחידות הסיוע הללו בבתי דין שרעיים לא עובדות ולא קיימות בגלל מחסור בתקנים.

אוסאמה סעדי: העליתי את זה כמה פעמים בוועדת החוקה, העליתי את זה בפני שר הרווחה.

אוסאמה סעדי: אני חושב שסכום כזה, של 10 מיליון שקל, יסייע.

אוסאמה סעדי: נתון מדהים, שבבית הדין השרעי בסחנין 30% מן התיקים הם תיקים של גירושים.

אוסאמה סעדי: כמובן גירושים מביאים לאלימות במשפחה ולסכסוכים.

אוסאמה סעדי: אם אנחנו רוצים לצמצם את האלימות במשפחות ולמנוע תיקי אלימות במשפחה אז זה הזמן להוסיף את התקציב הזה.

ולדימיר בליאק: תודה רבה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

עופר כסיף: הסתייגות מס' 198:

עופר כסיף: אנחנו יודעים שהאבטלה בישראל, בניגוד למה שנאמר, דווקא גדולה יחסית, וכמובן שבעקבות הקורונה אנשים נפגעו קשות.

ולדימיר בליאק: היא דווקא גדולה גם בהתאם למה שנאמר.

עופר כסיף: היא גדולה, נקודה.

עופר כסיף: לכן אנחנו מציעים שהחוק לא ייכנס לתוקף אלא אחרי שכל מי שזקוק לדמי אבטלה יקבל דמי אבטלה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: הסתייגות מס' 199 לגבי ביטול ההגבלה הקובעת שקבוצת הגילאים 18-20 לא זכאית לדמי אבטלה.

אחמד טיבי: זו הסתייגות חשובה.

עופר כסיף: ההסתייגות פה היא כפולה, גם מבחינה מעמדית חברתית וגם מבחינה לאומית.

עופר כסיף: יש פה אפליה בוטה גם מן הבחינה המעמדית, שאנשים בגיל הזה ששייכים למעמדות נמוכים ולא יכולים להתפרנס, שלא באשמתם הרבה פעמים, יהיו זכאים לדמי אבטלה, ויש פה גם את האפליה הגזענית.

עופר כסיף: לא במקרה קבעו שדווקא בגילאים האלה לא יהיו זכאים לדמי אבטלה, כי יודעים שבדרך כלל מי שבגילאים האלה יכול להיות זכאי לדמי אבטלה, לפחות באופן עקרוני, זה הציבור הערבי וחלק מן הציבור החרדי.

עופר כסיף: לכן יש פה אפליה שצריך להפסיק אותה.

עופר כסיף: זאת הסיבה שאנחנו מציעים את ההצעה.

ולדימיר בליאק: תודה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: מעניין לעניין באותו עניין, בהסתייגות מס' 200: חוק זה לא ייכנס לתוקף אלא לאחר ביטול ההגבלה הקובעת שקבוצת הגילאים 18–20 לא זכאית למענקי עסקים.

אחמד טיבי: כפי שנקבע כי הם לא זכאים לדמי אבטלה נקבע כי הם לא זכאים למענקי עסקים.

אחמד טיבי: יש כאן פגיעה גם בערבים, גם בחרדים, בעיקר בחברה הערבית, שאנחנו מבקשים לתקן.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

שלומית ארליך: הסתייגות מס' 201:

שלומית ארליך: חוק זה לא ייכנס לתוקף אלא לאחר ביטול ההגבלה הקובעת שבעלי עסקים שנפתחו בשנת 2020 לא זכאים למענקים.

ולדימיר בליאק: חברים, בואו נפסיק עם ישיבות המשנה שם.

ולדימיר בליאק: זה מפריע לי.

ולדימיר בליאק: תודה.

עופר כסיף: יש פה אפליה בעצם.

עופר כסיף: אין שום סיבה שבעלי עסקים שפתחו ב-2020 לא יהיו זכאים למענקים לאור השנה הקשה שהם עברו.

ולדימיר בליאק: תודה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: רביזיה.

שלומית ארליך: הסתייגות מס' 202: חוק זה לא ייכנס לתוקף ללא הוספת 50 תקני סיוע במחלקות הרווחה.

עופר כסיף: מצב הרווחה, אנחנו יודעים שהוא קשה.

עופר כסיף: גם בהשוואה למדינות ה-OECD ישראל נמצאת בתחתית.

עופר כסיף: לכן.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: הסתייגות מס' 218: 5 מיליון שקל לכל רשות מקומית המוגדרת כאדומה.

אחמד טיבי: בדרך כלל ברשויות שמוגדרות כאדומות יש סגר, יש פגיעה כלכלית וחברתית.

בצלאל סמוטריץ': אחמד, תדע לך שנכון לרגע זה הישוב האדום היחיד הוא בית אל ביהודה ושומרון.

בצלאל סמוטריץ': אתה בטוח שאתה עומד על ההסתייגות?

בצלאל סמוטריץ': אני אצביע בעד.

אחמד טיבי: ההסתייגות היא: חוק זה לא ייכנס לתוקף אלא לאחר הכללת תקציב בסך 5 מיליון שקל לכל רשות מקומית המוגדרת כאדומה בתוך גבולות מדינת ישראל.

בצלאל סמוטריץ': אתה לא יכול לשנות תוך כדי.

אחמד טיבי: זו אמירה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

שלומית ארליך: הסתייגות מס' - - -: חוק זה לא ייכנס לתוקף אלא לאחר הכללת תקציב סיוע בסך מיליון שקלים לכל רשות מקומית שלא מוגדרת כאדומה.

אחמד טיבי: אני מבקש לא להצביע.

שלומית ארליך: הסתייגות מס' 242:

שלומית ארליך: חוק זה לא ייכנס לתוקף אלא לאחר הקצאת 200 תקנים להתמחות במחלקות הקורונה והפנימיות בבתי חולים.

אחמד טיבי: לאחרונה אני שומע על ייבוא של רופאים מומחים מחוץ לארץ.

אחמד טיבי: אני לא מצליח להבין מה הרציונל לדבר הזה, ויש מחסור.

אחמד טיבי: יש להגדיל את מספר הסטודנטים לרפואה בישראל, לבנות עוד בתי ספר לרפואה בישראל, אבל בינתיים אנחנו דורשים הקצאת 200 תקנים להתמחויות במחלקות הקורונה והפנימיות בבתי חולים.

ולדימיר בליאק: תודה רבה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: הסתייגות מס' 258 – אותו דבר: 200 תקנים להתמחויות במחלקות המיון בבתי החולים.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: הסתייגות מס' 274: משרד העבודה והרווחה, סיוע למשפחות חלשות.

עופר כסיף: כנ"ל מה שאמרנו קודם.

עופר כסיף: מצב הרווחה, בעיקר של האוכלוסיות המוחלשות, הוא קשה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: רביזיה.

אחמד טיבי: הסתייגות מס' 290: מחשב לכל ילד – 50 מיליון שקל.

אחמד טיבי: כמה פעמים הבטיחו מחשב לכל ילד?

אחמד טיבי: ואין.

אחמד טיבי: אני מבקש 50 מיליון שקל בשם הסיעה.

ולדימיר בליאק: תודה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: הסתייגות מס' 306:

אחמד טיבי: תיירות בחברה הערבית – 100 מיליון שקל.

אחמד טיבי: ענף התיירות בחברה הערבית נפגע קשה.

אחמד טיבי: בלאו הכי נקודת הזינוק שלו היא בלתי שוויונית עם החברה היהודית.

אחמד טיבי: בקורונה הוא נפגע קשה, בעיקר בעיר נצרת ובישובים אחרים, גם ביפו ובחיפה.

אחמד טיבי: 100 מיליון שקל.

ולדימיר בליאק: תודה רבה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: הסתייגות מס' 322: חקלאות בחברה הערבית – 100 מיליון שקל.

אחמד טיבי: פגיעה סיסטמתית לאורך שנים בחקלאות בחברה הערבית.

אחמד טיבי: יש אפליה בוטה בתחום הזה בין החקלאות בחברה היהודית והערבית.

אחמד טיבי: 100 מיליון שקל.

ולדימיר בליאק: תודה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: הסתייגות מס' 338:

אחמד טיבי: 100 מיליון שקל לענף התקשורת בחברה הערבית.

אחמד טיבי: חשוב לחזק את ענף התקשורת, את אמצעי התקשורת, את המדיה.

אחמד טיבי: זה ענף שהולך ומתפתח.

אחמד טיבי: יש יזמים חדשים שרוצים לפתח את התחום הזה.

אחמד טיבי: 100 מיליון שקל לענף התקשורת.

ולדימיר בליאק: תודה רבה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: הסתייגות מס' 354: ענף הטכנולוגיה בחברה הערבית.

אחמד טיבי: עופר כסיף.

אחמד טיבי: אבל לפני כן, אני מבקש התייעצות סיעתית לפני ההצבעה.

ולדימיר בליאק: תודה רבה.

ולדימיר בליאק: אנחנו יוצאים להתייעצות סיעתית של חמש דקות.

ולדימיר בליאק: חוזרים בשעה 19:16.

ולדימיר בליאק: אנחנו חוזרים להצביע על הסתייגות מס' 354 של הרשימה המשותפת.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: אני רוצה לציין שבאופן חריג הקואליציה הזאת לראשונה, למרות שאיחרנו בדקה, לא ביטלה את כל ההסתייגויות.

ולדימיר בליאק: לפנים משורת הדין.

אחמד טיבי: אין ספק שמדובר בהתפתחות חשובה בקואליציה.

אחמד טיבי: אני מקווה שזה יביא לנפילתה בקרוב.

ולדימיר בליאק: זה הרבה בזכות היו"ר הזמני.

נירה שפק: ולכן אתה תסיר את כל הסתייגויותיך.

נירה שפק: ..

אחמד טיבי: אנחנו עוברים להסתייגות מס' 386: 100 מיליון שקל לתרבות.

אחמד טיבי: זה נושא חשוב ביותר.

ולדימיר בליאק: חברים, אני מבקש שקט.

ולדימיר בליאק: תודה.

אחמד טיבי: הועברו סכומים למשרד הספורט והתרבות אבל הם לא מספיקים.

אחמד טיבי: חשוב לקדם את נושא התרבות בחברה הערבית, גם תמיכה בסינמטקים וגם בעמותות.

אחמד טיבי: הדרישה שלנו היא ל-100 מיליון שקל לענף התרבות בחברה הערבית.

אחמד טיבי: תיכף - - - גם ממנהלת אגף החינוך הערבי.

ולדימיר בליאק: אני רואה שהפסקתם עם הצניעות.

אחמד טיבי: 100 מיליון שקל זה הרבה?

ולדימיר בליאק: ביחס להסתייגויות הקודמות.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: אני רוצה לדעת איך הצביע מוסי רז על 100 מיליון שקל לתרבות בחברה הערבית.

ולדימיר בליאק: אתה תראה את זה בפרוטוקול.

מוסי רז: אני הצבעתי נגד כי רציתי שזה יהיה מיליארד שקל.

שלומית ארליך: הסתייגות מס' 402: חוק זה לא ייכנס לתוקף אלא לאחר הכללת תקציב בסך 100 מיליון שקל לענף הרווחה בחברה הערבית.

אוסאמה סעדי: אנחנו מגישים הסתייגות זאת לאור המצוקות, במיוחד בתקופת הקורונה.

אוסאמה סעדי: קיבלנו פניות רבות מלשכות הרווחה ברשויות הערביות, שכמות הפניות אליהן גדלה בצורה משמעותית ושהן כורעות תחת העומס של המשפחות הללו ואין להן אפשרות לעזור ולסייע למשפחות הללו.

אוסאמה סעדי: לכן חשוב מאוד.

אוסאמה סעדי: שמענו על תקציבים של מיליארדים למשרד הרווחה ולכן אנחנו מבקשים להקצות 100 מיליון שקל ללשכות הרווחה ברשויות הערביות, כדי שהן יצליחו לסייע, כמובן לפי קריטריונים.

אוסאמה סעדי: אנחנו יודעים שיש שם רשימות של משפחות שנמצאות במצוקה כספית ואפילו על סף רעב וצריך לעזור להן, ולכן אנחנו מבקשים מכם לקבל את ההסתייגות הזאת.

ולדימיר בליאק: תודה רבה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: רביזיה.

אחמד טיבי: הסתייגות מס' 418: חיזוק הכלכלה הערבית – 100 מיליון שקל.

עופר כסיף: בתור סוציאליסט גאה אני יודע שהכלכלה הקפיטליסטית פוגעת במיוחד באוכלוסיות המוחלשות.

עופר כסיף: בישראל יש חפיפה גדולה מאוד בין מוצא לאומי או אתני וכן הלאה לבין מעמד חברתי כלכלי, והציבור הנפגע ביותר הוא הציבור הערבי.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

משה גפני: מה זו ההודעה שתהיה רביזיה ב-19:16?

שלומית ארליך: טעות, ככל הנראה.

שלומית ארליך: טמיר אמר שזה טעות.

משה גפני: אז שיודיעו שזה טעות.

משה גפני: רצתי מהר להצביע.

ולדימיר בליאק: זו טעות.

ולדימיר בליאק: אני מודיע עכשיו.

בצלאל סמוטריץ': אנחנו מבקשים חוות דעת של היועצת המשפטית מה עושים במקרה כזה של טעות, האם צריך בכל זאת להצביע על איזו רביזיה או שמא לצאת להפסקה.

בצלאל סמוטריץ': מה אומר התקנון?

מוסי רז: אם הייתם באים בזמן, ב-19:16, היינו צריכים להצביע.

בצלאל סמוטריץ': באנו בזמן.

משה גפני: נהיה פה כל הזמן.

משה גפני: אני יכול למסור הודעה אישית?

ולדימיר בליאק: לא כרגע.

משה גפני: אבל תרשום אותי באיזה מקום.

ולדימיר בליאק: רשמתי.

אחמד טיבי: הסתייגות מס' 434: חוק זה לא ייכנס לתוקף אלא לאחר הכללת תקציב בסך 100 מיליון שקל למלגות לסטודנטים ערבים.

אחמד טיבי: אין עוררין על כך שהעלייה במספר הסטודנטים הערבים היא הישג אדיר לחברה הערבית, למרות המכשולים, למרות ההדרה.

אחמד טיבי: אבל המצב הכלכלי בחברה הערבית יש בו פער אדיר מן החברה היהודית, בעיקר לסטודנטים הזקוקים לסיוע כלכלי, גם מלגות וגם סיוע במעונות, בדיור.

אחמד טיבי: לכן אנחנו דורשים 100 מיליון שקל למלגות לסטודנטים ערבים בארץ ובחוץ לארץ.

אחמד טיבי: שמעתי על סכומים קטנים שהממשלה מחלקת.

אחמד טיבי: לא, אנחנו רוצים ומבקשים, דורשים 100 מיליון שקל לכלל הסטודנטים הערבים בארץ ובחוץ לארץ, במכללות ובאוניברסיטאות כאחד.

ולדימיר בליאק: תודה אדוני.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: הסתייגות מס' 450: חוק זה לא ייכנס לתוקף אלא לאחר הכללת תקציב בסך 100 מיליון שקל למוסדות אקדמיים בחברה הערבית.

אחמד טיבי: כנ"ל יש לתמוך, לסייע, לקדם את המוסדות האקדמיים בחברה הערבית גם בגליל, גם במשולש וגם בנגב בסך 100 מיליון שקל.

אחמד טיבי: בנוסף אנחנו גם דורשים להקים אוניברסיטה בעיר ערבית גדולה.

אחמד טיבי: זה מחויב המציאות.

אחמד טיבי: ממשלות ישראל הקימו אוניברסיטה בשטחים הכבושים ועל אחת כמה וכמה צריך להקים אוניברסיטה בעיר ערבית בתוך מדינת ישראל.

קריאה: זה עולה יותר מ-100 מיליון שקל, אם זו באמת הכוונה שלך.

נעמה לזימי: הוא התכוון לתכנון.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: הסתייגות מס' 465: לחילופין, 115 מיליון.

אחמד טיבי: הצבעה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: הסתייגות מס' 466: תשתיות חשמל.

אוסאמה סעדי: יש לנו בעיות קשות עם רשת החשמל בחברה הערבית.

אוסאמה סעדי: נפגשנו כמה פעמים עם אנשי חברת החשמל.

אוסאמה סעדי: אחת מן הבעיות הקשות בישובים ערביים היא עמודי חשמל שנמצאים עכשיו באמצע הכביש.

אוסאמה סעדי: אנשים הולכים בטורען, בעראבה, כמעט בכל ישוב.

אוסאמה סעדי: מאחר ויש התפתחות של הישובים אז עמוד החשמל שהיה פעם בצד הכביש עכשיו נמצא באמצע הכביש.

אוסאמה סעדי: או שהיה עמוד חשמל ועכשיו בנו בית ויש מקרים שראינו שעמוד החשמל נמצא בתוך המרפסת או ליד המרפסת, שזה כמובן מהווה סכנה בטיחותית לאזרחים.

אוסאמה סעדי: כאשר אנחנו פונים לחברת החשמל ומבקשים להחליף ולשנות מקום של עמודים, להעתיק, להעביר את עמודי החשמל האלה אז חברת החשמל כמובן רוצה כסף.

אוסאמה סעדי: זה מחויב בעלויות וזה מצריך עלויות.

אוסאמה סעדי: המועצה לא יכולה לממן את זה, חברת החשמל לא מוכנה לעשות את זה בלי תשלום והתוצאה היא שאותם עמודי חשמל ניצבים באותם מקומות ומפריעים גם לתנועה, מהווים סכנה בטיחותית.

אוסאמה סעדי: לכן דרוש הסכום הזה על מנת לסיים את התופעה המסוכנת הזאת.

אחמד טיבי: אוסאמה ועופר, בואו נתייעץ בנושא.

ולדימיר בליאק: אנחנו חוזרים ב-19:32.

ולדימיר בליאק: מי בעד הסתייגות מס' 466?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: הסתייגות מס' 482: 100 מיליון שקל למחלקות הגנת הסביבה ברשויות המקומיות.

אחמד טיבי: אין ספק שנושא הגנת הסביבה הוא נושא חשוב בכל הארץ, בכל הרשויות המקומיות.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: הסתייגות מס' 498 – מדלגים להסתייגות מס' 514: 50 מיליון שקל לתשתיות במוקדי סיכון בחברה הערבית.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: הסתייגות מס' 530: 100 מיליון שקל כספי פיתוח לרשויות מקומיות.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: הסתייגות מס' 546: 100 מיליון שקל לסל תרופות.

אחמד טיבי: נא להצביע.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: הסתייגות מס' 578: 10 מיליון שקל לטיפול בילדים נפגעי אלימות במשפחה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: הסתייגות מס' 594: 10 מיליון שקל למתן שירות בשפה הערבית בגופים ציבוריים וגופים מסחריים.

אחמד טיבי: נא להצביע.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: הסתייגות מס' 609: לחילופין, 25 מיליון שקל.

אחמד טיבי: נא להצביע.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: הסתייגות מס' 610: 10 מיליון שקל זיכוי בגין תואר אקדמי ראשון, שני או תעודת מקצוע.

אחמד טיבי: נא להצביע.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

ולדימיר בליאק: רביזיה.

אחמד טיבי: הסתייגות מס' 642: 100 מיליון שקל לחיזוק רפואת הקהילה ורפואת החירום במדינת ישראל.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: הסתייגות מס' 658: 100 מיליון שקל לאימוץ המודל הכלכלי הגרמני במקום החל"ת.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: הסתייגות מס' 674: 50 מיליון שקל לחיזוק תשתיות התקשורת והאינטרנט והענקת 150,000 מחשבים לתלמידים ללא מחשב וחיבור כל בתי הספר לרשת האינטרנט.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: הסתייגות מס' 689: לחילופין, 65 מיליון שקל ולא 50 מיליון שקל.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: מערכות בריאות בפריפריה בחברה הערבית, 200 מיליון שקל.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: הסתייגות מס' 722: 200 מיליון שקל, תוכניות לקידום תשתיות בישובים ערביים.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: הסתייגות מס' 802: 10 מיליון שקל לקליטת חוקרים אפידמיולוגיים דוברי השפה הערבית.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: הסתייגות מס' 844: 10 מיליון שקל למערכת סיוע לקשישים ובעלי מוגבלויות.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: הסתייגות מס' 860: 5 מיליון שקל להידוק ההגנה בבתי אבות.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: הסתייגות מס' 876:

אחמד טיבי: 500 מיליון שקל לתקציב הלוואות מסובסדות מן המדינה.

אחמד טיבי: הצבעה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: הסתייגות מס' 892: 500 מיליון שקל לתמיכה אפקטיבית בעסקים קטנים ובינוניים.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: הסתייגות מס' 971: 200 מיליון שקל למרכזי רפואת חירום בחברה הערבית.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: הסתייגות מס' 987:

אחמד טיבי: חוק זה לא ייכנס לתוקף אלא לאחר הפחתת דמי רישיון רכב שנתי בסך של 50%.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: הסתייגות מס' 1,097: הקמת חמישה תיאטרונים בישובים ערביים.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

ולדימיר בליאק: איפה חבר הכנסת גפני?

ולדימיר בליאק: רציתי לאפשר לו לומר הודעה אישית והוא נעלם.

אחמד טיבי: הסתייגות מס' 1,174:

אחמד טיבי: חוק זה לא ייכנס לתוקף אלא לאחר שיוקמו תשעה אזורי תעשייה בישובים הערביים.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: הסתייגות מס' 1,389:

אחמד טיבי: הקמת שישה אזורי תעשייה משותפים בין ישובים יהודיים וערביים.

ולדימיר בליאק: תודה רבה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: הסתייגות מס' 1,600:

אחמד טיבי: חוק זה לא ייכנס לתוקף אלא לאחר שממשלת ישראל תכיר ב-11 ישובים בדואיים לא מוכרים בנגב.

אחמד טיבי: אם יש אנשים שלא הבינו אז אני אומר: הכרה בישובים ערביים בדואיים בנגב, 11 ישובים.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: זה לא עבר?

אחמד טיבי: כמה התנגדו?

ולדימיר בליאק: לדעתי היו חמישה נגד.

אחמד טיבי: הסתייגות מס' 1,601:

אחמד טיבי: הרשות להסדרת ההתיישבות הבדואית בנגב תבוטל.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: בעד – 3

ולדימיר בליאק: ההסתייגות לא אושרה.

ולדימיר בליאק: 3 בעד, 5 נגד.

ולדימיר בליאק: ההסתייגות לא התקבלה.

נירה שפק: איך אתה מנמק את הסתייגות מס' 1,265?

אחמד טיבי: אני מבקש רביזיה על שני הסעיפים, גם על הכרה ב-11 ישובים בנגב וגם על ביטול הרשות להסדרת ההתיישבות הבדואית בנגב.

ולדימיר בליאק: חבר הכנסת גפני, רצית לומר הודעה אישית?

ולדימיר בליאק: שתי דקות לרשותך, בבקשה.

משה גפני: העליתי בוועדה את נושא הכספים הקואליציוניים והיו נגדי טענות שגם אני העברתי כספים קואליציוניים.

משה גפני: האמת היא שזה נכון.

משה גפני: חשבתי שאני צריך להודות בעובדה הזאת.

משה גפני: העברתי כספים לצרכים שונים.

ולדימיר בליאק: כספים קואליציוניים.

משה גפני: לא קואליציוניים.

משה גפני: החברים שלא בקואליציה גם היו בעניין הזה.

משה גפני: היו נושאים שונים.

משה גפני: עלו טענות שמכיוון שאני העברתי את זה למה אני בא בטענות.

משה גפני: שאלתי איך יכול להיות דבר כזה, שאתה אומר שכספים קואליציוניים זה דבר פסול, שאסור לעשות את זה.

משה גפני: צריך להכניס את זה למשרדים, שהמשרדים מקצועית יוכלו לחלק את זה.

משה גפני: אני סבור שיש דברים שבאמת צריכים להיות כך, אמרתי את זה, ויש דברים שלא.

משה גפני: פתאום אלה שאומרים שאסור היה לעשות את זה, שזה שחיתות שלטונית, פתאום היום מחלקים.

משה גפני: באתי בטענות ליאיר לפיד, שכתב את זה במצע של יש עתיד.

משה גפני: אמרו – אני ממש נעלבתי מן האמירה הזאת ולכן ביקשתי לומר הודעה אישית – "הכספים שאתם העברתם לא היו ראויים והכספים שאנחנו מעבירים היו ראויים".

משה גפני: נכון, אני מודה שלא העברנו כסף לסירוס חתולים, נכון, אני מודה בטענה הזאת.

משה גפני: ממתי סירוס חתולים הוא הדבר הראוי?

משה גפני: כאשר אנחנו מעבירים דברים לנושא של ילדים חיים, למה זה לא ראוי?

משה גפני: ממתי זה פסול וזה שחיתות שלטונית וממתי זה דבר ראוי שצריך לעשות אותו?

משה גפני: מה הפגיעה הזאת באינטליגנציה?

משה גפני: אתם העברתם – זה לא ראוי, אנחנו מעבירים – זה כן ראוי?

משה גפני: לכן אני מודה, העברנו כספים קואליציוניים.

נירה שפק: מודה ועוזב ירוחם.

ולדימיר בליאק: תודה רבה.

ולדימיר בליאק: אנחנו ממשיכים.

משה גפני: עוד משפט אחד.

משה גפני: אני רק מודיע, בעזרת השם אם אחזור לתפקיד הזה אדאג שכל הכספים שעליהם אנחנו מדברים, שהם לא בסדר, יהיו בתוך בסיס התקציב.

משה גפני: נכון שיש דברים שצריך לעשות אותם.

ולדימיר בליאק: אני מבקש לסיים, כי אמרת שיש לך עוד משפט אחד.

משה גפני: הכול נעשה על פי הנחיות היועץ המשפטי לממשלה, הכול נעשה על פי הדברים האלה, שזה עובר למשרדים.

משה גפני: לכן אני מבקש שלא יגידו "אתה העברת".

ולדימיר בליאק: תודה רבה, חבר הכנסת גפני.

ולדימיר בליאק: אנחנו ממשיכים עם ההסתייגויות של הרשימה המשותפת.

קריאה: רק לתקן: שלא יגיד "אם הוא יחזור" אלא "כשיחזור בקרוב".

משה גפני: אחמד, בהסתייגות מס' 1,601 אתם רוצים לבטל את הרשות להסדרת ההתיישבות הבדואית בנגב?

אחמד טיבי: כן, אבל הצביעו רק שלושה בעד וחמישה נגד.

אחמד טיבי: הסתייגות מס' 1,815: הקמת תשעה מגרשי כדורגל מודרניים בישובים הערביים.

שלומית ארליך: "מודרניים" לא כתוב.

שלומית ארליך: להוסיף?

אחמד טיבי: אני רוצה שהם יהיו מודרניים.

אחמד טיבי: שיהיה "חדשניים".

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: בעד – 3

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: כמה הצביעו בעד?

אחמד טיבי: כמה הצביעו נגד?

ולדימיר בליאק: שלושה הצביעו בעד, שישה הצביעו נגד ולא היו מי שנמנעו.

אחמד טיבי: שישה הצביעו נגד הקמת מגרשי כדורגל בישובים ערביים.

משה גפני: למה הצביעו נגד זה?

קריאה: יש 30 מיליארד שקל וזה מספיק לבנות 20 מגרשי כדורגל.

ולדימיר בליאק: ברשותכם, אני רוצה להמשיך.

ולדימיר בליאק: חבר הכנסת טיבי, מה ההסתייגות הבאה?

אחמד טיבי: יש שתי הסתייגויות שדילגנו מעליהן לדעתי.

אחמד טיבי: הסתייגות מס' 2,400: סלילת תשעה כבישים חדשים בישובים הערביים.

ולדימיר בליאק: למה המספר הזה חוזר על עצמו?

ולדימיר בליאק: תשעה מגרשים ותשעה כבישים.

אחמד טיבי: לחילופין, 13, 18, לפי האיזונים והמחסור בתשתיות.

צבי האוזר: אבל למה לא עשר?

צבי האוזר: יש תשעה ואז 11.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

שלומית ארליך: צריך להצביע על ה"לחילופין" בנפרד.

אחמד טיבי: לא להצביע על ה"לחילופין".

אחמד טיבי: על כמה דילגנו?

אחמד טיבי: הסתייגות מס' 4,255 – הנושא מחייב הסבר.

אוסאמה סעדי: דנו בזה היום במליאה עם חוק חיבור החשמל של חברנו ווליד טאהא.

אוסאמה סעדי: הייתה לנו הצעת חוק לחיבור חשמל לפי תקנת שחל, שחיברה עשרות אלפי בתים.

אוסאמה סעדי: אנחנו חושבים שחוק החשמל שאנחנו הצענו ברשימה המשותפת, על חיבור חשמל לבתים ללא קשר לתכנון ובנייה, הוא הפתרון הנכון.

אוסאמה סעדי: הפתרון שהוצע לתיקון מס' 157 עדיין כורך בין תכנון ובין חיבור ויש לו הרבה חסמים והרבה מכשולים.

אוסאמה סעדי: קודם כול שרת הפנים צריכה לאשר, אחרי כן הוועדה המחוזית, וצריכה להיות תוכנית מתאר כוללנית מאושרת.

אוסאמה סעדי: זה כבר מוציא עשרות ישובים שהם לא מוכרים, כמו כל הישובים הלא מוכרים בנגב, וגם למשל את כפר דהמש באזור המרכז ליד לוד, גם הוא לא יזכה לפי החוק הזה לחיבורי חשמל.

אוסאמה סעדי: גם צריכה להיות תוכנית מפורטת, אמנם לא מאושרת אלא תוכנית שהוגשה על ידי מוסד ממשלתי או רשות על פי דין.

אוסאמה סעדי: אם התוכנית הוגשה על ידי רשות מקומית אז מתכנן המחוז צריך לאשר שהתוכנית המפורטת לא חורגת מתחומי התוכנית הכוללנית.

אוסאמה סעדי: והגרוע ביותר שם, אדוני היושב-ראש, חבריי חברי הכנסת, שהמבקש לחבר חשמל צריך לתת ערבות בנקאית בגובה כל האגרות וכל ההיטלים שהוא צריך לשלם בעת שיקבל את ההיתר.

אוסאמה סעדי: זאת אומרת, אחרי שמגישים תוכנית מפורטת לוקח לפעמים שנה, לפעמים שנתיים על מנת לאשר את התוכנית המפורטת.

אוסאמה סעדי: בתקופה הזאת הוא צריך לתת ערבות בנקאית, למשל על 200,000 שקל.

אוסאמה סעדי: זה גם לוועדת תכנון ובנייה, גם תאגיד, גם מים, גם ביוב.

אוסאמה סעדי: בתקופה הזאת צריך לחדש את הערבות הבנקאית.

אוסאמה סעדי: הערבות הבנקאית עולה הרבה כסף בעמלות.

אוסאמה סעדי: אז האדם יגיד: בשביל מה לי חיבור חשמל חוקי?

אוסאמה סעדי: היום אני מחובר באופן פירטי, אשאר פירטי עד שתהיה תוכנית מפורטת ואני אוציא היתר, ואז הוא יכול ללכת ולשלם את כל ההיטלים האלה בתשלומים, בצ'קים, ולא בערבות בנקאית.

אוסאמה סעדי: אז מה עשינו?

אוסאמה סעדי: כל המומחים אומרים שזה פותר אולי 5%, 7%, 10%, אבל זה לא פותר את הבעיה.

אוסאמה סעדי: אבל עם כל זאת, גם אם זה פותר בעיה של בית אחד אנחנו בעד.

אחמד טיבי: לכן הצבענו בעד.

ולדימיר בליאק: תודה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: בעד – 4

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: כמה היו בעד?

אחמד טיבי: כמה היו נגד?

ולדימיר בליאק: היו 4 בעד ו-6 נגד.

אחמד טיבי: הסתייגות מס' 6,115: בית חולים בישוב ערבי.

אוסאמה סעדי: אמרתי כבר שטוב שסוף-סוף מחליטים על הקמת שני בתי חולים חדשים אבל הדרישה שלנו, ואני חושב שהיא דרישה מוצדקת שכולם צריכים לתמוך בה, היא להקים בית חולים בישוב ערבי.

אוסאמה סעדי: יש שלושה בתי חולים בנצרת: איטלקי, צרפתי ואנגלי, אבל אין בית חולים ממשלתי ישראלי.

אוסאמה סעדי: אנחנו ברשימה המשותפת מציעים להקים בית חולים בישוב ערבי בצפון.

אוסאמה סעדי: הגיעה העת, אם אנחנו רוצים לדבר באמת על צמיחה כלכלית, צריך מנופים בשביל צמיחה כלכלית.

אוסאמה סעדי: למשל התחלנו בהנגשת כל השירותים הממשלתיים לישובים ערביים.

אוסאמה סעדי: אזכיר לכם שלראשונה נפתחה לשכת רישום אוכלוסין, פעם ראשונה ב-2017, בעיר סחנין.

אוסאמה סעדי: לפני כן היינו צריכים לנסוע לעכו, לכרמיאל, לנתניה, לחדרה.

אוסאמה סעדי: מאז שהקמנו את הלשכה הראשונה הקמנו כבר לשכה שנייה בטייבה, הקמנו לשכה שלישית ברהט, עכשיו מקימים באום אל פחם ובדיר אל אסד ואחרי כן הקמנו סניפים של הביטוח הלאומי.

אוסאמה סעדי: הקמת בית חולים בישוב ערבי זה גם תעסוקה, גם צמיחה כלכלית, גם כל השירותים מסביב.

אוסאמה סעדי: הגיעה העת להקים בית חולים ממשלתי בישוב ערבי.

ולדימיר בליאק: תודה רבה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

ולדימיר בליאק: שלושה הצביעו בעד, חבר הכנסת טיבי.

אחמד טיבי: הסתייגות מס' 9,121.

נירה שפק: אני נורא רוצה שטיבי ינמק.

אחמד טיבי: האישה הזאת היא אישה בוגדנית.

אחמד טיבי: למה?

אחמד טיבי: לחשתי לה שאין לי מושג על מה זה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אוסאמה סעדי: אנחנו ננמק את ההסתייגות האחרונה שמספרה 10,571.

אחמד טיבי: אחר כך יש לי עוד הסתייגות שלא כתבתי אותה.

אחמד טיבי: אגיד אותה בעל פה.

אוסאמה סעדי: לסיכום, אדוני היושב-ראש וחבריי חברי הכנסת, אנחנו חושבים שהצעת התקציב, למרות שהוצגה כהצעת התקציב החברתית ביותר, אמנם היא כוללת, לא צריך לגמד את הדבר הזה, יש מספר עניינים שהם באמת בעד השכבות החלשות, למשל כל עניין קצבאות הנכים, שאנחנו תמכנו בכך בוועדת העבודה והרווחה, כל עניין קצבת אזרחים ותיקים, שהוגשה גם הצעת חוק של המשותפת, של חברנו איימן עודה על העלאת קצבת אזרח ותיק ב-500 שקל, ולזוג ב-700 שקל, היא הצעה טובה ואנחנו תמכנו בה.

אוסאמה סעדי: אבל התקציב כולל גזרות רבות, בין אם בתחבורה הציבורית, בין אם בהעלאת מחירי המזון.

אוסאמה סעדי: שמעתי למשל על העלאת מחיר כל המשקאות הקלים, העלאת מכסי ייבוא.

אוסאמה סעדי: הדברים האלה כמובן מביאים להעלאת המחירים ויוקר החיים.

אוסאמה סעדי: התקציב כולל הרבה תקציבים להתנחלויות.

אוסאמה סעדי: היום שמענו על אישור אלפי יחידות דיור בהתנחלויות בשטחים הכבושים, בירושלים יש כ-9,000 יחידות דיור, ותקציבים לכבישים.

אוסאמה סעדי: זה לא אומר, אפילו לפי מה שאומרת הממשלה עצמה, שאנחנו רוצים לשמור על הסטטוס קוו.

אוסאמה סעדי: כך לא שומרים על הסטטוס קוו.

אוסאמה סעדי: ברגע שאתה מעמיק את הכיבוש ואת ההתנחלויות ואתה מקים אלפי יחידות דיור, שאפילו לא הוקמו בממשלת נתניהו, כך אתם מסכלים את פתרון שתי המדינות, אם בכלל מדברים על זה, אבל לא מדברים על זה.

אוסאמה סעדי: לכן בסופו של יום לא נוכל להסכים לתקציב כזה ואנחנו נצביע נגד התקציב הזה בכלל.

ולדימיר בליאק: תודה רבה אדוני.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

ולדימיר בליאק: נשמע את ההסתייגות האחרונה הלא כתובה.

אחמד טיבי: חוק קמיניץ והקנסות – בשבועות האחרונים קיבלו עשרות, אם לא יותר מכך, בעלי עסקים באזור המשולש ובאזור הגליל, בישובים רבים – בנחף, טייבה, טירה, קלנסואה, כפר קאסם וישובים נוספים, לא הזכרתי את כולם – קנסות בגובה של 300,000 שקל לכל בעל עסק וצווי פינוי.

אוסאמה סעדי: זה תקנות מנהליות של חוק קמיניץ.

משה גפני: אבל הבטיחו לרע"מ שלא יעשו את זה.

אוסאמה סעדי: הבטיחו.

אוסאמה סעדי: בינתיים מחלקים קנסות.

אחמד טיבי: זאת לא ההפרה הראשונה של ההבטחות.

אחמד טיבי: פתאום יש המון צווים, צווי פינוי.

אחמד טיבי: בישוב שלי, טייבה, יש כ-30.

אחמד טיבי: הנושא הזה כואב.

משה גפני: אני רוצה להצביע אתך על ההסתייגות אבל אתה צריך להסביר לי את זה.

משה גפני: מה זאת אומרת?

ולדימיר בליאק: אני מבקש לקצר.

משה גפני: לא לקצר.

משה גפני: זה דווקא דבר שחשוב לי לדעת.

ולדימיר בליאק: אולי לך חשוב אבל אני מבקש לקצר.

משה גפני: רק להבין, יכול להיות שדיברו על כך שיבטלו את הקנסות ואת כל הדברים האלה, ובגלל שדיברו על זה אנשים פוליטיים אז בגלל זה הם הגבירו עכשיו את הקנסות.

אחמד טיבי: זה הצפה.

אחמד טיבי: הם הציפו את הישובים הערביים בצווי פינוי וקנסות גבוהים, עד 300,000 שקל.

משה גפני: הדבר הזה חמור מאוד.

אחמד טיבי: לכן ההסתייגות שלי אומרת שיבוטלו הקנסות לפי חוק קמיניץ, קנסות מנהליים.

משה גפני: נכון, חד-משמעית.

משה גפני: הוא צודק בזה.

משה גפני: לא יכול להיות שעושים הסכם - - -

אחמד טיבי: זה חשוב לציבור הערבי.

אחמד טיבי: אני פונה אל חברי הקואליציה, יהודים וערבים, תצביעו בעד.

אחמד טיבי: כך אנחנו יכולים להביא מזור ולפתור את המצוקה של האנשים המאוימים בפינוי.

אוסאמה סעדי: אדוני היושב-ראש, רק להשלים שני משפטים בעניין הזה.

אוסאמה סעדי: כאשר מדברים על תכנון, ואנחנו באמת רוצים תכנון ואנחנו חפצי תכנון, ויש תכנון של אזורי תעשייה ואזורי תעסוקה, מה מבקשים עכשיו?

אוסאמה סעדי: לפנות את העסקים האלה ולא לחכות אפילו לאישור של הקמת אזורי תעסוקה.

אוסאמה סעדי: אומרים להם העסקים: אנחנו מסכימים להתפנות, ברגע שתאשרו אזור תעסוקה אנחנו מוכנים לעבור לשם.

אוסאמה סעדי: אבל אצה להם הדרך ופתאום מחלקים קנסות, למרות שאנחנו פנינו אליהם.

אוסאמה סעדי: למשל במג'ד אל כרום היו עסקים שפלשו לשטח ציבורי ויש שם כביש.

אוסאמה סעדי: המועצה המקומית שם הלכה ביחד עם המפקחים לבעלי עסקים ואלה שפלשו חזרו והסירו את הפלישה.

אוסאמה סעדי: היה בג"ץ נגד העבירות המנהליות הללו ובג"ץ הציע למשרד האוצר לדחות את כניסת התקנות האלה לתוקף בשנתיים.

אחמד טיבי: עו"ד קייס נאסר.

אוסאמה סעדי: אפילו לזה לא הסכימו.

אוסאמה סעדי: עכשיו באים ומחלקים קנסות על ימין ועל שמאל.

אוסאמה סעדי: אני לא יודע מה המטרה שלהם אבל יש פה ריח מאוד לא טוב.

אחמד טיבי: יכול להיות שמה שאמרת אתמול מעל הדוכן מתגשם.

משה גפני: אמרתי במליאת הכנסת שלפי דעתי הקואליציה פשוט משקרת להם.

משה גפני: הסברתי באריכות למה אני חושב כך.

משה גפני: אני פניתי בעניין שתי משפחות ערביות שהוטל עליהן קנס.

משה גפני: הן פנו אליי.

משה גפני: אני רואה שזה הולך ומחריף.

משה גפני: כפי שאומרים שנלחמים באלימות שיש במגזר הערבי, בסדר, ופתאום התברר שיש יותר הרוגים, לא שיש פחות, יש הרבה יותר ממה שהיה קודם.

אחמד טיבי: ויש יותר צווים, צווי פינוי.

משה גפני: אני חושב שצריך להצביע בעד ההסתייגות הזאת.

אחמד טיבי: אני קורא לחברי הקואליציה – מופיד.

מופיד מרעי: תיכף אני אתייחס.

משה גפני: תדבר גם אליי בבקשה בגלל שאני במתח.

מופיד מרעי: מה שאני אגיד ירגיע גם אותך ואז המתח שלך ירד.

ולדימיר בליאק: אני חייב לציין שאתה לא נראה במתח.

משה גפני: אני במתח, ועוד איזה מתח.

משה גפני: אתה לא היית במתח במקומי?

משה גפני: אני מדבר במליאת הכנסת ומסביר למנסור עבאס איך עובדים עליו, ומה מתברר שאמרתי לא נכון?

משה גפני: מה, אני לא אהיה במתח?

משה גפני: הלוואי, אני רוצה שייפתרו הבעיות של הציבור הערבי, שלא יוציאו צווי פינוי.

מופיד מרעי: אני רוצה להתייחס.

מופיד מרעי: אני חושב שהדיון על נושא הקנסות והצווים המנהליים הוא הרבה יותר חשוב, עקרוני ומהותי מאשר לדבר עליו בדיון כזה של הסתייגויות, מסיבה אחת פשוטה.

מופיד מרעי: ד"ר טיבי יודע שבאופן אישי כאשר עוד הייתי בשלטון המקומי התנגדתי לחוק הזה.

מופיד מרעי: אני מגיש הצעת חוק לביטול הקנסות המנהליים וצווי הריסה מנהליים כי אני בעד השלמת התכנון ואחרי כן פיקוח.

מופיד מרעי: כל חברי הכנסת מכירים את העמדה שלי ואנחנו בכיוון הזה.

מופיד מרעי: להביא את זה כרגע כהסתייגות על הדרך, אני חושב שזה לא לעניין.

מופיד מרעי: ד"ר טיבי, בוא נשלב ידיים, נלך על חקיקה מסודרת.

אחמד טיבי: כשפנית אליי אמרתי לך כן, אנחנו בעד.

אחמד טיבי: יש הזדמנות עכשיו לדבר.

מופיד מרעי: אם פנית ואמרת שאתה בעד למה אתה מביא את זה כהסתייגות כאן?

מופיד מרעי: זה לא לעניין.

אחמד טיבי: מופיד, אני קצת יותר ותיק ממך.

אחמד טיבי: אתה יודע כמה פעמים העברנו הסתייגויות?

מופיד מרעי: אני לומד מכל אחד.

אחמד טיבי: העברנו הסתייגויות.

אחמד טיבי: יש נושאים שאנחנו מעבירים באמצעות הסתייגויות.

אחמד טיבי: לחרדים העבירו הבוקר באמצעות הסתייגויות וגם לליכודניקים.

מופיד מרעי: עוד יותר, מאחר ופניתי אליך ואתה יודע שאני הולך לעשות את זה אז למה אתה מעלה את זה פה?

אחמד טיבי: אני מעלה את זה בכל מקום כי זה מצוקה.

ולדימיר בליאק: אני מעלה את זה להצבעה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אחמד טיבי: אני מבקש שתהיה הצבעה שמית.

ולדימיר בליאק: הצבעה ולדימיר בליאק – נגד נירה שפק – נגד אימאן ח'טיב יאסין – לא נוכחת ג'ידא רינאוי זועבי– נגד נעמה לזימי – לא נוכחת במקום חבר הכנסת מאיר יצחק הלוי: צבי האוזר – נגד במקום חברת הכנסת יעל בן משה: מופיד מרעי – נגד במקום חבר הכנסת אלכס קושניר: אלינה ברדץ' יאלוב – נגד משה גפני – בעד אופיר כץ – לא נוכח במקום חבר הכנסת ינון אזולאי:

ולדימיר בליאק: חיים ביטון – בעד אחמד טיבי – בעד עופר כסיף – בעד

ולדימיר בליאק: נגד – 6

ולדימיר בליאק: 4 בעד, 6 נגד, אין נמנעים.

ולדימיר בליאק: ההסתייגות לא התקבלה.

ולדימיר בליאק: אנחנו ממשיכים.

ולדימיר בליאק: תודה רבה לרשימה המשותפת.

אחמד טיבי: הסתייגות אחרונה: חוק קמיניץ בקדנציה הקודמת הוקפא לשנתיים עד 2018.

אחמד טיבי: אחר כך אמרו: עוד שנתיים, הקפאה חלקית.

אחמד טיבי: ההסתייגות של הרשימה המשותפת מדברת על הקפאה טוטלית של כל חוק קמיניץ.

ולדימיר בליאק: מי בעד ההסתייגות?

אחמד טיבי: אני מבקש שתהיה הצבעה שמית.

אחמד טיבי: ההסתייגות דורשת הקפאה מוחלטת של חוק קמיניץ לחמש שנים, לא חלקית אלא מוחלטת.

אחמד טיבי: אני לא רוצה להגיד "לבטל" כדי לא להקשות על הקואליציה, עליכם למשל, כדי שתוכלו לתמוך בהצעה.

אחמד טיבי: חמש שנים.

ולדימיר בליאק: נערוך הצבעה שמית.

אחמד טיבי: אני מבקש התייעצות סיעתית לפני ההצבעה.

ולדימיר בליאק: אנחנו נחזור בשעה 20:14.

ולדימיר בליאק: אני מחדש את הישיבה.

ולדימיר בליאק: אנחנו מצביעים על ההסתייגות האחרונה של חבר הכנסת אחמד טיבי.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

מופיד מרעי: אני מבקש להגיד משהו לפרוטוקול.

מופיד מרעי: במשמרת של אחמד טיבי כחבר כנסת חוקקו את חוק קמיניץ, תיקון מס' 116 לחוק התכנון והבנייה.

מופיד מרעי: את זה הוא לא ידע לעצור.

ולדימיר בליאק: נצא להפסקה של חמש דקות.

בשעה 20: << מנהל >> (היו"ר אלכס קושניר) << מנהל >>

אלכס קושניר: אני מחדש את הישיבה.

בצלאל סמוטריץ': ברשות היושב-ראש, אני רוצה להתחיל מכמה הסתייגויות שאקרא עכשיו בעל פה לפני שנתחיל לקרוא את ההסתייגויות שהוגשו בכתב.

אלכס קושניר: בבקשה.

צבי האוזר: זה מה שנקרא: אני רוצה לדבר לפני שאתחיל לנאום.

צבי האוזר: ..

בצלאל סמוטריץ': לא.

בצלאל סמוטריץ': בסעיף 1(א), בהגדרה "תוכנית" - - -

אלכס קושניר: בצלאל, רק רגע.

אלכס קושניר: יש לנו את המספרים הנכונים.

שלומית ארליך: את הסכימה.

שלומית ארליך: וידאנו שהסכימה נכונה ואנחנו רוצים להגיד את המספרים הנכונים.

שלומית ארליך: בתקציב לשנת 2021, בסעיף 2(א), המסגרת היא אותו דבר, 609,143,215,000.

שלומית ארליך: התקציב הרגיל הוא 438,842,834,000.

שלומית ארליך: תקציב פיתוח חשבון הון בסך 170,300,381,000.

שלומית ארליך: בסעיף 3(א), הסכומים הם 40,623,083,000, ומתקציב רגיל בסך 31,120,561,000.

שלומית ארליך: בסעיף 5: שיא כוח אדם, 89,470 משרות.

שלומית ארליך: זה לגבי שנת 2021.

בצלאל סמוטריץ': מאיפה בא הסיכום?

שלומית ארליך: סכמנו, למשל בסעיף תקציב הכנסת היה שינוי בשיא כוח האדם, שהקראנו אותו אתמול ודיברנו עליו, אבל לא סכמנו את הכול.

שלומית ארליך: זה תוספת של 21 משרות.

שלומית ארליך: זה כולל את הכול.

בצלאל סמוטריץ': בנוסח שלנו כתוב 94,190 משרות.

אסף וקסלר: אתה מסתכל על שנה אחרת.

אלכס קושניר: בשנת 2021 כתוב בנוסח 94,190.

בצלאל סמוטריץ': לכן אמרתי שזה 4,000 משרות פחות.

בצלאל סמוטריץ': הממשלה רשאית בשנת הכספים 2021 למלא משרות עד לשיא כוח אדם של 94,190 אלף משרות.

אסף וקסלר: יכול להיות שיש טעות נוספת לגבי הנוסח הקודם.

אסף וקסלר: בכל אופן, המספרים המדויקים לגבי שנת 2021 הם 89,470.

שלומית ארליך: השוני היה בסעיף הכנסת בלבד.

שלומית ארליך: נכון?

בצלאל סמוטריץ': לא יכול להיות.

בצלאל סמוטריץ': ירדו 4,000 עובדים בכנסת?

שלומית ארליך: זה 21 משרות.

שלומית ארליך: אבל כנראה הייתה טעות בכחול.

אסף וקסלר: אם היה מספר אחר בנוסח הקודם זה לא בגלל שנוסף או הופחת מספר משרות באיזה סעיף אלא כנראה זו שגיאת כתיב.

בצלאל סמוטריץ': אני רוצה להבין.

בצלאל סמוטריץ': למעט בסעיף הכנסת, אתה לא משנה בסעיפים עצמם את שיא כוח האדם.

בצלאל סמוטריץ': פשוט סכמתם עכשיו מחדש אחד-אחד את כל המשרדים.

שלומית ארליך: משרד האוצר סכם מחדש את המשרדים וזו המסקנה שהוא הגיע אליה אחרי מה שעברנו אתמול.

שלומית ארליך: הקראנו הכול חוץ מתקציב הכנסת.

בצלאל סמוטריץ': איך אפשר לטעון ש-4,000 משרות – מה הטענה?

אסף וקסלר: הטענה היא שהתיקון היחיד - -

בצלאל סמוטריץ': מה המספר עכשיו במקום 94,190?

אסף וקסלר: המספר הנכון לגבי שנת 2021 הוא 89,470.

בצלאל סמוטריץ': כלומר זה פחות 4,700 משרות כמעט.

אסף וקסלר: אם היה כתוב מספר שהוא גבוה יותר - - -

אלכס קושניר: מה זה "אם היה כתוב"?

אלכס קושניר: כתוב מספר.

אסף וקסלר: אם כך, אז המספר שהיה כתוב שם לא נכון.

שלומית ארליך: עכשיו אתה בטוח במיליון אחוזים?

שלומית ארליך: כי עשינו את הבדיקה כמה פעמים.

בצלאל סמוטריץ': פער של 4,700 משרות זה אומר בערך עוד 4,700 מובטלים, שבמקום להיות בשירות המדינה יצטרכו עכשיו לחפש עבודה.

בצלאל סמוטריץ': זה ישפיע בצורה דרמטית על תחזיות הצמיחה ויכול להיות שזה מערער את כל הנחות יסוד המקרו שעל בסיסן נבנה התקציב.

בצלאל סמוטריץ': אני מבקש שתיערך פה בחינה.

בצלאל סמוטריץ': יכול להיות שאפילו את חבילות הקורונה צריך לשנות.

בצלאל סמוטריץ': זה עוד המון מובטלים למשק.

בצלאל סמוטריץ': אתה לא יכול לטעון שזה לא נושא חדש.

בצלאל סמוטריץ': צריך להבין עכשיו את כל השלכות המקרו על הכלכלה.

בצלאל סמוטריץ': אתה מבין מה זה עוד 4,700 אנשים שנפלטים משוק התעסוקה?

בצלאל סמוטריץ': צריך להזמין לכאן את מנכ"ל הביטוח הלאומי, לבדוק מה המשמעות של דמי אבטלה.

בצלאל סמוטריץ': הרי יכול להיות שצריך לשנות את סעיף הביטוח הלאומי כי המדינה תצטרך להעביר יותר כסף לביטוח הלאומי בגין דמי אבטלה.

נירה שפק: יכול להיות גם שלא.

בצלאל סמוטריץ': ולדימיר, אני מבין שזה צחוק של הסכמה.

ולדימיר בליאק: לא, זה צחוק של הנאה.

צבי האוזר: בצלאל, אנחנו חיים אינטואיטיבית בהרגשה שישראל היא מדינה קטנה מוקפת אויבים.

צבי האוזר: היא אכן מוקפת אויבים אבל היא כבר פחות ופחות קטנה ממה שהייתה פעם.

בצלאל סמוטריץ': לא, זה דרמטי.

צבי האוזר: אנחנו עוד מעט 10 מיליון תושבים.

בצלאל סמוטריץ': היושב-ראש, אני חושב שצריך לבדוק אם 4,700 אנשים שנפלטים זה לא משנה את תחזיות הצמיחה.

בצלאל סמוטריץ': התייחסנו ברצינות רבה מאוד להנחות העבודה שעמדו בבסיס התקציב הזה ואם יש פה משהו לא נכון אז צריך להפחית את תקרת ההוצאה.

בצלאל סמוטריץ': אנחנו קרובים מאוד לסביבה אינפלציונית, זה מה שהוסבר לנו כאן כל הזמן.

צבי האוזר: אתה חושב שזה עלול להוביל למשבר פיסקלי?

בצלאל סמוטריץ': לא, אבל אם זה משפיע על תחזיות הצמיחה, ואז הגירעון עולה, אז אתה נכנס פה לסחרור אינפלציוני שיכול להשפיע על כל התחזיות חמש שנים קדימה.

בצלאל סמוטריץ': היושב-ראש, אני מציע שמישהו יעבור על הספר ויבדוק עם מחשבון.

שלומית ארליך: עשו את זה כבר 30 פעמים.

אלכס קושניר: אני קורא לסגן הממונה על אגף התקציבים, איתי טמקין, ונעשה סדר.

אלכס קושניר: אני רוצה שנחזור כעת להסתייגויות.

שלומית ארליך: אז תן לי רק להקריא את הסכימה לשנת 2022.

אלכס קושניר: בואו נבדוק את 2022 שוב.

בצלאל סמוטריץ': אם אפשר להסביר, כי נניח בסעיף 3 של הוצאה מותנית בהכנסה, בתקציב הרגיל הפחתתם בערך 200,000 שקל.

שלומית ארליך: הייתה כנראה טעות בנוסח בהצעת החוק הכחולה.

שלומית ארליך: כאשר אתה מסתכל על הריכוז של התוספת הראשונה אפשר לראות ששיא כוח האדם מופיע שם: 89,449.

שלומית ארליך: לעומת זה כשהעתיקו את זה בנוסח הכחול לחלק המילולי, בסעיף 5 הייתה טעות והמספר שם לא תואם את המספר שהופיע בריכוז של התוספת הראשונה.

שלומית ארליך: ככל הנראה הכוונה הייתה לשיא כוח האדם שהוא 89,449, ואם מוסיפים על זה את ה-21 תקנים אז אנחנו מגיעים לסכום הנכון.

בצלאל סמוטריץ': השאלה היא האם כשאגף מקרו בנה את התחזיות שעל בסיסן הוא בנה את התקציב הוא הסתכל למטה בדברי ההסבר בסיכום או הסתכל למעלה במספר הכולל.

אלכס קושניר: מה המשמעות של זה?

אלכס קושניר: שצריך להחליף רק בתוספת ולא בסכום הכולל?

שלומית ארליך: הם צריכים להסביר.

אלכס קושניר: אנחנו עוברים להסתייגויות.

אלכס קושניר: יבואו לכאן הבכירים באגף התקציבים ונקבל תשובות.

בצלאל סמוטריץ': אם אפשר גם מאגף מקרו, גם מנכ"ל הביטוח הלאומי וגם מבנק ישראל, לוודא שזה לא משנה את כל תחזיות הצמיחה.

בצלאל סמוטריץ': איך ביטוח לאומי יתמודד עם עוד 4,700 מובטלים?

אלכס קושניר: הם לא מובטלים.

בצלאל סמוטריץ': אם הם לא ייקלטו בשירות המדינה.

נירה שפק: מה הנחת היסוד שלך כדי שנתקוף אותה ונוריד את כל - - -

בצלאל סמוטריץ': רוצים לעבור להסתייגויות?

אלכס קושניר: כן.

בצלאל סמוטריץ': בסעיף 1(א), בהגדרה "תוכנית", אחרי המילים "חלק של תחום פעולה המוקצה לעניין מסוים" יתווספו המילים "המחולק לתקנות לפי הצורך", ובהמשך לכך, לכל אורכם של סעיפי התקציב יופיע פירוט ברמת תקנה.

אלכס קושניר: אתה רוצה לנמק או שאני יכול להצביע?

בצלאל סמוטריץ': אנמק.

בצלאל סמוטריץ': התיקון הזה בסך הכול נועד להתאים את הקבוע בחוק למציאות האמיתית שבה מתנהל תקציב המדינה ברמת תקנות ולשקף את חובת השקיפות של ניהול תקציב המדינה אל מול ועדת הכספים, באופן שבו הוועדה תאשר גם את התקנות ולא רק את התוכניות.

בצלאל סמוטריץ': דיברנו על כך שיש תוכניות ענקיות, שיש בהן מיליארדים או מאות מיליונים לפעמים, שלנייד בתוך תקנות – הרי אם אנחנו לא מאשרים ברמת תקנה זה אומר שמשרד האוצר בתוך אותה תוכנית יכול להעביר מתקנה לתקנה בלי שום הגבלה.

בצלאל סמוטריץ': המגבלה של 1.94 מיליון שדיברנו עליה בעבר היא רק אם אתה מעביר בין תוכניות.

בצלאל סמוטריץ': אני חושב שלא סביר שלא יהיה פיקוח פרלמנטרי של ועדת הכספים על העברות לפעמים של עשרות ומאות מיליונים.

בצלאל סמוטריץ': לכן אני מבקש שהתקציב ישוקף ויאושר בכנסת ברמת התקנות כפי שהוא מתנהל אמיתית, ושינויים ידרשו את אישור ועדת הכספים.

אלכס קושניר: תודה רבה.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

בצלאל סמוטריץ': בסעיף 2: "חלוקת תקציב ההוצאה לשנת 2021 לסעיפי תקציב, לתחומי פעולה, לתוכניות" – ובהמשך לזה: "ולתקנות" – "תהיה כמפורט בתוספת הראשונה בטור שכותרתו 'הוצאה'.

בצלאל סמוטריץ': " לא צריך להסביר כי זה בהמשך להסתייגות הקודמת, זה אותו רציונל.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

בצלאל סמוטריץ': אותו דבר בסעיף 3(ב), גם להוסיף את המילה "ולתקנות".

בצלאל סמוטריץ': אותו דבר.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

בצלאל סמוטריץ': אותו דבר בסעיף 4.

בצלאל סמוטריץ': בסעיף 4 אני רוצה שני דברים.

בצלאל סמוטריץ': אני מבקש לחלק אותו לסעיפים קטנים (א) ו-(ב).

בצלאל סמוטריץ': "הממשלה רשאית להתחייב בשנת הכספים 2021 בסכום של" – מה סך הכול של ההרשאות להתחייב?

בצלאל סמוטריץ': מה שנמצא עכשיו יסומן "(א)": "הממשלה רשאית להתחייב בשנת הכספים 2021 בסכום של עד סך כל ההרשאות להתחייב".

שלומית ארליך: אתה לא רוצה להפנות לנקוב בתוספת הראשונה?

בצלאל סמוטריץ': לא, אני רוצה שזה יהיה סעיף קטן (ב), שזה יהיה סימטרי למה שיש בסעיפים 2 ו-3, כפי שהערתי בדיון עצמו.

בצלאל סמוטריץ': סעיף קטן (א) יקבע את תקרת ההוצאה בהרשאה להתחייב ואז מהמילה "ביחס" זה יהפוך לסעיף קטן (ב): "ביחס לכל סעיף תקציב, תוכנית, תחום פעולה ותקנה", ואז להפנות לתוספת הראשונה בטור שכותרתו "הרשאה להתחייב".

בצלאל סמוטריץ': זו סימטריה למה שיש בסעיפים 2 ו-3.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

בצלאל סמוטריץ': בהמשך לכך, סעיף 5(ב), גם אותו דבר: להוסיף את המילה "תקנות": "לתחומי פעולה, לתוכניות ולתקנות".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

בצלאל סמוטריץ': בסעיף 6, המשפט האחרון, מן המילים "חלוקת הסכום" זה הופך לסעיף קטן (ב), באותה סימטריה.

בצלאל סמוטריץ': גם כאן להוסיף בבקשה את המילה "ולתקנות".

אלכס קושניר: מי בעד ההסתייגות?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

בצלאל סמוטריץ': אותו דבר בסעיף קטן 6(ב), להוסיף גם פה "לכל סעיף תקציב, תחום פעולה, תוכנית ותקנה".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

בצלאל סמוטריץ': סעיף קטן 6(ג), מאמצע הפסקה, מן המילים "חלוקת שיא כוח האדם".

משה גפני: אתה מנמק גם בשמנו?

בצלאל סמוטריץ': אני עכשיו עם כמה הסתייגויות שלי.

בצלאל סמוטריץ': אחר כך נגיע לחבילה הגדולה של כולנו וננמק ביחד.

משה גפני: בסדר, אבל אולי נצטרף גם לזה?

בצלאל סמוטריץ': אין בעיה.

בצלאל סמוטריץ': אז תקשיב.

משה גפני: עליתי למליאה כדי שלא יעבירו את החוק של מיסוי רווחי גז.

בצלאל סמוטריץ': אני בסעיף קטן 6(ג).

בצלאל סמוטריץ': מן המילים "חלוקת שיא כוח האדם" זה יהפוך לסעיף קטן (ד), וגם בסעיף קטן (ד) להוסיף את המילה "ולתקנות", ואז כמובן סעיף קטן (ד) הופך לסעיף קטן (ה).

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

בצלאל סמוטריץ': סעיף 9: "חוק זה יפורסם ברשומות בתוך שלושים ימים מיום קבלתו".

משה גפני: זה נכון, הוא צודק.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

בצלאל סמוטריץ': רביזיה כמובן על כל ההסתייגויות הללו.

בצלאל סמוטריץ': את השינויים של הסכומים יש לנו כבר בהסתייגויות הגדולות.

בצלאל סמוטריץ': אני רוצה להוסיף עוד הסתייגות בסעיף 7: "אין בהוראות חוק זה כדי לגרוע מהוראות חוק יסודות התקציב".

בצלאל סמוטריץ': להכניס פה את המילים "למעט האמור בסעיף 3א רבתי לחוק האמור".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

משה גפני: אני מבקש, אדוני היושב-ראש, לצרף אותנו להסתייגויות שלו.

משה גפני: זה מתחיל להישמע לי הגיוני.

אלכס קושניר: בשמחה רבה, בחפץ לב.

אלכס קושניר: בצירופי הסתייגויות – כמה שאתה רוצה, אין בעיה.

חיים ביטון: הוא מבין שיש לו פה שלושה ימים ברצף אז הוא כבר מחייך, מה יש לעשות.

אלכס קושניר: זה כבר חודשיים ברצף.

בצלאל סמוטריץ': אני פותח את הקובץ הגדול של ההסתייגויות שלנו.

בצלאל סמוטריץ': יש פה שני קבצים.

בצלאל סמוטריץ': אני מתחיל מן הקובץ הימני יותר.

בצלאל סמוטריץ': אני מזכיר שזה הסתייגויות של כולנו ביחד.

בצלאל סמוטריץ': רצינו להקל על הצוות המקצועי של הוועדה, לכן חילקנו את זה לשתי חוברות, שלא יהיה כבד מדי, לא להעמיס.

בצלאל סמוטריץ': הסתייגות מס' 1: לפני סעיף 1 יבוא: "מטרת החוק, בנוסף מטרת חוק זה לאפשר לממשלה החדשה לבגוד בערכי היהדות.

בצלאל סמוטריץ': " אני מבקש את המילה "לבגוד" להחליף במילים "להפנות עורף".

משה גפני: "להפנות עורף" זה לא מספיק חריף.

בצלאל סמוטריץ': ההסתייגות שלי זה "להפנות עורף".

בצלאל סמוטריץ': מה אתה מציע?

משה גפני: תמצא איזו מילה באמצע.

בצלאל סמוטריץ': "לפגוע בערכי היהדות.

בצלאל סמוטריץ': " אני רוצה להסביר.

בצלאל סמוטריץ': כידוע תקציב מדינה משקף את סולם העדיפויות הערכי של החברה.

בצלאל סמוטריץ': תיאוריית השמיכה הקצרה ידועה, אף פעם אין מספיק כסף לכול, אתה מכסה את הראש אז קר לך ברגליים, אתה מכסה את הרגליים אז קר לך בראש, אף פעם אין מספיק תקציב.

בצלאל סמוטריץ': לכן הממשלה צריכה לתעדף.

בצלאל סמוטריץ': התעדוף הזה הוא תעדוף ערכי, מתעדפים ערכים.

בצלאל סמוטריץ': למרבה הצער אנחנו רואים יותר ויותר מרכיבים בתקציב הזה שמשקפים סולם ערכים מאוד מאוד זר לערכי המדינה היהודית.

בצלאל סמוטריץ': כך הקיצוץ בתקציב הישיבות, הקיצוץ בתקציב החינוך הדתי והתרבות החרדית, כך הקיצוץ במעונות יום לנשות אברכים, כך העלאות המיסים שעליהן מתבסס צפי הכנסות המדינה, שבסוף פוגעות בציבור החלש במדינת ישראל, במשפחות ברוכות ילדים שאין להן מדיח כלים, ויותר מזה, אין להן בבית מקום למדיח כלים.

בצלאל סמוטריץ': לא כולם חיים באחוזות, עשו כסף, לא יודע בדיוק איך, ויכולים להחזיק בתים גדולים עם מטבחים גדולים ועם מדיחי כלים.

בצלאל סמוטריץ': שורה של היבטים בתקציב, יש בחוק הזה תקציבים לכל מיני עיוותים ביהדות, יש בו תקציבים ללהט"ב וכולי.

בצלאל סמוטריץ': בקיצור, תקציב רע מאוד.

משה גפני: לרפורמים.

בצלאל סמוטריץ': קראתי לזה "עיוותים ביהדות".

משה גפני: "עיוותים ביהדות" הכוונה לרפורמים.

בצלאל סמוטריץ': לכן, אדוני היושב-ראש, אנחנו מבקשים להוסיף כאמור בהסתייגות מס' 1: "מטרתו של חוק זה לאפשר לממשלה החדשה", כפי שביקשנו רק לשנות את הנוסח, "לפגוע בערכי היהדות".

בצלאל סמוטריץ': אגב, זה סעיף שאתם תתקשו להתנגד לו מכיוון שהוא משקף את המציאות.

בצלאל סמוטריץ': זהו, זה הנימוק להסתייגות הראשונה.

אלכס קושניר: תודה רבה.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

בצלאל סמוטריץ': חבר הכנסת ביטון מבקש לנמק את ההסתייגות השנייה, ברשותך.

חיים ביטון: אקרא קודם את ההסתייגות:

חיים ביטון: לפני סעיף 1 יבוא: "מטרת החוק – בנוסף מטרת חוק זה לאפשר לממשלה לאדמו"ר אהרון ברק לשלוט במדינה".

חיים ביטון: האמת היא שכאשר אני התחלתי ללמוד משפטים לפני שנים רבות הבהירו לי כמה פעמים שמה שהשופט אהרון ברק רצה הוא שלא תהיה משפטיזציה במדינת ישראל, לצמצם את המשפטיזציה ואת השליטה של המשפטים.

חיים ביטון: אני לא יודע, בעשר השנים מאז אני מבין שהדברים הולכים בדיוק לכיוון ההפוך.

חיים ביטון: היום לצערנו הרב - - -

בצלאל סמוטריץ': איפה למדת?

בצלאל סמוטריץ': אני לא למדתי את זה.

חיים ביטון: אני למדתי בחיפה, לא בקריית אונו.

חיים ביטון: מפתיע שהיום לצערי המחלקות המשפטיות מנהלות את כל המשרדים.

חיים ביטון: אני חושב שמן הראוי שיגדילו את תקציבי המחלקות המשפטיות במשרדים ויקטינו את לשכות המנכ"לים, כי סתם חבל.

חיים ביטון: אז מה קורה?

חיים ביטון: יש כל פעם פקק גדול במחלקות המשפטיות, הפקק הוא עצום כי עדיין לא הפנימו שזה אולי בגלל שהוא קיבל החלטה אז, שכך צריך להיות, ומנסים ללכת לפי זה.

חיים ביטון: אבל זה עובדה, רבותי, המשפטיזציה מנהלת את המדינה שלנו, מוסיפה המון בירוקרטיה במחלקות המשפטיות.

חיים ביטון: אני ממליץ גם, כדי שנוכל לנהל את התקציבים, פשוט להגדיל את המחלקות המשפטיות.

בצלאל סמוטריץ': רק עוד משפט.

אלכס קושניר: יש לך פה עוד 11,000 הזדמנויות להוסיף עוד משפט, חבר הכנסת סמוטריץ'.

בצלאל סמוטריץ': גם כאן, אדוני היושב-ראש, למה ביקשנו להכניס את זה למטרת החוק?

בצלאל סמוטריץ': כי בסוף אנחנו לא עושים צחוק מדברי חקיקה והמטרה צריכה לשקף את המציאות.

בצלאל סמוטריץ': כשאנחנו מסתכלים על סעיפי התקציב ורואים את הגידול בתקציב משרד המשפטים – דיברתי אתמול באריכות על הפער בין התקצוב של בתי המשפט האזרחיים ובין התקצוב של בתי הדין הרבניים בבינוי, בתקינה, ראינו 59 מיליון שקלים בינוי במערכת בתי המשפט מול אפס בינוי ותקנים לעוזרים משפטיים.

אלכס קושניר: אמרת שאתה מבקש להוסיף משפט.

בצלאל סמוטריץ': לכן אני אומר שמטרת החוק היא בין היתר להגדיל את המשפטיזציה ואת האקטיביזם השיפוטי ואת שליטתו במדינת ישראל.

בצלאל סמוטריץ': האמת חייבת להיות משוקפת בסעיף המטרה.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

בצלאל סמוטריץ': הסתייגות מס' 3 מבקשת שוב, לפני סעיף 1, להוסיף למטרה: "מטרת חוק זה לאפשר לממשלה לא לאכוף בנייה לא חוקית בנגב".

בצלאל סמוטריץ': בתקציב הזה יש, אמנם בתוכניות חומש, מיליארדים רבים.

בצלאל סמוטריץ': אגב אני מזכיר לאדוני שביקשנו ולא קיבלנו – עכשיו אני אומר הערה רצינית.

בצלאל סמוטריץ': הכול רציני אבל זה עוד יותר רציני במדרג – ביקשנו לקבל את החלטת הממשלה עם התיקונים, לפחות את עיקרי התיקונים, כדי להבין לאן הולך הכסף הקואליציוני.

אלכס קושניר: אומר לי פה מנהל הוועדה - - -

טמיר כהן: העברנו אותה.

בצלאל סמוטריץ': אז אני מבקש למחוק את ההערה מן הפרוטוקול.

בצלאל סמוטריץ': אבדוק ואעבור על זה כאשר חבריי ינמקו.

אסף וקסלר: ניתן גם להעביר את נוסח ההחלטה הסופי והעדכני.

אלכס קושניר: ברגע שהוא יהיה.

בצלאל סמוטריץ': נשמח מאוד.

אסף וקסלר: הוא הגיע לפני חמש דקות.

בצלאל סמוטריץ': שים לב, יכול להיות שברביזיה ההסתייגות שלי על פירוט התקציב ברמת התקנות תתקבל, אם עד אז הקואליציה תשתכנע, ואז אתם תצטרכו גם בהחלטת הממשלה ההיא להפוך אותם לסעיפי תקנות, לא להסתפק ברמת תוכניות.

בצלאל סמוטריץ': על כל פנים, יש מיליארדים רבים שמועברים על בסיס הדרישות הקואליציוניות של רע"מ כשותפה בכירה שבלעדיה אין קואליציה, כאשר הכול יודעים מדוע כלה נכנסת לחופה, ואחת ממטרותיה של רע"מ בכניסה לממשלה היא להלבין את כל ההשתלטות והבנייה הבלתי חוקית של הישובים בנגב.

בצלאל סמוטריץ': משכך, ברור שמטרת התקציב היא, בין היתר, לא לאכוף את הבנייה הלא חוקית בנגב.

בצלאל סמוטריץ': שוב, כאמור לעיל, סעיף המטרה, מכיוון שאנחנו לא מקלים ראש בניסוחו, חייב לשקף באופן עד כמה שרק ניתן אותנטי את מטרותיו של החוק.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

טמיר כהן: בצלאל, זה נשלח אתמול ב-00:18 בלילה.

טמיר כהן: בדקנו.

בצלאל סמוטריץ': אז זה לא אתמול, זה היום.

בצלאל סמוטריץ': בסדר.

בצלאל סמוטריץ': האם היועצת המשפטית יכולה לתת חוות דעת האם מספיק לשלוח באותו יום את חומרי הרקע של התקציב שעליהם אנחנו צריכים להצביע?

בצלאל סמוטריץ': אין צורך ב-24 או 48 שעות להעביר לנו את החומר לפני, כדי שנוכל ללמוד אותו ולהעמיק בו?

אלכס קושניר: החומר הועבר בזמן.

אלכס קושניר: אלה היו התוספות שביקשנו, וקיבלנו אותן עוד במהלך הדיון.

בצלאל סמוטריץ': אבל בדיון התרכזנו בדיון.

בצלאל סמוטריץ': היו פה דיונים הרי גורל על סירוס חתולים.

נירה שפק: אנחנו מצפים מחברי כנסת להיות מולטי-טסקינג, לדעת לעבוד במקביל.

בצלאל סמוטריץ': זה חברות כנסת.

בצלאל סמוטריץ': לגבי חברי כנסת זה בעיה.

אלכס קושניר: בצלאל, אנחנו רק ברבע ל-9 ואנחנו כבר באווירה של לילה.

אלכס קושניר: חכה, נגיע לזה.

בצלאל סמוטריץ': סעיף 4 של ההסתייגויות הוא סעיף עצוב וכואב, אבל גם כאן, מאחר ומטרת החוק צריכה לשקף באופן אותנטי ככל הניתן את תכליתו האמיתית אז לדעתי אין מנוס מלהוסיף במטרת החוק, כאמור בהסתייגות מס' 4: "מטרת חוק זה לאפשר לממשלה לא לבנות בגליל ישובים יהודיים".

בצלאל סמוטריץ': זה חוזר לאותה נקודה: בחוק הזה יש תקציב לא מבוטל לחיזוק ההתיישבות הערבית באזור הגליל, יש תקציב לא מבוטל לקידום תכנון מתארי ומפורט בישובים הערביים בגליל, תכנון שלמרבה הצער לא נעשה תוך שקילת השיקולים האסטרטגיים, ובהם מסדרונות אסטרטגיים, צירים, מרחבי התפתחות עתידיים להתיישבות היהודית בגליל, שהיא דלילה גם כך.

בצלאל סמוטריץ': הגליל כידוע סובל ממאזן דמוגרפי שלילי, שמייצר בעיניי איום אסטרטגי על המדינה היהודית ועל אזור הגליל.

בצלאל סמוטריץ': קשה שלא להתרשם מכך שהתקציב מבקש שלא לבנות בגליל ישובים יהודיים.

בצלאל סמוטריץ': שוב, כאמור לעיל ולהלן, סעיף המטרה צריך לשקף את מטרותיו האמיתיות של החוק ואין זה מן הראוי להסתירן.

בצלאל סמוטריץ': על כן אבקש שהמטרה האמורה תיכנס אל סעיף המטרה.

אלכס קושניר: תודה רבה.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

בצלאל סמוטריץ': אדוני היושב-ראש, אני מבקש להציע, אני חושב שיהיה זה מן הראוי, חבר הכנסת אזולאי חוזר עכשיו מאזכרה לאביו, חבר הכנסת והשר דוד אזולאי ז"ל.

בצלאל סמוטריץ': הייתי מציע לתת לחבר הכנסת אזולאי במסגרת הצעה לסדר לומר כמה מילים על אביו מורו, שכולנו אהבנו כאן בכנסת, אי אפשר היה שלא, כמעט הייתי אומר:

בצלאל סמוטריץ': להיות נמס מן החום ומן האהבה הגדולה שהייתה בו, ממאור הפנים, מן האהבה לכל יהודי, מן הלב הגדול שהוא הביא איתו לכל אחת מן הפעולות החשובות שהוא עשה כאן בכנסת.

בצלאל סמוטריץ': אני חושב שמן הראוי שחבר הכנסת אזולאי יאמר כמה מילים לזכרו.

אלכס קושניר: בבקשה.

ינון אזולאי: קודם כול, תודה רבה.

ינון אזולאי: אני חושב שיש פה אנשים שיכולים להעיד אפילו יותר ממני בבית הזה שספג אותו.

ינון אזולאי: בעיקר הרב גפני שהכיר אותו.

ינון אזולאי: אני לא יודע אם אתם יודעים אבל הרב גפני הכיר אותו אולי 40 שנים.

משה גפני: יותר.

ינון אזולאי: יותר מ-40 שנים – אם כך אתה מכיר אותו עוד לפני שנולדתי.

ינון אזולאי: באתי עכשיו מן האזכרה.

ינון אזולאי: מחר יחלפו שלוש שנים מאז מותו.

ינון אזולאי: אחד הדברים שמייחדים אותו דווקא בבית הזה, כשאני מסתכל על המשכן הזה, שהוא היה בו 22 שנים, שיש בו מין תמימות-דעים עליו, שכל מי שאתה מדבר עליו אומר:

ינון אזולאי: אבא שלך היה צדיק, היה מחייך אל כולם.

ינון אזולאי: סיפר לי פה אדם, והיום חיזק לי את זה אחד מחברי הכנסת שהוא דוד שלו ואני לא ידעתי, סיפר לי סיפור.

ינון אזולאי: הוא אמר לי: כשהבן של אותו אדם מעובדי הכנסת נפטר, היחיד שבא לנחם אותו – גם לא הייתה לו הכרות אתו אבל הוא כל פעם היה אומר לכולם שלום, הוא הכיר פה את כולם בשמותיהם – אבי הגיע לנחם אותו כשהבן שלו נפטר.

ינון אזולאי: הוא סיפר שאבי ישב אתו קרוב לשעה, דיבר אתו וניחם אותו.

ינון אזולאי: אחר כך הוא חזר, ראה אותו שהוא שבור, לקח אותו לחדר, ישב אתו עוד שעה, הוא ליטף את ידו וניחם אותו.

ינון אזולאי: הוא אמר לי: מאז אין פעם שהייתי מרגיש איזה שברון לב ולא הייתי מגיע אליו, כי הוא היה מקום של ניחומים, הוא היה הכותל שלי.

ינון אזולאי: בשנה שעברה היינו בבית העלמין בעלייה לקבר, באמצע השנה.

ינון אזולאי: פגשתי שם בחור.

ינון אזולאי: הוא שאל אותי: זה אבא שלך?

ינון אזולאי: שאלתי אותו: מה אתה עושה כאן?

ינון אזולאי: הוא אמר: בכל פעם שהייתי זקוק למשהו הייתי בא אליו, לא הייתי צריך לקבוע אתו פגישה, לא הייתי צריך כלום, פעם היו חסרות לי נעליים, הוא הוציא כסף ונתן לי, פעם הייתה לי איזו בעיה בישיבה, הוא התקשר וסידר לי את זה.

ינון אזולאי: אלה סיפורים שחזרו על עצמם מפעם לפעם.

ינון אזולאי: אגיד לכם משהו קצר.

ינון אזולאי: היום עשיתי גם סיור מסכת ב- - - נשמתו שם, ומביאים שם את הסיפור של הלל ושמאי, סיפור בגמרא בט"ז עמוד א', ששמאי בכל יום היה אומר "פרה זו לשבת" כי יש עניין של הכנה לשבת, והלל פעם בשבוע היה הולך, מחכה וקונה, ועליו נאמר שהוא היה לשם שמיים.

ינון אזולאי: מה ההבדל בין לשם שמיים ובין השני?

ינון אזולאי: אומרים שזו דרך של אמונה.

ינון אזולאי: יש כמה דרכים להאמין בקדוש ברוך הוא.

ינון אזולאי: יש אמונה שלפיה כל יום אני עושה השתדלות להביא את מה שיש, ואילו הלל היה אחד שאומר: "השלך על ה' יהבך והוא יכלכלך", אני בסופו של דבר בסוף השבוע אקבל את מה שמגיע לי.

ינון אזולאי: לאבא שלי הייתה אמונה תמימה – ומי שיודע, לא סתם הייתה לו אמונה.

ינון אזולאי: הוא עבר טיפולים קשים מאוד ולאחר שהוא סבל והיה מגיע מטיפול הייתי מלווה אותו המון.

ינון אזולאי: הייתי אומר לו: אבא, מה אתה רוצה עכשיו?

ינון אזולאי: הוא אמר: אני לא רוצה כלום, אני רוצה להודות.

ינון אזולאי: אתה יכול לשים לי את השיר "טוב להודות להשם"?

ינון אזולאי: זה מה שמעניין אותי, אני לא רוצה שום דבר יותר.

ינון אזולאי: – אבל אבא, אולי לקנות לך משהו?

ינון אזולאי: הוא אמר: לא, אני רוצה להודות לקדוש ברוך הוא, כי יש מי שאפילו לטיפולים האלה לא זוכים.

ינון אזולאי: אם כל אחד מאתנו ייקח עליו להאמין, להיות עם השני טוב, טוב הלב הזה שהוא היה מקרין לכל אחד – אני חושב שזה יהיה באמת לעילוי נשמתו.

ינון אזולאי: אני אמנם נכנסתי לנעליים שאני טוען שהן גדולות ואני משתדל להיכנס לנעליים שלו באמת, אבל אם פעם אחת נקדיש מחשבה לפני שאנחנו באים לכעוס על מישהו ונגיד: הפעם זה יהיה לעילוי נשמתו, אני חושב שזה יהיה הכרת הטוב.

ינון אזולאי: אפילו למי שלא מכיר אותו עצם זה שזה טבוע פה זה לעילוי נשמתו.

ינון אזולאי: תודה רבה, בצלאל.

משה גפני: יישר כוח.

משה גפני: תודה רבה.

אלכס קושניר: ינון, אני רוצה להגיד לך, ואני בטוח שכולם יסכימו אתי, שאבא שלך מאוד מאוד גאה בך, גם כבן אדם וגם כחבר כנסת וגם כחבר של כמעט כל חברי הכנסת במשכן, ולא רק.

קריאות: מסכימים.

בצלאל סמוטריץ': אומרים חז"ל, בארמית קוראים לזה "ברא כרעא דאבוה", הבן הוא כמו הרגל של אבא שלו.

בצלאל סמוטריץ': אצל ינון ההבדל בין החיים והמתים זה - - -

ינון אזולאי: תודה רבה.

אלכס קושניר: חוזרים בחזרה לענייננו.

בצלאל סמוטריץ': הצבענו על הסתייגות מס' 4?

משה גפני: אחרי מה שינון אמר אתם לא יכולים להצביע נגד.

בצלאל סמוטריץ': הייתה לי קודם הסתייגות על הפרסום ברשומות של 30 ימים ולא שלושה חודשים.

בצלאל סמוטריץ': ככל שיהיו הרבה הסתייגויות שלנו שיתקבלו, והמשמעות היא שיצטרכו לעבוד יותר על החוק כדי להכין אותו לרשומות, יכול להיות שנבקש ברביזיה קצת להאריך את זה, שזה יהיה 45 ימים או משהו כזה.

בצלאל סמוטריץ': תשקלו את זה במסגרת השיקולים.

אופיר כץ: על כל הסתייגות עוד יום.

בצלאל סמוטריץ': הסתייגות מס' 5: גם כאן בהמשך לאמור לעיל ולהלן, מטרת החוק צריכה לשקף עד כמה שניתן את מה שיש בו באמת.

בצלאל סמוטריץ': למרבה הצער אנחנו מבקשים להוסיף: "מטרת חוק זה לאפשר לממשלה לא לבנות ביהודה ושומרון".

בצלאל סמוטריץ': אמרתי קודם שהתקציב הזה משקף סולם ערכים ערכי.

בצלאל סמוטריץ': מי שהביא אתו מן הבית את סולם הערכים הערכי הזה זה מפלגות שמאל: מרצ, מפלגת העבודה, יש עתיד, ואני לא מדבר כבר על רע"מ שהם לא ציוניים.

בצלאל סמוטריץ': ההתנגדות שלהם לבנייה ביהודה ושומרון משתקפת בתקציב.

בצלאל סמוטריץ': ההתיישבות גם, כמו הרבה מרכיבים אחרים, נפגעת קשה מאוד בתקציב הזה, תקציביה מקוצצים, בוודאי לא גדלים כפי שהיו צריכים לגדול לנוכח האתגרים.

בצלאל סמוטריץ': לכן אנחנו מבקשים להוסיף את מטרתו של הסעיף כאמור כדי לשקף את האמת של החוק.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

בצלאל סמוטריץ': רביזיה.

בצלאל סמוטריץ': הסתייגות מס' 6, גם כאן: "מטרת חוק זה לאפשר לממשלה לא לבנות בירושלים".

בצלאל סמוטריץ': אני חושב שפה צריך להרחיב.

בצלאל סמוטריץ': ירושלים עיר הבירה של עם ישראל, ירושלים המאוחדת.

בצלאל סמוטריץ': היא סובלת בשנים האחרונות, כידוע, מהגירה שלילית, בוודאי של ציבור חילוני ומסורתי.

בצלאל סמוטריץ': היום שמעתי את ראש עיריית ירושלים מסביר שכדי להתמודד עם ההגירה השלילית ולחזק את הרגל היהודית והציונית של עיר הבירה שלנו יש צורך בבנייה מסיבית מאוד של דיור.

בצלאל סמוטריץ': המחירים היום בירושלים הם ממש בלתי אפשריים.

בצלאל סמוטריץ': עתודות הקרקע של ירושלים שלא יפגעו בסביבה כמו בפרוזדור ירושלים נמצאות באזורים כמו גבעת המטוס, עטרות, גבעת זאב ופסגת זאב.

בצלאל סמוטריץ': לצערי הרב הממשלה הנוכחית בהרכבה כפי שאמרתי קודם מונעת את הבנייה הזו, מאטה מאוד את הקצב.

בצלאל סמוטריץ': ביקשנו בדיונים אתמול ולא ראינו איפה נמצאים תקציבים משמעותיים בתקנת ירושלים לקידום תכנון מתארי ומפורט.

בצלאל סמוטריץ': ביקשנו שבתקציבי המפעלים העסקיים, ובהם רשות מקרקעי ישראל, יהיה תקציב משמעותי מאוד שיועבר לצורך הכנות לשיווקים ולמכרזים אינטנסיביים בירושלים, ולצערי אנחנו לא מוצאים את המרכיבים האלה בתקציב.

בצלאל סמוטריץ': לכן קשה לברוח מן התחושה שהחוק הזה מטרתו היא לאפשר לממשלה שלא לבנות בירושלים.

בצלאל סמוטריץ': על כן אנחנו בצער רב מבקשים שהמטרה הקשה הזו, אבל כנראה האמיתית ביחס לתקציב, תשתקף בסעיף המטרה.

ולדימיר בליאק: תודה רבה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

בצלאל סמוטריץ': הסתייגות מס' 7: כאמור לעיל ולהלן, סעיף המטרה של החוק צריך לשקף עד כמה שניתן את המטרות האמיתיות שכתובות בו.

בצלאל סמוטריץ': בהינתן שבסופו של יום תקציב הוא כלי מרכזי מאוד ביכולת ליישם מדיניות ואג'נדה, ואם אנחנו רואים שהתקציב כולל מיליארדים רבים – נדמה לי שראיתי אתמול בהודעה של רע"מ סעיף של 5 ומשהו מיליארד שקלים לבנייה הבלתי חוקית של הבדואים בנגב, שבסופו של דבר מקשה מאוד, בוודאי חברת הכנסת נירה שפק תוכל לומר בעצמה, כמי שהיא תושבת הדרום ונוסעת בצירים ומבינה את ההשלכות של הבנייה הפרועה הזו על כל המשולש של באר שבע, ערד, דימונה ועוד כמובן מערבה מכך לכיוון כפר עזה, הבית של נירה – בסופו של דבר, הדבר הזה מאוד מאוד יקשה על התפתחות ההתיישבות היהודית בנגב.

בצלאל סמוטריץ': יש משפט שאומר: "לא נתמלאה צור אלא מחורבנה של ירושלים ולא נתמלאה ירושלים אלא מחורבנה של צור".

בצלאל סמוטריץ': הבוסטר האינטנסיבי הזה להמשך ההשתלטות וההשתוללות של הבנייה הבלתי חוקית הבדואית במרחב הנגב חייב להביא באופן אינהרנטי בצד השני של כף המאזניים להצרת צעדיה של ההתיישבות היהודית.

בצלאל סמוטריץ': לכן שוב, בצער גדול מאוד, לא ניתן לחמוק מן התחושה שמטרת חוק זה הינה לאפשר לממשלה שלא לבנות בנגב ישובים יהודיים.

בצלאל סמוטריץ': אגב זה נכון גם בסעיף התקציב של מינהל התכנון, שאיננו כולל תוספות תקציביות משמעותיות כדי לתכנן ישובים חדשים בנגב.

ולדימיר בליאק: תודה רבה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

בצלאל סמוטריץ': הסתייגות מס' 8: גם כאן כאמור לעיל ולהלן, סעיף המטרה צריך לשקף את המטרות של החוק כפי שנגזרות בסדרי העדיפויות של הקצאת התקציב כפי שהללו באות לידי ביטוי בסעיפיו השונים של החוק.

בצלאל סמוטריץ': בנימין הינו חבל ארץ חשוב, ערש ההתיישבות היהודית.

בצלאל סמוטריץ': ניטש באזור הזה, כמו באזורים אחרים ביהודה ושומרון, מאבק קשה מאוד מול הרשות הפלסטינית, בגיבוי אירופאי.

בצלאל סמוטריץ': אתמול התבשרנו שגם הודו תורמת היום, במירכאות כפולות ומכופלות, לפרויקט החקלאי, אבל אלה אותם מאמצים כבירים שעושה הרשות הפלסטינית בגיבוי בין-לאומי להשתלט על עוד ועוד שטחים פתוחים ביהודה ושומרון.

בצלאל סמוטריץ': אל מול זה מצופה היה, כדי לשמר את האינטרסים היהודיים במרחב, שיוקצו די תקציבים לפיתוח ההתיישבות היהודית.

בצלאל סמוטריץ': גם כאן ברור מאוד שהדברים עומדים האחד מול השני.

בצלאל סמוטריץ': ידוע מדרש חז"ל על הבור הריק שאין בו מים, הבור של מכירת יוסף, אבל נחשים ועקרבים יש בו.

בצלאל סמוטריץ': אין ואקום בעולם, אם אנחנו לא נשקיע בפיתוח ההתיישבות היהודית בחבל בנימין ממילא ייכנסו אליו, כמובן כמטפורה, חס וחלילה לא באופן ממשי, נחשים ועקרבים.

בצלאל סמוטריץ': הצד השני פועל את פעולותיו.

בצלאל סמוטריץ': מכיוון שאני, כפי שאמרתי קודם, רואה בתקציב – לא רק שאני לא רואה תוספות, אני רואה קיצוצים בתקציבים שמועברים ליהודה ושומרון, ובכלל זה לחבל ארץ בנימין – קשה לברוח מן התחושה שמטרתו של החוק היא שלא לבנות ישובים יהודיים בבנימין.

בצלאל סמוטריץ': על כן, כאמור, בכדי שמטרת החוק תשקף את האמור בו באופן עד כמה שניתן אותנטי, אנחנו מבקשים להוסיף זאת לסעיף המטרה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

בצלאל סמוטריץ': רביזיה.

בצלאל סמוטריץ': אפשר לדעת כמה היו בעד וכמה נגד?

ולדימיר בליאק: בעד לדעתי היה אחד.

בצלאל סמוטריץ': אם אדוני לא ספר צריך להצביע שוב.

בצלאל סמוטריץ': אי אפשר לא לספור.

טמיר כהן: אנחנו הולכים על רוב ומיעוט.

בצלאל סמוטריץ': אבל איך אתה יודע כמה היו נגד כמה?

בצלאל סמוטריץ': איך אתה יודע שההסתייגות לא התקבלה?

ולדימיר בליאק: 1 בעד, 4 נגד.

טמיר כהן: אין בעיה, אפשר להצביע שוב.

בצלאל סמוטריץ': אפשר לבדוק בסרט הצילום.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: בעד – 1

ולדימיר בליאק: נמנעים – אין

ולדימיר בליאק: 1 בעד, 4 נגד, אין נמנעים.

ולדימיר בליאק: ההסתייגות לא התקבלה.

בצלאל סמוטריץ': אנחנו בהסתייגות מס' 9.

אופיר כץ: סעיף המטרה של החוק צריך לשקף את המטרות שבו.

אופיר כץ: גם אני חושב שבעקבות ההרכב של הממשלה המדיניות שלה, ואני כאחד שנוסע כמעט בכל בוקר, אם אני לא ישן פה, מעפולה לירושלים דרך הבקעה אני דווקא רואה את הישובים היהודיים שם מזמינים לבוא ולהשתקע ויש באמת פרויקטים משמעותיים מאוד.

אופיר כץ: אני חושש שבגלל המעורבות של רע"מ בממשלה הממשלה הזו תחתור לא לבנות בבקעה.

אופיר כץ: זה חבל ארץ מאוד מאוד חשוב.

אופיר כץ: אנחנו רואים את המגמות של הממשלה בתקציב שהובא לפנינו, מה הוא סדר העדיפויות שלה, לאן הולכים התקציבים.

אופיר כץ: לכן אנחנו צריכים להגיד את מה שהתקציב משקף, את מטרת החוק האמיתית, שבעצם המטרה של הממשלה בניצוחה של רע"מ היא לא לאפשר לממשלה לבנות ישובים יהודיים בבקעה.

ולדימיר בליאק: תודה רבה.

בצלאל סמוטריץ': אפשר להוסיף רגע?

בצלאל סמוטריץ': בסעיף משרד החוץ, הרי צריך להבין - - -

ולדימיר בליאק: רק בקצרה, אם אפשר.

בצלאל סמוטריץ': חלק גדול מן החשיבות של הבקעה בהיותה גבול מזרחי הוא בשל השקת הגבול המזרחי עם ירדן.

בצלאל סמוטריץ': בירדן כידוע יש רוב פלסטיני מול מיעוט של משפחת המלוכה ההאשמית.

בצלאל סמוטריץ': מצופה היה שבסעיף של משרד החוץ תהיה תוספת תקציבית משמעותית קודם כול בכדי להעניק הסברה לשרי הממשלה על מערכת יחסי החוץ המורכבת והדואלית שלנו מול ירדן.

בצלאל סמוטריץ': אני חושב שחוסר ההבנה של הממשלה בא לידי ביטוי, בין היתר, באותו הסכם, שאנחנו נותנים להם מים בחינם בתמורה לכך שהם אחר כך מגנים אותנו שוב ושוב ושוב.

בצלאל סמוטריץ': ברור שאם לא משקיעים בהסברה לשרי הממשלה על חשיבות יחסי החוץ שלנו עם ירדן, וגם על האדנים שעליהם הם בנויים, ממילא לא מובנת מספיק החשיבות של חיזוק ההתיישבות היהודית בבקעת הירדן.

בצלאל סמוטריץ': פה צריך לדעת, זה שני סעיפים תקציביים.

בצלאל סמוטריץ': דיברתי קודם על קיצוץ סעיפי ההתיישבות במשרד הפנים, אבל אתה זוכר שאני דיברתי על סעיף מתאם הפעולות בשטחים, סעיף 17.

בצלאל סמוטריץ': אם אדוני ממלא מקום היושב-ראש זוכר, ביקשנו שיתקבל פירוט מה נעשה בקרן, אותה קרן שאליה נכנסות ההכנסות.

בצלאל סמוטריץ': די ברור שמתוך הקרן הזו לא מושקעים די תקציבים בחיזוק ההתיישבות בבקעת הירדן.

בצלאל סמוטריץ': משכך, קשה לברוח מן התחושה - - -

ולדימיר בליאק: עד בלתי אפשרי.

בצלאל סמוטריץ': קשה עד בלתי אפשרי לברוח מן התחושה שמטרתו של החוק היא לאפשר לממשלה שלא לבנות ישובים יהודיים בבקעת הירדן.

בצלאל סמוטריץ': על כן, בצער, נבקש להכניס מטרה זו לחוק.

ולדימיר בליאק: תודה רבה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

בצלאל סמוטריץ': את הסתייגות מס' 10 אני מבקש למחוק בשל העובדה שמופיעה בה המילה "שטחים", שאני לא מכיר.

בצלאל סמוטריץ': אני מכיר "שטחי יהודה ושומרון".

ולדימיר בליאק: אז כך גם הסתייגות מס' 11.

בצלאל סמוטריץ': גם את הסתייגות מס' 11 אני מבקש למחוק.

בצלאל סמוטריץ': אני מתנצל בפני המתיישבים על כך שבטעות נכנסו שתי הסתייגויות כאלה בטיוטה.

ולדימיר בליאק: ההתנצלות נרשמה.

נירה שפק: אני בעד הסתייגות מס' 23.

נירה שפק: בצלאל, תנמק את הסתייגות מס' 23.

בצלאל סמוטריץ': אנחנו בהסתייגות מס' 12: לפני סעיף 1 יבוא: "מטרת החוק – בנוסף מטרת חוק זה לאפשר לפרעות תרפ"א לחזור על עצמם".

בצלאל סמוטריץ': כאן הייתי שמח אם חברי הקואליציה יסבו את תשומת ליבם אל מה שאני מבקש לומר.

בצלאל סמוטריץ': עברנו אירועים קשים מאוד ואפילו מסוכנים בפרעות תשפ"א.

בצלאל סמוטריץ': סליחה, יש פה טעות.

בצלאל סמוטריץ': זה לא תרפ"א אלא תשפ"א.

ולדימיר בליאק: האם זו לא סיבה למחוק את ההסתייגות?

בצלאל סמוטריץ': לא, לא, אפשר לתקן.

בצלאל סמוטריץ': זו טעות קולמוס.

בצלאל סמוטריץ': אם אתם טעיתם ב-4,500 עובדי מדינה אז גם לנו מותר לטעות באות אחת.

בצלאל סמוטריץ': הפרעות הללו מניעיהן היו לאומניים.

בצלאל סמוטריץ': לא בכדי הן היו בסמוך למבצע שומר החומות, שחמאס – וכאן נירה בוודאי תסכים איתי – ירה על ירושלים, חמאס ירה על אזורי המרכז.

בצלאל סמוטריץ': לצערי חלקים בקרב ערביי ישראל ראו את עצמם שותפים למלחמה של חמאס, ארגון הטרור שהוא תנועת אחות של התנועה האסלאמית, שרע"מ היא השותפה הקואליציונית הבכירה מיסודה.

בצלאל סמוטריץ': אם אנחנו רוצים שהפרעות הללו לא יחזרו חס וחלילה, ובוודאי לא בעצימות גבוהה ומסוכנת יותר, אזי אסור לטמון את הראש בחול, צריך להבין את השורשים של הפרעות ולטפל בהם.

בצלאל סמוטריץ': כשאני רואה בתקציב, מעבר לשותפות של רע"מ בממשלה, את אותם מיליארדים, כשאני רואה שבתקציב מועברים 300 מיליון שקל לחיזוק התושבים הערבים בערים המעורבות, מול 4 מיליון שקל בלבד כסף קואליציוני שמונח כאן על השולחן של חבר הכנסת אורבך, אז יש 4 מיליון שקל לחיזוק ההתיישבות היהודית בערים המעורבות מול 300 מיליון שקל לחיזוק התושבים הערבים של הערים המעורבות.

בצלאל סמוטריץ': כשנותנים פרס לטרור, כשאומרים לאנשים: תראו, השתוללתם, התפרעתם, עשיתם לינץ' ביהודים, הרגתם אותם, שרפתם בתי כנסת, בזזתם דירות מגורים ועכשיו אתם מקבלים פרס, אז אי אפשר לברוח מן התחושה – איך אמר קודם אדוני?

בצלאל סמוטריץ': קשה עד בלתי אפשרי לברוח מן התחושה שמטרתו של התקציב, וקשה לי לומר את זה, אני אומר את זה בכאב גדול, היא לאפשר לפרעות תשפ"א לחזור על עצמן.

בצלאל סמוטריץ': אחרת לא ניתן להבין את הפרס לפורעים ולטרוריסטים שנכלל בתקציב.

בצלאל סמוטריץ': אשר על כן אבקש להוסיף למטרת החוק את האמור בסעיף 12 בהסתייגות.

ולדימיר בליאק: תודה רבה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: בעד – אין

ולדימיר בליאק: נמנעים – אין

ולדימיר בליאק: ההסתייגות לא התקבלה.

בצלאל סמוטריץ': בהסתייגות מס' 13: גם כאן יש טעות קולמוס.

ולדימיר בליאק: אני מבקש מאדוני להסתפק בשתי דקות לנימוק.

בצלאל סמוטריץ': אשתדל מאוד.

ולדימיר בליאק: תודה רבה.

בצלאל סמוטריץ': ברשותכם, כדי לעמוד בשתי דקות אחסוך את ההקדמה, שהמטרה צריכה לשקף את האמור בתקציב כי זה סדרי עדיפויות וכולי.

בצלאל סמוטריץ': תעבירו את זה מהסתייגות להסתייגות.

בצלאל סמוטריץ': את "אשר על כן" בסוף אני אוסיף כי זה חשוב.

בצלאל סמוטריץ': גם כאן יש טעות קולמוס.

בצלאל סמוטריץ': זה לא "המטרה בדרום" אלא "המשטרה בדרום", נשמטה כאן האות שי"ן אז אם אפשר בבקשה לתקן.

בצלאל סמוטריץ': אנחנו מבקשים להוסיף לסעיף המטרה: "מטרת החוק לסגור את תחנות המשטרה בדרום".

בצלאל סמוטריץ': כידוע חלק לא מבוטל מפרעות תשפ"א התרחש באזור הדרום.

בצלאל סמוטריץ': לצערנו הרב המשטרה שם התגלתה באוזלת ידה ובפריסה הדלילה מדי של כוחותיה ובחוסר בהערכת המצב, בקריאת המפה תוך כדי האירועים וממילא בגיבוש המענה בזמן אמת.

בצלאל סמוטריץ': התוצאה, אדוני היושב-ראש – וגם כאן

בצלאל סמוטריץ': חברת הכנסת שפק בוודאי תוכל לאמת את דבריי – צירים היו סגורים במשך ימים ולילות שלמים, יהודים נרגמו באבנים, היו לא פעם לינצ'ים של משפחות שכמעט הסתיימו גרוע.

בצלאל סמוטריץ': אגב צריך לשבח כאן, היו לפחות שני מקרים שאני זוכר שתושבים בדואים חילצו משפחות יהודיות מתוך לינצ'ים שעשו בהן שכנים בדואים אחרים שלהן.

בצלאל סמוטריץ': כאשר החוק הזה מעניק פרס לטרור הרי ברור שאי אפשר ביד אחת להעניק פרס לפורעים וביד שנייה לרצות שיהיו תחנות משטרה שיטפלו נכון בפרעות הללו.

בצלאל סמוטריץ': לפיכך ממילא ברור שמטרת חוק זה הינה לסגור את תחנות המשטרה בדרום.

בצלאל סמוטריץ': אני מבקש להכניס את זה לסעיף המטרה.

נירה שפק: אתה יודע שהוא ביקש לסגור תחנות משטרה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

בצלאל סמוטריץ': סעיף 14: גם כאן להוסיף למטרת החוק "לאבד את המשילות בנגב".

בצלאל סמוטריץ': משילות היא לא עניין תיאורטי, ריבונות היא לא עניין תיאורטי.

בצלאל סמוטריץ': אם היא לא נאכפת היא לא קיימת.

בצלאל סמוטריץ': כאשר במקום לטפל בבנייה בלתי חוקית, בעבריינות כביש, בריבוי נישואים, בעבירות מס, בפרוטקשן, בגידול סמים, בגנבות מבסיסי צה"ל ושטחי אימונים, במקום להחזיר את הריבונות והמשילות לנגב נותנים שוב פרס לפורעים, מוכיחים שהפשע משתלם – בעגה המשפטית זה נקרא "יוצא חוטא נשכר" – התוצאה היא איבוד המשילות.

בצלאל סמוטריץ': אין זה מתקבל על הדעת, אדוני היושב-בראש, שתקציב שהוא כל כך שקוף בכך שהוא מביא באופן ודאי לאובדן המשילות בנגב, הדבר לא ישוקף במטרת החוק.

בצלאל סמוטריץ': אם זו המטרה אז אנחנו סבורים שהיא צריכה להופיע במטרת החוק באופן שישקף את האמור באופן אמיתי.

ולדימיר בליאק: תודה רבה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

בצלאל סמוטריץ': סעיף מס' 15 – כאן ההנמקה תהיה קצרה מאוד.

בצלאל סמוטריץ': מבקשים כמובן להוסיף למטרת החוק: "מטרת חוק זה לאבד את הריבונות בנגב".

בצלאל סמוטריץ': אעמוד ברשות אדוני על האבחנה החשובה שבין משילות לריבונות, מכיוון שהסתייגות מס' 14 דיברה על איבוד המשילות ואילו הסתייגות מס' 15 מדברת על איבוד הריבונות.

בצלאל סמוטריץ': אמרתי קודם שריבונות איננה תיאורטית.

בצלאל סמוטריץ': משילות היא סממן הריבונות המובהק.

בצלאל סמוטריץ': לו הייתי סבור שהמטרה של מתן הפרס לעבריינים הינה אך ורק לאבד את המשילות, שאין פה כוונה אמיתית לאבד את הריבונות, לאבד את המשילות, הלוואי ויכולתי ללמד כך זכות על הקואליציה.

בצלאל סמוטריץ': אבל כשהקואליציה הזאת נסמכת על האחים המוסלמים, על התנועה האסלאמית מיסודם של האחים המוסלמים, על מפלגת רע"מ, ברור שמטרתם באובדן המשילות הינה להביא לאובדן הריבונות היהודית, וממילא למימוש מטרות התנועה האסלאמית לצערנו הרב, לביטולה של מדינת ישראל כמדינה יהודית.

בצלאל סמוטריץ': לכן איננו יכולים, למרבה הצער, להסתפק בהכנסת המטרה של איבוד המשילות.

בצלאל סמוטריץ': ברור שתכלית איבוד המשילות הינה להביא לאיבוד הריבונות.

בצלאל סמוטריץ': על כן ובכדי שסעיף המטרה ישקף את האמור בחוק, נבקש להוסיף את הסעיף למטרה.

ולדימיר בליאק: תודה רבה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

ולדימיר בליאק: אני מודה לאדוני על רצונו הניכר לקצר את אורך ההנמקות.

ולדימיר בליאק: אני משתדל.

ולדימיר בליאק: אני מבטיח לעשות מאמצים גדולים יותר.

ולדימיר בליאק: תודה רבה.

בצלאל סמוטריץ': סעיף 16: זה נושא קצת אחר, אנחנו מבקשים להוסיף למטרות החוק: "מטרת חוק זה הינה לאפשר" – אני רק מבקש מפאת כבודו, אם אפשר, אייל, להוסיף – "לשר האוצר מר אביגדור ליברמן", כי אני רוחש לו כבוד גדול, "להחרים את החרדים".

בצלאל סמוטריץ': הסברתי בהנמקה להסתייגות מס' 1 שהתקציב הזה, שכאמור משקף את סולם העדיפויות הערכי של החברה, מגלם בתוכו קיצוצים דרמטיים בתקציבים שמועברים לחברה החרדית.

בצלאל סמוטריץ': בכדי לעמוד במצוות אדוני ולא להאריך לא אחזור.

בצלאל סמוטריץ': אבקש להפנות את הפרוטוקול להנמקה האמורה על הסתייגות מס' 1.

בצלאל סמוטריץ': אני מזכיר שלצערי הרב לשר האוצר הייתה התבטאות, שהוא אף התבקש באדיבות על ידי חבר הכנסת אזולאי לחזור בו ממנה, בסך הכול, אפילו לא להתנצל, לחזור בו מן ההתבטאות הזאת על המריצות, ולמרבה הצער השר סירב לעניין.

בצלאל סמוטריץ': לכן צירוף של האמירות הקשות הללו על מריצות ושל האינדיקציות המעשיות שמשקפות קיצוצים חדים בתקציבים שמועברים לחברה החרדית, ברור שהמטרה היא בסוף להביא להחרמתם.

בצלאל סמוטריץ': אצמד ללשונו של אדוני:

בצלאל סמוטריץ': קשה עד בלתי אפשרי לברוח מן התחושה שמטרת הקיצוצים החדים הללו הינה להביא להחרמתם של החרדים.

בצלאל סמוטריץ': על כן, כאמור לעיל ולהלן ובכדי שמטרת החוק תשקף אכן את הכוונות האמיתיות של מי שקבע את סדרי העדיפויות הערכיים של התקציב, אין מנוס מלהכליל את המטרה במטרות החוק.

ולדימיר בליאק: אני מודה לאדוני.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

בצלאל סמוטריץ': רביזיה על כל מה שהצבענו, אם שכחנו אז אנחנו נזכרים.

בצלאל סמוטריץ': בסעיף 17 להסתייגויות: לפני סעיף 1 יבוא: "מטרת החוק – בנוסף מטרת חוק זה לאפשר" - - -

ולדימיר בליאק: יש פה נקודה חשובה לעומת סעיף אחר.

בצלאל סמוטריץ': קודם כול אני מבקש להוסיף את המילים "שר האוצר מר אביגדור ליברמן".

בצלאל סמוטריץ': אם אפשר גם להבהיר שזה אביגדור במלרע ולא אביגדור במלעיל ולהוסיף בסוגריים "איווט".

ולדימיר בליאק: זו הבהרה חשובה.

ג'ידא רינאוי-זועבי: אבל איך זה ייעשה בכתב?

ג'ידא רינאוי-זועבי: זו קושייה.

בצלאל סמוטריץ': "לשלוח את החרדים במריצה למזבלה.

בצלאל סמוטריץ': "

ינון אזולאי: אני חושב שצריך לשים תמונה.

בצלאל סמוטריץ': אין תמונות בהצעת החוק.

בצלאל סמוטריץ': אנחנו בהנמקה רצינית עכשיו.

בצלאל סמוטריץ': אם אתם זוכרים, אתמול דיברנו על כך שהתקציבים המוניציפליים מופיעים בתקציב בשלושה סעיפים שונים.

בצלאל סמוטריץ': יש את סעיף משרד הפנים, יש את הסעיף המוניציפלי, ויש אחרי כן גם איזשהו סעיף כללי שגם בו יש פעולות מוניציפליות.

בצלאל סמוטריץ': אני לא זוכר כרגע באיזה סעיף, אולי נציג משרד האוצר יעזור לי, יש תוספת תקציבית לפינוי אשפה.

ולדימיר בליאק: אנחנו לא נפתח את זה כרגע.

בצלאל סמוטריץ': יש תוספת תקציבית משמעותית לפינוי אשפה ברשויות המקומיות.

ינון אזולאי: זה היה בתקציב המשרד להגנת הסביבה.

ינון אזולאי: אתה זוכר את מספר התקנה שם?

ולדימיר בליאק: חבריי, אשמח אם תקצרו.

ינון אזולאי: אתה יכול לשמוח אבל אנחנו רוצים להסביר את זה, לנמק.

בצלאל סמוטריץ': אני אומר שוב: שילוב של שתי האינדיקציות הללו, מחד תוספת תקציבית לפינוי אשפה, מאידך כל הקיצוצים החדים שכאמור לעיל נועדו בסוף להביא להחרמתם של החרדים, עם האינדיקציה השלישית שהיא אמירתו המקוממת של שר האוצר כאן, שהוא סירב להתנצל עליה, קשה עד בלתי אפשרי, בלשונו של אדוני, לברוח מן התחושה שמטרתו של החוק הינה לקדם את סילוקם של החרדים במריצות.

בצלאל סמוטריץ': על כן, כאמור לעיל ולהלן, ובכדי שמטרת החוק תשקף את מה שקורה בפועל אנחנו מבקשים להוסיף את זה למטרת החוק.

נירה שפק: בצלאל, יש לי בקשה.

נירה שפק: לאור מה שינון ביקש מאתנו קודם ברוח דבריו, הוא אמר שלפני שאנחנו אומרים משהו בין אדם לחברו ננסה לראות איך אנחנו מוצאים את המאחד ביחד.

נירה שפק: אז בואו נדלג על כל הסעיפים האלה שמדברים על אנשים.

בצלאל סמוטריץ': אנחנו נשקול את זה באופוזיציה.

ולדימיר בליאק: ינון, אני רוצה להצביע.

ולדימיר בליאק: אחר כך תוכל להתייחס.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

ולדימיר בליאק: רביזיה.

ולדימיר בליאק: אנחנו יוצאים להפסקה של רבע שעה, עד שעה 21:40.

בשעה 21: << מנהל >> (היו"ר אלכס קושניר) << מנהל >>

אלכס קושניר: אני מחדש את הישיבה.

אלכס קושניר: אני רוצה לחזור להצבעה.

אלכס קושניר: איפה עצרנו.

אייל לב ארי: אנחנו בהסתייגות מס' 18: "מטרת החוק – בנוסף מטרת חוק זה לאפשר לאבתיסאם מראענה להתכחש למדינה היהודית והדמוקרטית".

ינון אזולאי: אני מבקש לנמק.

ינון אזולאי: אם אתם זוכרים, לפני שבוע או שבועיים דיברנו כאן על מס הגודש והייתה פה חברת הכנסת אבתיסאם מראענה, שתקפה אותי.

ינון אזולאי: על מה היא תקפה?

ינון אזולאי: על דבר פשוט.

ינון אזולאי: מה אני אמרתי בסך הכול?

ינון אזולאי: שאין להם את מס הגודש כי אין להם גודש, הם באים דרך המנהרות.

ינון אזולאי: היא כעסה מאוד על העניין הזה.

ינון אזולאי: אני באמת רוצה לעזור לה ואני אומר:

ינון אזולאי: אם כבר יש לנו משהו כזה שאפשר לעזור, והרי חלק מן הקואליציה הזאת, אנחנו רואים את החגיגות ורואים את האהבה והאחווה שהולכת ביניהם, אז המטרה של החוק צריכה להיות שכל אחד יבין לשם מה החוק הזה קיים.

ינון אזולאי: לכן אני מבקש שבמטרות יהיה כתוב: "מטרת החוק לאפשר לאבתיסאם מראענה להתכחש למדינה היהודית והדמוקרטית.

ינון אזולאי: "

נירה שפק: אמרנו בלי שמות.

ינון אזולאי: זה לא השם שדיברנו עליו.

ינון אזולאי: מנסור עבאס, אני בדיוק מסביר להם את מטרת החוק.

ינון אזולאי: אנחנו מדברים פה על חוק התקציב.

ינון אזולאי: בעצם אתה יכול ללמד אותנו מה זה חוק התקציב, אתה בעצם המצאת את התקציב הפעם.

אופיר כץ: הוא התקציב.

ינון אזולאי: למען האמת הייתי בטוח ששר האוצר מסתובב פה, בסוף אני רואה פה את מנסור עבאס.

ינון אזולאי: נפלנו מן הכיסים, חבל לך על הזמן.

ינון אזולאי: אתה עובד עם ויזה או רק עם מזומן?

ינון אזולאי: הרשאות להתחייב יש לך?

אלכס קושניר: ינון, ינון.

ינון אזולאי: אני והוא סיכמנו בינינו, אתה יודע שאנחנו שכנים, שנינו בקומה אפס, אנחנו מתחילים מאפס.

ינון אזולאי: רק שיהיה בריא, הוא כבר קפץ לי למעלה מהר מאוד.

ינון אזולאי: ביקשנו שבסעיף מטרת החוק של התקציב, אמרנו שלפני סעיף 1 יבוא: "מטרת החוק – בנוסף מטרת חוק זה לאפשר לאבתיס

ינון אזולאי: אם מראענה להתכחש למדינה היהודית והדמוקרטית".

ינון אזולאי: למה אני אומר את זה?

אלכס קושניר: אתה כבר נימקת.

אלכס קושניר: יש לך את ההסתייגות הבאה שהיא דומה.

ינון אזולאי: אז תעשה הצבעה.

ינון אזולאי: למה אתה לא מצביע?

ינון אזולאי: נדבר על כך אחרי זה.

ינון אזולאי: חבל לי על הזמן.

אלכס קושניר: מי בעד הסתייגות מס' 18?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

נירה שפק: ינון, מאחורי כל שם יש אדם ונפש.

נירה שפק: נכבד.

יצחק פינדרוס: אני מכבד אותה.

יצחק פינדרוס: זאת העמדה שלה ואני מכבד את העמדה שלה.

ינון אזולאי: ינון זה לא נפש?

ינון אזולאי: זה לא אדם?

נירה שפק: ברור.

ינון אזולאי: אז למה את לא מכבדת אותי?

ינון אזולאי: את יודעת כמה עבדתי על זה?

ינון אזולאי: עכשיו את כופרת במה שאני עושה.

נירה שפק: לא, חס וחלילה.

אלכס קושניר: הסתייגות מס' 19, ינון אזולאי, בבקשה.

אופיר כץ: מאחורי כל זכרון יעקב יש נפש וצריך לכבד גם אותה.

אלכס קושניר: אתה יכול גם להקריא אם אתה רוצה, אם בא לך.

ינון אזולאי: אייל, מה שנוח לך, אני לא רוצה להכביד עליך.

אלכס קושניר: אתה בוחר, זה הסתייגות שלך.

ינון אזולאי: אתן לך קצת מנוחה ואנחנו נתחלף.

אייל לב ארי: מה שאתה רוצה.

ינון אזולאי: הסתייגות מס' 19: לפני סעיף 1 יבוא: "מטרת החוק – בנוסף מטרת חוק זה לאפשר לאבתיסאם מראענה לא לעמוד בצפירה".

ינון אזולאי: תשמע, אני באמת מכבד.

ינון אזולאי: יש לי כלל: אני נמצא ברחוב, מכבד, עומד בצפירה.

ינון אזולאי: אתה זוכר מה היא אמרה פה על זכרון?

ינון אזולאי: שמבחינתה זכרון - - -

אבתיסאם מראענה: אבל היא חזרה בה.

ינון אזולאי: מתי היא חזרה בה?

נירה שפק: חזרה בה בגדול מזמן.

יצחק פינדרוס: משום הכבוד שהיא חזרה בה אני מציע לך את ההסתייגות הזאת להוריד.

נירה שפק: נכון, ינון, היא חזרה בה.

יצחק פינדרוס: בוא תהיה גבר, את ההסתייגות הזאת תוריד.

ינון אזולאי: אתה יודע מה, אני מושך את ההסתייגות הזאת, אם היא חזרה בה.

ולדימיר בליאק: היא חזרה בה בוודאות.

ינון אזולאי: אבל היא עומדת בצפירה?

ולדימיר בליאק: כן.

נירה שפק: היא אמרה.

ינון אזולאי: אז צריך שזה יהיה במודעות.

נעמה לזימי: ינון, זה לא לעניין.

ינון אזולאי: אני מוריד את זה.

ינון אזולאי: אתם רואים אילו הוגנים אנחנו?

אלכס קושניר: גם את הסתייגות מס' 20 אתה צריך להוריד.

נעמה לזימי: ינון, הסתייגויות לא צריכות להיות לגופו של אדם.

נעמה לזימי: אני לא מבינה אותך פה, אתה מפתיע אותי.

ינון אזולאי: אוקיי, אני מתקן את ההסתייגות.

ינון אזולאי: בהסתייגות מס' 20: לפני סעיף 1 יבוא: "מטרת החוק – בנוסף מטרת חוק זה לאפשר ל...".

אייל לב ארי: אין דבר כזה.

ינון אזולאי: אז תשאירו את השם.

ינון אזולאי: אני רוצה לעזור.

ינון אזולאי: אני לא שמעתי שהיא חזרה בה.

ינון אזולאי: אתה יודע מה היא עשתה לי פה לפני שבועיים?

אלכס קושניר: אני זוכר מה היה.

ינון אזולאי: אני הרגשתי לא נעים.

אלכס קושניר: ינון, אבל היא גם עומדת בצפירה.

ינון אזולאי: אוקיי, גם את הסתייגות מס' 20 אנחנו מושכים.

אלכס קושניר: תודה רבה.

ינון אזולאי: תראה, במשא ומתן אנחנו מגיעים יפה.

ינון אזולאי: אם היית מתנהג אתי במשא ומתן ככה תאמין לי שהיינו מצליחים.

ינון אזולאי: מנסור, אני צריך את העזרה שלך במשא ומתן.

ינון אזולאי: הסתייגות מס' 21:

ינון אזולאי: לפני סעיף 1 יבוא: "מטרת החוק – בנוסף מטרת חוק זה לאפשר לאבתיסאם מראענה לטרנספר את תושבי זכרון יעקב".

יצחק פינדרוס: זה בסדר, את זה אתה יכול להשאיר.

ינון אזולאי: אני משאיר.

ינון אזולאי: עכשיו אסביר למה אני אומר את זה.

ינון אזולאי: אתם אומרים שהיא חזרה בה.

ינון אזולאי: אני ביקשתי ממנה אישית.

ינון אזולאי: כאשר הייתה פה היא אפילו לא הכחישה את זה ולא כלום.

ינון אזולאי: בגלל ההתבטאות שלה אז, ואני ביקשתי ממנה והיא לא הגיבה בצורה מכובדת כלפיי, ולכן אני אומר שהיא עדיין עומדת במה שהיא רוצה, לעשות טרנספר לתושבי זכרון יעקב.

ינון אזולאי: תבינו, זכרון יעקב זה לא סתם.

נעמה לזימי: ינון, היא לא פה וזה לא לעניין מה שאתה עושה.

אופיר כץ: חברת הכנסת לזימי, בכנסת הקודמת כשהוגשו הסתייגויות על כל חברי הממשלה אף אחד לא אמר שזה לא לעניין.

ינון אזולאי: אני אומר לך שיש פה שמות שאני אמרתי ואני מתחייב להוריד.

ינון אזולאי: השמות האלה ירדו מפה.

אלכס קושניר: אופיר, אתה צודק, בכנסת הקודמת זה באמת היה, אבל אני יכול להתחייב לך שכל מי שיושב פה לא עשה את זה.

אופיר כץ: בסדר, נו, זה היה.

נעמה לזימי: גם לא היינו פה בכנסת הקודמת.

אלכס קושניר: בגלל זה אמרתי בוודאות כי אני הייתי ולא עשיתי.

אלכס קושניר: אני הייתי בכנסת הקודמת באופוזיציה והגשתי לא מעט הסתייגויות.

ינון אזולאי: אני מבקש על הסתייגות מס' 21 להצביע.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

אופיר כץ: הסתייגות מס' 22: לפני סעיף 1 יבוא: "מטרת החוק – בנוסף מטרת חוק זה לאפשר לאיילת שקד להסתיר את סיבת כאבי הבטן שלה.

אופיר כץ: " אני חושב שזה באמת סעיף שמשקף את המטרות של הממשלה, אבל היום אני כבר מבולבל מה הסיבה של כאבי הבטן.

אופיר כץ: היא אמרה שיש לה כאבי בטן מן הממשלה הזאת, זה לא כזה נוח לה.

ינון אזולאי: אגב אני לא ידעתי שהיא אמרה את זה ועכשיו הוא מחדש לי.

ינון אזולאי: אם היא לא אמרה את זה אז אני מבקש למחוק.

ינון אזולאי: היא אמרה את זה?

אופיר כץ: אמרה.

ינון אזולאי: אז תסביר למה היא אמרה.

אופיר כץ: אני רוצה להסביר למה היא אמרה.

אופיר כץ: כאשר התכוננתי להסתייגות הזאת היה לי כיוון אל מה היא התכוונה.

אופיר כץ: היום אני קצת מבולבל.

אופיר כץ: אגיד את האמת, חשבתי לתומי שהבעיה של כאבי הבטן היא מנסור עבאס.

אופיר כץ: עד לפני שעה 8 בערב הייתי בטוח שכאבי הבטן שלה זה מנסור עבאס.

אופיר כץ: למרות שהיא עשתה הכול כדי שתקום ממשלה עם מנסור עבאס, אבל אני חשבתי שזה כאבי הבטן שלה.

ינון אזולאי: זה הפתרון של כאבי הבטן שלה.

אופיר כץ: כן.

אופיר כץ: והיום פתאום אני רואה, מה שיבש לי את המחשבה?

אופיר כץ: מדוע אני לא חושד כבר בך ואני חושב שזה רק 50%?

מנסור עבאס: מסתבר שאני כדור אקמול.

ינון אזולאי: אתה קל-בטן.

אופיר כץ: אתה התרופה.

אלכס קושניר: חבר'ה, אני באמת נותן לכם להתבטא ולהציג הסתייגויות אבל אני לא מוכן שזה יהפוך לקרקס ברמה כזאת, באמת.

אלכס קושניר: אני רוצה שנכבד לפחות את הוועדה.

אופיר כץ: אני רוצה להמשיך.

אופיר כץ: באמת חשבתי שכאבי הבטן - - -

ינון אזולאי: אני מכיר אותך, אתה הסתכלת על הסתייגות מס' 23 ואמרת: בוא נעצור את זה כאן.

ינון אזולאי: אתה תותח.

אלכס קושניר: לא, אין לי בעיה עם ההמשך.

אלכס קושניר: אני גם יכול להקריא את זה, אבל זה לא העניין.

ינון אזולאי: אתה גם יכול להיות בעד?

ינון אזולאי: אני מוכן עכשיו להוריד לך 50 הסתייגויות.

אלכס קושניר: אתה ממשיך בקטע כדי שאני אקבל את ההסתייגות הזאת?

אלכס קושניר: אתה יודע שלא.

אלכס קושניר: חבר'ה, אני באמת נותן לכם להתבטא, נותן לכם להציג את ההסתייגויות, אבל אני מבקש שזה לא יהיה קרקס.

אלכס קושניר: בבקשה.

אופיר כץ: אחזור רק על המשפט האחרון, שתמיד חשבתי שסיבת כאבי הבטן היא מנסור עבאס אבל היום בשעה 8 גילינו שיש סיבות אחרות לכאבי הבטן, כאשר בהקלטה, שמעניין מי הדליף אותה, היא אמרה: "גנץ יפרק את העסק, הוא בכלל לא ראש ממשלה, תאמין לי, גנץ יותר גרוע מלפיד.

אופיר כץ: עוד יותר גרוע?

אופיר כץ: אני לא יודעת.

אופיר כץ: " זה כבר ירד ל-50%, עכשיו זה יורד ל-33%, שהיא אומרת על לפיד שהוא שטחי: "הוא איש טוב, אכפת לו מן המדינה, הוא חכם, אבל הוא פשוט שטחי, הוא אדם שטחי שעשה לנו הרבה פיגועים מדיניים.

אופיר כץ: " אז היום באמת יש לה כל כך הרבה סיבות לכאבי הבטן ומטרת החוק היא להסתיר את כאבי הבטן.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

ינון אזולאי: אני רוצה למשוך את הסתייגויות מס' 23, 24, 25 ו-26.

ינון אזולאי: אנחנו לא רוצים להצביע עליהן.

ינון אזולאי: הסתייגות מס' 27: לפני סעיף 1 יבוא: "מטרת החוק – בנוסף מטרת חוק זה לאפשר לבדואים לבנות חופשי בנגב".

ינון אזולאי: אני חייב להסביר את זה.

ינון אזולאי: אני מכיר את הנגב היטב.

אלכס קושניר: אז תסביר גם יחד עם זה את הסתייגות מס' 28 כי זה דומה מאוד.

אופיר כץ: את הסתייגות מס' 28 אני רוצה להסביר.

ינון אזולאי: לא, יש הבדל בין לבנות לבין לשלוט.

ינון אזולאי: עכשיו אסביר לכם את ההבדל כדי שתבינו.

אלכס קושניר: יופי, אז תנמק את שתי ההסתייגויות.

ינון אזולאי: אני מסביר את "לבנות" והוא יסביר את "לשלוט".

ינון אזולאי: אני מכיר את הישובים הבדואיים לא מאיפה שנירה מכירה, אני מכיר מן הצד השני.

ינון אזולאי: ב-2013 בתנועת ש"ס הייתי אחראי על מערכת הבחירות.

ינון אזולאי: אבא שלי זכרונו לברכה היה אחראי בתנועת ש"ס על כל המגזר הערבי בארץ.

ינון אזולאי: היו ימים שהיינו מקבלים שם 15,000 קולות, 20,000 קולות – 20,000 זה היה השיא, זה כמעט מנדט.

ינון אזולאי: ב-2013 אמרו לי: תשמע, אחרי תקופה חייבים להיכנס לשם עוד פעם.

ינון אזולאי: הייתי חורש את הנגב, קיבלנו שם קולות.

ינון אזולאי: אגב היו מארחים אותנו, אני מאמין שעד היום יארחו אותנו בצורה מכובדת.

ינון אזולאי: היה מעניין מאוד.

ינון אזולאי: המגזר הבדואי זה אנשים חמים.

ינון אזולאי: זה היה תקופה של גשם והיינו הולכים להביא משם קולות.

ינון אזולאי: היינו יושבים ליד אח מבוערת בשיג, אמנם זה בתוך פחונים ויש רוחות, היינו יושבים שם ושותים קפה או תה.

ינון אזולאי: יש להם הכנסת אורחים מיוחדת.

ינון אזולאי: ויש להם בעיה, יש שם הרבה בנייה של צריפים.

ינון אזולאי: ראיתי במו עיניי איך עפו להם בתים בתקופה הזאת.

ינון אזולאי: אני חושב שצריך לבנות את הנגב.

ינון אזולאי: הממשלה הזאת צריכה לבנות.

ינון אזולאי: אסור לשלוח אותם כך.

ינון אזולאי: יש שם בתי ספר שנבנו לאחרונה, יש שם את מועצת אל קסום, סלאמה אלאטרש הוא ראש המועצה.

ג'ידא רינאוי-זועבי: הוא היה.

אימאן ח'טיב יאסין: עכשיו הוא באל קסום.

ינון אזולאי: את מדברת על נווה מדבר.

ינון אזולאי: בנווה מדבר ראש המועצה התחלף.

ינון אזולאי: באל קסום זה סלאמה אלאטרש.

ינון אזולאי: הוא גר בישוב אלאטרש, שם קיבלנו 436 קולות ב-2013.

ינון אזולאי: אני רוצה להגיד לכם שצריך באמת לבנות שם.

ינון אזולאי: עכשיו אני אומר ברצינות.

ינון אזולאי: לכן מטרת החוק הזה היא שחלק מן התקציב נועד כדי שיעשו להם בנייה חוקית.

ינון אזולאי: אני לא נכנס עכשיו לשאלה איך להסתדר ומה לא יסתדר, אבל הבנייה צריכה להיות שם.

ינון אזולאי: יש שם בתי ספר שהתחילו להיבנות, יש להם כבל של מים שצריך להעביר, עולה להם 150,000 שקל להעביר כבל.

ינון אזולאי: לכן אני חושב שהמטרה הזאת של החוק היא טובה בשביל לבנות את הנגב ולעזור לבדואים לבנות את הנגב.

ינון אזולאי: אני מבקש מכם - - -

נירה שפק: ינון, ב-2013 כשקיבלתם מנדט מהם לא הצלחת לעשות?

ינון אזולאי: לא מנדט.

ינון אזולאי: זו הבעיה.

ינון אזולאי: קיבלנו שם 1,600 קולות מכל המגזר הבדואי, אבל המשכנו לעזור ולסייע להם שם.

ינון אזולאי: הסתכלנו בצורה חיובית, שיבואו לבנות שם.

אימאן ח'טיב יאסין: הם יקבלו 5.3 מיליארד שקל.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

ינון אזולאי: בצלאל, אנחנו מחקנו הסתייגויות מ-23 עד 26 כמחווה.

ינון אזולאי: את הסתייגות מס' 27 נימקתי.

ינון אזולאי: עכשיו אנחנו עוברים להסתייגות מס' 28.

יצחק פינדרוס: לא בטוח שבצלאל היה מסכים למחוק.

נירה שפק: זה עוד פעם שמות.

נירה שפק: נימקת, הסברת.

ינון אזולאי: הסברתי את הסתייגות מס' 27.

ינון אזולאי: בצלאל, פרגנתי להם שצריך לבנות להם בנגב.

ינון אזולאי: אתה אל תהרוס לי את זה.

ינון אזולאי: אתה מדבר עכשיו על השליטה.

ינון אזולאי: זה משהו אחר.

בצלאל סמוטריץ': אדוני היושב-ראש, ברשותך, אשתדל מאוד לתמצת ממש.

בצלאל סמוטריץ': הסתייגות מס' 28 היא המשך להסתייגויות 14 ו-15.

בצלאל סמוטריץ': אגב עשינו את זה בכוונה: 14, 28 – זה עובד פה בדולרית.

בצלאל סמוטריץ': ולדימיר, אתה רוצה להזכיר ליושב-ראש את ההסברים של 14 ו-15?

ולדימיר בליאק: לא.

בצלאל סמוטריץ': בהסתייגות מס' 28 אנחנו מבקשים להוסיף לסעיף מטרת החוק: "מטרת חוק זה לאפשר לבדואים לשלוט בנגב".

בצלאל סמוטריץ': כאמור לעיל ולהלן, סעיף המטרה אמור לשקף את המטרות האמיתיות של החוק.

בצלאל סמוטריץ': אנחנו לא עושים צחוק מלשון החוק.

בצלאל סמוטריץ': כאשר מנתחים את התקציב על סדרי העדיפויות הערכיים שנקבעו בו, בהתחשב בהרכב הממשלה שככל הנראה השפיע על סדרי העדיפויות והתקציב, וכפי שנימקתי בהרחבה בהסתייגויות מס' 14 ו-15, אזי תקציבים של מיליארדים שמופנים – קוראים לזה במכבסה "הסדרת ההתיישבות היהודית" אבל בעצם זה המשך ההפקרות, ההשתלטות, הבנייה הלא חוקית של הבדואים בנגב.

בצלאל סמוטריץ': כשרואים את כל התקציבים האלה ברור מאוד שמטרתו של החוק הינה לאפשר לבדואים לשלוט בנגב.

בצלאל סמוטריץ': אז כאמור לעיל ולהלן ובכדי שהמטרה של החוק תשקף את האמור בו, וכמטבע הלשון שטבע ולדימיר ביושבו על כיסא אדוני יושב-הראש, קשה עד בלתי אפשרי לחמוק מן התחושה שזוהי מטרת החוק, אשר על כן נבקש שהדבר יתבטא במטרת החוק.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

בצלאל סמוטריץ': סעיף 29 – אני משתדל לשמור על שתי דקות להסתייגות, כך ביקש ממני ולדימיר.

בצלאל סמוטריץ': זה בסדר?

אלכס קושניר: זה בסדר, אבל אני מבקש מכם לדלג על הסתייגויות שבהן יש שמות.

ינון אזולאי: שמות – אין בעיה, מקבלים.

ינון אזולאי: אני אומר מראש, אם לא כתוב שם, להגיד תואר אנחנו יכולים אבל שם לא.

אלכס קושניר: תואר מותר.

אופיר כץ: הייתי כאן לילות כאשר האופוזיציה קראה הסתייגויות עם שמות.

בצלאל סמוטריץ': יש לי הצעה.

בצלאל סמוטריץ': אני מקבל.

נירה שפק: אני ממש לא אוהבת את זה.

אופיר כץ: גם אנחנו לא אהבנו את זה ועשו לנו אלפים כאלה.

נירה שפק: בואו נפתח שיח חדש.

בצלאל סמוטריץ': את הסתייגות מס' 29 אנחנו נמחק בהמשך לבקשתו של היו"ר, בשל העובדה שהיא עוסקת במישהו ספציפי.

בצלאל סמוטריץ': בהסתייגויות 30–36, פשוט נחליף ל"מפלגת יש עתיד".

בצלאל סמוטריץ': זה מקובל?

בצלאל סמוטריץ': ואז אין שמות.

אלכס קושניר: אתה יכול להחליף לתואר.

בצלאל סמוטריץ': לא, לא.

בצלאל סמוטריץ': מפלגת יש עתיד.

בצלאל סמוטריץ': ואז אנחנו לא פוגעים באף אחד חס וחלילה.

נירה שפק: אבל הוא סיכם אתי כבר שכל הסתייגות שמופיע בה שם מורידים.

נירה שפק: ינון אמר לי.

בצלאל סמוטריץ': אמרנו שאנחנו מחליפים את זה ל"מפלגת יש עתיד" במקום שם.

ינון אזולאי: אמרתי לך שלא יהיו שמות.

בצלאל סמוטריץ': אבל חבל על הזמן, זה על חשבון שתי הדקות שלי אז אני רוצה לנמק.

אלכס קושניר: נירה, תני לו.

בצלאל סמוטריץ': אני רוצה לנמק את הסתייגות מס' 30.

בצלאל סמוטריץ': אנחנו מבקשים להוסיף לסעיף המטרה: "מטרת חוק זה לאפשר למפלגת יש עתיד לאשר תחבורה ציבורית בשבת בירושלים".

ינון אזולאי: אני אישית לא יודע אם אני יכול להצביע על דבר כזה.

ינון אזולאי: אתן להם לאפשר?

בצלאל סמוטריץ': חס וחלילה.

בצלאל סמוטריץ': תצביע נגד.

בצלאל סמוטריץ': אבל אני רוצה להסביר מדוע.

בצלאל סמוטריץ': כאמור לעיל ולהלן, מטרת החוק אמורה לשקף את המטרות האמיתיות שנמצאות בחוק.

בצלאל סמוטריץ': אנחנו לא עושים צחוק מן החוק וחשוב מאוד שהמטרה תשקף.

בצלאל סמוטריץ': כידוע, על מטרותיו של חוק התקציב אפשר ללמוד מתוך סדרי העדיפויות שנקבעו בו, ובהמשך לסדרי העדיפויות הקצאת התקציבים לפי הסעיפים והמטרות השונות.

בצלאל סמוטריץ': בהינתן העובדה שברוך השם, זה מבורך מאוד, סעיף הפיתוח של משרד התחבורה הינו חסר תקדים, ובכלל זה בסעיפי הפיתוח יש גם שיפור התחבורה הציבורית, לרבות קווי רכבת קלה רבים מאוד בירושלים, ובהינתן שכאמור בהסתייגות מס' 1 – ולא אאריך על זה במצוות היושב-ראש אבל אני מפנה את הפרוטוקול להנמקות על הסתייגות מס' 1, שדיברה על כך שמטרותיו של החוק, כפי שמשתקפות מסדרי עדיפויות התקציבים ומן ההקצאות השונות, לפגוע בזהותה היהודית של המדינה, ושבת היא ערך יסוד בזהות היהודית של המדינה – אז שילוב של הקצאת תקציבי עתק לתחבורה יחד עם זה שמטרתו של החוק הינה לפגוע בזהות היהודית ובכלל זה בשבת, כנראה שהמטרה היא גם להפעיל תחבורה ציבורית בשבת.

בצלאל סמוטריץ': אשר על כן ובכדי שסעיף המטרה ישקף את מטרתו האמיתית של החוק, למען לא נעשה צחוק מן החוק, נבקש להוסיף למטרות החוק, בצער רב, גם את המטרה הזו.

אלכס קושניר: תודה רבה.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

בצלאל סמוטריץ': הסתייגות מס' 31 – גם כאן אנחנו מחליפים כמובן שלא יהיה שמות, מבקשים להוסיף במטרות החוק: "מטרת חוק זה לאפשר למפלגת יש עתיד לגייס את כל החרדים".

נירה שפק: אתם בעד.

בצלאל סמוטריץ': אני מבקש להוסיף ברשותך את המילה "בכפייה": "לגייס את כל החרדים בכפייה".

בצלאל סמוטריץ': אני מדלג על ההקדמה, היושב-ראש, שהמטרה צריכה לשקף את המטרות כפי שמשתקפות בערכים ובהקצאות התקציביות בהתאם לכך, אני מדלג - - -

אלכס קושניר: אמרת שתדלג.

בצלאל סמוטריץ': סעיף תקציב הביטחון גדל ב-6 מיליארד שקל מן התקציב הקודם, נכון?

בצלאל סמוטריץ': קשה, כמאמרו של חבר הכנסת ולדימיר, קשה עד בלתי אפשרי לברוח מן התחושה שחלק גדול מן ה-6 מיליארד הללו יוקצו למטרת גיוס חרדים בכפייה.

בצלאל סמוטריץ': לו הייתי סבור שמטרת התקציב הינה לאפשר לציבור החרדי להשתלב בצבא ולשמור על אורחות חייו ואמונתו ויש לדבר הזה נגזרות תקציביות, לא רק שהייתי מוותר על ההסתייגות הזאת אלא אולי אפילו הייתי תומך בתקציב.

בצלאל סמוטריץ': אבל מאחר וכאמור לעיל, על בסיס ההרכב של הקואליציה ועל בסיס כלל המטרות שנמנו לעיל בתוך החוק, לא סביר יהיה להניח שהתקציב הזה נועד לאפשר לציבור החרדי להתגייס על פי אורחותיו ואמונתו, וממילא תידרש כפייה, קשה עד בלתי אפשרי לברוח מן התחושה שמטרתו של החוק הינה לאפשר גיוס חרדים בכפייה.

בצלאל סמוטריץ': אשר על כן ובכדי שהחוק ישקף את מטרותיו האמיתיות ולא נעשה צחוק מן החוק, נבקש שמטרה זו תביא לידי ביטוי את כוונת המחוקק.

אלכס קושניר: תודה רבה.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

בצלאל סמוטריץ': אני חושב שעל הסתייגות מס' 32 אנחנו נוותר.

בצלאל סמוטריץ': ההסתייגות נמחקה.

בצלאל סמוטריץ': הסתייגות מס' 33: גם כאן אנחנו מבקשים להוסיף למטרת החוק – אני מדלג על כל ההקדמות: "מטרת חוק זה הינה לאפשר למפלגת יש עתיד לסגור את הישיבות".

בצלאל סמוטריץ': גם כאן הסברתי בהנמקה להסתייגות מס' 1, קיצוץ של קרוב ל-100 מיליון שקלים – כאן המקום להודות שוב ליושב-ראש, לחברים, לאנשי אגף התקציבים, שניאותו אתמול לפחות את התקציב המקוצץ להכניס כבר עכשיו בחוק – ובכל זאת יש קיצוץ, אם מנרמלים את זה על בסיס הגידול במספר התלמידים, בוודאי "טייס אוטומטי" אם נשווה את זה לשאר התקציבים, שיש קיצוץ של קרוב ל-100 מיליון שקלים.

בצלאל סמוטריץ': על כן קשה עד בלתי אפשרי לברוח מן התחושה שבבסיס החוק הזה עומדת מטרה סמויה, שמטרת ההסתייגות הזאת הינה להוציאה אל האור שכן כידוע אור השמש הינו המחטא הטוב ביותר.

בצלאל סמוטריץ': קשה עד בלתי אפשרי לברוח מן התחושה שמטרתו של החוק הינה להביא לסגירתן של הישיבות.

בצלאל סמוטריץ': ואשר על כן ובכדי שסעיף המטרה ישקף את תכלית החוק האמיתית - - -

ינון אזולאי: לפני ההצבעה אני מבקש להוסיף שם "מפלגת ימינה ויש עתיד".

בצלאל סמוטריץ': בסדר, "מפלגת ימינה ויש עתיד".

בצלאל סמוטריץ': אשר על כן, נבקש להוסיף את המטרה האמורה למטרות החוק, בצער רב.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

בצלאל סמוטריץ': הסתייגות מס' 34: להוסיף למטרות החוק: "מטרת חוק זה לאפשר למפלגת יש עתיד וימינה לסגור את המדרשות".

בצלאל סמוטריץ': האמת שמפתה אותי מאוד להסביר עכשיו את חשיבותן של המדרשות לבנות אבל בהמלצתו של היו"ר אינני רוצה להאריך ולכן לא אעשה את זה כרגע.

בצלאל סמוטריץ': רק אומר שלמדרשות חשיבות מאוד מאוד גדולה, אפרופו היבטי שוויון.

ינון אזולאי: אני חושב שכן כדאי.

ינון אזולאי: אל תסביר את החשיבות, רק תסביר מה זה מדרשות כי לא כולם יודעים.

בצלאל סמוטריץ': מדרשות לבנות מיועדות בדרך כלל לבנות בוגרות שירות לאומי שלומדות שנה או שנתיים לימודים תורניים, דומה מאוד ללימודי תורה לבחורי ישיבות.

בצלאל סמוטריץ': במשך שנים נלחמנו על תקציב המדרשות.

בצלאל סמוטריץ': לצערי גם הוא מקוצץ בתקציב הזה.

בצלאל סמוטריץ': יתרה מזו, יש מה שנקרא מדרשות שילוב, בנות שעושות שירות לאומי ותוך כדי השירות הלאומי גם לומדות בשעות הערב במדרשה.

בצלאל סמוטריץ': המדרשות הללו אינן מתוקצבות אף לא בשקל אחד.

בצלאל סמוטריץ': ביקשנו שהן יתוקצבו בחלק היחסי של שנות הלימוד, אם יש ערך נקודה אז נניח מי שלומדת שליש יום תקבל שליש נקודה.

בצלאל סמוטריץ': הדבר הזה לא בא לידי ביטוי בתקציב ולכן קשה עד בלתי אפשרי לברוח מן התחושה שאחת מתכליות החוק הינה להביא לסגירתן של המדרשות.

בצלאל סמוטריץ': אשר על כן ובכדי שמטרת החוק תשקף את מטרותיו האמיתיות, שכן איננו עושים מן החוק צחוק, אני מבקש להוסיף את המטרה הזו למטרות החוק.

אלכס קושניר: תודה רבה.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

בצלאל סמוטריץ': אנחנו בהסתייגות מס' 35, מבקשים להוסיף: "מטרת חוק זה לאפשר למפלגת יש עתיד וימינה לסגור את הרבנות הראשית".

בצלאל סמוטריץ': נא להוסיף בבקשה את המילה "ראשית" בסוף.

בצלאל סמוטריץ': אני מדלג על כל ההקדמות, על חשיבות המטרה של לשקף את המטרות האמיתיות.

ינון אזולאי: היות והיושב-ראש גם כך לא מקשיב, צביקה האוזר יושב פה והוא מת גם לנמק משהו, הוא אוהב את זה.

בצלאל סמוטריץ': עוד רגע אוסיף הסתייגות בשביל צביקה האוזר.

בצלאל סמוטריץ': בסדר?

בצלאל סמוטריץ': אתמול בהרחבה בדיון על חוק התקציב עצמו הלנו על תקציבה הדל של הרבנות הראשית, כמדומני 37 מיליון שקלים לכל פעילותה של הרבנות הראשית.

בצלאל סמוטריץ': הלנו על התקציבים הדלים ועל הפערים הבלתי נתפסים בין מערכת בתי הדין הרבניים לבין בתי המשפט האזרחיים, על כך שתקציב הרבנות הראשית רחוק מלאפשר לה לממש את תפקידיה, סמכויותיה וייעודיה.

בצלאל סמוטריץ': כתוצאה מכך נגרמת ביקורת רבה על תפקודה של הרבנות הראשית, שהייתה רוצה מאוד לתפקד הרבה יותר טוב אבל זה נמנע ממנה בשל התקציב הדל שניתן לה.

צבי האוזר: בתקציב הנוכחי או הקודם?

בצלאל סמוטריץ': הנוכחי.

בצלאל סמוטריץ': אשר על כן, אדוני היושב-ראש, קשה עד בלתי אפשרי לברוח - - -

נעמה לזימי: היא מתפקדת גרוע לקראת התקציב העתידי?

צבי האוזר: חוסר שביעות הרצון הוא מהתקציב הנוכחי.

נעמה לזימי: כבר שנים היא לא עושה את תפקידה כפי שצריך.

נעמה לזימי: באמת אין לתאר.

ולדימיר בליאק: אשמח אם אדוני יסיים את ההנמקה אז אל תפריעו לבצלאל עכשיו.

בצלאל סמוטריץ': אם אתם הייתם כאן אתמול הייתם יודעים שבהגינותנו אמרנו - - -

נעמה לזימי: מה?

נעמה לזימי: שכל אזלת היד של הרבנות מושפעת ממה?

נעמה לזימי: מהתקציב העתידי?

בצלאל סמוטריץ': נעמה, אתמול הודיתי שהכשל הזה בתקציב הוא לא רק תוצר של הממשלה הזו.

בצלאל סמוטריץ': בעיניי זו בושה וחרפה גם בממשלות קודמות.

בצלאל סמוטריץ': ובכל זאת, על רקע ההרכב הקואליציוני ועל רקע אמירות שנאמרו אתמול על ידי חברת הכנסת יושבת-ראש ועדת רפורמות מבניות ושירותי דת, ש"נאכל את האם אימא שלהם" – מה היא אמרה?

ולדימיר בליאק: חברים, תסיימו בבקשה את ההנמקה.

בצלאל סמוטריץ': אשר על כן, קשה עד בלתי אפשרי לברוח מן התחושה שאחת מתכליות החוק הינה להביא לסגירתה של הרבנות הראשית.

בצלאל סמוטריץ': בכדי שלא נעשה פלסתר מן החוק וכדי שמטרתו תשקף את החלטתו האמיתית אבקש להוסיף למטרות החוק את המטרה האמורה.

ולדימיר בליאק: אני מודה לך מאוד.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

בצלאל סמוטריץ': כאן אני מבקש להוסיף הסתייגות בשביל חבר הכנסת צביקה האוזר.

בצלאל סמוטריץ': במטרת החוק, בין הסתייגות 35 להסתייגות 36, אני מבקש להוסיף הסתייגות, ולפיה "מטרת חוק זה הינה לגבות מס-יתר מתושבי מטרופולין וגוש דן בשל היותם אזרחים סוג ב'.

בצלאל סמוטריץ': " להלן ההנמקה: במסגרת התקציב, במסגרת תוכנית החומש המרשימה של משרד התחבורה, ואדוני יושב-הראש בוודאי זוכר את זה, הוטל כאן בוועדה מס, שבסופו של דבר על פי מה שהוצג כאן בוועדה 85% או 87% מאלו שישלמו אותו הינם תושבי תל אביב ומטרופולין גוש דן שנהנים כאן מייצוג בחסר.

בצלאל סמוטריץ': חבר הכנסת היחיד שמייצג אותם הינו חבר הכנסת צביקה האוזר.

בצלאל סמוטריץ': לצערי הרב הצבעתו היחידה לא הצליחה למנוע את השתת המס הייחודי הזה על תושבי מטרופולין גוש דן.

בצלאל סמוטריץ': לא זו אף זו, אמנם – ולשבחו של חבר הכנסת האוזר ייאמר, וזה רק בזכותו, לכן זה לא משפיע על מטרת החוק כיוון שמטרת החוק נקבעה על ידי הממשלה – בזכות חבר הכנסת האוזר הכנסנו החרגה, שמי שנכנס ויוצא לטבעת במהלך של חצי שעה לא יצטרך לשלם את מס הגודש ולכן תושבי תל אביב ומטרופולין גוש דן יוכלו לפחות לשים את הילד בגן, ללכת רגע לסופרמרקט.

אלכס קושניר: איך הגעת לזה?

ינון אזולאי: צביקה ביקש הסתייגות אחת בשבילו.

בצלאל סמוטריץ': כאמור ההסתייגות הזאת נכנסה בלחץ של מייצגם האולטימטיבי וכמעט היחידי כאן במשכן של תושבי תל אביב.

בצלאל סמוטריץ': אשר על כן קשה עד בלתי אפשרי לברוח מן התחושה שמטרתו של החוק הינה להשית את מס היתר הזה על תושבי מטרופולין גוש דן.

בצלאל סמוטריץ': אי אפשר למצוא סיבה אחרת להשתת המס הייחודי הזה עליהם אלמלא שהממשלה הזו מתייחסת אליהם כאל אזרחים סוג ב'.

בצלאל סמוטריץ': אשר על כן אבקש להכניס את המטרה האמורה בכדי שמטרת החוק תשקף אכן את מטרתו האמיתית.

אלכס קושניר: תודה רבה.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

בצלאל סמוטריץ': הסתייגות מס' 36: גם כאן מבקשים להוסיף לסעיף מטרת החוק: "מטרת חוק זה לאפשר למפלגת יש עתיד וימינה לסגור את תלמודי התורה".

בצלאל סמוטריץ': גם כאן אדלג על ההקדמה, על כמה חשוב שהמטרה תשקף את מה שנאמר בחוק עצמו, כי אנחנו לא עושים צחוק מן החוק.

בצלאל סמוטריץ': גם כאן, כפי שהסברתי בהנמקה להסתייגות מס' 1, יש קיצוץ עמוק בבשר החי בחינוך החרדי, בתלמודי התורה.

בצלאל סמוטריץ': אגב הבוקר בשעה 9:00 התקיים דיון בוועדת החינוך של הכנסת על תקציבי המוכש"ר הדלים, על האפליה הקשה שממנה סובלים תלמידי המוכש"ר.

בצלאל סמוטריץ': רוב תלמודי התורה הם מוכש"ר.

בצלאל סמוטריץ': כאשר מסתכלים על התקציב הזה קשה עד בלתי אפשרי לברוח מן התחושה שמטרתו הסמויה, או שמא הגלויה, היא בין היתר להביא לסגירתם של תלמודי התורה.

בצלאל סמוטריץ': אשר על כן ובכדי שמטרת החוק תשקף את תכליתו האמיתית - - -

ינון אזולאי: אני רק רוצה להוסיף על זה, בצלאל, שבחוק הזה, כפי שראינו אתמול במספרים, נפגעו תלמודי התורה.

ינון אזולאי: שיידעו, נפגעו בעשרות מיליונים, פגעו בילדים חסרי הישע האלה.

בצלאל סמוטריץ': לכן אין מנוס מלהוסיף את המטרה הזו למטרות החוק.

אלכס קושניר: תודה רבה.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

בצלאל סמוטריץ': אני מבקש למחוק את הסתייגות מס' 37.

בצלאל סמוטריץ': הסתייגות מס' 38: לפני סעיף 1 יבוא: "מטרת החוק – בנוסף מטרת חוק זה הינה לאפשר לתנועה האסלאמית לשלוט בממשלה.

בצלאל סמוטריץ': "

אלכס קושניר: כתוב פה "מחמוד עבאס".

אלכס קושניר: זה לא מנסור.

בצלאל סמוטריץ': אז את השם הזה כן נשאיר.

בצלאל סמוטריץ': ..

ולדימיר בליאק: אז למחוק את ההסתייגות.

בצלאל סמוטריץ': לא, לא, לא.

בצלאל סמוטריץ': את השם הזה אנחנו נשאיר.

ולדימיר בליאק: ההגינות מחייבת, אדוני.

בצלאל סמוטריץ': אני לא רוצה שזה ייקח כאן זמן רב, אני מבקש להתקדם.

בצלאל סמוטריץ': בבקשה אל תפריעו לי לנמק.

אימאן ח'טיב יאסין: יש לנו זמן.

ינון אזולאי: גם לנו.

בצלאל סמוטריץ': אני מדלג על כל ההקדמות, למה חשוב שהמטרה תשקף.

בצלאל סמוטריץ': כאמור לעיל, תקציב משרד הביטחון גדל בכ-6 מיליארד שקלים בתקציב הזה, ובהינתן שאחת מן הפעולות הראשונות שבחר שר הביטחון לעשות הינה לעלות לרגל למחמוד עבאס, להפוך אותו מפרסונה נון גרטה, שחקן לא רלוונטי בכלל, חזרה לשחקן רלוונטי בזירה הבין-לאומית, להחזיר את הלחץ הבין-לאומי על מדינת ישראל חס וחלילה אחר כך לוויתורים מדיניים, מכבסת מילים לדברים רעים מאוד: גירוש, מסירת שטחים, חלוקת הארץ, קשה עד בלתי אפשרי לברוח מן התחושה שחלק מן התקציב הזה יועד גם לצורך מימון נסיעותיו של שר הביטחון למנסור עבאס.

בצלאל סמוטריץ': אשר על כן, קשה עד בלתי אפשרי - - -

צבי האוזר: וזאת סיבת ההגדלה של תקציב הביטחון.

צבי האוזר: ..

בצלאל סמוטריץ': לא, לא, אבל קשה עד בלתי אפשרי לברוח מן התחושה שחלק מתקציב הביטחון ייועד גם לדברים האלה.

בצלאל סמוטריץ': אגב, אם אתה רוצה לדבר על ההלוואה של 500 מיליון שקלים כנגד חוק קיזוז משכורות המחבלים, שנועד לאפשר לאבו מאזן להמשיך לשלם משכורות מחבלים, מקצצים ביד אחת ונותנים ביד שנייה.

בצלאל סמוטריץ': אשר על כן קשה עד בלתי אפשרי לברוח מן התחושה שגם זו אחת ממטרות החוק הנסתרות, או שמא הגלויות.

בצלאל סמוטריץ': ואשר על כן ובכדי שמטרת החוק תשקף את מטרותיו האמיתיות, שכן איננו עושים צחוק מן החוק, נבקש שהמטרה הזאת תשתקף בצורה גלויה, שכן אור השמש הוא המחטא הטוב ביותר, גם במטרות החוק.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

בצלאל סמוטריץ': אני מבקש למחוק את הסתייגות מס' 39.

בצלאל סמוטריץ': הסתייגות מס' 40: לפני סעיף 1 יבוא: "מטרת החוק – בנוסף מטרת חוק זה הינה לאפשר לממשלה שלא לבצע" - - -

ינון אזולאי: אין לי בעיה למחוק את הסתייגות מס' 39, בשמחה, אבל למה פה לא הכנסת את מפלגת העבודה למשל?

בצלאל סמוטריץ': מכיוון שמפלגת העבודה היא לא אנטי ציונית.

ינון אזולאי: אה, לא בגלל שהיא שרת התחבורה.

בצלאל סמוטריץ': מאחר וכפי ששמתם לב אינני מנמק הנמקות שאינני עומד מאחוריהן, אינני יכול לעמוד מאחורי הנמקת ההסתייגות.

בצלאל סמוטריץ': אשר על כן אבקש למחוק אותה.

נירה שפק: אין לזה קשר לרצונך לייצר קשרים במשרד התחבורה?

בצלאל סמוטריץ': לא.

בצלאל סמוטריץ': שייאמר לפרוטוקול, יש לי מחלוקת עמוקה מדינית עם מפלגת העבודה.

בצלאל סמוטריץ': אינני חושב שהיא אנטי ציונית ואשר על כן אני לפחות לא יכול לנמק הסתייגות זו.

בצלאל סמוטריץ': אני עובר להסתייגות מס' 40.

בצלאל סמוטריץ': אנחנו מוסיפים: "מטרת חוק זה הינה לאפשר לממשלה שלא לבצע מעצרים בערים ערביות.

בצלאל סמוטריץ': " אני כבר נימקתי בהרחבה את אובדן המשילות, את אובדן הריבונות בהסתייגויות קודמות ונימקתי מדוע, בהינתן שהתקציב הזה כולל המון פרסים לטרור ולהפרות חוק, לפרעות תשפ"א הידועות בשם פרעות מבצע שומר החומות, לא ניתן לאפשר מצב שבו מצד אחד אנחנו שופכים דלק ומעודדים את המשך הטרור והפרעות, ומצד שני המשטרה באמת תרצה לבצע מעצרים.

בצלאל סמוטריץ': זה סתירה מיני ובי.

בצלאל סמוטריץ': לכן מכך שמטרת החוק הינה לעודד וחלילה לאפשר חזרה של פרעות תשפ"א, קשה עד בלתי אפשרי לברוח מן התחושה שמטרת החוק הינה למנוע מן המשטרה לבצע מעצרים בערים המעורבות.

בצלאל סמוטריץ': אשר על כן, ובכדי שלא נעשה את החוק פלסתר ושמטרותיו אכן ישקפו את תכליתו האמיתית כפי שמשתקפת מסדרי העדיפויות הערכיים שגוזרים הקצאת תקציבים לפי סעיפים שונים, נבקש שמטרה זו תקבל את ביטויה בסעיף המטרות.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

בצלאל סמוטריץ': כפי שמחקתי לעיל שתי הסתייגויות, אני מבקש למחוק גם את הסתייגות מס' 41, שבטעות נכתבה בה המילה הנלוזה "שטחים" במקום "שטחי יהודה ושומרון" או "שטחי המולדת ביהודה ושומרון" אז אני מבקש כעונש לעצמנו על התקלה למחוק את הסתייגות מס' 41.

עופר כסיף: אני מבקש להוסיף: "בשטחים הכבושים".

בצלאל סמוטריץ': אדוני, בהסתייגויות שלך תעשה מה שאתה רוצה.

בצלאל סמוטריץ': אדוני, אני יכול לעבור להסתייגות מס' 42?

אלכס קושניר: בהחלט.

בצלאל סמוטריץ': תראה איך אני לארג'.

בצלאל סמוטריץ': הסתייגות מס' 42: לפני סעיף 1 יבוא: "מטרת החוק – בנוסף מטרת חוק זה הינה לאפשר לממשלה שלא לבצע מעצרים של מחבלים.

בצלאל סמוטריץ': " בהינתן שאמרנו, כאמור בהסתייגות מס' 38, כי "מטרת חוק זה הינה לאפשר למחמוד עבאס לשלוט בממשלה", כפי שהסברתי בהרחבה לעיל, וכדי לקצר, אדוני, אינני רוצה לחזור על ההסברים בשנית, גם כאן יש סתירה מיני ובי.

בצלאל סמוטריץ': מכיוון שאם מחמוד עבאס, הידוע בשם אבו מאזן, שולט בממשלה ברור שאין בכוונתו לאפשר לממשלה, שהוא שולט בה באמצעות שר הביטחון ובאמצעות תקציבי הביטחון המוגדלים, כפי שהסברתי לעיל, ברור שאין בכוונתו לאפשר לממשלה הזאת שהוא שולט בה גם לבצע מעצרי מחבלים ביהודה ושומרון, ובנוסף גם מחבלים בתחומי ישראל הקטנה, כדוגמת המחבלים שביצעו את הלינץ' בתקופת שומר החומות.

בצלאל סמוטריץ': אז בהינתן שהממשלה הזאת נותנת לאבו מאזן לשלוט, בוודאי שהוא לא ירצה לאפשר מעצרים של מחבלים, ובהינתן שהממשלה נותנת פרס ומעודדת את פורעי פרעות תשפ"א ונותנת להם עכשיו פרס של מיליארדים, ברור שכוונתה איננה לאפשר את מעצרם, הרי זה סתירה מיני ובי.

בצלאל סמוטריץ': על כן, כדי שלא תהיה סתירה, אנחנו מבקשים להבהיר שגם זו, לצערנו, כפי הנראה מטרה בתוך מטרות החוק, שכאמור קשה עד בלתי אפשרי לברוח מן התחושה שזו מטרת החוק.

בצלאל סמוטריץ': אשר על כן וכדי שלא נעשה את החוק פלסתר וכדי שסעיף המטרה ישקף אכן את מטרתו האמיתית של החוק כפי שמשתקפת מסדרי העדיפויות התקציביים כפי שמשתקפים בסעיפים השונים, נבקש שמטרה זו תקבל את ביטויה במפורש בסעיף המטרות.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

אלכס קושניר: אנחנו נצא להפסקה ונחזור בשעה 22:50.

בשעה 22: << מנהל >> (היו"ר ולדימיר בליאק) << מנהל >>

ולדימיר בליאק: אנחנו בהסתייגות מס' 43.

ולדימיר בליאק: חבר הכנסת פינדרוס, אתה רוצה לנמק?

יצחק פינדרוס: "מטרת החוק – בנוסף מטרת חוק זה לאפשר לממשלה לא להיכנס לישובים ערביים בנגב.

יצחק פינדרוס: " אני חושב שברור מאוד מן המדיניות, ובפרט שאני מזכיר לכם שלחוק התקציב הוצמדו 62 סעיפים של חוק הסדרים, משהו תקדימי שלא היה פה הרבה מאוד שנים – אני זוכר, דרך אגב, את מפלגת יש עתיד תוקפת את העניין הזה.

יצחק פינדרוס: היה אחד, מיקי לוי, שהיום הוא יושב-ראש הכנסת, שתקף את העניין הזה.

יצחק פינדרוס: אבל הסבירו באופן עקרוני שהנושא הוא לנהל מדיניות ממשלה.

יצחק פינדרוס: בסופו של דבר מדיניות הממשלה היא מאוד מאוד ברורה.

יצחק פינדרוס: היא אומרת כך: אנחנו ניתן לערבים בנגב לעשות מה שהם רוצים, נחסום את החרדים בבני ברק ובירושלים, נחסום את המתיישבים ביהודה ושומרון, נפתח בצפון את הישובים הלא יהודיים וכל מערכת התקציב – שמעתי גם את שרת התחבורה אומרת את זה, שההשתוללות הזאת בכבישים הולכת להיפסק, אז זה כנראה בא לידי ביטוי גם במדיניות של – הרי לא הביאו לנו שש ספרות בתקציב אז אני מתאר לעצמי, ולכן אני רוצה שזה יהיה ברור במטרות החוק, שאנשים יידעו את הדבר הזה ושתושבי ישראל יידעו.

יצחק פינדרוס: להיפך, זה יכול לעזור לממשלה, אולי יותר אנשים למשל לא יצביעו בפעם הבאה לרשימה המשותפת אלא יצביעו לרע"מ אם הם ידעו שיש פה ממשלה שהרשימה המשותפת לא חברה בה ורע"מ חברה בה והיא מבצעת מדיניות מאוד מאוד ברורה.

יצחק פינדרוס: אני חושב שהדבר הזה צריך להיות ברור במטרות החוק.

יצחק פינדרוס: אני חושב שגם הקואליציה צריכה להיות בעד כי זה בסך הכול יסייע להם, יעזור להם, נותן להם תקווה.

ולדימיר בליאק: תודה רבה אדוני.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

יצחק פינדרוס: אנחנו בהסתייגות מס' 44, בהמשך להסתייגות הקודמת, כנראה זה לא מספיק.

יצחק פינדרוס: הייתי גם בדיון בוועדה לביטחון פנים עם שר שקוראים לו עמר בר לב ביחד עם הקצינים שכנראה הופכים להיות יותר ויותר ממושמעים לשר.

יצחק פינדרוס: הוא הציג את תוכנית המשטרה וגם די ייצג את זה, גם הוא וגם המפכ"ל, שבערים המעורבות אין בכלל בעיה.

יצחק פינדרוס: כלומר יש בעיה לפעמים עם כמה יהודים שמסתובבים שם אבל באופן כללי אין שם בעיה בכלל.

יצחק פינדרוס: יש שם כמה אנשים מסכנים שסובלים אבל זה לא רלוונטי למשטרה.

יצחק פינדרוס: לכן זה בא לידי ביטוי גם בתוכנית כפי שהוא הציג אותה גם בוועדה לביטחון פנים וגם כאן.

יצחק פינדרוס: לכן אני חושב שהסעיף הזה חייב להיכנס במטרות החוק.

יצחק פינדרוס: צריך להיות שקוף.

יצחק פינדרוס: אין לנו את הסעיפים הקטנים, אין לנו את תוכניות העבודה בתקציב ולכן אני חושב שהאמור בהסתייגות מס' 44 צריך להיכנס במטרות החוק.

ולדימיר בליאק: תודה רבה אדוני.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

יצחק פינדרוס: רביזיה.

בצלאל סמוטריץ': מה היה מספר המצביעים?

ולדימיר בליאק: 1 בעד, 7 נגד.

בצלאל סמוטריץ': כל השבעה הצביעו?

יצחק פינדרוס: אני חושב שזו הערה נכונה של בצלאל, שצריך לספור, לדעת כמה אנשים בעד וכמה נגד.

יצחק פינדרוס: זה צריך להיות ברור, לפחות לפרוטוקול.

ולדימיר בליאק: מקבלים את ההערה.

יצחק פינדרוס: דרך אגב, מישהו סופר כמה בעד וכמה נגד?

יצחק פינדרוס: מנהל הוועדה אולי?

ולדימיר בליאק: אנחנו הולכים על רוב ומיעוט.

יצחק פינדרוס: בלי לספור ובלי לדעת?

יצחק פינדרוס: אתמול כמעט הייתה פה טעות.

אייל לב ארי: אם הרוב ניכר, לא צריך.

בצלאל סמוטריץ': יש על זה חוות דעת כתובה?

אייל לב ארי: תסתכל גם בתקנון הכנסת.

ולדימיר בליאק: בואו נמשיך עם ההסתייגויות.

ולדימיר בליאק: נעבור בהמשך לחוות דעת.

יצחק פינדרוס: אנחנו בהסתייגות מס' 45: "מטרת חוק זה לאפשר לממשלה לא להיכנס לשטחים".

יצחק פינדרוס: אני רוצה לסייג את זה, כי לא נכנסים לשטחים רק לצד אחד.

יצחק פינדרוס: זאת אומרת, בשביל לטפל במה שצריך לטפל.

נירה שפק: דרך אגב, רק לידיעתך, בצלאל דילג על סעיפים כאלה כי הוא לא אוהב את המילה "שטחים".

בצלאל סמוטריץ': אולי תוסיף: "שטחי המולדת ביהודה ושומרון".

יצחק פינדרוס: אני חושב שברור מאוד, ראינו את זה גם היום בחוק החשמל, הביאו שם רק איפה שיש תוכנית מתאר.

יצחק פינדרוס: מי שחושב שזה משהו תמים כזה, אני חושב שברור מאוד למה הכניסו את הדבר הזה.

יצחק פינדרוס: ביהודה ושומרון דואגים לאוהבי ישראל, שביידן לא ייתן למועצת הביטחון העליונה להתכנס אי פעם בשביל להשעות תוכנית מתאר, בגלל שלא נותנים, כי בתוכנית מתאר כידוע יש הרבה מספרים ואז עולים המספרים ואז חוששים שהממשל בארצות הברית יתקשר, ואז מכניסים תנאי ברור מאוד.

יצחק פינדרוס: ראינו את זה קודם במליאה באופן ברור מאוד, הקואליציה התגייסה לעניין הזה.

יצחק פינדרוס: בזמן שיש אלפי אלפי יהודים שנמצאים עם בעיות חשמל, עם סיפורים הומניטריים.

יצחק פינדרוס: הממשלה העבירה חוק בצורה ברורה על העניין הזה, ויתרה על הרבה מאוד כסף, הרבה מאוד אגרות.

בצלאל סמוטריץ': חבר הכנסת פינדרוס, יש לנו 12,000 הסתייגויות לנמק.

בצלאל סמוטריץ': אם אתה תאריך בכל הסתייגות אנחנו לא נגמור עד שבת.

בצלאל סמוטריץ': זה לא יפה.

יצחק פינדרוס: הרב בצלאל סמוטריץ', השאלה אם יש - - -

ולדימיר בליאק: אני יכול לעבור להצבעה?

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

יצחק פינדרוס: אנחנו בהסתייגות מס' 46, בהמשך להסתייגות מס' 45: "המטרה של החוק הזה לאפשר לממשלה לא להרוס בתים בלתי חוקיים בנגב ולאפשר לממשלה להרוס בתים בלתי חוקיים במקומות אחרים".

יצחק פינדרוס: עוד פעם, בלתי חוקיים זה שאלה יחסית כי בסוף כשהממשלה מונעת לעשות את זה חוקי היא לא יכולה לטעון ביד השנייה שזה בלתי חוקי, ואילו במקומות אחרים היא פתאום טוענת שזה חוקי ולא בלתי חוקי ומורידה לפי זה את ההצבעות של רע"מ ומעלה אותן.

יצחק פינדרוס: אני חושב שזה צריך להיות ברור בחוק.

יצחק פינדרוס: לכן אני מבקש מכולם להצביע בעד ההסתייגות הזאת.

ולדימיר בליאק: תודה רבה אדוני.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

יצחק פינדרוס: הסתייגות מס' 47: היה מישהו, אני חושב שנפתלי בנט הוציא ציוץ והוציא סרטון ברור מאוד, שכאשר הוא יעלה לשלטון מיד הוא יטפל בח'אן אל-אחמר ויטפל ב – היו לו עוד כמה התבטאויות מעניינות מה הוא הולך לעשות בתוך שבוע, מה הוא הולך לעשות בתוך חודש, מה הוא הולך להסדיר בתוך תקופה קצרה מאוד.

יצחק פינדרוס: החלטה ראשונה בממשלה תהיה הסדרת ההתיישבות הצעירה.

יצחק פינדרוס: אבל הוא עושה הכול וגם ממנה שופטים וגם אנשים במשרד המשפטים ומתקצב את העניין הזה בשביל שהוא יוכל להגיש עתירות לבג"ץ לא לטפל בח'אן אל-אחמר.

יצחק פינדרוס: אני מבקש מכולם לומר את האמת, כי האמת היא דבר חשוב, היא דבר חינוכי, אנחנו צריכים לפחות לדורות הבאים שיראו בפרוטוקולים, ומתבוננים עלינו בערוץ הכנסת לדעת את האמת.

יצחק פינדרוס: לכן אני מבקש להכניס: לפני סעיף 1 יבוא: "מטרת החוק – בנוסף מטרת חוק זה לאפשר לממשלה לא לפנות את ח'אן אל-אחמר".

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

יצחק פינדרוס: רביזיה.

יצחק פינדרוס: הסתייגות מס' 48: לפני סעיף 1 יבוא: "מטרת החוק" – אני חושב שעופר כסיף פה מסכים שזה צריך להיות מטרה מוצהרת של החוק – "בנוסף מטרת חוק זה לאפשר לממשלה לא לפנות את שמעון הצדיק".

יצחק פינדרוס: עוד פעם, המדינה מבולבלת עם עצמה, לא יודעת, מגישה עמדות מנוגדות, מסתבכת עם עצמה, במקום לומר את האמת.

יצחק פינדרוס: יש שם בית, מישהו רכש אותו, מישהו נמצא שם, למישהו יש זכויות על הבית הזה, ולא כל מיני תירוצי תירוצים.

יצחק פינדרוס: בשביל זה מנפחים מערכות בצלאח א-דין.

יצחק פינדרוס: אני חושב שחשוב מאוד שזה יופיע.

יצחק פינדרוס: לפני סעיף 1 יבוא: "בנוסף מטרת חוק זה לאפשר לממשלה לא לפנות את שמעון הצדיק".

ולדימיר בליאק: תודה אדוני.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

יצחק פינדרוס: רביזיה.

יצחק פינדרוס: לפני סעיף 1 יבוא: "מטרת החוק – בנוסף מטרת חוק זה לאפשר לממשלה לא לתקוף באירן".

יצחק פינדרוס: מכיוון שזה הצהרה שראש הממשלה די הצהיר, שהוא לא יעשה את זה בלי תיאום עם האמריקאים, וגם שר החוץ הצהיר שהוא לא יעשה את זה בלי תיאום עם האמריקאים, וברור לכולנו שהאמריקאים לא נותנים, אין לי ספק שבוועדה המשותפת לוועדת החוץ והביטחון ולוועדת הכספים הנושא הזה בא לידי משמעות תקציבית.

יצחק פינדרוס: אנחנו לא יכולים לגלות לעם ישראל בדיוק מה יש שם אבל לפחות המשמעות התקציבית של ההחלטה הזאת ככותרת, אני חושב שיהיה נכון שייכנס לפני סעיף 1, לאפשר את הדבר הזה, שאנחנו נהיה תלויים באמריקאים ונבקש מהם רשות לפני כל פעולה שאנחנו רוצים לעשות, משמעון הצדיק ומעלה ועד התקיפה באירן, בכל דבר לא להפתיע.

יצחק פינדרוס: אני חושב שצריך להצהיר על זה כי, כפי שאמרתי, האמת היא חשובה.

ולדימיר בליאק: תודה אדוני.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אופיר כץ: נירה נמנעה.

אופיר כץ: שיירשם בפרוטוקול.

נירה שפק: לא, אני רק נכנסתי.

יצחק פינדרוס: זה אחת הבעיות המשפטיות שלך, אדוני היושב-ראש, זה שלא סופרים ולא בודקים מי מצביע בעד ומי נגד ולא מתייחסים לזה, אני חושב שזה יוצר בעיות, כמו הבעיה שראינו עכשיו, שנירה בלי לשים לב הרימה יד כאשר הצביעו על מספר הנמנעים.

ולדימיר בליאק: אין ספק בתוצאות ההצבעה.

ולדימיר בליאק: בבקשה אדוני.

יצחק פינדרוס: בהסתייגות מס' 50: אנחנו מדברים כרגע על אירן ועל שמעון הצדיק ועל ח'אן אל-אחמר ולא על אנשים ספציפיים.

יצחק פינדרוס: זה בסדר מבחינתך?

יצחק פינדרוס: אז את מצטרפת אליי להסתייגות?

יצחק פינדרוס: לפני סעיף 1 יבוא: "מטרת החוק – בנוסף מטרת חוק זה לאפשר לממשלה לא לתקוף בלבנון".

יצחק פינדרוס: אתה יודע, זה יכול לגרום למשבר קואליציוני עם רע"מ, זה יכול לסבך פה את העסק, זה יכול לגרום למשבר קואליציוני אפילו עם מרצ.

אופיר כץ: בינתיים זה לא גורם.

אופיר כץ: הייתה תקיפה.

יצחק פינדרוס: אני מבין את צביקה האוזר שיוצא מכאן כי זה באמת לא נעים, כי אם זו המטרה זה לא נעים.

יצחק פינדרוס: אני חושב שבסעיף מטרות החוק צריך להיות ברור שאנחנו לא הולכים לתקוף כרגע בלבנון.

ולדימיר בליאק: טוב.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

יצחק פינדרוס: רביזיה.

ולדימיר בליאק: ערב טוב חבר הכנסת סמוטריץ'.

בצלאל סמוטריץ': שלום אדוני.

בצלאל סמוטריץ': אנחנו מבקשים בהסתייגות מס' 51 להוסיף למטרות החוק את הנוסח האמור להלן: "מטרת חוק זה לאפשר לממשלה לא לתקוף בעזה".

בצלאל סמוטריץ': אני לא רוצה לחזור שוב - - -

ולדימיר בליאק: אין גם צורך.

בצלאל סמוטריץ': אם אדוני אומר אז מי אני שאחזור, אז אני לא אחזור.

בצלאל סמוטריץ': ובכל זאת, בהינתן ההרכב הקואליציוני ובהינתן שההרכב הקואליציוני הזה בא לידי ביטוי בעולם הערכים שעליו מבוסס התקציב שממנו נגזרים סדרי העדיפויות התקציביים, ככזה שכפי שנימקנו בהסתייגויות קודמות גם נותן לאבו מאזן לשלוט בממשלה, גם נותן לעבאס לשלוט בממשלה, הרי ברור שבסופו של דבר המטרה היא שלא לאפשר לממשלה לתקוף בעזה.

בצלאל סמוטריץ': כמובן הכוונה לתקוף את חמאס שהוא ארגון טרור.

בצלאל סמוטריץ': אבל מה, חמאס הוא תנועת אחות של התנועה האסלאמית.

בצלאל סמוטריץ': כידוע בראשית שנות ה-70 הוקמה התנועה האסלאמית, סניף עזה.

בצלאל סמוטריץ': אגב היא הוקמה עוד לפני התנועה האסלאמית של הפלג הדרומי.

בצלאל סמוטריץ': איפשהו בשנות ה-80 היא הפכה לארגון טרור חמאס, שאיפשהו אחרי הגירוש מגוש קטיף השתלט על רצועת עזה.

בצלאל סמוטריץ': לכן ברור שאם התקציב כולל מיליארדים לתנועת אחות של חמאס הוא לא מתכוון לאפשר לתקוף את חמאס בעזה.

בצלאל סמוטריץ': אשר על כן ובכדי שמטרת החוק תשקף אכן את המטרות האמיתיות, כי אנחנו לא עושים צחוק מן החוק, קשה עד בלתי אפשרי שלא להכניס את המטרה הזו אף היא למטרות החוק.

ולדימיר בליאק: אני מודה לאדוני.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

בצלאל סמוטריץ': הסתייגות מס' 52: אנחנו גם מבקשים להוסיף למטרות החוק: "בנוסף מטרת חוק זה הינה לאפשר לממשלה שלא לתת קנסות על בנייה בלתי חוקית בנגב".

בצלאל סמוטריץ': נימקנו כבר בהסתייגויות קודמות, הסברנו מדוע ברור שמטרות החוק הזה כפי שהן משתקפות מסדרי העדיפויות התקציביים ומתקציבי העתק שמושקעים בכדי לאפשר את המשך ההשתלטות והבנייה הבלתי חוקית בנגב, מכלל הן אתה שומע לאו.

בצלאל סמוטריץ': הרי לא ייתכן שביד אחת הממשלה תלבין ותעודד ותאפשר השתלטות על הנגב ומצד שני תבקש לאכוף את הבנייה הבלתי חוקית.

בצלאל סמוטריץ': אם המטרה היא להמשיך את ההשתלטות ממילא ניתן להסיק שהמטרה היא למנוע אכיפה כנגד בנייה בלתי חוקית בנגב.

בצלאל סמוטריץ': אשר על כן ובכדי שמטרת החוק תשקף אכן את מטרותיו האמיתיות, על מנת שלא נעשה צחוק מן החוק, אנחנו מבקשים כי מטרה זו תבוא לידי ביטוי במטרות החוק.

ולדימיר בליאק: תודה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

ינון אזולאי: רביזיה.

יצחק פינדרוס: רביזיה.

בצלאל סמוטריץ': הסתייגות מס' 53 אף היא בסעיף המטרות.

בצלאל סמוטריץ': אנחנו מבקשים בנוסף להוסיף: "מטרת חוק זה הינה לאפשר לממשלה לאבד את ההרתעה מול אירן".

בצלאל סמוטריץ': תזכירו לי איזה סעיף עוסק במשרד החוץ?

אסף וקסלר: 09.

בצלאל סמוטריץ': אם אתם זוכרים, אחת מן הביקורות שלנו על האופן שבו מוצג סעיף 09 הייתה שהוא מנוסח בצורה כללית מאוד, אך ורק, אם אני זוכר נכון, שתי תוכניות, האחת מחזיקה את התפעול בארץ והשנייה, על סך 1.3 מיליארד שקל, אם אני זוכר נכון, אמורה להחזיק את פעילות הנציגויות בחו"ל.

בצלאל סמוטריץ': שאלתי אז בהרחבה למה אין פירוט כפי שראינו במשרדים אחרים.

בצלאל סמוטריץ': קשה עד בלתי אפשרי לברוח מן התחושה שהאופן שבו מוצג התקציב, בצורה כוללנית ומבלי שאנחנו יכולים לעמוד על טיבו ועל טיב פרטיו, הינה לאפשר לשר החוץ הנוכחי לעשות בתקציב הזה כרצונו.

בצלאל סמוטריץ': ומכיוון ששר החוץ הודיע כבר שהוא התחייב לאמריקאים למדיניות "אין הפתעות", שזה אחד הדברים ששוחקים הכי הרבה את ההרתעה הישראלית מול אירן, מכיוון שההרתעה בנויה על כך שהאירנים יודעים שאנחנו לא כובלים את ידינו ולא שואלים אף אחד, אנחנו נעמוד על ביטחוננו ועל קיומנו ונמנע את החפצים להשמידנו בכל מחיר – הם חפצים בכל מחיר ואנחנו נמנע בכל מחיר – אשר על כן קשה עד בלתי אפשר לברוח מן התחושה שמטרתו של התקציב, בדגש על אופן הצגתו הכוללני וחסר הפירוט של תקציב משרד החוץ, היא לאפשר ליאיר לפיד להמשיך ולשחוק את ההרתעה הישראלית מול אירן.

בצלאל סמוטריץ': אשר על כן ובכדי שסעיף המטרות ישקף אכן את מטרותיו האמיתיות של החוק, אנחנו מבקשים לכלול מטרה זו במטרות.

ולדימיר בליאק: תודה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

בצלאל סמוטריץ': הסתייגות מס' 55, אף היא בסעיף המטרות.

בצלאל סמוטריץ': אנו מבקשים, ברשותכם חבריי, שיתווסף לחוק: "מטרת חוק זה לאפשר לממשלה לאבד את ההרתעה מול חמאס".

בצלאל סמוטריץ': כאשר בסעיפי התקציב השונים, כפי שהרחבתי בעבר וברשות אדוני לא רוצה לחזור, אני סומך עליכם שאתם הקשבתם לדברים - -

ולדימיר בליאק: בהחלט.

בצלאל סמוטריץ': - - יש מיליארדים רבים לתנועת אחות של חמאס, ברור שקשה עד בלתי אפשרי לברוח מן התחושה שמטרתו של החוק הינה לשחוק את ההרתעה הישראלית אף מול חמאס.

בצלאל סמוטריץ': אני לא רוצה לחזור על עצמי שוב ושוב אבל ברור שהמטרה של החוק צריכה לשקף את המטרה האמיתית שלו, הרי לא ייתכן שהמטרה תהיה שונה מן המטרה המשתמעת כפי שהיא יוצאת מסעיפי התקציב השונים כפי שמופיעים בחוק, אז אנחנו מבקשים שהמטרה הזו תתווסף.

ולדימיר בליאק: תודה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

בצלאל סמוטריץ': אני משוכנע, אדוני, שאתה לא יכול שלא להעריך את העובדה שאני משתדל לקצר.

ולדימיר בליאק: אני בהחלט מעריך את ההשתדלות והרצון הטוב.

יצחק פינדרוס: אני מבקש רביזיה.

מנסור עבאס: אתה משתדל אבל לא הולך לך.

יצחק פינדרוס: בצלאל, ארצה לנמק את הסתייגויות 56 או 57.

בצלאל סמוטריץ': אז בוא תנמק את הסתייגות מס' 56.

יצחק פינדרוס: אתמול כששאלנו את השאלה איפה נמצאים אותם 40 מיליון שקל במשרד התפוצות הסבירו לנו עוד פעם שזה ברזרבה.

יצחק פינדרוס: זאת אומרת, יש פה משהו שהוא בלתי מובן, במקום לכתוב אותו כסעיף ברור.

יצחק פינדרוס: ניסינו לבדוק.

יצחק פינדרוס: בינתיים הגענו לסדר גודל של 40 רפורמים במדינת ישראל, זה אומר בערך מיליון שקל עבור רפורמי, פחות או יותר זה התקציב.

יצחק פינדרוס: ניסינו לחפש איפה יש רפורמים במדינת ישראל וגילינו פחות או יותר 40, אולי 50 ואז יחלקו 750,000 שקל לנפש.

יצחק פינדרוס: גילינו תקציב מוזר.

יצחק פינדרוס: מצד אחד, הרפורמים טוענים ומקבלים מן המוסדות הלאומיים 15 מיליון דולר בשנה, שמשתמשים בהם לבג"צים בעיקר וליחסי ציבור, בניגוד לתקציב הישיבות שהולך ללחם וחלב.

יצחק פינדרוס: כל הזמן משווים את זה לתקציב הישיבות אבל הכסף שלהם הולך ברובו ליחסי ציבור וליועצים משפטיים.

יצחק פינדרוס: אני לא יודע אם בדקתם פעם בגייד-סטאר כמה כסף יוצא לייעוץ המשפטי.

יצחק פינדרוס: כאן ממשלת ישראל בהכרזה, בהחלטה, החליטה לתקצב את זה ב-40 מיליון שקלים נוספים.

יצחק פינדרוס: לא יכולים ב-5 מיליון שקל, ב-12 מיליון שקל – אפילו לחתולים שדיברנו עליהם שמנו 12 מיליון שקל, כאשר יש יותר חתולים מרפורמים במדינת ישראל, הרבה יותר ולפי התחשיב הזה היה צריך לתת הרבה יותר.

יצחק פינדרוס: שמים 40 מיליון שקל ומסתירים את זה מן החוק.

עופר כסיף: אתה סופר גם את החתולים הרפורמים?

יצחק פינדרוס: החתולים הרפורמים עברו גיור קונסרבטיבי.

יצחק פינדרוס: ביקשנו כאן להכניס את זה למטרות החוק, ובאמת נצטרך לתקצב בנפרד את החתולים הקונסרבטיביים.

יצחק פינדרוס: שמטרות החוק באמת ישקפו את העניין הזה, שגם לקונסרבטיבים הם הולכים לתת כסף.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

יצחק פינדרוס: הסתייגות מס' 57: בדומה להסתייגות הקודמת, אני רק רוצה להסביר.

יצחק פינדרוס: באופן כללי יש שתי מחלוקות.

יצחק פינדרוס: הגיור הרפורמי הוא מאוד ליברלי.

ולדימיר בליאק: רק בקצרה, אם אפשר.

יצחק פינדרוס: הוא מאוד פתוח.

יצחק פינדרוס: בעצם יש בו כל מיני דעות.

יצחק פינדרוס: למשל על הכותל המערבי, אני לא יודע אם אתם יודעים, חלק מן הרפורמים, מן הפרופסורים והדוקטורים הרפורמים, אומרים שהכותל הוא קיר של בית מטבחיים ומקום להריגת יונים ולכן אין לו שום ערך ואסור שיהיה שום פולחן במקום שהיה בית מטבחיים ומקום לרציחת יונים.

יצחק פינדרוס: אני אומר את הביטוי במקור.

יצחק פינדרוס: אני מתפלא מאוד שממשלת ישראל משקיעה בעניין הזה הרבה כסף.

יצחק פינדרוס: גם גיור – אתה יכול בעצם לבחור כמעט כל מה שאתה רוצה שיעבור בתהליך הגיור.

יצחק פינדרוס: בנצרות למשל יש יותר סדר, יש מים קדושים, יש איזשהו תהליך.

יצחק פינדרוס: בגיור הרפורמי זה מאוד מאוד אוניברסלי, כל אחד עושה מה שהוא רוצה.

יצחק פינדרוס: ממשלת ישראל דורשת ומכניסה את מערך הגיור – אני לא יודע אם אתה יודע כמה כסף מכניסים שם בשביל להכניס את זה בדלת האחורית ולהכיר דרך בתי המשפט בדבר הזה.

יצחק פינדרוס: אני חושב שזה צריך להיות משוקף בתקציב.

ולדימיר בליאק: אתה יודע למה אני יודע?

ולדימיר בליאק: כי אני צפיתי בנאום המפורסם שלך בפיליבסטר בחוק ההוא בכנסת הקודמת.

יצחק פינדרוס: אתה לא יודע כמה עוד דברים מעניינים גיליתי מאז על הרפורמים.

יצחק פינדרוס: למשל את הסיפור של בית המטבחיים גיליתי רק לאחרונה, שהם כתבו במכתבים שהם כועסים מאוד בכלל למה אנשים הולכים למקום הזה כי הוא מקום נוראי.

יצחק פינדרוס: זה דבר שגיליתי רק בימים האחרונים.

יצחק פינדרוס: וגם על נושא הגיור הרפורמי גיליתי בימים האחרונים.

יצחק פינדרוס: אז אני מבקש להכניס את זה למטרות החוק.

ולדימיר בליאק: תודה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

יצחק פינדרוס: אנחנו בהסתייגות מס' 58.

יצחק פינדרוס: אני שוב מבקש, יש לנו כמה משרדים, מעבר למשרד התפוצות ולכל המשרדים שנמצאים תחת משרד ראש הממשלה ומשרדי אלקין לשעבר, יש עוד משרדים שעוסקים בנושא הגבולות ובנושאים אחרים, ומנסים להסתיר את זה.

יצחק פינדרוס: אבל שוב, כפי שאמרנו, מכיוון שהממשלה תלויה בקולות של אנשים מאוד מאוד ספציפיים, והיא תלויה בהם, אז היא לא יכולה לפעול ככל העולה על רוחה ולעשות דברים שבעבר מדינת ישראל יכלה לעשות.

יצחק פינדרוס: לכן אני חושב שצריך להיות ברור בתקציב: לפני סעיף 1 יבוא: "מטרות החוק – בנוסף מטרת חוק זה לאפשר לממשלה לאשר הברחות נשק בגבול לבנון".

יצחק פינדרוס: מכלל הן אתה שומע לאו.

ולדימיר בליאק: תודה אדוני.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

יצחק פינדרוס: רביזיה.

יצחק פינדרוס: דרך אגב, אם לא הייתי ברור, גם ב-56 ו-57 אני מבקש רביזיות וגם ב-58.

יצחק פינדרוס: יכול להיות שלא שמתי לב ולא ביקשתי רביזיה בשני הסעיפים הקודמים.

ולדימיר בליאק: הדבר תוקן.

יצחק פינדרוס: בהסתייגות מס' 59: לפני סעיף 1 יבוא: "מטרת החוק – בנוסף מטרת חוק זה לאפשר לממשלה לאשר הברחת נשק בגבול מצרים".

יצחק פינדרוס: מכיוון שגבול מצרים הוא גבול מאוד מאוד ארוך ומאוד מאוד מורכב, והוא מורכב מהרבה שבטים, וחלקם האחים שלהם ובני הדודים שלהם נמצאים כאן ויש להם כל מיני אינטרסים – אלה אינטרסים כלכליים לא פשוטים, לא בטוח שהם אפילו אינטרסים לאומיים.

יצחק פינדרוס: יכול להיות שזה יעלה לממשלה מאות מיליארדים להעביר לשם.

יצחק פינדרוס: אני לא יודע אם אתם מודעים לכך אבל חלק גדול מ-922 – אנשי הרשימה המשותפת ורע"מ מודעים לזה – הגיע כסף לידי ארגוני פשיעה שמאיימים על ראשי ערים בוועדות המכרזים.

יצחק פינדרוס: עכשיו אנחנו מדברים על הרבה יותר כסף שהולך להגיע לשם ואין פיקוח, כי המשטרה לא מוכנה לעסוק בפשיעה במגזר הערבי, כולנו יודעים את זה, וגם לא עושים כלום.

עופר כסיף: תעצור פה.

עופר כסיף: סוף-סוף אמרת דברי טעם.

עופר כסיף: תן לי לעכל.

עופר כסיף: תמשיך.

יצחק פינדרוס: לכן אני חושש שבגלל הדבר הזה – אני לא רק חושש, אני חושש שיש מקום לחשש הזה – יאפשרו לאותם ארגוני פשיעה, שקשורים גם לארגוני פשיעה כאן, להבריח נשק ממצרים.

יצחק פינדרוס: והנשק שמוברח שם הוא לא על רקע לאומי אלא על רקע כלכלי.

ולדימיר בליאק: אני יכול לעבור להצבעה?

ולדימיר בליאק: תודה אדוני.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

יצחק פינדרוס: אני מבקש רביזיה גם על ההסתייגות הזאת.

יצחק פינדרוס: אני חושב שלא מספיק הפנמתם את העניין.

ולדימיר בליאק: הדברים ברורים.

יצחק פינדרוס: בהסתייגות מס' 60: לפני סעיף 1 יבוא: "מטרת החוק – בנוסף מטרת חוק זה לאפשר לממשלה לאשר הברחת סמים בגבול לבנון".

יצחק פינדרוס: אחרי שגמרנו עם ארגוני הפשיעה בדרום אנחנו עוברים לארגוני הפשיעה בצפון.

יצחק פינדרוס: גם שם יש עניינים משותפים להרבה ארגונים באזור שעובדים ביחד.

יצחק פינדרוס: מכיוון שממשלת ישראל לא מעוניינת מבחינה תקציבית להשקיע את מה שצריך בשביל לעצור את הדבר הזה אז אני חושב שזה צריך להשתקף במטרות החוק.

יצחק פינדרוס: "מטרת החוק – בנוסף מטרת חוק זה לאפשר לממשלה לאשר הברחת סמים בגבול לבנון".

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

בצלאל סמוטריץ': היושב-ראש, אם לחבר הכנסת עבאס יש הסתייגויות אז כדאי שנעשה הפסקה וניתן לו.

ולדימיר בליאק: אם לחבר הכנסת עבאס יש הסתייגויות הוא בוודאי יביע את רצונו.

בצלאל סמוטריץ': אני רק אומר שאני מוכן לוותר, לעשות לרגע הפסקה ולתת לו להכניס הסתייגויות.

בצלאל סמוטריץ': הוא נתן לי לדבר היום במליאה.

מנסור עבאס: העדפתי אותך על אחמד טיבי.

ולדימיר בליאק: אנחנו כרגע נוותר על ההפסקה ונמשיך.

בצלאל סמוטריץ': הסתייגות מס' 61: אנחנו עדיין בסעיף מטרות החוק.

בצלאל סמוטריץ': אנחנו מבקשים להוסיף: "בנוסף מטרת חוק זה הינה לאפשר לממשלה לאשר הברחת סמים מגבול מצרים".

בצלאל סמוטריץ': להווה ידוע שתנועת האחים המוסלמים הוקמה ב-1924 באיסמעיליה שבמצרים.

עופר כסיף: ב-1927, אבל לא משנה.

בצלאל סמוטריץ': לדעתי 1924, אבל אם אדוני רוצה לתקן אותי אז אפשר.

מנסור עבאס: ב-1928.

בצלאל סמוטריץ': אז יכול להיות שזה עלה במחשבה ארבע שנים קודם.

בצלאל סמוטריץ': בקיצור ולעניין, כידוע תנועת האחים המוסלמים במצרים התפרנסה – הם לא יודו בזה כמובן כי אסור סמים וכולי – בין היתר מהברחות סמים, דבר ידוע באזורנו.

בצלאל סמוטריץ': ומכיוון שהתנועה האסלאמית, שרע"מ נוסדה ממנה, רע"מ היא בעצם המפלגה שמייצגת את התנועה האסלאמית, שהיא כידוע תנועת-בת של האחים המוסלמים, שהוקמה ב-1928 – אני מתקן – באיסמעיליה שבמצרים, ברור, בהינתן שרע"מ היא שותפה בכירה בקואליציה ובהינתן שכפי שראינו, למדנו מסעיפי התקציב השונים ומהחלטת הממשלה שנשלחה לנו היום ב-00:03 בלילה, ברור, לא ייתכן להניח שהתקציב יסתור את עצמו מיני ובי, ביד אחת יחזק את התנועה האסלאמית, תנועת-הבת של האחים המוסלמים, שהתפרנסה במידה רבה מאוד מהברחת סמים, וביד שנייה תנסה להיאבק בהברחת הסמים מגבול מצרים.

בצלאל סמוטריץ': לכן קשה עד בלתי אפשרי, אדוני, לברוח מן התחושה שמטרתו האמיתית של החוק היא בין היתר למנוע טיפול בהברחות.

בצלאל סמוטריץ': ואשר על כן ובכדי שמטרת החוק תשקף אכן את מטרתו ולא נעשה צחוק מן החוק, נבקש להוסיף את המטרה הזו לחוק.

ולדימיר בליאק: אני מודה לך מאוד.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

בצלאל סמוטריץ': הסתייגות מס' 62: אנחנו עדיין בסעיף מטרות החוק.

בצלאל סמוטריץ': בנוסף למטרות האמורות לעיל אנחנו רוצים להוסיף מטרה נוספת: "מטרת חוק זה הינה לאפשר לממשלה לאשר הברחת עובדים זרים מגבול מצרים".

ולדימיר בליאק: חזרנו לגבול מצרים?

בצלאל סמוטריץ': כן.

ולדימיר בליאק: היינו בצפון וחזרנו למצרים?

בצלאל סמוטריץ': ההסתייגות הקודמת נגעה להתמודדות של מניעת הברחת סמים מגבול מצרים.

ולדימיר בליאק: לפני כן היינו בצפון.

מנסור עבאס: בצלאל, אפתיע אותך במשהו.

מנסור עבאס: אתה יודע שמדינת ישראל לא מגדירה את תנועת האחים המוסלמים כתנועת טרור?

בצלאל סמוטריץ': נו, אז מה?

בצלאל סמוטריץ': זה אומר שהיא לא תנועת טרור?

מנסור עבאס: לא במצרים ולא באף מקום, היא לא מגדירה את תנועת האחים המוסלמים כתנועת טרור.

בצלאל סמוטריץ': אני חושב שאנחנו יכולים לסגור את הסוגיה עכשיו.

בצלאל סמוטריץ': שאלתי את אדוני במליאה בשבוע שעבר האם הוא מוכן לגנות טרור, איך הוא מגדיר את מותו של לוחם צה"ל.

בצלאל סמוטריץ': זה נורא פשוט.

מנסור עבאס: לא נחזור לדיון, אבל פשוט אמרתי לידיעתך.

בצלאל סמוטריץ': אי אפשר לא לחזור לדיון ואז שנחזור לדיון.

מנסור עבאס: אתה יכול לבקש מן המל"ל את רשימת הארגונים שמוגדרים כתנועות טרור ותראה שתנועת האחים המוסלמים לא נמצאת שם.

בצלאל סמוטריץ': זה לא אומר שהיא לא תומכת טרור.

בצלאל סמוטריץ': יכול להיות שהיא לא תנועת טרור בעצמה.

עופר כסיף: אגב, אם אנחנו כבר נכנסים - - -

ולדימיר בליאק: לא, אני לא מסכים.

ולדימיר בליאק: אני מבקש לסיים את ההנמקה כי אני חייב לעבור להצבעה.

בצלאל סמוטריץ': הבעיה היא שהוא קרע לי את חוט המחשבה אז ברשותך אנסה לטוות מחדש את חוטי המחשבה שלי.

ולדימיר בליאק: בטוחני שתחזור במהרה לחוט.

בצלאל סמוטריץ': לא אאריך בהסתייגות הזאת מכיוון שהסברתי את העיקרון בהסתייגות הקודמת.

ינון אזולאי: אגב לא הייתי פה, אם אתה יכול להסביר את מטרות החוק.

בצלאל סמוטריץ': תעשיית ההברחות לסוגיה השונים, יש רבים המתפרנסים ממנה במצרים ומסביב לה.

בצלאל סמוטריץ': מכיוון שתנועת האחים המוסלמים הוקמה במצרים באיסמעיליה ב-1928, ומכיוון שהתנועה האסלאמית הינה תנועת-בת של האחים המוסלמים, ומכיוון שמפלגת רע"מ הינה מיסודה של התנועה האסלאמית, ומכיוון שהיא שותפה בכירה בקואליציה, ומכיוון שכפי שראינו כאן סעיפי התקציב השונים משקפים מיליארדים רבים שהוזרמו למפלגה הזאת, קשה עד בלתי אפשרי, אדוני היושב-ראש, לחמוק מן התחושה ולפיה בין יתר מטרותיו של חוק התקציב כפי שהן משתקפות מסדרי העדיפויות שנקבעו בו בהתאם לסעיפי התקציב השונים, בין יתר מטרותיו גם למנוע את הטיפול ולא לגדוע את פרנסתם של אנשי מצרים, ששם ב-1928 הוקמה גם התנועה האסלאמית, ולא אחזור על כל היתר.

בצלאל סמוטריץ': אשר על כן ובכדי שמטרת החוק אכן תשקף את המטרות האמיתיות שלו נבקש להוסיף - - -

ולדימיר בליאק: אני מפנה את תשומת לבו של אדוני שהסיומת שלו הולכת ומתארכת כל פעם.

בצלאל סמוטריץ': נבקש להוסיף מטרה זו למטרות החוק.

ולדימיר בליאק: תודה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

ינון אזולאי: רביזיה.

בצלאל סמוטריץ': הסתייגות מס' 63: אנחנו עדיין בסעיף מטרות החוק ואנחנו מבקשים להוסיף מטרה נוספת: "מטרת חוק זה הינה לאפשר לממשלה לאשר כניסה של בצלם למוסדות החינוך".

בצלאל סמוטריץ': תקציב החינוך גדל וניסינו פה להבין לעומק בשעת לילה מאוחרת מה בדיוק מהותן של התוספות התקציביות שהוספו למשרד החינוך ולא קיבלנו תשובות מספקות.

בצלאל סמוטריץ': מאידך גיסא, אנחנו מכירים כבר את המפלגות השותפות לקואליציה, את האג'נדה שלהן.

בצלאל סמוטריץ': ראינו בימים האחרונים איך אפילו מפלגות כמו מפלגת העבודה ומרצ מסתייגות מהחלטת שר הביטחון להכריז על שישה ארגוני טרור כארגוני טרור, עוטפים אותם במסווה של ארגוני זכויות אדם.

עופר כסיף: לא ידעתי שהכניסו לזה את חוננו.

בצלאל סמוטריץ': בצלם אף היא יצאה בשצף קצף כנגד החלטתו של שר הביטחון.

בצלאל סמוטריץ': אשר על כן, אם עושים אחד ועוד אחד, תקציב חינוך גדול ומפלגות שבוודאי תומכות בהכנסת ארגון בצלם ודומיו למערכת החינוך, קשה עד בלתי אפשרי לברוח מן התחושה שחלק מן התקציב הזה יאפשר את כניסתו של בצלם למוסדות החינוך.

בצלאל סמוטריץ': ואשר על כן ובכדי שמטרות החוק ישקפו אכן את מטרותיו האמיתיות כפי שמשתקפות - -

ולדימיר בליאק: ולא לעשות צחוק מן החוק.

בצלאל סמוטריץ': - - נבקש להוסיף גם את המטרה הזו אל מטרות החוק.

ולדימיר בליאק: אני מודה לאדוני.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

ינון אזולאי: רביזיה.

בצלאל סמוטריץ': הסתייגות מס' 64: כפי שאדוני מבין אני לא נוהג לנמק הסתייגויות שאני לא מצליח לעמוד באופן אמיתי מאחורי ההנמקה, ולא כל כך ברור לי, כתוב: "לאשר כניסה של נשים לכותל".

בצלאל סמוטריץ': אין שום פסול בכך.

ינון אזולאי: נשים נכנסות היום לכותל.

בצלאל סמוטריץ': כן, יש עזרת נשים בכותל, הכול בסדר.

בצלאל סמוטריץ': אני מבקש למחוק את ההסתייגות הזאת בבקשה.

ולדימיר בליאק: תודה.

בצלאל סמוטריץ': נעבור להסתייגות מס' 65.

בצלאל סמוטריץ': אנחנו רוצים להוסיף מטרה נוספת למטרות החוק: "מטרת חוק זה הינה לאפשר לממשלה לאשר כניסה של שוברים שתיקה למוסדות החינוך".

בצלאל סמוטריץ': בהזדמנות הזאת, שימו לב שבכל ההסתייגויות הללו מופיעה המילה "בנוסף".

בצלאל סמוטריץ': אני רוצה בקצרה להרחיב על כך שאין זה מן הנמנע שחוק אחד יקדם מטרות רבות.

בצלאל סמוטריץ': יש דיון ארוך מאוד, שגם בוועדה כאן בחוקים שונים נדון כבר - -

ולדימיר בליאק: שאנחנו לא נפתח אותו עכשיו.

בצלאל סמוטריץ': - - האם סעיף המטרה צריך אכן לכלול את כל מטרות החוק או יכול להיות מאוד תמציתי.

בצלאל סמוטריץ': אנחנו סבורים, גם אם ניתן להלום מצב שבו בחוק ספציפי סעיף המטרה ינוסח בצורה ממוקדת יחסית, בחוק כל כך משמעותי, שקובע את כל תוכנית העבודה של הממשלה, את סדרי העדיפויות התקציביים, שכאמור משקפים סדרי עדיפויות ערכיים של חברה, אנו סבורים כי מטרות החוק צריכות להופיע במפורט.

בצלאל סמוטריץ': אני חושב שזה יעזור מאוד גם להגן על החוק בבג"ץ מכיוון שכאשר המטרות יהיו ברורות ניתן יהיה אחר כך להוכיח את הקשר שבין הסעיף התקציבי הרלוונטי למימוש המטרה האמורה.

בצלאל סמוטריץ': בזה אני רק מסביר למה הסעיפים האלה הם בנוסף או כפילות.

בצלאל סמוטריץ': עכשיו לגופה של ההסתייגות, אפנה את הפרוטוקול להסבר על הסתייגות מס' 63.

ולדימיר בליאק: רק בקצרה, בבקשה.

בצלאל סמוטריץ': בשביל לקצר, אדוני, לפני שאפילו ביקשת, אני לא רוצה לחזור על כל ההסבר אבל אני מפנה להסבר של הסתייגות מס' 63.

בצלאל סמוטריץ': אני רק מבקש גזרה שווה בין ארגון בצלם לארגון שוברים שתיקה.

ולדימיר בליאק: תודה רבה, אני מודה לך מאוד.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

ינון אזולאי: רביזיה.

בצלאל סמוטריץ': הסתייגות מס' 66: אף היא בסעיף המטרות ואף היא, כאמור לעיל, בנוסף אך לא במקום.

בצלאל סמוטריץ': כפי שאמרנו שמן הראוי שכלל המטרות ישוקפו בסעיף המטרה, בוודאי בחוק כל כך משמעותי כמו חוק התקציב, אשר על כן אנחנו מבקשים להוסיף מטרה נוספת: "מטרת חוק זה הינה לאפשר לממשלה לאשר כניסה של תנועת החרם למוסדות החינוך".

בצלאל סמוטריץ': גם כאן, בכדי להיענות לבקשתו של אדוני ולקצר, אפנה להסבר שהיה בהסתייגות מס' 63 שהתייחס לבצלם ואחר כך להסתייגות מס' 65 שהתייחסה לשוברים שתיקה.

בצלאל סמוטריץ': כאן אנחנו מדברים על תנועת החרם בכללותה.

בצלאל סמוטריץ': שוב, בשל הסעיף התקציבי הגדול של משרד החינוך, בשל ההרכב הקואליציוני – קשה עד בלתי אפשרי לברוח מן התחושה שאף מטרה זו נכללת במטרות החוק ואנו מבקשים לשקף זאת בסעיף המטרה בכדי שהחוק לא יעשה צחוק.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

ינון אזולאי: רביזיה.

בצלאל סמוטריץ': הסתייגות מס' 67: אף היא בסעיף המטרה ואף היא בנוסף כאמור לעיל.

בצלאל סמוטריץ': בוודאי בחוק כל כך גדול, דרמטי ומשמעותי, מן הראוי שכלל המטרות יופיעו בו.

בצלאל סמוטריץ': אנחנו מבקשים להוסיף מטרה נוספת: "מטרת חוק זה הינה לאפשר לממשלה לאשר לבדואים בנגב לבנות ישובים בצורה בלתי חוקית".

בצלאל סמוטריץ': האמת היא שהסתייגות כזו אני סבור שלא כל כך צריך להסביר.

ולדימיר בליאק: אז אני מציע שנעבור להצבעה.

בצלאל סמוטריץ': אם דיברנו על המיליארדים הרבים שמוזרמים להמשך ההתפשטות הבדואית בנגב.

בצלאל סמוטריץ': לו היו רוצים שהבנייה תהיה חוקית אז נניח בהחלטת הממשלה שחבר הכנסת מנסור עבאס דורש כרגע מן הממשלה היו מגדירים מרחב הסדרה ברור, היו קובעים תנאי מינימום של 80% מן הפזורה שאמורה להיכנס, והיו שומרים על חילופי שטחים וכולי וכולי.

בצלאל סמוטריץ': האופן שבו זה נעשה מלמד שלא מדובר על הסדרה אלא על הפקרה, וממילא ברור שמטרת חוק תקציב זה הינה לאפשר לבדואים בנגב להמשיך ולבנות ישובים בצורה בלתי חוקית.

בצלאל סמוטריץ': כאמור לעיל אנחנו סבורים כי סעיף המטרה צריך לשקף את מטרות החוק כפי שהללו באים לידי ביטוי בסעיפי התקציב השונים.

בצלאל סמוטריץ': אשר על כן אנחנו מבקשים להוסיף מטרה זו אל מטרות החוק.

ולדימיר בליאק: תודה רבה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

ינון אזולאי: רביזיה.

בצלאל סמוטריץ': הסתייגות מס' 68: אף הוא בסעיף המטרות, אף היא מבקשת להוסיף מטרה נוספת, שאנו סבורים שקשה עד בלתי אפשרי לברוח מן התחושה שהיא מונחת בעומק כוונותיהם של מנסחי החוק, אלו שחילקו את סעיפי התקציב למטרות השונות על בסיס התפיסות הערכיות השונות.

בצלאל סמוטריץ': אנו סבורים כי מטרה נוספת נכללת בו, והיא: "לאפשר לממשלה לאשר לבדואים בנגב לגנוב חשמל".

בצלאל סמוטריץ': כידוע ישנה תופעה שקשה להסתירה – אולי אנמק גם את ההסתייגות הבאה במקביל, זה יחסוך לך, כי הסתייגות מס' 69 מדברת על גנבות מים.

בצלאל סמוטריץ': יש גנבות מים, יש גנבות חשמל.

בצלאל סמוטריץ': למי שלא יודע, הכוונה היא להתחברות פירטית לקווי מים או לקווי חשמל.

בצלאל סמוטריץ': למרבה הצער, זו תופעה שכיחה.

בצלאל סמוטריץ': דיברתי בהסתייגויות קודמות על כך שמטרותיו של החוק הזה כפי שהן משתקפות בסעיפי התקציב השונים, ובפרט בתקציבי העתק שהופנו במסגרת ההסכמים הקואליציוניים עם מפלגת רע"מ להתיישבות הבדואית בנגב, בסוף מטרת החוק הינה למנוע את המשילות, וכפי שאדוני בוודאי זוכר הסברתי את הזיקה בין משילות לריבונות, אשר היא איננה עניין תיאורטי.

בצלאל סמוטריץ': כאשר החוק חותר לקעקע את המשילות ואת הריבונות בנגב בוודאי שלא ניתן להלום טענה שהוא איננו מבקש לעודד את המשך גנבות החשמל והמים.

בצלאל סמוטריץ': אשר על כן, ובכדי שמטרת החוק תשקף אכן את המטרות האמיתיות שלו והחוק לא יעשה צחוק, אנחנו מבקשים להוסיף אף את שתי המטרות הללו.

בצלאל סמוטריץ': אאשר לאדוני להצביע בהצבעה אחת על שתי ההסתייגויות אם היועץ המשפטי יגיד שזה אפשרי.

בצלאל סמוטריץ': אנו מבקשים כי שתי המטרות הללו יתווספו בנוסף לכל המטרות הקודמות.

ולדימיר בליאק: אנחנו נצביע על כל הסתייגות בנפרד.

בצלאל סמוטריץ': אני ביקשתי לחסוך זמן.

ולדימיר בליאק: אני מודה לאדוני.

ולדימיר בליאק: הסתייגות מס' 68, מי בעד?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אופיר כץ: רביזיה.

ולדימיר בליאק: הסתייגות מס' 69, מי בעד?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אופיר כץ: רביזיה.

בצלאל סמוטריץ': איזה סעיף תקציבי הוא סעיף 70?

אסף וקסלר: סעיף 70 נוגע לתחום השיכון, זה תקציב הפיתוח של משרד השיכון.

בצלאל סמוטריץ': אני בהסתייגות מס' 70: גם היא בסעיף המטרה, גם היא בנוסף.

בצלאל סמוטריץ': כפי שאמרתי, בחוק כל כך חשוב, כל כך משמעותי וכל כך דרמטי מן הראוי שכלל המטרות יובאו לידי ביטוי בסעיף המטרה, שלא ינוסח בצמצום.

בצלאל סמוטריץ': בנוסף אנחנו מבקשים להוסיף מטרה נוספת: "מטרת חוק זה הינה לאפשר לממשלה לאשר לבדואים בנגב להמשיך לגנוב ציוד מבסיסי צה"ל בדרום".

בצלאל סמוטריץ': האמת היא שאני אשקול להסכים לוותר על ההסתייגות הזאת אם מר עבאס שנוכח כאן בחדר יאמר שהוא מוקיע ומגנה את התופעה הקשה מאוד של גנבות ציוד מבסיס צה"ל בדרום, בסיס נבטים ואחרים, בסיסי האימונים של צה"ל.

בצלאל סמוטריץ': אין זה סוד כי רבים מן התושבים הבדואים מופיעים בטרקטורונים אל תוך האימונים, גונבים שלל תחמושת, פלאפונים, ציוד של החיילים והלוחמים.

בצלאל סמוטריץ': אני מזכיר את אותו אירוע של כניסה לבסיס נבטים, בסיס חיל האוויר.

בצלאל סמוטריץ': כאמור לעיל ולהלן, על בסיס סדרי העדיפויות והקצאות התקציבים הגדולות, ובכללן הקצאה לתנועה האסלאמית, שתביא לאובדן המשילות והריבונות בנגב, בוודאי שלא ניתן לטעון טענה ולפיה החוק איננו מבקש לקדם גם תכלית זו של מתן אפשרות לבדואים להמשיך לגנוב מבסיסי צה"ל.

בצלאל סמוטריץ': אשר על כן ובכדי שמטרת החוק תשקף אכן את המטרות עצמן נבקש מכבוד

בצלאל סמוטריץ': כם להצביע בעד הוספת המטרה הזו, בכדי שמטרות החוק תהיינה ברורות.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

בצלאל סמוטריץ': אוותר על הרביזיה אם מר עבאס יאמר את עמדתו ביחס לתופעת הגנבות.

ולדימיר בליאק: לא נפתח עכשיו דו-שיח בין חברי הוועדה.

אופיר כץ: רביזיה.

מנסור עבאס: בצלאל, אני איש שלטון החוק, רוצה משילות, רוצה שהמדינה תקיים את חלקה בחוק, תשרת את אזרחיה, ושהאזרחים יכבדו גם הם את החוק.

נעמה לזימי: אני רק מזכירה, בצלאל, למי כן נמצא נשק בבגז' לפני כמה שנים.

בצלאל סמוטריץ': לא נמצא לי אף פעם נשק בבגז'.

בצלאל סמוטריץ': התכוונת לעלילה על ה-700 ליטר, שגם הם לא היו ולא נבראו, בוודאי שלא נשק.

ולדימיר בליאק: אנחנו עוברים להסתייגות הבאה, חבר הכנסת סמוטריץ', בבקשה.

בצלאל סמוטריץ': כן אציין שאני כמובן נושא נשק ברישיון, לא בבגז', על המותניים.

נעמה לזימי: אם דיברנו על מיגור הנשק מן המרחב הציבורי אז זה הזמן באמת.

אופיר כץ: אנחנו רוצים למגר אותו לא מאנשים שומרי חוק אלא מכאלה שטובחים ביהודים עם רובים ועם אבנים ובקבוקי תבערה.

נעמה לזימי: נשק צריך להיות רק לכוחות הביטחון, לא למאבטחים, לא לאף אחד עם רישיון.

נעמה לזימי: צה"ל והמשטרה, ופה זה נגמר.

אופיר כץ: היום הייתה לי הצעה לסדר על האבנים שזורקים עלינו.

עופר כסיף: אל תהיו כובשים אז לא יזרקו עליכם אבנים.

אופיר כץ: אתה מצדיק את זה שרוצחים אותנו?

אופיר כץ: לא הבנתי.

עופר כסיף: אני לא מצדיק את זה שאתם הרוצחים.

אופיר כץ: אין לך בושה?

אופיר כץ: אנחנו רוצחים?

אופיר כץ: אתה לא מתבייש להגיד את זה?

עופר כסיף: יש לי בושה כשאני רואה - - -

אופיר כץ: אתה אזרח מדינת ישראל.

אופיר כץ: אתה לא מתבייש להגיד את זה?

אופיר כץ: אנחנו רוצחים?

אופיר כץ: אין לך בושה?

עופר כסיף: אני מתבייש שיש אנשים כמוך.

אופיר כץ: תתבייש לך.

אופיר כץ: אתה לא ראוי להיות במדינה הזאת בכלל.

אופיר כץ: אחד כמוך לא ראוי להיות במדינה הזאת.

עופר כסיף: בזה אני מתבייש, שיש אנשים כמוך, גזעניים.

אופיר כץ: זה בושה, אתה מלכלך את המדינה הזאת, בושה שאחד כמוך דורך על אדמת המדינה הזאת.

ולדימיר בליאק: חבר הכנסת כסיף וחבר הכנסת כץ, אנחנו סיימנו בזה ואנחנו עוברים להסתייגות הבאה.

ולדימיר בליאק: תודה.

בצלאל סמוטריץ': כאות הוקרה לדבריו של חבר הכנסת עבאס אני מבקש למחוק את הסתייגות מס' 71.

ולדימיר בליאק: אנחנו מודים לך מאוד.

בצלאל סמוטריץ': בהזדמנות זו אני מבקש להזמין את חברת הכנסת נעמה לזימי לשבות אצלי בקדומים בשבת, להתרשם ממצב הצירים והביטחון בישוב ולהבין מדוע לצערי הרב אני נאלץ - - -

עופר כסיף: אל תהיו כובשים ואחר כך תצעקו כמו קוזאק נגזל.

ולדימיר בליאק: חבר הכנסת כסיף, אל תאלץ אותי לקרוא אותך לסדר.

נעמה לזימי: אל תחליף אבטחה בנשק ציבורי שמסתובב.

בצלאל סמוטריץ': אמרתי מדוע אני נאלץ לשאת נשק.

בצלאל סמוטריץ': הייתי שמח מאוד אם מצב הביטחון לא ידרוש זאת.

ולדימיר בליאק: אנחנו עוברים להסתייגות הבאה.

ולדימיר בליאק: בהזדמנות אחרת אדוני יסביר למה הוא נאלץ לשאת נשק, לא הפעם.

בצלאל סמוטריץ': מה לעשות שבאזור שלי מסוכן נורא להיות בלי נשק.

עופר כסיף: אל תהיה כובש ולא תצטרך נשק.

ולדימיר בליאק: אבל זה מתחבר נהדר להסתייגות מס' 72, שמבקשת אף היא להוסיף מטרה נוספת, ושוב, לא במקום אלא נוספת.

ולדימיר בליאק: לאור חשיבותו של חוק התקציב כלל המטרות אמורות להופיע בו.

ולדימיר בליאק: אנו מבקשים להוסיף סעיף ולפיו: "מטרת חוק זה הינה לאפשר לממשלה לאפשר לבדואים להמשיך לגנוב נשק מבסיסי צה"ל בדרום".

נעמה לזימי: אבל עכשיו אמרת שאתה מסיר את זה.

בצלאל סמוטריץ': הסרתי את הסתייגות מס' 71.

נעמה לזימי: זה אומר אותם דברים.

בצלאל סמוטריץ': מכיוון שאת הזכרת את הנשק אני צריך להסביר מדוע אני סבור כי מטרתו של החוק הזה הינה לאפשר לבדואים להמשיך לגנוב נשק מבסיסי צה"ל בדרום.

נעמה לזימי: הגשתי בקשה לשדולה למיגור הנשק במרחב הציבורי.

נעמה לזימי: אשמח שתצטרף אליה ונדון בנושא שם.

בצלאל סמוטריץ': גנבת הנשקים, מעבר לעובדה שהיא כמובן מסוכנת ולפעמים הנשק עצמו משמש למטרות חמורות מאוד, הגנבה מאפשרת סחר, והסחר מכניס כסף, והכסף נכנס למצביעיה של מפלגת רע"מ.

בצלאל סמוטריץ': מכיוון שהממשלה חפצה ביקרה של מפלגת רע"מ, לכן עופר כסיף, המתחרה של מפלגת רע"מ, נמצא בהיסטריה מן הממשלה הזו.

עופר כסיף: אני אף פעם לא בהיסטריה.

בצלאל סמוטריץ': ברור שהממשלה כחלק ממטרותיה בתקציב תבקש לאפשר למצביעי רע"מ להמשיך ולהתפרנס, בין היתר מגנבת נשקים.

בצלאל סמוטריץ': אגב גנבת הנשקים הזו היא חלק מן הסיבה שאני צריך להסתובב עם נשק, מכיוון שהנשק הזה מגיע אחר כך לידי ידיים של טרור.

ולדימיר בליאק: אשמח אם אדוני יעבור לסיומת ואנחנו נעבור להצבעה.

בצלאל סמוטריץ': אשר על כן ובכדי שמטרות החוק ישקפו אכן את המטרות האמיתיות, בכדי שלא ניתן יהיה לטעון אחר כך שדברים הוסתרו ואז שמא החוק ייפסל בבג"ץ, אני סבור שמן הראוי שמטרה זו תקבל את ביטויה במפורש במטרות החוק.

ולדימיר בליאק: תודה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אופיר כץ: רביזיה.

בצלאל סמוטריץ': הסתייגות מס' 73: אף היא בסעיף המטרות, אף היא מבקשת להוסיף מטרה נוספת כאמור לעיל ולהלן בדבר חשיבות פירוט המטרות הנוספות בחוק דרמטי ומשמעותי כמו חוק התקציב.

בצלאל סמוטריץ': אנו מבקשים להוסיף מטרה נוספת והיא: "מטרת חוק זה הינה לאפשר לממשלה לאשר לבדואים לנהוג בפראות בכבישי הנגב".

בצלאל סמוטריץ': אף הסתייגות זו נגזרת מן ההסתייגויות האמורות לעיל באשר למטרותיו של חוק זה לפגוע במשילות ובריבונות של מדינת ישראל בנגב.

בצלאל סמוטריץ': צריך להבין שמשילות לא באה לידי ביטוי בתופעה אחת.

בצלאל סמוטריץ': מדובר במגוון תופעות של גנבה ושל פרוטקשן ושל בנייה לא חוקית ושל ריבוי נשים וכן הלאה, ובין היתר נהיגה פרועה, שמסוכנת ומסכנת חיים.

בצלאל סמוטריץ': קשה עד בלתי אפשרי לברוח מן התחושה שעל רקע סעיפי התקציב השונים וסכומי העתק שהוקצו לרע"מ ולאובדן המשילות והריבונות בנגב לא ניתן להלום טענה שממשלה שמבקשת להתפרק מן המשילות והריבונות תבקש למנוע את הנהיגה הפרועה של הבדואים בנגב.

בצלאל סמוטריץ': אשר על כן אני סבור כי מטרה זו, לצערי הרב, הייתה בראשם ובמחשבתם של מנסחי החוק ומחלקי סעיפי התקציב השונים.

בצלאל סמוטריץ': אשר על כן ובכדי שמטרות החוק ישקפו את מטרות החוק המטרות האמיתיות, בכדי שהחוק יהיה תקף יותר בבג"ץ, אנו מבקשים כי מטרה זו תתווסף במפורש אל מטרות החוק.

ולדימיר בליאק: אני מודה לאדוני.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אופיר כץ: רביזיה.

בצלאל סמוטריץ': הסתייגות מס' 74: איזה סעיף תקציבי זה 74?

אסף וקסלר: הסעיף ריק, הוא בוטל.

ולדימיר בליאק: אני מציע לאדוני לבטל את ההסתייגות.

בצלאל סמוטריץ': לא, להיפך, היא הנותנת.

בצלאל סמוטריץ': מה היה בו בשנה שעברה?

אסף וקסלר: כבר כמה זמן שהוא לא מלא בשום דבר.

בצלאל סמוטריץ': אז למה הוא מופיע בתקציב למרות שהוא סעיף ריק?

אסף וקסלר: למיטב הבנתי הוא לא מופיע בספר התקציב.

בצלאל סמוטריץ': לשם חתרתי, ברור.

בצלאל סמוטריץ': אז גם סעיף זה צריך להיות בסעיף המטרות ואף הוא סעיף נוסף, אשר איננו בא במקום סעיפים אחרים.

בצלאל סמוטריץ': אנו מבקשים להוסיף מטרה נוספת והיא: "מטרת חוק זה לאפשר לממשלה לאשר נישואים אזרחיים".

בצלאל סמוטריץ': אני רק רוצה להבהיר, זה לא שאנחנו מבקשים להוסיף מטרות.

בצלאל סמוטריץ': אלה מטרות שליליות שאנחנו סבורים שמן הראוי היה שלא ייכללו במטרות החוק.

בצלאל סמוטריץ': רק שאנו סבורים כי משתמע מן החוק על רקע סעיפי התקציב השונים שזו אכן מטרה, וכפי שאמרתי לעיל ואומר להלן אני סבור שמטרות נסתרות - - -

ולדימיר בליאק: נישואים אזרחיים?

ולדימיר בליאק: אני חולק עליך.

ולדימיר בליאק: אני חושב שמדובר במטרה חיובית דווקא.

בצלאל סמוטריץ': אדוני רק מוכיח את טענתי, שברור שאופן חלוקת התקציבים בסעיפים השונים כפי שהדבר מביא לידי ביטוי את עולם הערכים ההשקפתי שמונח ביסוד סדרי העדיפויות התקציביים, ועל רקע העובדה ששרת התחבורה תומכת בנישואים אזרחיים ותקציבה הוא מהגדולים אי פעם, תקציב משרד התחבורה, בעיקר תקציב הפיתוח של משרד התחבורה הוא מהגדולים אי פעם מאז קום המדינה - - -

ולדימיר בליאק: זו תופעה חיובית.

בצלאל סמוטריץ': לשיטתו של אדוני זו תופעה חיובית, לשיטתנו זו תופעה שלילית.

ולדימיר בליאק: אני מתכוון לתקציבי הפיתוח של משרד התחבורה.

בצלאל סמוטריץ': כן, אבל בהינתן שתקציב משרד התחבורה הינו הגדול ביותר מאז קום המדינה, ובהינתן ששרת התחבורה הצהירה בצורה פומבית על רצונה וכוונתה לאשר נישואים אזרחיים, סביר להניח שהתקציבים הללו נועדו בין היתר לקדם את הנישואים האזרחיים.

בצלאל סמוטריץ': בהינתן שלרע"מ כל כך חשוב להישאר בממשלה עד כדי כך שהם יסכימו אפילו לוותר על אמונתם ולהסכים לנישואים אזרחיים, כפי שהם הסכימו ללגליזציה של קנביס למרות שהם עטפו את זה באמירות כאילו מדובר בקנביס רפואי, למרות שמדובר בפירוש שימכרו אותו מחוץ לבתי המרקחת כך שברור שהוא יזלוג לידיים אחרות, אבל מאחר ולרע"מ חשוב יותר לשמור על שלמות הקואליציה, כמעט בכל מחיר, ברור שהם לא יטרפדו את המטרה שאדוני חושב שהיא חשובה ואני חושב שהיא שלילית של קידום נישואים אזרחיים.

בצלאל סמוטריץ': אשר על כן נבקש כי מטרה זו, שכאמור מונחת ביסוד החוק, תבוא לידי ביטוי גם באופן מפורש בחוק וכי היא תוסף לסעיף המטרות של החוק.

ולדימיר בליאק: אני מודה לאדוני.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אופיר כץ: רביזיה.

בצלאל סמוטריץ': הסתייגות מס' 75:

בצלאל סמוטריץ': אף היא בסעיף המטרה, אף היא בנוסף כאמור לעיל בדבר חשיבות פירוט המטרות בחוק כל כך משמעותי כמו חוק התקציב.

בצלאל סמוטריץ': אנו מבקשים להוסיף מטרה נוספת ולפיה: "מטרת חוק זה הינה לאפשר לממשלה לבטל את בית הדין הרבני".

בצלאל סמוטריץ': מי שהיה כאן אתמול בשעת לילה מאוחרת זוכר עד כמה הלנו על דלות תקציביו של בית הדין הרבני, על הפער הבלתי ניתן להסביר בין תקציב בית הדין הרבני לתקציב בית הדין האזרחי, על ההתעלמות המופגנת במסגרת חוק התקציב מדוח ועדת פלוס שיצרה את ההשוואה בין תקציבי בתי הדין הרבניים לתקציבי בתי המשפט בכל פרמטר והראתה את דלות התקציבים, הן בתקני דיינים, הן בתקני עוזרים משפטיים, הן בתקני מזכירות, הן בתקני בינוי.

בצלאל סמוטריץ': קשה עד בלתי אפשרי לברוח מן התחושה שאחת ממטרות החוק, כמעט הייתי אומר הגלויות, לא ניתן להסתיר זאת, הינה להביא לסגירתם של בתי הדין הרבניים.

בצלאל סמוטריץ': ואשר על כן ובכדי שמטרת החוק תשקף אכן את המטרות האמיתיות האמורות בו ובכדי שלא נעשה את החוק צחוק, אנו מבקשים כי מטרה זו תופיע במפורש בסעיף המטרות.

ולדימיר בליאק: אני מודה לאדוני.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אופיר כץ: רביזיה.

ולדימיר בליאק: יש רביזיה של חבר הכנסת כץ.

ולדימיר בליאק: אנחנו עוברים להסתייגות הבאה.

בצלאל סמוטריץ': אני עובר להסתייגות מס' 76.

בצלאל סמוטריץ': חברת הכנסת שפק, אני מציע שגברתי תקשיב היטב מכיוון שהדבר נוגע אליה ללא כל ספק.

בצלאל סמוטריץ': גם כאן אנחנו עדיין בסעיף המטרה ואנחנו מבקשים להוסיף מטרה נוספת.

בצלאל סמוטריץ': כאמור היא איננה מטרה המחליפה את האחרות אלא נוספת, בכדי שכלל המטרות יופיעו בחוק חשוב כל כך כמו חוק התקציב.

בצלאל סמוטריץ': אנו מבקשים להוסיף: "מטרת חוק זה הינה לאפשר לממשלה לבטל את הטבות המס לישובי עוטף ישראל.

נירה שפק: איזה מזל שאני בממשלה אחרת, עם קואליציה אחרת, כי אתה רוצה לבטל.

בצלאל סמוטריץ': חס וחלילה.

נירה שפק: אנחנו מטפלים, ברוך השם, שזה ימשיך ויהיה עד שנביא למצב שגם את זה לא נצטרך כי נביא למצב של שלום עולמי.

נירה שפק: מה אתה אומר?

בצלאל סמוטריץ': אני שמח ומודה לגברתי על ההזדמנות לחדד, ולמרות שכבר חידדתי את זה בהסתייגויות קודמות אשוב ואחדד זאת בשנית, ואולי אפילו בשלישית.

בצלאל סמוטריץ': כאשר אנחנו מבקשים במסגרת ההסתייגויות להוסיף מטרות חדשות אין זה אומר שאנחנו חושבים שהמטרות הללו ראויות.

בצלאל סמוטריץ': נהפוך הוא, כל המטרות שביקשנו להוסיף אנו סבורים כי הן מטרות שליליות ואף הרסניות ומסוכנות למדינת ישראל, הן אינן מטרות צודקות שמן הראוי לקבל.

בצלאל סמוטריץ': דא עקא שאנו סבורים כי מקריאת חוק התקציב על סעיפיו השונים, מניתוח סדרי העדיפויות התקציביים המשקפים כאמור לעיל סדרי עדיפויות ערכיים, ועל רקע ההרכב הקואליציוני והמצעים והאג'נדות של המפלגות המרכיבות של הממשלה, שהן אלה שסיכמו ביניהן על התקציב, קשה עד בלתי אפשרי לברוח מן התחושה שהמטרות הללו, השליליות, חברת הכנסת שפק, מונחות ביסוד החוק.

בצלאל סמוטריץ': כל מה שאנו מבקשים הוא שהמטרות הללו ישוקפו, לא יהיו נסתרות וצריך יהיה לעבוד קשה ולהסיק אותן במשתמע אלא הן ייכתבו במפורש, בכדי שלמשל חברת הכנסת שפק תבין שזו אחת ממטרות התקציב.

בצלאל סמוטריץ': מאחר וגם היא מסכימה שזו מטרה רעה אזי היא תתנגד לתקציב ותמנע את מימוש אותה המטרה הרעה.

בצלאל סמוטריץ': בכדי לקצר אוותר על ההסבר אבל מקריאת החוק על סך סעיפיו ותקציביו ברור שאף זו אחת מן המטרות השליליות, חברת הכנסת שפק, שמונחות ביסודו.

נירה שפק: אז תצביע נגד.

בצלאל סמוטריץ': נבקש שהדברים ייכתבו ואבקש הפעם, אדוני, שאתם תסכימו להסתייגות מכיוון שאז אם חברת הכנסת שפק תראה את זה אולי היא תצליח לבטל את הגזרה ולהוציא את המטרה הזאת, ואם היא תצליח להוציא אותה מתוך החוק אני גם אסכים למחוק אותה מתוך סעיף המטרות, שכאמור אמור לשקף את האמור בתקציב.

ולדימיר בליאק: אני מודה לאדוני על השאיפה לקצר.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

בצלאל סמוטריץ': הסתייגות מס' 77: אף היא בסעיף המטרות, אף היא מבקשת להוסיף מטרה נוספת, כאמור לעיל ולהלן, בדבר החשיבות של ביטוין המפורש של כלל המטרות, שלא יהיו נסתרות בסעיפי התקציב.

בצלאל סמוטריץ': אנו מבקשים להוסיף מטרה נוספת ולפיה: "מטרת חוק זה הינה לאפשר לממשלה לבטל את הרשות המחוקקת".

בצלאל סמוטריץ': למען האמת זה מאוד מאוד קל.

בצלאל סמוטריץ': הרי רק היום, לפני שעות ספורות הגעתם לכאן והורדתם 20 תקנים בשיאי כוח האדם של תקציב הכנסת.

בצלאל סמוטריץ': מה זה אם לא להביא לסגירתה של הרשות המחוקקת?

אסף וקסלר: אני מבקש לחדד שנוספו 21 תקנים לתקציב הכנסת על פני מה שהוגש בהצעת החוק.

בצלאל סמוטריץ': הרי ברור שאם אתם מוסיפים תקנים, הרי לא מדובר על תקני חברי כנסת מכיוון שהמספר 120 הוא קבוע.

בצלאל סמוטריץ': כנראה מדובר על תקנים נוספים של פקידים ויועצים משפטיים, לא אלה של הוועדה מכיוון שהללו מסייעים לנו לבצע את תפקידנו על הצד הטוב ביותר, אבל ישנם יועצים משפטיים שאינם מבינים את תפקידם לסייע לחברי הכנסת לממש את תפקידם אלא חושבים שתפקידם של היועצים המשפטיים הוא לבוא במקומה של הרשות המחוקקת.

בצלאל סמוטריץ': תוספת של 21 תקנים בוודאי תפגע אנושות ברשות המחוקקת.

בצלאל סמוטריץ': אני שמח, אגב, שאתה לוקח אותי ברצינות ועוקב אחריי ומקפיד לתקן אותי בתקנון.

בצלאל סמוטריץ': מאחר וקשה עד בלתי אפשרי לברוח מן התחושה שזו אחת המטרות האמיתיות בחוק, אנו סבורים כי מן הראוי שהיא גם תבוא לידי ביטוי בצורה מפורשת בסעיף המטרות.

ולדימיר בליאק: אני מודה לאדוני.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אופיר כץ: רביזיה.

בצלאל סמוטריץ': אנחנו בהסתייגות מס' 78: אף היא בסעיף המטרה, אף היא מבקשת להוסיף מטרה נוספת, כאמור לעיל.

בצלאל סמוטריץ': לא אחזור, לבקשת אדוני.

ולדימיר בליאק: בנוסף לשלל המטרות.

בצלאל סמוטריץ': לבקשת אדוני אני לא אחזור מדוע כה חשוב בחוק כה חשוב שכלל המטרות יבואו לידי ביטוי.

ולדימיר בליאק: רק רציתי להדגיש את המטרה החשובה הזאת.

בצלאל סמוטריץ': אזי אנו מבקשים להוסיף – אחדד בשביל חברת הכנסת שפק: איננו מבקשים להוסיף, אנו סבורים כי היא קיימת ומבקשים שהדבר יבוא לידי ביטוי גם בסעיף המטרה בצורה מפורשת בכדי שמטרות החוק יאמרו במפורש.

בצלאל סמוטריץ': המטרה שאנו סבורים כי למרבה הצער אין מנוס מלהוסיף לסעיף המטרות: "מטרת חוק זה הינה לאפשר לממשלה לבטל את חוק הלאום".

בצלאל סמוטריץ': פורסם היום שבוועדה למינוי שופטים, באחת מוועדות המשנה, נפסלה מועמדותו של ד"ר אביעד בקשי למשרת שיפוט בבית המשפט המחוזי בשל תמיכתו בחוק הלאום.

בצלאל סמוטריץ': הדברים, כך על פי מקורות יודעי דבר, נאמרו במפורש בוועדה.

בצלאל סמוטריץ': באיזה סעיף מופיע משרד המשפטים?

אסף וקסלר: משרד המשפטים הוא בסעיף מס' 8.

בצלאל סמוטריץ': כאשר הממשלה מגדילה את תקציב משרד המשפטים ובתוכו כאמור מגדילה את הפער בין תקציב משרד המשפטים לבין תקציב מערכת בתי הדין הרבניים, מגדילים את תקציב משרד המשפטים, פוסלים למשרות שיפוט משפטנים מקצועיים נטולי פניות אך בשל תמיכתם בחוק הלאום, ברור שאחת מן המטרות של החוק היא להביא לביטולו של חוק הלאום.

בצלאל סמוטריץ': כאמור לעיל ולהלן מן הראוי להוסיף מטרה זו למטרות החוק.

ולדימיר בליאק: אני מודה לאדוני.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

נירה שפק: בצלאל, לא נעים לי להגיד לך, אתה נואם מצוין אבל בשכנוע אתה ממש לא מצליח.

ולדימיר בליאק: במבחן התוצאה.

בצלאל סמוטריץ': אני חושש שהסירוב של הקואליציה להסכים לכתוב במפורש מטרות שברור מתוך החוק על סעיפיו השונים, מסדרי העדיפויות התקציביים המשקפים סדרי עדיפויות ערכיים, הדבר עלול לפגום בלגיטימציה של החוק בשל התחושה הציבורית, וממילא גם התחושה של שופטי בג"ץ, שנעשו כאן ניסיונות להסתרה.

בצלאל סמוטריץ': אז אני מציע לכם כן להקשיב הפעם להנמקה שלי ולשקול אותה בחיוב לטובתכם, לטובת מדינת ישראל.

בצלאל סמוטריץ': פה אנחנו מבקשים להוסיף – אדוני רוצה להסביר שזה בנוסף, נכון?

בצלאל סמוטריץ': ברור שזה לא במקום – "מטרת חוק זה הינה לאפשר לממשלה לבטל את חוק השבות".

בצלאל סמוטריץ': ממשלה שנשענת על גורמים אנטי ציוניים תומכי טרור, שחותרים תחת זהותה וקיומה של מדינת ישראל כמדינה יהודית, בוודאי יחתרו לבטל את חוק השבות, שלשיטתם, לדידם הינו חוק מפלה, אשר מפלה בין יהודים לבין מי שאינם יהודים, אשר הללו יכולים להביא את קרובי משפחותיהם לעומת הללו שאינם רשאים לעשות כן במסגרת חוק השבות.

בצלאל סמוטריץ': ממשלה שנשענת על גוף כזה - - -

ולדימיר בליאק: כמדומני שמעתי קולות מן המפלגה של אדוני שקראו לצמצום של חוק השבות.

בצלאל סמוטריץ': לא לצמצום, קראנו לתיקון סעיף הנכד.

בצלאל סמוטריץ': אם אדוני רוצה שבמסגרת ההסתייגות הזאת נסביר גם את זה - - -

ולדימיר בליאק: הלכה למעשה לצמצומו.

בצלאל סמוטריץ': אם אדוני רוצה שבמסגרת ההסתייגות אני גם אסביר את עמדתי ביחס לביטול סעיף הנכד – אני מוכן, אבל במצוותו של אדוני אני מבקש לקצר ולכן אמנע מלעשות זאת.

ולדימיר בליאק: הזמן יקר לכולנו.

נירה שפק: הוא מבקש ממך להפסיק להאריך כדי להפריע לו לקצר.

ולדימיר בליאק: אבל היה חשוב לי לציין את זה.

בצלאל סמוטריץ': כאמור, אדוני, כאשר בסעיפי התקציב השונים כפי שהללו משתקפים מן החוק על סעיפיו השונים וכפי שהללו משתקפים מהחלטת הממשלה שנשלחה אלינו אמש בשעת לילה, ב-00:03, על ידי מזכירות הוועדה והועברה אלינו, החלטת הממשלה לתוכנית החומש בחברה הערבית, תקציבים בסדר גודל כזה למפלגה אנטי ציונית, קשה להלום טענה ולפיה אין בין מטרותיו של החוק גם בקשה לביטולו של חוק הלאום.

בצלאל סמוטריץ': וכאמור לעיל אנו סבורים כי כלל המטרות המונחות בבסיס החוק חייבות לקבל את ביטוין באופן מפורש בסעיף המטרה, לפיכך אין מנוס מלהוסיף את המטרה הזו, של ביטול חוק הלאום, בין מטרותיו המפורשות של החוק.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אופיר כץ: רביזיה.

בצלאל סמוטריץ': הסתייגות מס' 80: אף היא בסעיף המטרות, או כפי שאדוני הזכיר בעצמו כבר בעבר, אף היא מטרה נוספת בשל חשיבותו הרבה של חוק התקציב ובשל החשיבות שכלל המטרות המונחות בבסיסו, והן אלה שעליהן מושתתים סדרי העדיפויות הערכיים והתקציביים הנגזרים מן הערכיים, אנו סבורים כי אין מנוס מלהוסיף למטרות החוק גם את המטרה האמורה להלן: "חוק זה מטרתו לאפשר לממשלה לבטל את יום העצמאות".

בצלאל סמוטריץ': מכיוון שכפי שפורסם בתחילת השבוע הקואליציה תכננה לקיים יום גיבוש ביום שישי וכאשר נודע להם שיום שישי הוא יום הזיכרון לאותו אירוע חמור מאוד בכפר קאסם - -

עופר כסיף: אתה לא יכול להגיד טבח?

בצלאל סמוטריץ': - - הודיעה מפלגת רע"מ, השותפה הבכירה של הקואליציה, כי חבריה לא ישתתפו, ולא בשל הסיבה שמלכתחילה האירוע תוכנן במקום לא כשר, אבל הם הודיעו שהם לא ישתתפו באירוע.

בצלאל סמוטריץ': לרגע הייתה הבא המינא לחברי הקואליציה לבטל את האירוע, ורק בשל הביקורת הציבורית הם החליטו לקיימו בכל זאת ביום המיועד.

בצלאל סמוטריץ': אבל אם יש הבא המינא לבטל אירוע גיבוש בשל זה שהוא מתנגש עם יום ציון האירוע החמור בכפר קאסם, ברור שהשלב הבא יהיה לבקש לבטל את יום העצמאות בשל העובדה שהוא נופל באותו יום של יום הנכבה.

בצלאל סמוטריץ': ואשר על כן קשה לברוח מן התחושה, קשה עד בלתי אפשרי לברוח מן התחושה שאף מטרה זו מונחת ביסוד החוק, ובכדי שהחוק לא יהיה צחוק וכלל המטרות יבואו לידי ביטוי אין מנוס מלהוסיף גם את הסעיף הזה אל מטרות החוק.

נירה שפק: אני מבקשת לפני שאתם מצביעים, בצלאל, לא היה לי ברור עד הסוף מה שהסברת.

בצלאל סמוטריץ': אסביר בשנית.

קריאה: לא, הוא ברור מאוד.

ולדימיר בליאק: 30 שניות, אדוני, בבקשה.

נירה שפק: אם תוכל להגיד את זה באופן ברור.

בצלאל סמוטריץ': מה שהסברתי בשלוש דקות והיא לא הבינה, אתה חושב שב-30 שניות היא תבין?

ולדימיר בליאק: אז בהזדמנות אחרת, ברשותכם.

בצלאל סמוטריץ': פשוט תימנעי הפעם.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אופיר כץ: רביזיה.

נירה שפק: אני יודעת.

נירה שפק: אני סתם בודקת כמה הוא מרוכז.

בצלאל סמוטריץ': הסתייגות מס' 81: זאת הסתייגות שהיא קשה לי מאוד.

נירה שפק: אתה רוצה לבטל את יום השבת.

נירה שפק: כתוב כאן שאתה ממליץ בהסתייגות לבטל את יום השבת.

נירה שפק: אני רוצה להגיד לך שהזדעזעתי מאוד.

נירה שפק: לא ציפיתי מאיש חובש כיפה שיבקש לבטל את יום השבת.

בצלאל סמוטריץ': אני מודה לחברת הכנסת שפק על ההזדמנות שהיא מעניקה לי בשלישית להסביר את שרשרת ההסתייגויות הנוגעות לסעיף המטרה.

בצלאל סמוטריץ': להווה ידוע שאין הכוונה שאנו סבורים כי מטרות אלו הינן מטרות ראויות.

בצלאל סמוטריץ': נהפוך הוא, אנו סבורים כי הינן מטרות שליליות שמן הראוי היה שלא יבואו אל העולם, לא יעלו על דל מחשבתם של מנסחי החוק, המפלגות השותפות בכלל הקואליציה, אלא שלמרבה הצער ודאבון הלב, ובהינתן שאלו המפלגות המרכיבות את הקואליציה ואלו הערכים המוליכים אותן, והדבר בא לידי ביטוי בתקציב, שכאמור, חברת הכנסת שפק, משקף סדרי עדיפויות של חברה, כאמור על בסיס תיאוריית השמיכה הקצרה, ולפיה אף פעם אין מספיק תקציב ועל כן צריך לתעדף ערכים.

בצלאל סמוטריץ': אנחנו מסתכלים על התקציב, רואים איך הוא מתעדף את הערכים ומקצה להם כסף, מכאן אנו למדים על מטרותיו של החוק.

בצלאל סמוטריץ': ההסתייגויות היחידות שלנו הן שאנו סבורים כי אין זה מן הראוי, לא יהיה זה מן הראוי שהמטרות יהיו נסתרות מן העין אלא יועמדו בפרונט.

בצלאל סמוטריץ': גם בעניין הזה אני בטוח שאילו חברת הכנסת שפק תשתכנע שאכן מטרתו של חוק זה, גם אם ניסו להסתיר את הדבר, הינה לבטל חלילה את יום השבת, היא בוודאי תתנגד לתקציב.

בצלאל סמוטריץ': עכשיו אני מבקש להסביר מהיכן אני מסיק.

בצלאל סמוטריץ': אדוני, בשביל לא להאריך אני מבקש להחזיר את הפרוטוקול להנמקה שלי להסתייגות הראשונה, אז הסברתי בהרחבה מדוע אנו סבורים כי התקציב על סעיפיו השונים משקף בקשות לפגוע קשות באופיה ובזהותה היהודית של מדינת ישראל.

בצלאל סמוטריץ': כידוע השבת היא מערכי היסוד הכי בסיסיים בזהות היהודית של מדינת ישראל.

בצלאל סמוטריץ': זכינו להנחיל לעולם כולו את הערך הדתי והסוציאלי של יום השבת.

בצלאל סמוטריץ': תקציב שמבקש לפגוע באופי היהודי חזקה עליו – אמנם זו חזקה שניתנת לסתירה, אולם כל עוד לא תסתרו אותה – חזקה שהוא מבקש גם לבטל את יום השבת.

בצלאל סמוטריץ': אשר על כן אין מנוס, בצער רב, חברת הכנסת שפק, מלקבוע שזו המטרה של אלו שניסחו את החוק הזה וחילקו את התקציבים כפי שחילקו.

בצלאל סמוטריץ': אין מנוס, ובכדי שהחוק לא יעשה צחוק ויבטא אכן את המטרות האמיתיות, מלהכליל זאת בסעיף המטרה.

ולדימיר בליאק: אני מודה לאדוני.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אופיר כץ: רביזיה.

בצלאל סמוטריץ': הסתייגות מס' 82: אף היא בסעיף המטרה.

ולדימיר בליאק: אנחנו מתקדמים יפה.

בצלאל סמוטריץ': אני התחייבתי לקצר, אין לי שום עניין שנישאר פה.

ולדימיר בליאק: לכולנו.

בצלאל סמוטריץ': בהמשך להסתייגות הנוכחית, אני בוודאי לא רוצה להישאר פה עד יום הכיפורים הבא.

בצלאל סמוטריץ': הסעיף הזה גם הוא מבקש להוסיף – חברת הכנסת שפק, עוד פעם, הוא לא מבקש להוסיף, אלא אנו סבורים כי מטרה זו מונחת מיני ובי בתוך התקציב כפי שהדבר בא לידי ביטוי בסעיפי התקציב השונים, בסדרי העדיפויות התקציביים והערכיים.

בצלאל סמוטריץ': אין מנוס מלהעלות את המטרה הזו מן הרובד הנסתר התת-קרקעי שבו היא מוסתרת כרגע, להציף אותה החוצה מכיוון שאור השמש הוא המחטא הטוב ביותר.

בצלאל סמוטריץ': לצערנו הרב איננו יכולים לברוח מן התחושה ש"מטרתו של חוק זה הינה לבטל את יום הכיפורים", וזאת מן הטעם האמור לעיל בהסתייגות הקודמת, אשר הפנתה את הפרוטוקול להסתייגות מס' 1.

בצלאל סמוטריץ': תקציב שכולו מלא בקיצוצים בסעיפי ליבה הנוגעים לאופיה ולזהותה היהודית של מדינת ישראל, ושנכתב על ידי מפלגות שלמרבה הצער חרתו על דגלן את קעקוע אופיה היהודי של מדינת ישראל, ויום הכיפורים, כידוע, אף הוא אבן יסוד במסורת היהודית.

ולדימיר בליאק: ברוח הקיצוצים בתקציב אני מציע לאדוני לקצץ בהנמקה.

בצלאל סמוטריץ': יום הכיפורים, כידוע, הוא יום של תשובה.

בצלאל סמוטריץ': תשובה היא יסוד כל התורה כולה, כמאמר הרמב"ם, כמאמר הרב קוק ב"אורות התשובה".

בצלאל סמוטריץ': מי שמבקש לבטל את אופיה היהודי של המדינה, למרבה הצער אין מנוס מן המסקנה ולפיה הוא מבקש לבטל אף את יום הכיפורים.

בצלאל סמוטריץ': אשר על כן ובכדי שהחוק לא יעשה צחוק וכלל המטרות המונחות בנסתר יהיו מפורשות בסעיפי מטרות החוק, אנו מבקשים שהמטרה הזו, כאמור הקיימת ממילא, איננו מבקשים להוסיפה אלא היא קיימת ממילא, אנחנו רק מבקשים שהדבר ייאמר במפורש ולא במשתמע בכדי שלא לפגוע באמון הציבור ובכדי לשכנע את חברת הכנסת שפק אולי להסכים להתנגד לתקציב.

בצלאל סמוטריץ': אשר על כן וכאמור לעיל נבקש להוסיף לחוק את המטרה האמורה.

ולדימיר בליאק: אני מודה לאדוני.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אופיר כץ: רביזיה.

נירה שפק: בצלאל, בוא נדלג על הסתייגות מס' 83 בגלל שזה יום הזיכרון.

בצלאל סמוטריץ': אני מקבל את בקשתה של חברת הכנסת שפק.

ולדימיר בליאק: אנחנו עוברים להסתייגות הבאה ואנחנו מבטלים אותה.

בצלאל סמוטריץ': אני מקבל את בקשתה ואת הצעתה הטובה של חברתי הטובה חברת הכנסת שפק ואני מבקש למחוק את הסתייגות מס' 83.

נירה שפק: תודה.

בצלאל סמוטריץ': אנו עוברים להסתייגות מס' 84.

נירה שפק: זה על צמות?

בצלאל סמוטריץ': על צומות, ימי תענית.

בצלאל סמוטריץ': תיכף אסביר.

בצלאל סמוטריץ': בשביל זה בדיוק נועדה ההנמקה, כדי להסביר.

בצלאל סמוטריץ': אם ההסתייגות הייתה מובנת מלשון הכתוב לא הייתה נדרשת הנמקה.

בצלאל סמוטריץ': אנו עדיין בסעיף המטרה.

בצלאל סמוטריץ': כאמור לעיל וכפי שאדוני בעצמו אמר לא פעם ולא פעמיים, אנחנו מדברים על מטרה נוספת אשר איננה מחליפה ואיננה באה במקום מטרות קודמות.

בצלאל סמוטריץ': כאמור אנו סבורים כי בחוק כל כך חשוב ומשמעותי, שאמנם תחולתו היא לחודשיים בלבד אבל סעיף התחולה, כידוע בחוק, נקבע כבר מ-1 בינואר 2021, אז שנה שלמה של תקציב, למעלה מ-600 מיליארד שקלים ויותר מכך בתקרת ההוצאה לסעיפיה השונים, אנו סבורים כי כלל המטרות צריכות להופיע כאמור לעיל באופן מפורש.

בצלאל סמוטריץ': אנו מבקשים להוסיף בהסתייגות מס' 84 מטרה נוספת, ולפיה "מטרת חוק זה לאפשר לממשלה לבטל את ימי הצומות".

בצלאל סמוטריץ': אשתדל מאוד לנמק זאת בקצרה.

בצלאל סמוטריץ': כידוע, יש חמישה צומות: צום יום כיפור, צומות החורבן – תשעה באב, י"ז בתמוז, עשרה בטבת, צום גדליה.

בצלאל סמוטריץ': ימי התענית נועדו לתשובה, לחשבון נפש, לתיקון, לזכר החורבן.

בצלאל סמוטריץ': כמובן זכר החורבן מאוד מאוד חשוב כדי לשמר את ציפיית הגאולה והשיבה.

בצלאל סמוטריץ': ממשלה אנטי ציונית שנשענת על תומכי טרור אנטי ציוניים, וכאמור לעיל בהנמקה מס' 1, אשר התקציב שהיא מביאה אל הכנסת משקף ניסיון לקעקע את אופיה היהודי ואת זהותה היהודית של המדינה, קשה עד בלתי אפשרי לברוח מן התחושה שחלק ממטרות החוק הן אף לבטל את הצומות.

בצלאל סמוטריץ': אגב, אפרופו השאלה האם מדובר במטרות חיוביות או שליליות, פה זה מאוד מאוד תלוי בשאלה איך.

בצלאל סמוטריץ': אנחנו מתפללים ליום שלמעט יום כיפור כלל הצומות שמוגדרים צומות החורבן אכן יתבטלו, ולא זו אף זו אף זו, הנביא אומר שהימים הללו, ימי האבל, יהפכו לימי ששון ושמחה.

בצלאל סמוטריץ': אלא שזה יקרה בגאולה השלמה.

בצלאל סמוטריץ': הגאולה השלמה מאוד מאוד מתעכבת עקב ממשלה כזאת שנשענת על גורמים אנטי ציוניים.

בצלאל סמוטריץ': לכן הביטול המבוקש כאן הוא ביטול על דרך השלילה ולא ביטול על דרך החיוב, וממילא מדובר במטרה שלילית והלוואי ויכולנו להימנע מן הצורך להוסיף אותה למטרות אלא שכאמור לעיל אנחנו לא יכולים לברוח מן התחושה שזו מטרה המונחת ביסוד החוק.

בצלאל סמוטריץ': אנו אך ורק מבקשים לשקף זאת באופן מפורש במטרת החוק.

ולדימיר בליאק: אני מודה לאדוני.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אופיר כץ: רביזיה.

בצלאל סמוטריץ': הסתייגות מס' 85: אף היא בסעיף המטרות ואף היא מבקשת להוסיף מטרה נוספת אשר איננה באה במקום מטרות נוספות.

בצלאל סמוטריץ': המטרה שאנו לא מבקשים להוסיפה אלא אנו רק מבקשים שהיא תיכתב במפורש היות והיא מונחת ממילא בתוך החוק היא: "מטרת חוק זה הינה לאפשר לממשלה לבטל את מוסד הנישואים".

בצלאל סמוטריץ': כאן יש שתי הנמקות פשוטות מאוד.

בצלאל סמוטריץ': האחת נוגעת, כפי שכבר נימקתי בהרחבה בסעיפים קודמים, לקיצוץ הדרמטי בתקציבה של הרבנות הראשית, שעומד על הסעיף שהוא באמת מביש ומקומם, בסך הכול 37 מיליון שקלים לכל הרבנות הראשית.

בצלאל סמוטריץ': ברור שמי שמבקש לחזק את מוסד הנישואים כדת משה וישראל צריך לתקצב את הרבנות הראשית בסכומים גדולים יותר, את המועצות הדתיות בסכומים גדולים יותר, כדי לאפשר שירות טוב, מזמין, אנושי, ידידותי, שיעודד אנשים להינשא כדת משה וישראל.

בצלאל סמוטריץ': כך גם תקציבה הדל של מערכת בתי הדין הרבניים וכאמור לעיל הפערים הבלתי נתפסים בין מערכת בתי המשפט האזרחיים לבין בתי הדין הרבניים, ההתעלמות הגורפת והמקוממת, על פי דוח ועדת פלוס, שהצביע על הפערים הללו במגוון אספקטים כאמור לעיל.

בצלאל סמוטריץ': כידוע בעוד הנישואים נרשמים ברבנות, חלילה וחס, לא עליכם ולא עלינו ולא על אף אחד אחר, כאשר מתבקש לפרק את הנישואים הללו זה נדרש להיות מבוצע בבתי הדין הרבניים.

בצלאל סמוטריץ': כאשר מקצצים ברבנות ומקצצים בבתי הדין הרבניים די ברור, קשה להלום טענה ולפיה זה איננו אחד ממטרות החוק, וכאמור אנו סבורים כי כלל המטרות הנסתרות צריכות להופיע במפורש בסעיף המטרה.

בצלאל סמוטריץ': אשר על כן נבקש להוסיף את המטרה הזו במפורש לסעיף המטרות.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אופיר כץ: רביזיה.

בצלאל סמוטריץ': אני מבקש לבטל את הסתייגות מס' 86 ורק במשפט אחד לנמק מדוע אני מבקש.

בצלאל סמוטריץ': הסעיף ביקש לומר שמטרה נוספת סמויה הנמצאת בחוק הינה "לבטל את מועדי ישראל".

בצלאל סמוטריץ': זה התבסס על התפיסה הקודמת, שרוצים לקעקע את האופי היהודי של המדינה.

בצלאל סמוטריץ': אלא מה, שמכיוון שבחוק מס הגודש שעבר כאן נקבע בין היתר, הרי יש הגדרה, אם אדוני זוכר, של ימי עבודה וימי עבודה מחריגים ימי שישי ושבתות וכן מועדי ישראל לרבות חול המועד, מכך מוטל ספק, העובדה שהתייחסנו – אמנם זה בחוק ההסדרים, לא בחוק התקציב, אבל מכיוון שחוק ההסדרים רק אמור להיות הסדרים שהם תומכי תקציב, משכך עלה ספק בליבי האם אכן הממשלה מבקשת לבטל את המועדים או שמא לא, מכיוון שהיא התייחסה אליהם בצורה מכובדת במס הגודש.

בצלאל סמוטריץ': אשר על כן אני מבקש למחוק את ההסתייגות.

בצלאל סמוטריץ': הסתייגות מס' 87: גם הסתייגות זאת נמצאת בסעיף המטרות, אף היא, כפי שאדוני כבר אמר בעצמו, היא בנוסף ולא במקום, אך ורק משום שאנו סבורים כי בחוק כל כך חשוב וכל כך משמעותי מן הראוי כי כלל המטרות ייכתבו במפורש למען הסר ספק.

ולדימיר בליאק: אני חושב שאפשר לא לחזור יותר על הטענה הזאת, היא ברורה.

ולדימיר בליאק: תודה.

בצלאל סמוטריץ': אם אדוני אומר אז אני מקבל.

בצלאל סמוטריץ': מדובר בנוסף.

בצלאל סמוטריץ': אנו מבקשים להוסיף מטרה נוספת ולפיה "מטרת חוק זה הינה לאפשר לממשלה לבטל את תפקידה של האופוזיציה".

בצלאל סמוטריץ': הדבר הזה נלמד במפורש מן האופן שבו ביקשה הקואליציה הזו בדורסנות ליטול לעצמה בוועדה הנכבדה הזו רוב של שני חברי כנסת, שהינו בלתי פרופורציונלי ליחסי הכוחות בין הקואליציה לאופוזיציה בכלל הבית הזה.

בצלאל סמוטריץ': כידוע הקואליציה הזאת נשענת על כרעי תרנגולת של 61 ביום טוב מול 59, תלוי בחבריו של עבאס, עד כמה הם מוכנים ליישר קו, ואולי קצת תלוי גם במערכות היחסים בתוך ימינה.

בצלאל סמוטריץ': על כל פנים, אלה כרעי תרנגולת, ומן הראוי היה שיחסי הכוחות בוועדה הזו יהיו של רוב של לא יותר מחבר כנסת אחד.

בצלאל סמוטריץ': דא עקא שלמיטב ידיעתי ההתעקשות של הקואליציה לדרוש רוב גדול של שני חברים, שהינו חסר פרופורציה בוועדה הזו, נשענה על רצונה להעביר בקלי קלות את חוק התקציב האמור.

בצלאל סמוטריץ': משכך ברי כי חוק התקציב כולל מיני ובי באופן אינהרנטי גם את הרצון לבטל את תפקידה של האופוזיציה.

בצלאל סמוטריץ': אנו סבורים כאמור כי מן הראוי שזו לא תהיה מטרה נסתרת אלא היא תקבל ביטוי באופן מפורש למען יידע הציבור וישפוט.

בצלאל סמוטריץ': אשר על כן נבקש להוסיף גם את המטרה הזו.

ולדימיר בליאק: תודה רבה.

נירה שפק: אתה שם לב שביחס של הדיבור אתם 90%.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אופיר כץ: רביזיה.

בצלאל סמוטריץ': הסתייגות מס' 88: אדוני, כאן אני מתחייב להנמקה קצרה מאוד, קצרה במיוחד.

בצלאל סמוטריץ': אנו מבקשים להוסיף בסעיף המטרה בנוסף, ולא אשוב על הדברים, מטרה נוספת, ולפיה "מטרת חוק זה לאפשר לממשלה להכניס גורמים אנטי ציוניים לכנסת ישראל".

בצלאל סמוטריץ': נדמה לי שהדברים אינם דורשים הנמקה.

בצלאל סמוטריץ': סעיפי התקציב ברורים – מיליארדים מועברים לגורמים אנטי ציוניים.

בצלאל סמוטריץ': ברור שזו הכוונה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: גם הפעם ההסתייגות לא התקבלה.

אופיר כץ: גם הפעם אני מגיש רביזיה.

בצלאל סמוטריץ': אנו עוברים בעזרת השם ובשעה טובה להסתייגות מס' 89, שגם היא נוגעת למטרת החוק, אף היא בנוסף, ולבקשתו של אדוני לא אסביר מדוע חשוב לציין שהדבר הוא בנוסף ולא במקום או על חשבון.

בצלאל סמוטריץ': אנו מבקשים להוסיף – לא להוסיף, כפי שדייקה אותי נכון חברת הכנסת שפק – אנו סבורים כי מן הראוי שהמטרה הזו אשר מונחת מיני ובי בחוק התקציב תשוקף אף בסעיף המטרה: "מטרת חוק זה הינה לאפשר לממשלה להכשיר את מעשי ההונאה שלה".

בצלאל סמוטריץ': גם כאן הדברים די פשוטים.

בצלאל סמוטריץ': הרי בסופו של דבר הממשלה הזו הוקמה בהונאה תוך הפרת הבטחות, התחייבויות בחירות, הפניית עורף לבוחרים, למצביעים, לערכים, בעיקר אצל מפלגת ימינה אך לא רק.

בצלאל סמוטריץ': מרבית המפלגות השותפות בקואליציה המירו את דתן, בין אם מדובר בהתנגדות לחוק הנורבגי, בין אם מדובר בהתנגדות לראש ממשלה חליפי, בין אם מדובר בהתנגדות לכספים קואליציוניים שהועברו כאן בידי אלו שזעקו מרה נגדם, בין אם מדובר בהתנגדות ללגליזציה.

בצלאל סמוטריץ': הממשלה הזו היא ממשלת הונאה אחת גדולה.

בצלאל סמוטריץ': מדוע ברור שהתקציב נועד לשרת את המטרה הזו?

בצלאל סמוטריץ': הרי למה נועד התקציב?

בצלאל סמוטריץ': לשמן את כל חברי הקואליציה, שהם יהיו שמחים, מרוצים, צוחקים כל הדרך אל הבנק, וממילא הדבק שמשמר את הממשלה הזאת, ממשלת ההונאה, יישמר.

בצלאל סמוטריץ': אשר על כן קשה עד בלתי אפשרי לברוח מן התחושה שמטרתו של חוק זה הינה לאפשר לממשלה להמשיך במעשי ההונאה שלה ולשרוד.

בצלאל סמוטריץ': אנו סבורים כאמור שלא ניתן להלום הסתרת מטרה כל כך דומיננטית בחוק התקציב והדבר אמור להשתקף במפורש בסעיף המטרה.

ולדימיר בליאק: גם לא התכוונו להלום לרגע.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אופיר כץ: רביזיה.

בצלאל סמוטריץ': אנו עוברים בעזרת השם בשעה טובה להסתייגות מס' 90.

בצלאל סמוטריץ': אף היא עדיין לפני סעיף 1, קרי: סעיף המטרה.

מנסור עבאס: באיזו הסתייגות אנחנו?

בצלאל סמוטריץ': אנחנו בהסתייגות מס' 90.

מנסור עבאס: כמה נותרו לנו?

אופיר כץ: 3,100.

מנסור עבאס: אנחנו רצים.

נירה שפק: לנו לא מפריע.

נירה שפק: יש לנו ארבע שנים להקשיב לו באופוזיציה.

מנסור עבאס: מה נותר לו פרט ללצעוק?

מנסור עבאס: אין לו מה לעשות.

בצלאל סמוטריץ': לא צעקתי.

בצלאל סמוטריץ': אני מנמק פה בצורה מנומסת מאוד, יסודית מאוד.

בצלאל סמוטריץ': אני לא צועק בכלל.

ולדימיר בליאק: אני מבקש לתת לחבר הכנסת סמוטריץ' להמשיך בהנמקה.

מנסור עבאס: הוא מרוויח את לחמו ביושר.

נירה שפק: ולדימיר, פשוט אנחנו חייבים לתת לו זמן מנוחה, הגרון שלו סובל.

ולדימיר בליאק: לא, לא, אנחנו ממשיכים.

בצלאל סמוטריץ': אני מוכרח להודות על האמת, השתדלתי להסביר את ההנמקות מהר, בקצב מהיר, מכיוון שסברתי שלא יהיה זה מן הראוי לעכב את חברי הוועדה הנכבדים ולכלות את זמנם.

בצלאל סמוטריץ': דא עקא שאני רואה שחברי הקואליציה מאוד נהנים כאן ועושים כמעט כל אשר לאל ידם בכדי להביא להתמשכותו של הדיון, אשר על כן אשקול גם אני לדבר קצת יותר לאט.

בצלאל סמוטריץ': לא הרבה יותר לאט אבל מעט יותר לאט.

בצלאל סמוטריץ': מאחר ואני רואה שהשהות כאן נעימה ושמחה לכל חברי הקואליציה אז אין בכוונתי להשבית את שמחתם.

ולדימיר בליאק: ועדיין אני מבקש מאדוני לעמוד בזמנים, שתי דקות להנמקה.

בצלאל סמוטריץ': אין בעיה, בסדר גמור.

בצלאל סמוטריץ': סברתי שהם נהנים פה מכיוון שהם ממשיכים.

אופיר כץ: הוא יעמוד בשתי דקות.

אופיר כץ: הוא רק ידבר לאט יותר.

ולדימיר בליאק: אני לא יכול לקבוע את קצב הדיבור עבור הדובר.

אופיר כץ: את זה הוא קבע לעצמו עכשיו.

בצלאל סמוטריץ': בהסתייגות מס' 90 אנחנו עדיין בסעיף המטרה.

בצלאל סמוטריץ': אנחנו מבקשים לשקף – אדייק בלשוני בעצתה של חברתי חברת הכנסת שפק – אנחנו מבקשים לשקף מטרה נוספת בחוק התקציב: "מטרת חוק זה הינה לאפשר לממשלה להמליך את בג"ץ".

בצלאל סמוטריץ': כאמור לעיל, כשאנחנו מתבוננים בסעיף 8 של משרד המשפטים – בתי המשפט זה שם או בסעיף עצמאי?

אסף וקסלר: בתי המשפט הם בסעיף 8.

בצלאל סמוטריץ': כפי שאנחנו רואים בסעיף 8, תקציב מערכת בתי המשפט הינו סעיף גדול, הוא הולך וגדל בכל שנה, מספר תקני השופטים גדול מאוד, יש 59 מיליון שקלים או 57 מיליון שקלים לבינוי – אל תתפוס אותי על שני מיליון שקלים – ואשר על כן קשה עד בלתי אפשרי לברוח מן התחושה כי מטרתו של החוק הינה להמליך את בג"ץ על מערכת קבלת ההחלטות.

בצלאל סמוטריץ': זה כמובן מצטרף להסתייגות שנימקתי כאן בהרחבה על המטרה הסמויה שביקשנו לשקף בסעיף המטרות של החוק, והיא להביא לפגיעה ברשות המחוקקת.

בצלאל סמוטריץ': אם פוגעים ברשות המחוקקת בוודאי רוצים אלטרנטיבה כי אין ואקום, הבור ריק ואין בו מים, אם אין בו מים יש בו דברים אחרים.

בצלאל סמוטריץ': אשר על כן קשה עד בלתי אפשרי לברוח מן התחושה כי מטרתו של החוק הינה להמליך את בג"ץ.

בצלאל סמוטריץ': אנו סבורים כי מן הראוי שבחוק כה דרמטי המטרות לא יוסתרו אלא יופיעו באותיות של קידוש לבנה בראשו של החוק בסעיף המטרה.

ולדימיר בליאק: תודה רבה.

ולדימיר בליאק: אנחנו עוברים להצבעה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אופיר כץ: רביזיה.

בצלאל סמוטריץ': אנחנו עוברים בעזרת השם ובשעה טובה לנמק את הסתייגות מס' 91, אף היא בטרם סעיף 1, אף היא עוסקת בסעיף המטרה, אף היא – ולבקשת אדוני לא אחזור על כך – בנוסף, על כל משמעויותיו של מונח זה כאמור לעיל.

ולדימיר בליאק: אכן אין צורך.

בצלאל סמוטריץ': אנו מבקשים לשקף מטרה נוספת, שלצערנו הרב אין מנוס מלקבוע כי היא מונחת בבסיס חוק זה, על בסיס סעיפיו השונים ואופן חלוקת התקציב והערכים המשתקפים מאופן חלוקת תקציב זה, והיא כי "מטרת חוק זה הינה לאפשר לממשלה להפוך את המדינה לדיקטטורה".

בצלאל סמוטריץ': דיקטטורה הינה ההיפך מדמוקרטיה.

בצלאל סמוטריץ': כאשר בוחנים את המפלגות המרכיבות את הקואליציה הזו, כמעט באף אחת מהן אין דמוקרטיה, לא ביש עתיד, לא בימינה.

בצלאל סמוטריץ': ברע"מ יש דמוקרטיה?

מנסור עבאס: בוודאי, אנחנו נבחרים בשיטה דמוקרטית.

בצלאל סמוטריץ': בחליפות האסלאמית הגדולה שאתם רוצים להקים זה גם כן יהיה דמוקרטי?

בצלאל סמוטריץ': איך זה יעבוד אם תצליחו לחזור?

מנסור עבאס: בשיטה דמוקרטית לגמרי.

בצלאל סמוטריץ': דמוקרטית כמו באירן, שיש מועצה שקובעת מי יכול להתמודד ומי לא יכול להתמודד?

אופיר כץ: למה כמו באירן?

אופיר כץ: כמו בישראל.

מנסור עבאס: אני נבחרתי ארבע פעמים בוועידה של רע"מ.

בצלאל סמוטריץ': מכמה אנשים מורכבת הוועידה?

מנסור עבאס: 500.

בצלאל סמוטריץ': מי ממנה אותם?

מנסור עבאס: הם נבחרים ומייצגים את סניפי רע"מ בכל הישובים.

בצלאל סמוטריץ': מי בוחר אותם?

נעמה לזימי: זה יותר דמוקרטי מן הציונות הדתית.

בצלאל סמוטריץ': מועצת השורה נותנת אישור להתמודד?

ג'ידא רינאוי-זועבי: תאמין שיש גם אופציה כזו.

ולדימיר בליאק: אני מציע לא להתעמק בשיטת הבחירות במפלגת רע"מ.

ולדימיר בליאק: תעבור להנמקה, תודה.

נעמה לזימי: בצלאל, להפתעתך זה יותר דמוקרטי מאשר במפלגה שלך.

בצלאל סמוטריץ': נכון, נכון.

אופיר כץ: אין יותר דמוקרטי מאשר במפלגה שלי.

נעמה לזימי: אתם לא עשיתם פריימריז.

אופיר כץ: למה?

אופיר כץ: איך אני פה?

אופיר כץ: מישהו שם אותי?

נעמה לזימי: אנחנו עשינו פריימריז כמוכם.

אופיר כץ: מרב מיכאלי מתקרבת יותר ל- - -

בצלאל סמוטריץ': ולדימיר, אתה רואה שהם נהנים מאוד להיות פה אז אני אנמק יותר באטיות.

ולדימיר בליאק: אני קורא לחברת הכנסת לזימי ולחבר הכנסת כץ לתת לחבר הכנסת סמוטריץ' להמשיך בהנמקות.

נעמה לזימי: המפלגה היחידה שעשתה פריימריז בבחירות האחרונות הייתה מפלגת העבודה.

אופיר כץ: המפלגה הכי דמוקרטית במדינת ישראל היא הליכוד.

נעמה לזימי: סבבה, אחי.

אופיר כץ: והכי גדולה.

נעמה לזימי: זה מאוד קשור לדמוקרטיה.

אופיר כץ: באופוזיציה הבאנו מספר מתפקדים כמו שיש לכם.

ולדימיר בליאק: אי לכך ובהתאם לזאת.

נעמה לזימי: ועדיין לא עשיתם פריימריז כי לא התאים כנראה.

בצלאל סמוטריץ': כאמור לעיל – ואני לא רוצה לחזור על עצמי פעם נוספת – התקציב משקף סולם עדיפויות ערכי של חברה.

בצלאל סמוטריץ': כאשר מפלגות מעצבות תקציב הן מביאות לידי ביטוי בתוך התקציב את הערכים שלהן.

בצלאל סמוטריץ': ומאחר וחלק גדול מן המפלגות האמורות, ואני לא מתכוון כאן למפלגת העבודה של חברת הכנסת לזימי שאכן התקיימו בה פריימריז ראויים להערכה, אבל כאשר חלק גדול מן המפלגות אינן מפלגות דמוקרטיות ברור שעולם הערכים שמשתקף בתקציב מבקש לקדם את סדר היום, את הערכים של ראשי המפלגות החברות בקואליציה, כמובן גם של ראש הממשלה, ועל כן קשה עד בלתי אפשרי לברוח מן התחושה שהתקציב איננו מבקש לקדם דמוקרטיה במדינת ישראל.

בצלאל סמוטריץ': כאמור לעיל סעיף המטרה בחוק כה דרמטי, חשוב ומשמעותי לאזרחי מדינת ישראל, מן הראוי כי יכלול באופן מפורש את כלל מטרות החוק וכי לא יעשה ניסיון להסתיר, להבליע את המטרות.

ולדימיר בליאק: אני מודה לאדוני.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אופיר כץ: רביזיה.

בצלאל סמוטריץ': אנו עוברים בעזרת השם ובשעה טובה ומוצלחת להנמקת הסתייגות מס' 92, אף היא לפני סעיף 1, אף היא נוגעת למטרת החוק, אף היא בנוסף, על כל משמעויותיו של מונח זה כאמור לעיל ולהלן.

קריאה: ינון, תחליף את בצלאל.

בצלאל סמוטריץ': אנחנו נעשה התייעצות סיעתית, אני אנמק ואז לפני ההצבעה נצא להתייעצות סיעתית כדי שנוכל להתייעץ על ההמשך.

בצלאל סמוטריץ': כאמור לעיל, אנו לפני סעיף 1, כאמור לעיל אנו בסעיף המטרה, כאמור לעיל אנו בנוסף, על כל משמעויותיו של מונח זה כפי שהורחבו לעיל על ידי ועל ידי היושב-ראש.

בצלאל סמוטריץ': אנו מבקשים לשקף מטרה נוספת שלדידנו אין מנוס מלקבוע כי היא מונחת ביסוד חוק זה, ולפיה "מטרת חוק זה הינה לאפשר לממשלה להקים מדינה דו-לאומית".

בצלאל סמוטריץ': אני חושב שלא יהיה מנומס אם אפריע לחבר הכנסת עבאס, שותף בכיר בקואליציה שלכם, שקיבל כאן מיליארדים, ניתן לו לרגע לשמוע את מה שהוא רוצה, לגמור לצחוק מתחת לשפם, ואז אני אמשיך.

ולדימיר בליאק: אני מציע שתמשיך.

בצלאל סמוטריץ': אני לא רוצה להפריע לחבר הכנסת עבאס.

בצלאל סמוטריץ': אם הוא יתעצבן לא תהיה לכם ממשלה, לא כדאי.

בצלאל סמוטריץ': מר עבאס, אני יכול להמשיך?

ולדימיר בליאק: אני מוכן לקחת את הסיכון הזה.

בצלאל סמוטריץ': לא כדאי.

בצלאל סמוטריץ': דיברתי בהרחבה על תקציבי המיליארדים שהוענקו, כפי שזה בא לידי ביטוי בסעיפי התקציב השונים וכפי שזה בא לידי ביטוי בהחלטת הממשלה שנשלחה אלינו אמש בשעת לילה מאוחרת, בשעה 12:03.

בצלאל סמוטריץ': שלל תקציבי המדינה, במיליארדים רבים, בעשרות מיליארדים רבים שהוענקו לתנועה האסלאמית, אשר כידוע היא תנועה אנטי ציונית ותומכת טרור וברי כי בכוונתה לבטל את אופיה וזהותה היהודית של מדינת ישראל, ואלמלא תהיה מדינת ישראל מדינה יהודית הלא שהחלופה היא מדינה דו-לאומית, שמא תאמרו "מדינת כל אזרחיה" או "כל לאומיה".

בצלאל סמוטריץ': ניסיתי מאוד, אדוני היושב-ראש, באמת ניסיתי מאוד לברוח מן התחושה הזאת, אבל קשה עד בלתי אפשרי לברוח מן התחושה שמטרה זו הינה מטרה דומיננטית מאוד בתקציב הזה, כך שקל וחומר, בן בנו של קל וחומר, אם חשבנו שמטרות אחרות דומיננטיות פחות מן הראוי כי יבואו לידי ביטוי באופן מפורש בסעיף המטרה, על אחת כמה וכמה שמטרה כה דומיננטית ויסודית המונחת בבסיס הליבתי של התקציב הזה חייבת להיות משוקפת בסעיף המטרות.

בצלאל סמוטריץ': ואשר על כן ובכדי שהחוק לא יעשה צחוק ומטרותיו ישוקפו לציבור ולחברי הכנסת, שיידעו על מה הם מצביעים, נבקש להוסיף את המטרה הזו באופן מפורש לסעיף המטרה.

ולדימיר בליאק: אנחנו יוצאים להתייעצות סיעתית ונחזור ב-00:26.

ולדימיר בליאק: אנחנו מצביעים על הסתייגות מס' 92.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

יצחק פינדרוס: רביזיה.

יצחק פינדרוס: אני עובר להסתייגות מס' 93.

ולדימיר בליאק: אני מזכיר לאדוני שאנחנו במסגרת שתי דקות להנמקה.

יצחק פינדרוס: במסגרת ההסתייגויות, אולי זה נראה לכם מלאה שאנחנו עוברים הסתייגות אחר הסתייגות להצביע על מטרת החוק, אבל מכיוון שהממשלה הזאת מאוד מבלבלת, אף אחד לא מבין אל מה היא חותרת ואל מה חותר התקציב שלה, לכן חשובות מאוד ההסתייגויות הללו, שייכנסו ויבהירו לאן פנינו מועדות.

יצחק פינדרוס: יש ממשלה שאתה יודע: היא ימנית, היא שמאלית, היא מרכז, היא ממשלת אחדות.

יצחק פינדרוס: זו ממשלת שעטנז כזאת, שלא ברור לנו מה היא רוצה, אז צריך להבהיר את זה לאזרחי ישראל וגם בפני הכנסת, לנו לחברי הכנסת צריך להבהיר את הדבר הזה.

יצחק פינדרוס: אחד הדברים המעניינים מאוד הוא תהליך האבולוציה שעבר על כל מיני אנשים בדעות שלהם.

יצחק פינדרוס: חלק מן האנשים בממשלה, ואמרנו שזו ממשלת שעטנז, היו מראש בעד חיזוק מעמד בית המשפט העליון, אבל למשל שר המשפטים פעם היה מדבר אחרת, הייתה לו עמדה מאוד מאוד ברורה בעניין הזה ומאוד עיקשת בעניין הזה, ופתאום הוא נופת צופים, האיש הפך להיות לשר המשפטים ופתאום פיצול תפקיד היועץ המשפטי לממשלה הוא לא משהו שבדיוק עומד על הפרק, פתאום "יש שופטים בירושלים" – מזכיר לנו את הפדיחה שהייתה לנו עם בגין בעניין הזה, ואני מתנצל בפני חבריי בליכוד.

יצחק פינדרוס: אבל היום אני חושב שצריך להצהיר שהממשלה רוצה בעצם להתבטל בפני בג"ץ ולתת לבג"ץ לנהל את המדינה.

יצחק פינדרוס: בג"ץ גם מרגיש את זה, וזו בדיוק הסיבה שאין לנו מספיק חברים פה בוועדה כי בג"ץ נתן הכשר לדבר הז, זה משהו שאנחנו ידענו מראש.

יצחק פינדרוס: אני חושב שאנחנו צריכים להגדיר במטרות החוק:

יצחק פינדרוס: לפני סעיף 1 יבוא: "מטרת החוק – בנוסף מטרת חוק זה לאפשר לממשלה להתבטל בפני בג"ץ".

יצחק פינדרוס: אני מקווה שעמדתי בזמנים.

ולדימיר בליאק: בהחלט, תודה רבה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

יצחק פינדרוס: נבקש רביזיה על ההסתייגות הזאת כמובן.

יצחק פינדרוס: הסתייגות מס' 94: לפני סעיף 1 יבוא: "מטרת החוק – בנוסף מטרת חוק זה לאפשר לממשלה להתבטל בפני יועצים משפטיים".

יצחק פינדרוס: יש הבדל בתפיסה של שנים רבות מאוד, ואני מסכים, ממשלות שאנחנו היינו חברים בהן קצת נכשלו בעניין הזה לצערנו הרב, אבל אז זה לא היה כל כך מוצהר, היום זה מוצהר.

יצחק פינדרוס: השאלה אם היועץ המשפטי – בעברית המדוברת הוא יועץ משפטי – הוא מייעץ מה היא העמדה המשפטי, או שהוא בעצם השופט העליון של המערכת והוא מחליט.

יצחק פינדרוס: אני לא יודע אם אתם יודעים כמה חוקים וכמה כסף עלו למדינת ישראל חוות הדעת הללו מעבר לכך שזה הפך להיות למחייב, לחוות דעת מחייבת של יועץ משפטי.

יצחק פינדרוס: אני בוגר עיריית ירושלים.

יצחק פינדרוס: למי שלא יודע, במשך עשור היה שם יועץ משפטי לעומתי ולא משנה מי היה ראש העיר, בהתחלה זה היה אורי לופוליאנסקי ואחר כך ניר ברקת.

יצחק פינדרוס: וראו זה פלא, גם היום מודיעים לך: תקשיב, אנחנו כפופים להנחיית היועץ המשפטי.

יצחק פינדרוס: יש דבר מעניין, בכנסת למשל הם לא כפופים להנחיות היועץ המשפטי של הכנסת כי כאשר היועצת המשפטית של הכנסת אמרה להוציא דברים מחוק ההסדרים הם נשארו, אבל באופן הכללי בממשלה, וגם בוועדות, היו כל מיני אירועים כאלה ואחרים.

יצחק פינדרוס: באופן כללי בממשלה המטרה של החוק הזה היא להכפיף את כל המערכת ולהפוך אותם למנכ"לי-על ולשרי-על ולמין אליל כזה.

יצחק פינדרוס: ולכן אני חושב שבאופן ברור הדבר הזה נצרך, שלפני סעיף 1 יבוא: "מטרת החוק – בנוסף מטרת חוק זה לאפשר לממשלה להתבטל בפני היועצים המשפטיים".

ולדימיר בליאק: אני מודה לאדוני.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

יצחק פינדרוס: אם היא לא התקבלה אז כמובן אנחנו נבקש רביזיה.

יצחק פינדרוס: הסתייגות מס' 95:

יצחק פינדרוס: אנחנו חוזרים לנושא של מדיניות מדינת ישראל.

יצחק פינדרוס: מדיניות מדינת ישראל בעבר, לפחות ממה שאני מכיר בה שנים רבות מאוד, כולל בהרבה ממשלות בישראל, כולל ממשלת רבין, כולל ממשלת שרון, כולל ממשלות לא ימניות, כל הממשלות שמרו על איזו עצמאות והיא לא הפכה למדינת חסות של ארצות הברית, ועשו את זה בצורה ברורה מאוד.

יצחק פינדרוס: ממשלת ישראל הנוכחית מיד עם הקמתה רצה לארצות הברית והודיעה שהיא מקבלת את השלטון האמריקאי כמכריע-על וכזכות וטו על כל החלטה ישראלית.

יצחק פינדרוס: לכן אני חושב שזה צריך לבוא לידי ביטוי גם בהצעת התקציב וצריך להופיע במטרות החוק: "מטרת החוק – בנוסף מטרת חוק זה לאפשר לממשלה להתרפס בפני האמריקאים, כולל אפשרות לתת להם לפתוח קונסוליה במזרח ירושלים לאזרחים שלא מגדירים את עצמם ישראלים".

ולדימיר בליאק: תודה רבה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אופיר כץ: רביזיה.

יצחק פינדרוס: אני כמובן מבקש רביזיה.

יצחק פינדרוס: אני מקווה שעם הזמן, לפחות בחצי השעה הקרובה, חברי הכנסת ישתכנעו מן הדבר הזה.

נירה שפק: תדלג על הסתייגות מס' 96.

אופיר כץ: זה חשוב לו.

יצחק פינדרוס: אני לא יודע אם את זוכרת אבל יש מפלגה שהגישה את זה כהצעת חוק פה בעבר.

אופיר כץ: זה מאוד רלוונטי.

אופיר כץ: היא שרה היום, שרה בכירה.

יצחק פינדרוס: לאפשר לממשלה מיסיון, כשיהודי בא להניח תפילין למישהו בקניון זה הופך להיות למיסיון.

יצחק פינדרוס: יש תנועות כמו התנועה הרפורמית שיש להם 40 אנשים והם קיבלו 40 מיליון שקל, מיליון לנפש, אז יש גם תנועה כזאת במדינת ישראל, של עוד 40 אנשים.

יצחק פינדרוס: עדיין לא מצאתי איפה ברזרבה תקצבו אותם אבל אני מעריך, לפי הדברים שנאמרו פה על ידי הפקידים על הכספים שאמורים לשמש עבור מטרות הממשלה, אני חושב שזה גם כן.

יצחק פינדרוס: "לפני סעיף 1 יבוא: מטרת החוק – בנוסף מטרת חוק זה לאפשר לממשלה לחוקק חוק איסור הנחת תפילין".

ולדימיר בליאק: תודה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אופיר כץ: רביזיה.

יצחק פינדרוס: אני בטוח שבהסתייגות מס' 97, מכיוון ששר – אני כבר לא יודע מי שר בכיר ומי לא שר בכיר, אבל אחד מן השותפים המרכזיים בממשלה הצהיר על זה מראש, וגם שמעתי נאומים של שרים בכנסת שמצהירים על העניין הזה והסבירו שהם ראו תמונות, שבעבר לא הייתה הפרדה.

יצחק פינדרוס: בסוגריים אומר: התמונות שבהן לא הייתה הפרדה זה בגלל השלטון הבריטי שלא נתן לעשות שם תפילות ולא היה אפשר להתפלל בכותל המערבי לפני מלחמת השחרור.

יצחק פינדרוס: כשיהודים היו באים לכותל לא נתנו להם להעמיד מחיצות ובשל כך לא הייתה שם תפילה ולכן רואים שם תמונות של נשים וגברים יחדיו.

אופיר כץ: ועכשיו יש אמירה שצריך לשחרר את הכותל שוב.

אופיר כץ: צריך לשחרר את הכותל.

יצחק פינדרוס: השימוש הזה של שרה בכירה בממשלת ישראל ועוד כמה שרים שעלו על הדוכן בביטוי שצריך לשחרר את הכותל מן השחורים האלה – אני מזכיר שהתנועה שאחד מחבריה הוא יושב-ראש ועדת החוקה מטעם המפלגה הזאת אמר שזה קיר של בית מטבחיים ומקום שהורגים בו יונים.

יצחק פינדרוס: הממשלה משקיעה המון משאבים, אני לא יודע אם אתם יודעים, דרך החברה לשיקום ופיתוח הרובע היהודי, המון כסף בעניין הזה, מחזיקה מערכת מקבילה בחברה לפיתוח מזרח ירושלים, בחברה לשיקום הרובע.

יצחק פינדרוס: "לפני סעיף 1 יבוא: מטרת החוק – בנוסף מטרת חוק זה לאפשר לממשלה לחוקק חוק איסור הפרדה של נשים וגברים בכותל".

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

יצחק פינדרוס: הסתייגות מס' 98:

יצחק פינדרוס: לפני סעיף 1 יבוא: "מטרת החוק – בנוסף מטרת חוק זה לאפשר לממשלה לחוקק חוק איסור כניסת חרדים לערים חילוניות".

יצחק פינדרוס: הסיפור הזה, שמדינת ישראל חוטאת בו כבר 75 שנים אבל הוא התחיל להיות מועצם, ושר השיכון הצהיר על כך גם בדיונים האחרים, שעדיין הוא לא רואה את זה בכלל כיעד שהוא צריך למצוא לו פתרון, הנושא שהחרדים לא יגורו בערים חילוניות ואילו בערים החרדיות לא יתנו להם לבנות – תיאמו עם האמריקאים אז אי אפשר לבנות בערים החרדיות ביהודה ושומרון ואילו בערים החרדיות במרכז הארץ כבר אין איפה לבנות, ולערים חילוניות אסור להם להיכנס, ראה ערך התכנון של מטה הדיור במדינת ישראל.

יצחק פינדרוס: אני מעריך גם שההשתלטות הבדואית לא תעזור גם לפנטזיה של שר השיכון לשלוח את החרדים לכסיף.

יצחק פינדרוס: אבל ברור מאוד, וראינו את זה בתוכנית האחרונה בקריית גת, שהממשלה שמה הרבה מאוד כסף והרבה מאוד משאבים לאפשר לממשלה לחוקק חוק איסור כניסת חרדים לערים החילוניות.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

יצחק פינדרוס: רביזיה.

יצחק פינדרוס: ההסתייגות הבאה, מס' 99, קצת מורכבת ואני מבין למה לא כל חברי הכנסת ישתכנעו ממנה.

ולדימיר בליאק: אנחנו מתקרבים למספר מרגש.

יצחק פינדרוס: לקראת סוף המאה הראשונה.

יצחק פינדרוס: התקדמנו המון היום.

ולדימיר בליאק: ונתקדם עוד.

יצחק פינדרוס: לפני סעיף 1 יבוא: "מטרת החוק – בנוסף מטרת חוק זה לאפשר לממשלה לחוקק חוק איסור לימוד תורה בציבור".

יצחק פינדרוס: אני רוצה להסביר.

יצחק פינדרוס: זה נשמע כזה וואו, לא להאמין, זה לא יכול להיות.

יצחק פינדרוס: מכסים את זה בהרבה מילים יפות.

יצחק פינדרוס: אומרים לך: תשמע, במקום ללכת לישיבה לך לאקדמיה קצת, תתפתח, נכניס לך עוד קצת לימודים.

יצחק פינדרוס: מצעצעים את זה בכל מיני מילים יפות ויפהפיות כאלה ומגלגלים לך עיניים: איסור לימוד תורה?

יצחק פינדרוס: למה?

יצחק פינדרוס: אנחנו לא נגד, אנחנו בעד, רק תדאגו שזה לא יקרה יותר מדי.

יצחק פינדרוס: אני חושב שכן צריך לשים את זה בכותרת במטרת החוק, שמטרת החוק הזה היא "לאפשר לממשלה לחוקק חוק איסור לימוד תורה בציבור".

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

יצחק פינדרוס: אנחנו מבקשים רביזיה, על אף שאני סקפטי אם אני אצליח לשכנע את חברי הכנסת בחצי השעה הקרובה.

נירה שפק: אל תתייאש מאתנו.

יצחק פינדרוס: אני לא מתייאש.

ולדימיר בליאק: רק התחלנו.

יצחק פינדרוס: אגיד לך את האמת:

יצחק פינדרוס: כשאת אומרת "לא מתייאשים" – בקום המדינה שיעור החרדים במדינת ישראל היה 2%.

יצחק פינדרוס: אחד מראשי הציונות עבר פעם במאה שערים עם הבן שלו ואמר לבן שלו: תסתכל מסביבך כי הדבר הזה הולך להיעלם מן העולם, הוא לא הולך להישאר הרבה שנים, אז כדאי לך לראות כדי שתזכור שזה היה.

יצחק פינדרוס: אבל מה, התוכנית המרכזית של אותם אנשים שתכננו את הדבר הזה – לא הלך להם.

יצחק פינדרוס: היום אני לא יודע אם אתם יודעים אבל מתחת לגיל תשע יש מעל 20% חרדים במדינת ישראל.

יצחק פינדרוס: זה די מסבך את העניין.

יצחק פינדרוס: אז מנסים בכל מיני דרכים.

יצחק פינדרוס: הסיבה היא כי לא התייאשנו.

ולדימיר בליאק: אדוני, אני מציע שנעבור להנמקה.

יצחק פינדרוס: אעבור להסתייגות מס' 100: "מטרת חוק זה לאפשר לממשלה לחוקק חוק איסור נישואים מתחת לגיל 18", לאסור את זה בחוק, על אף שיש חוגים דתיים שכן עושים את זה.

נירה שפק: לדעתי הסעיף הזה ברור, אפשר להצביע עליו.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

יצחק פינדרוס: רביזיה.

יצחק פינדרוס: אינו דומה "שונה פרקו" מאה פעמים ל"שונה פרקו" 101 פעמים, הגענו להסתייגות מס' 101.

יצחק פינדרוס: בהסתייגות מס' 101 – אנחנו חוזרים שוב: הרי איך מתחילים?

יצחק פינדרוס: אי אפשר להודיע מראש שאנחנו לא ניתן תפילה בציבור.

יצחק פינדרוס: אנחנו נכריח שלא תהיה הפרדה בכותל, אנחנו נכריח שיהיו גברים ונשים בכותל, אנחנו נעשה כפי שהיה לפני מלחמת השחרור.

יצחק פינדרוס: לאט-לאט, אתם יודעים שזה בשיטת הסלמי, פעם היו מבקשים להתפלל ברחבת הכותל, אחרי כן נכנסו פנימה.

יצחק פינדרוס: לאט-לאט נתחיל את זה, נעשה את זה בבתי כנסת, כל מקום ציבורי יהיה חייב למנוע הפרדה.

יצחק פינדרוס: דרך אגב, על פי החוק – עד היום אני לא בטוח בפרשנות המשפטית, איך אפשר לקיים תפילה בציבור, כי לפי חוות הדעת של שרית דנה אסור לקיים אירוע ציבורי בהפרדה.

יצחק פינדרוס: תפילה היא אירוע ציבורי לכל דבר ועניין.

יצחק פינדרוס: עד היום אני לא מצליח להבין את ההבדל, למה פה אפשר ופה אי אפשר.

יצחק פינדרוס: אני מתאר לעצמי שזה פשוט שיטת השלבים.

יצחק פינדרוס: לכן אני חושב שצריך להופיע באופן ברור, בהמשך למה שאמרתי קודם על מדיניות היועצים המשפטיים: "מטרת חוק זה לאפשר לממשלה לחוקק חוק איסור תפילה בציבור".

ולדימיר בליאק: תודה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

יצחק פינדרוס: רביזיה.

יצחק פינדרוס: אנחנו בהסתייגות מס' 102: לפני סעיף 1 יבוא: "מטרת החוק – בנוסף מטרת חוק זה לאפשר לממשלה לחוקק חוק בעד איחוד משפחות".

יצחק פינדרוס: הממשלה די מסובכת בעניין הזה.

יצחק פינדרוס: היא מנסה כאילו להצהיר על חוק אזרחות והביאה חוק אזרחות מחורר, ועוד האשימה את האופוזיציה שהיא לא נתנה לחוק הזה לעבור אחרי סיפורים יפים מאוד עם רע"מ ועם מרצ.

יצחק פינדרוס: ברור לכולם שחוק שרע"מ רוצים אותו הוא חוק בעד איחוד משפחות ולכן אולי עושים את זה עוד פעם, מנסים לעשות את זה בדרך אחרת על ידי שמביאים את זה בחוק במסגרת התקציב, לשכנע את רע"מ אולי באמצעות ה-53 מיליארד שקל להגיע להבנות.

יצחק פינדרוס: לכן "מטרת חוק זה בנוסף לאפשר לממשלה לחוקק חוק בעד איחוד משפחות".

ולדימיר בליאק: אנחנו יוצאים להתייעצות סיעתית.

ולדימיר בליאק: נחזור בשעה 0:46.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אופיר כץ: הסתייגות מס' 103:

אופיר כץ: אנו מבקשים להוסיף למטרות החוק לפני סעיף 1: "מטרת החוק – בנוסף מטרת חוק זה לאפשר לממשלה לחוקק חוק בעד כניסת מחבלים למדינה".

אופיר כץ: אנו סבורים שחייבים להבהיר בצורה מפורשת את המטרה האמיתית של החוק.

ולדימיר בליאק: שאינה משתמעת לשני פנים.

אופיר כץ: אין מנוס מלנסח את ההסתייגות הזו שכן כפי שהיא כתובה הינה המטרה האמיתית של החוק.

אופיר כץ: על כן בחרנו להוסיף את ההסתייגות, שהיא זו שמתארת בדיוק את מטרתו האמיתית של ניסוח החוק הזה.

ולדימיר בליאק: המקורית.

אופיר כץ: נכון, תודה על התיקון, אדוני היושב-ראש.

אופיר כץ: שכן בהרכבה של ממשלה זו הרי ברור לכולנו שהסתייגות זו היא הנכונה לתיקון החוק, שאומרת את האמת ואת הכוונה האמיתית של החוק כפי שראינו בהקראת סעיפי התקציב.

אופיר כץ: אי לכך ובהתאם לזאת אנו מציעים הסתייגות זו.

אופיר כץ: אני מצפה מחבריי לקואליציה להצביע בעד ההסתייגות.

ולדימיר בליאק: אני מודה לאדוני.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אופיר כץ: רביזיה.

נירה שפק: אופיר, חבריך לאופוזיציה השאירו אותך לבד?

אופיר כץ: שישאירו אותי לבד וישחררו אותנו, שיגמרו שם.

אופיר כץ: הסתייגות מס' 104: אנו מבקשים להוסיף למטרת החוק, לפני סעיף 1: "מטרת חוק זה היא לאפשר לממשלה לחוקק חוקים אירניים".

נירה שפק: אירניים יהודיים או אירניים אירניים?

נירה שפק: יש גם יהודים ממוצא אירני.

אופיר כץ: לא שלנו.

אופיר כץ: אנו סבורים באמת ובתמים שלפי – האם יש לנו בשורה?

יצחק פינדרוס: הנה אני בא לעזור.

יצחק פינדרוס: בשורה?

יצחק פינדרוס: יש כוס קפה מידי פעם וסיגריה.

אופיר כץ: ברשותך, אני אמשיך עם הסברה שלנו.

אופיר כץ: אנו סבורים כי חייבים להבהיר בצורה מפורשת את המטרה האמיתית של החוק.

אופיר כץ: לכן הוספנו את ההסתייגות הזאת לאור הסעיפים שראינו בתקציב והחוקים שאנו רואים במליאה, חוקים שמנסים להגביל את הדמוקרטיה במדינת ישראל, שיותר ממיליון אזרחים בוחרים במועמד ומבינים שאי אפשר באמת לנצח אותו דרך הקלפי אז עוברים לגישה אחרת, לגישה שאנחנו מכירים אותה מאירן, מן החוקים האירניים.

נירה שפק: אופיר, לא היית בשיעור שעשיתי על אחוזים?

נירה שפק: 61%.

אופיר כץ: לא, תספרי לי, באמת פספסתי.

נירה שפק: אתה יודע, יש כל מיני דברים.

נירה שפק: אם יש רוב למישהו אחד סימן שהשני הוא לא ברוב.

נירה שפק: לא ברוב זה אומר מיעוט, ומיעוט זה אומר אופוזיציה.

נירה שפק: מה לעשות.

אופיר כץ: נכון, אבל זה לא אומר שאת האופוזיציה צריך להגביל מלהתמודד בפעם הבאה.

נירה שפק: אנחנו לא מגבילים.

אופיר כץ: זה לדרוס את הדמוקרטיה שהיא לב ליבה של מדינת ישראל, מדינתנו, לא לאפשר למועמד שרוצים אותו כל כך הרבה אזרחים להתמודד.

אופיר כץ: את זה אנחנו מכירים רק באירן.

אופיר כץ: מה קורה באירן?

יצחק פינדרוס: ידעתי איזו הסתייגות לתת לך להסביר.

אופיר כץ: מה קורה באירן?

אופיר כץ: באירן הם קובעים מי לא יכול להתמודד.

אופיר כץ: אצלנו יש מפלגה, תקווה חדשה, שמנסה עכשיו לחקות את אופי הבחירות באירן.

נירה שפק: אנחנו לא מסכימים.

ולדימיר בליאק: אני מציע שנעבור להצבעה.

ולדימיר בליאק: הנקודה ברורה.

אופיר כץ: אי לכך ובהתאם לזאת אני מצפה מחבריי, ואני מקווה מאוד שהצלחתי לשכנע - -

ולדימיר בליאק: ועל מנת לא לעשות צחוק מן החוק.

אופיר כץ: - - את חברי היקר מאיר יצחק הלוי.

יצחק פינדרוס: הפכתם את ממשלת ישראל לצחוק.

יצחק פינדרוס: ראש הממשלה עסוק במסיבות יום הולדת בינו לבין שני חברים בסיעה שלו.

יצחק פינדרוס: עברתי על יד הלשכה.

יצחק פינדרוס: זה פשוט מגוחך.

נירה שפק: אני חושבת שאפשר להגיע להצבעה.

ולדימיר בליאק: שאלה של חבר הכנסת מאיר יצחק הלוי, בבקשה.

אופיר כץ: פניתי אליך כדי שתשאל אותי שאלות.

מאיר יצחק הלוי: אני באמת רוצה לשאול.

מאיר יצחק הלוי: זה גם שכר לימוד, אני לפחות מאוד צעיר בוותק.

מאיר יצחק הלוי: אתם יכולים להסביר לי מה תכלית הדיון?

מאיר יצחק הלוי: אני באמת רוצה להבין.

מיכאל מלכיאלי: אתה יודע מה התכלית של הממשלה הזאת למשל?

מיכאל מלכיאלי: ההוא ימני, זה שמאלני, ההוא נגדו, ההוא בעדו, ההוא יצא מן הקבוצה ונהיה חבר שלה.

מיכאל מלכיאלי: מה המטרה?

מיכאל מלכיאלי: איך אומרת נעמה: איפה היית עד עכשיו?

מאיר יצחק הלוי: אדוני היושב-ראש, השאלה היא רצינית.

מאיר יצחק הלוי: אני באמת שואל שאלה רצינית.

מאיר יצחק הלוי: שכר לימוד.

מאיר יצחק הלוי: אכפת לכם?

מאיר יצחק הלוי: תסבירו לי באמת.

מאיר יצחק הלוי: יכול להיות שיש דברים שנסתרים מבינתי.

נעמה לזימי: "יש דברים נסתרים, לא נבין לא נדע.

נעמה לזימי: "

מאיר יצחק הלוי: אני באמת רוצה להבין.

מאיר יצחק הלוי: האם יש כאן תעלול פוליטי?

מאיר יצחק הלוי: האם יש כאן כוונה להתיש?

מאיר יצחק הלוי: האם אתם חושבים שתקבלו - - -

יצחק פינדרוס: זה חתול תעלול.

מאיר יצחק הלוי: דקה, תן לי לסיים.

מאיר יצחק הלוי: האם אתם חושבים שתקבלו רוב ואולי תצליחו בהסתייגות?

מאיר יצחק הלוי: האם יש כאן משהו של יחסי ציבור?

מאיר יצחק הלוי: האם יש כאן משהו שאתם אומרים: אולי נגיע עד 14 לחודש?

מאיר יצחק הלוי: תן לי הסבר, שתי שורות פוליטיות, כדי שאני אבין את מהות הישיבה שלי כאן עכשיו.

יצחק פינדרוס: אם לא תבין אחרי שהוא יסביר לך אז גם אני אסביר לך.

מאיר יצחק הלוי: אל תהיו ציניים.

אופיר כץ: שמעתי את השאלה שלך.

אופיר כץ: תן לי לענות.

אופיר כץ: לא ציני.

ולדימיר בליאק: אופיר, תשובה בשם האופוזיציה.

מאיר יצחק הלוי: אני רוצה להגיד שלמדתי בארבעה וחצי חודשים שבבית הזה הזמן הוא לא בעיה.

נירה שפק: זה משאב בלי גבול.

אופיר כץ: אני יודע שהליך פרלמנטרי בכנסת, בדמוקרטיה, לחברי מפלגת תנועה חדשה זה משהו מוזר, כי אתם מביאים שורה של חוקים.

אופיר כץ: אני עונה לך.

אופיר כץ: תאמין לי שאתה תקבל תשובה.

אופיר כץ: אחרי שאתם לא נותנים לנו את הייצוג ההולם שלנו בוועדות, עשיתם פה מעשה שמעולם לא נעשה, זה באמת לשבור את כללי הדמוקרטיה שהיו נהוגים בבית הזה.

אופיר כץ: אחרי כל מה שקורה במליאה עם היושב-ראש, שאני לא חושב שהיה פה אי-פעם יושב-ראש שהוציא שלושה חברי כנסת אחד אחר השני בלי לקרוא אותם לסדר בשלוש קריאות.

אופיר כץ: זה דבר שלא היה.

אופיר כץ: ההסתייגויות בחוק הן הליך פרלמנטרי נוסף שקיים בפרלמנט בדמוקרטיה, שהוא הליך שאתם לא יכולים כבר לפגוע בו.

אופיר כץ: זהו, פגעתם בכל הליך שיש בבית הזה.

אופיר כץ: זה הליך שלנו.

מאיר יצחק הלוי: מה התכלית שלו?

אופיר כץ: התכלית של ההליך הזה היא לבטא את מה שאנחנו חושבים בתוך הסעיפים.

יצחק פינדרוס: אוותר אפילו על נימוק של שתי הסתייגויות בכדי להסביר לך את זה, כי זה חשוב.

אופיר כץ: זה הדרך שלנו להתבטא ולגרום לכם קצת לספור אותנו ולהתייחס לאופוזיציה של הבית הזה.

מיכאל מלכיאלי: אדוני היושב-ראש, אחרי הרב פינדרוס אני רוצה לנמק.

ולדימיר בליאק: מאיר, אני רוצה להצביע ואז בהנמקה הבאה אתם תמשיכו.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

יצחק פינדרוס: לאחר מכן אענה למאיר יצחק הלוי על השאלה האינטליגנטית שלו.

נירה שפק: אני יכולה רק לשאול למה בכל הרשימה הזאת אין נשים?

נירה שפק: אין משהו שנוגע לנשים?

נירה שפק: מעמד האישה, משהו כזה, משהו שהח"כיות שלכם יהיו מבסוטות ממנו, משהו כזה.

אופיר כץ: הח"כיות של מי?

אופיר כץ: שלהם או שלהם?

נירה שפק: של כולם.

מיכאל מלכיאלי: בדיוק על זה אני בא לענות.

מיכאל מלכיאלי: הסתייגות מס' 105: אדוני היושב-ראש, עכשיו 1 בלילה.

מיכאל מלכיאלי: חבר הכנסת הלוי בעצם שואל מה אתם עושים פה.

מיכאל מלכיאלי: אני רוצה להקריא את הסעיף שלשמו רציתי להתכנס ולנמק: "מטרת החוק לאפשר לממשלה לחוקק חוקים ארדואניים".

מיכאל מלכיאלי: אנחנו לא באמת יודעים, ידידי מאיר יצחק הלוי, מה המשמעות של חוקים ארדואניים, לא יודעים מה זה.

מיכאל מלכיאלי: יכול להיות שזה טוב, אולי זה לא טוב.

מיכאל מלכיאלי: בהסתייגויות אנחנו רוצים לומר לך שכל החוקים שלכם פה אנחנו לא יודעים מה הם, אם הם טובים או לא טובים.

מיכאל מלכיאלי: כל מיני נציגי ממשלה מספרים לנו סיפורים: תשמע, החוק הזה בסוף יעשה טוב לכשרות, הוא יעשה טוב לתחרות.

מיכאל מלכיאלי: אין לנו אמונה במי שמביא לנו כאלה חוקים.

נירה שפק: איך?

מיכאל מלכיאלי: לא מאמינים בכם.

מיכאל מלכיאלי: אדם שמתא

מיכאל מלכיאלי: כזר כלפי ילדים ובגללו לא יהיו להם מעונות, גם אם הוא יביא לי מחר משהו טעים אני לא אקח ממנו.

מיכאל מלכיאלי: אין לנו אמונה בכם.

מיכאל מלכיאלי: אני אומר את זה בצער גדול.

מיכאל מלכיאלי: כשאני רואה את ההתנהגות של חברי הקואליציה בכל הימים האחרונים, אתה רואה שאין אחידות ביניהם, אתה רואה שאף אחד לא מבין שם מה השני רוצה.

מיכאל מלכיאלי: אתה אומר: ריבונו של עולם.

מיכאל מלכיאלי: הולכים ליום גיבוש אבל לא הולכים ליום גיבוש אחרי כל כך הרבה מריבות.

מיכאל מלכיאלי: ההוא פרש מן הקבוצה, זאת מדברת עליו, היא לא סומכת על ההוא.

מיכאל מלכיאלי: אני לא מבין את גברת שקד.

ולדימיר בליאק: אנחנו מעריכים את הדאגה הכנה שלך לשלמות הקואליציה.

מיכאל מלכיאלי: קודם כול צריך גיבוש בתוך ימינה, גיבוש ביש עתיד.

ולדימיר בליאק: אנחנו ניקח את זה בחשבון.

מיכאל מלכיאלי: אני מעלה את הסעיף להצבעה.

מיכאל מלכיאלי: מי בעד ההסתייגות?

מיכאל מלכיאלי: מי נגד?

מיכאל מלכיאלי: מי נמנע?

מיכאל מלכיאלי: ההסתייגות לא אושרה.

ולדימיר בליאק: ההסתייגות לא התקבלה.

מיכאל מלכיאלי: אני מבין שלא שכנעתי פה אף אחד.

ולדימיר בליאק: לא שכנעת.

ולדימיר בליאק: אנחנו ממשיכים להסתייגות הבאה.

אופיר כץ: רביזיה.

מיכאל מלכיאלי: אני חושב שמי שהתנגד לנימוק שלי לא ירד לסוף דעתי בנימוק.

ולדימיר בליאק: יכול להיות.

ולדימיר בליאק: אתה רוצה להמשיך, אדוני?

נירה שפק: מלכיאלי, אתה יודע מה מלמדים?

נירה שפק: שאם יש בעיה בתקשורת הבעיה היא אצל מעביר המסר.

מיכאל מלכיאלי: אומרת בצדק רב יושבת-ראש ועדת המשנה למוכנות העורף שאני אנמק מה הכוונה "לאפשר לממשלה לחוקק חוקים בולשביקים".

מיכאל מלכיאלי: אסביר.

עופר כסיף: בתור בולשביק מובהק אני רוצה לדעת אל מה אתה מתכוון בדיוק.

נירה שפק: הגדר בבקשה "בולשביק".

ולדימיר בליאק: חברים, אנחנו לא ננהל כאן דיון בצורה כזאת.

ולדימיר בליאק: נעשה הנמקה ואחריה הצבעה, הנמקה והצבעה.

נירה שפק: ולדימיר, אני רוצה לחדד משהו.

נירה שפק: אני באתי לכאן.

נירה שפק: אני יושבת כאן.

נירה שפק: אני פה, המלון מחכה.

נירה שפק: אני אומרת: לא, חשוב לי להקשיב.

נירה שפק: ואז הוא אומר נניח "בולשביקים".

נירה שפק: אני אומרת: רגע, מה ההגדרה?

נירה שפק: כדי להקשיב לו אני צריכה להבין.

מיכאל מלכיאלי: בשביל זה אני פה.

ולדימיר בליאק: אין אדם אחד בחדר הזה שיכול להגדיר את המושג "בולשביק" טוב יותר ממני.

עופר כסיף: אני חולק עליך.

ולדימיר בליאק: חבר הכנסת מלכיאלי, אתה ממשיך.

מיכאל מלכיאלי: אני באמצע הנימוק וחבל שאתם קוטעים אצלי את רצף המחשבה.

מיכאל מלכיאלי: אני מתכוון לומר שכאשר אנחנו באים לכאן ומנסים לנמק מה הכוונה של המסתייג באומרו "לאפשר לממשלה לחוקק חוקים בולשביקיים", אתה אדוני היושב-ראש אומר שאתה בכלל לא מבין מה זה.

מיכאל מלכיאלי: אז מה אתה רוצה?

ולדימיר בליאק: אני במקרה מבין.

מיכאל מלכיאלי: אני מתכוון בזה לומר לך שגם אתה, אדוני היושב-ראש, לא מבין מה זה כשרות, וגם יוליה לא.

מיכאל מלכיאלי: אז איך אתם מחוקקים חוק שקובע מה זה כשרות?

מיכאל מלכיאלי: אלא מה, אתם בממשלה לימדתם אותנו שלא צריך להבין בחוק.

ולדימיר בליאק: אדוני מתכוון שהיהדות בעצם שייכת לו בלבד.

מיכאל מלכיאלי: חס ושלום, לא, לא.

מיכאל מלכיאלי: היהדות שייכת לעם ישראל.

מיכאל מלכיאלי: היא לא שלי.

ולדימיר בליאק: זו אמירה חשובה.

נירה שפק: מלכיאלי, והכשרות?

מיכאל מלכיאלי: הכשרות שייכת לעם ישראל, בוודאי.

נירה שפק: יופי, אני עם ישראל וולדימיר עם ישראל?

עופר כסיף: אתה סותר את עצמך.

מיכאל מלכיאלי: קודם כול, זה חלק מתחום החסינות של חברי הכנסת.

מיכאל מלכיאלי: מותר לחבר כנסת לסתור את עצמו.

עופר כסיף: על זה הסכמנו.

מיכאל מלכיאלי: בסוף יש לנו כבוד לממשלה.

מיכאל מלכיאלי: אין לך שר בממשלה שלא סתר את עצמו 12 פעמים בחודשיים האחרונים.

מיכאל מלכיאלי: אז אנחנו בכיוון הטוב ונחזור לקואליציה.

עופר כסיף: אבל אתה לא רוצה להמשיך את המסורת הזאת.

מיכאל מלכיאלי: אם זה עובד כדי להגיע לקואליציה אז כן.

נירה שפק: ולדימיר, אנחנו בדיון חופשי, אז בואו נצביע ונמשיך.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אופיר כץ: רביזיה.

ולדימיר בליאק: אנחנו עוברים להסתייגות מס' 107.

ולדימיר בליאק: מי מנמק?

מיכאל מלכיאלי: אני מריח שהיושב-ראש מעביר את השרביט ממני לאופיר כץ כי הוא מרגיש שהוא מתחיל להשתכנע והוא לא רוצה שזה ימשיך.

מיכאל מלכיאלי: אופיר, בכבוד.

נירה שפק: ככה זה אצל בולשביקים.

עופר כסיף: רביזיה על מה שאמרת.

ולדימיר בליאק: אני מרחיק את הסכנה בעצם.

אופיר כץ: אנו מבקשים להוסיף בהסתייגות מס' 107 למטרות החוק לפני סעיף 1: "מטרת חוק זה לאפשר לממשלה לחוקק חוקים דיקטטוריים".

אופיר כץ: זה די מתחבר לנימוק הקודם שלי לגבי החוקים שמביאים פה, שמנסים למנוע מן המועמד הפופולרי ביותר במדינה להתמודד, אותן מפלגות של פוליטיקאים שמגרדות את אחוז החסימה.

נירה שפק: נראה לי שאתה עוד פעם רוצה שיעור על אחוזים.

אופיר כץ: מגרדות את אחוז החסימה ומבינות שבפעם הבאה הן ייעלמו מן המפה הפוליטית.

אופיר כץ: אני באמצע נימוק.

נירה שפק: אני חושבת שהשתכנענו.

נירה שפק: אפשר להצביע.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

אופיר כץ: רביזיה.

מיכאל מלכיאלי: הסתייגות מס' 108: אדוני היושב-ראש, מי שיתבונן בהסתייגות הקרובה יראה שמדובר על: "מטרת החוק לאפשר לחוקק חוקים דרום קוריאניים".

מיכאל מלכיאלי: צריך להבין למה התכוון המסתייג במושג "חוקים דרום קוריאניים".

עופר כסיף: אני מודה לך שאתה מייחס את זה לדרום קוריאה ולא לצפון קוריאה.

מיכאל מלכיאלי: הו, יפה, יפה.

מיכאל מלכיאלי: לפעמים במדינות מסוימות מדברים בקודים.

מיכאל מלכיאלי: לא נעים להגיד את הדבר החמור אז אומרים משהו דומה.

מיכאל מלכיאלי: דרום קוריאה, כפי שעופר אמר, תמיד מזכיר לנו – אם יש דרום אז יש גם צפון.

מיכאל מלכיאלי: מי שיודע, בצפון קוריאה אחד מן החוקים הראשונים שחוקקו כשהסבא של "התכשיט" הזה נהיה שם נשיא הוא שאבא ואימא שלא עובדים – הילדים לא יהיו במעונות יום.

מיכאל מלכיאלי: אגב זה לא המצאה, תבדקו בוויקיפדיה.

מיכאל מלכיאלי: יש מעונות של צפון קוריאה - - -

עופר כסיף: אז זאת המצאה.

מיכאל מלכיאלי: שלהם.

עופר כסיף: בגלל שזה היה בוויקיפדיה סימן שזאת המצאה.

מיכאל מלכיאלי: לא, אנחנו בעד ויקיפדיה.

מיכאל מלכיאלי: עוד לא הספקתי לתרום להם כפי שהם ביקשו.

מיכאל מלכיאלי: מי שרואה את החוקים החדשים והגזירות – אגב, אתם תהיו בריאים, אין לי שום טענה אליכם, אתם גורמי המקצוע של משרד האוצר, יש לי באופן אישי הרבה כבוד אליכם.

מיכאל מלכיאלי: למה?

יואב הכט: אני מעריך את זה שאמרת גורמי מקצוע ולא פקידים.

ולדימיר בליאק: אנחנו מתרחקים מן הראייה הקוריאנית.

מיכאל מלכיאלי: למה חשוב לומר להם את זה?

מיכאל מלכיאלי: הם בסך הכול נמצאים במשרה תחת איווט ליברמן, הם מפוחדים, זה לא פשוט.

מיכאל מלכיאלי: אמרתי בזמנו לקצין הכנסת אחרי מה שאלי אבידר עשה לאיווט ליברמן להצמיד לו מאבטח.

מיכאל מלכיאלי: חבר'ה, אתם לא חייבים להגיב.

מיכאל מלכיאלי: הם נמצאים כאן בשליחותו - - -

נירה שפק: מלכיאלי, אתה מתבזה.

נירה שפק: אני מנסה להתרכז.

מיכאל מלכיאלי: החדשים פה בכנסת אין להם הבנה בהסתייגויות.

מיכאל מלכיאלי: זה הסתייגות.

מיכאל מלכיאלי: זאת ההסתייגות.

ולדימיר בליאק: אני מעלה את ההסתייגות להצבעה.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

מיכאל מלכיאלי: בעצם בזה אני נמנע.

ולדימיר בליאק: אנחנו עוברים להסתייגות מס' 109, בבקשה אדוני.

נירה שפק: אל תעשה "פוסט יהודיים".

נירה שפק: מי הוא יהודי?

נירה שפק: תדלג.

מיכאל מלכיאלי: לא, "פוסט יהודי" זה מאוד מאוד חשוב.

ולדימיר בליאק: חברים, אתם מפריעים למנמק.

נירה שפק: כי אנחנו ממהרים ל-11,842 ההסתייגויות הבאות.

מיכאל מלכיאלי: לאט-לאט, חבר'ה, יש מספיק זמן.

ולדימיר בליאק: הזמן שלנו יקר, אדוני.

ולדימיר בליאק: בבקשה.

מיכאל מלכיאלי: יש מידע שהילדים בבית יתעוררו - - -

נעמה לזימי: אם אני אעשה לך מצפון על הילדים שלי, שבא לי לראות אותם, זה יעזור?

מיכאל מלכיאלי: בקיצור, אם אקבל התרעה שנרדמו שם יש סיכוי שאני חוזר.

מיכאל מלכיאלי: אגב, אני רוצה בשתי הדקות הללו לומר דבר תורה בקטן.

מיכאל מלכיאלי: אומרים שיעקב אבינו תיקן תפילת ערבית.

מיכאל מלכיאלי: מה גרם ליעקב אבינו לתקן תפילת ערבית?

מיכאל מלכיאלי: שחרית סבא שלו תיקן, מנחה אבא שלו תיקן.

מיכאל מלכיאלי: למה צריך ערבית?

מיכאל מלכיאלי: אז אומרים בדרך הלצה שהאופציה השנייה הייתה להרדים 12 ילדים בבית.

מיכאל מלכיאלי: אנחנו כאן עם 21,000 הסתייגויות.

מיכאל מלכיאלי: כאשר אני מקבל שם איתות שכולם רדומים אני בא.

נירה שפק: אתם מבינים למה אין אישה בש"ס?

נירה שפק: היא צריכה להשכיב את הילדים.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

מיכאל מלכיאלי: אני מגיש רביזיה על זה.

מיכאל מלכיאלי: אגב בעקבות מה שיושבת-ראש ועדת המשנה אמרה, שלכן אין ח"כיות בש"ס כי לא יהיה מי שירדים את הילדים, זה נושא מאוד מאוד מעניין.

מיכאל מלכיאלי: לאחרונה נודע לנו שבנט הרדים את אלקין, כך פורסם, באמצע התרגום.

נירה שפק: אני לא קוראת רכילות.

מיכאל מלכיאלי: אספר לך שבנט הרדים את אלקין וגם את ביידן.

מיכאל מלכיאלי: זאת אומרת גם גברים מרדימים אנשים.

מיכאל מלכיאלי: נכון שראש הממשלה שלנו הוא לא באמת גבר, נשים דברים על השולחן.

נירה שפק: מלכיאלי היה לנו הסכם שלא מדברים על אנשים אלא הופכים את זה לדברים אחרים, ועד עכשיו כיבדו את זה.

נירה שפק: לא אמרנו שמות.

ולדימיר בליאק: בואו נכבד את המעמד של הוועדה.

ולדימיר בליאק: תתרכז בהנמקה עניינית בבקשה.

מיכאל מלכיאלי: יעל אומרת לי להשאיר את זה לגיבושון.

מיכאל מלכיאלי: בסדר גמור.

מיכאל מלכיאלי: הזמינו אותך לגיבושון?

מיכאל מלכיאלי: אותי לא הזמינו.

ולדימיר בליאק: הלילה עוד צעיר.

מיכאל מלכיאלי: סבתא שלי זיכרונה לברכה הייתה אישה צדיקה.

מיכאל מלכיאלי: היא לא השאירה הרבה נכסים בירושה אבל היא אמרה: איפה שלא מזמינים אותך אל תלך.

מיכאל מלכיאלי: לכן לגיבושון אנחנו לא הולכים.

יעל רון בן משה: למה שאלת אם הזמינו אותי?

יעל רון בן משה: למה שלא יזמינו אותי?

מיכאל מלכיאלי: כי שמעתי שכמה מן השרים התלוננו שהם שמעו את זה מן התקשורת.

נירה שפק: מה פתאום.

ולדימיר בליאק: זה לא נכון.

מיכאל מלכיאלי: סליחה.

מיכאל מלכיאלי: כך פרסמו.

נירה שפק: ואתה מאמין לכל דבר?

מיכאל מלכיאלי: עליכם כן, על הקואליציה שלכם כן.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

מיכאל מלכיאלי: עכשיו אני רוצה להיכנס יותר לעומק, אני רוצה לצלול לעומק.

ולדימיר בליאק: הגיע הזמן.

מיכאל מלכיאלי: לעומקם של דברים.

מיכאל מלכיאלי: לאחרונה נחשפנו הרבה בכלי התקשורת לשר בכיר בממשלה שהכניסו לו לפה איזו מילה והוא כל הזמן חוזר וחוזר עליה.

מיכאל מלכיאלי: ידוע ששקר שחוזרים עליו הרבה פעמים בסוף מאמינים לו.

מיכאל מלכיאלי: השר כהנא התבטא שרפורמת הכשרות שלו תוביל בסוף להוזלת יוקר המחיה.

מיכאל מלכיאלי: בסוף יש לנו אינטרס שהציבור ישלם פחות.

נירה שפק: אתה שם לב שאתה מלחיץ.

נירה שפק: אתה כל הזמן שואל את יעל.

נירה שפק: יש כאן עוד אנשים.

מיכאל מלכיאלי: כי היא הוזמנה לגיבושון ולא בטוח שאת הוזמנת, לכן אני משקיע שם.

יעל רון בן משה: יש סיבה אחרת למה אתה משקיע כאן.

נירה שפק: אתה מכבד אותה, כי היא חשובה לך.

מיכאל מלכיאלי: כולכם חשובים לי.

מיכאל מלכיאלי: האמפתיה שלי כלפי הקואליציה היא שווה.

מיכאל מלכיאלי: בקיצור, אני רוצה שתבין אתה, אדוני היושב-ראש, כי אתה גם התבטאת על זה לא מעט פעמים.

מיכאל מלכיאלי: היום כל בעל מסעדה, פיצרייה, לא משנה, משלם אגרת כשרות קטנה לרבנות, משהו כמו 1,100 שקל בשנה.

מיכאל מלכיאלי: סליחה, לא הגדולים, הפיצוציות, השווארמיות וכן הלאה.

מיכאל מלכיאלי: 1,100 שקל בשנה.

מיכאל מלכיאלי: הבד"צים מסתמכים בסוף על הבסיס של הרבנות.

מיכאל מלכיאלי: הם בעצם משפרים חומות – לא משנה עכשיו.

מיכאל מלכיאלי: ברגע שלא תהיה רבנות הבד"ץ יבוא ויגיד: רגע, אין לי את הבסיס שהמדינה נותנת, אני אדרוש משגיח שנמצא מבוקר ועד ערב, שהשכר לא יהיה 1,200 שקל אלא יהיה שכר של אדם במשרה מלאה, 8,000, 9,000, שכר מינימום.

מיכאל מלכיאלי: יוצא שהרפורמה של השר כהנא – עזבו את רמת הכשרות, על זה נדבר בהסתייגות הבאה – מבחינה כספית האזרח ישלם יותר.

מיכאל מלכיאלי: נכון שתחרות מובילה להורדת המחירים אבל בכשרות למשל יש הרבה סוגי כשרות.

מיכאל מלכיאלי: יש כשרות אשכנזית, ספרדית, כל מיני חומרות ודיוקים, זה בסדר.

מיכאל מלכיאלי: אז בעל יקב שרוצה למכור את היין שלו לכל המגזרים יצטרך ארבע–חמש חותמות ולכל אחד לשלם משכורת מלאה כי אין רבנות.

מיכאל מלכיאלי: הצבעה.

מיכאל מלכיאלי: אגב, אפשר לתת לי לנאום נאום ארוך ונעשה הצבעות ביחד.

מיכאל מלכיאלי: אתה היושב-ראש.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

מיכאל מלכיאלי: רביזיה.

ולדימיר בליאק: אנחנו עוברים להסתייגות מס' 112.

מיכאל מלכיאלי: אדוני היושב-ראש, מה שמטריד אותי בסיפור הזה הוא שהיום כשאתה מדבר עם אנשים, הם באמת התחילו להאמין שזה באמת יוביל להוזלת יוקר המחיה, הם באמת מאמינים בזה, וזה לא נכון.

ולדימיר בליאק: אנחנו נחיה ונראה.

מיכאל מלכיאלי: קודם כול, נחיה בעזרת השם.

מיכאל מלכיאלי: אנחנו לא נראה את זה.

נירה שפק: דרך אגב, אתמול ידענו בוודאות שאנחנו נחיה והרבה כי הורידו את התקציב של בתי הקברות.

מיכאל מלכיאלי: מה נשאר שם כבר?

מיכאל מלכיאלי: אפילו למות אי אפשר.

עופר כסיף: זה בגלל חזון העצמות היבשות.

עופר כסיף: כולם יוצאים.

מיכאל מלכיאלי: שבעזרת השם יתקיים.

מיכאל מלכיאלי: אדוני היושב-ראש, צריך לדעת, כאשר אתה מדבר היום עם מקומות קטנים, לא גדולים, כמו פיצוציות, שווארמה, בייגלה, דברים כאלה, הם היום מתכוננים לרפורמה שחלילה תעבור לשלם משכורת מלאה למשגיח.

מיכאל מלכיאלי: רבותי, זה לא צחוק, זה יעלה המון המון כסף.

מיכאל מלכיאלי: המשוואה הזאת שתחרות מורידה עלות – זה נכון, אבל לא במקום שאחד התבסס על השני.

מיכאל מלכיאלי: לכן צר לי להגיד לאזרחי מדינת ישראל שהם כנראה בקרוב ישלמו הרבה מאוד כסף בגלל הרפורמה הזאת, בגלל שלצערנו הרב משקרים ומרמים את האנשים על הדבר הזה.

מיכאל מלכיאלי: אשר על כן, הצבעה עכשיו.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

מיכאל מלכיאלי: רביזיה.

ולדימיר בליאק: מי מנמק את הסתייגות מס' 113?

מיכאל מלכיאלי: לא אעשה תקציר כי בצלאל יודע את מה שדיברתי עד עכשיו.

מיכאל מלכיאלי: דיברנו עד עכשיו על העלויות.

מיכאל מלכיאלי: בואו נדבר עכשיו על הערך של הכשרות.

מיכאל מלכיאלי: האם נכון שהכשרות תשתפר במדינת ישראל?

מיכאל מלכיאלי: חלק מן הרעות החולות – אני אומר את זה כאדם דתי – חלק מן הבעיות הקשות שהיו ברבנות זה מושג המשגיח-מושגח.

מיכאל מלכיאלי: לא יכול להיות שמי שמשגיח יש לו אינטרסים.

מיכאל מלכיאלי: איך פתרו את זה במשך כל השנים?

מיכאל מלכיאלי: משפטית זה לא נפתר אבל הלכתית איך זה נפתר?

מיכאל מלכיאלי: הגורם הראשון של נתינת הכשרות, שזה רב העיר, לא היה לו שום אינטרס כספי עם התעודה הנוכחית, שום קשר.

מיכאל מלכיאלי: זאת אומרת אם הייתה עוד תעודה או פחות תעודה השכר של הרב לא נפגע.

מיכאל מלכיאלי: המשגיח כן, אבל הרב לא, המפקח לא, והמפקח הארצי גם לא.

מיכאל מלכיאלי: רצו שלא יהיה אינטרס בין המשגיח למושגח.

מיכאל מלכיאלי: לא פתרו את כל הבעיה.

מיכאל מלכיאלי: בחוק של מנסור עבאס, כהנא, מיכאלי וניצן הורוביץ מה שיקרה הוא שגם הרב וגם המשגיח והמפקח כולם שייכים לאותו תאגיד ולכולם יהיה אותו אינטרס כספי.

מיכאל מלכיאלי: רבותי, זה מפחיד.

מיכאל מלכיאלי: זאת אומרת, רמת הכשרות בוודאות תרד.

בצלאל סמוטריץ': היושב-ראש, לי לא נתת לנמק באריכות כזאת.

ולדימיר בליאק: אפשר להצביע?

מיכאל מלכיאלי: סליחה, אני מרתק.

מיכאל מלכיאלי: בצלאל, תסיקו מסקנות.

ולדימיר בליאק: מי בעד ההסתייגות?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: ההסתייגות לא אושרה.

ולדימיר בליאק: ההסתייגות לא התקבלה.

מיכאל מלכיאלי: רביזיה.

ולדימיר בליאק: אנחנו עוברים להסתייגות מס' 114.

ולדימיר בליאק: חבר הכנסת סמוטריץ', בבקשה.

ולדימיר בליאק: ברוך שובך אדוני.

מיכאל מלכיאלי: ברוך שובך וברוך שפטרנו.

נירה שפק: לא, חס וחלילה, תישאר עמנו.

בצלאל סמוטריץ': אנחנו עוברים בעזרת השם בשעה טובה ומוצלחת - - -

ולדימיר בליאק: כבר פחות טובה.

בצלאל סמוטריץ': להנמקה.

בצלאל סמוטריץ': 1:15 היא שעה מצוינת לנמק את הסתייגות מס' 114.

בצלאל סמוטריץ': אנחנו עדיין בסעיפי מטרת החוק.

נירה שפק: עופר, אתה זוכר שאתה אחראי על הגדרות כמו "פשיסטים".

עופר כסיף: אין לי בעיה להתחיל להסביר.

נירה שפק: שים לב רק שהם מרוכזים בתחום הזה.

בצלאל סמוטריץ': אם חברת הכנסת שפק מאוד נהנית מהשהות אתנו אז אנחנו ננמק בסבלנות רבה.

נירה שפק: בוודאי, חברותא כזאת לא הייתה לי כבר זמן רב.

בצלאל סמוטריץ': אנחנו עדיין לפני סעיף 1, במטרות החוק.

בצלאל סמוטריץ': אנחנו מבקשים להוסיף מטרה נוספת.

בצלאל סמוטריץ': כפי שהסברתי בפעמים קודמות, זה לא שאנחנו מבקשים להוסיף את המטרה הזאת.

בצלאל סמוטריץ': אנחנו סבורים שזו מטרה רעה אך אנו סבורים כי היא מונחת מיני ובי בתוך התקציב הזה כפי שהדבר משתקף על רקע סעיפי התקציב השונים והעולם הערכי שמסתתר מאחוריהם ואנו סבורים כי אין מנוס בחוק כל כך חשוב שהמטרות לא יוסתרו אלא יופיעו בחזית.

אלכס קושניר: בצלאל, אתה יכול לקצר בבקשה?

אלכס קושניר: אתה חוזר על עצמך בכל סעיף.

בצלאל סמוטריץ': אני כבר המון זמן לא נימקתי.

אלכס קושניר: אבל אני זוכר את הנימוקים שלך גם מקודם.

בצלאל סמוטריץ': אומר בקיצור שכאשר כתובה כאן המילה "בנוסף" זה כמשמעותה כפי שהסברתי בפעמים הקודמות, זה לא במקום ולא בא להחליף מטרות נוספות אלא רק מטרה נוספת.

בצלאל סמוטריץ': אנו מבקשים כי יהיה כתוב במפורש "מטרת חוק זה הינה לאפשר לממשלה לחוקק חוקים פשיסטיים".

בצלאל סמוטריץ': ההנמקה פשוטה מאוד: שותפה בכירה בקואליציה הזו הינה מפלגת מרצ.

בצלאל סמוטריץ': מפלגת מרצ בעברה הונהגה על ידי חברת הכנסת לשעבר זהבה גלאון, שרק לפני יומיים פרסמה מאמר שטנה בעיתון הארץ, ולפיו צריך לטפל בימין הישראלי כפי שטיפלו בפשיסטים בעבר.

בצלאל סמוטריץ': מאחר ומרצ הייתה גורם מעצב דומיננטי בערכי התקציב ברי כי לא ניתן לטעון שהחוק איננו בא לקדם מטרות פשיסטיות.

בצלאל סמוטריץ': אשר על כן ובהתאם לזו ובכדי שמטרת החוק תשקף אכן את המטרות המונחות בו, אנו מבקשים כי הדבר ייכתב במפורש בסעיף המטרה.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: רביזיה.

בצלאל סמוטריץ': האם לפני שאני מסביר בעזרת השם בשעה טובה ומוצלחת את הסתייגות מס' 115 אפשר לקרוא לחבר הכנסת עבאס?

בצלאל סמוטריץ': הוא היה כאן מקודם.

בצלאל סמוטריץ': הוא עדיין פה?

אלכס קושניר: מה אכפת לך חבר הכנסת עבאס עכשיו?

בצלאל סמוטריץ': אני מבטיח לך שכאשר אני אנמק את ההסתייגות אדוני יבין מצוין.

בצלאל סמוטריץ': אנחנו עדיין לפני סעיף 1, במטרה.

בצלאל סמוטריץ': אנו מבקשים כי סעיף המטרה ישקף מפורשות מטרה נוספת, שלצערנו הרב היא אחת המטרות הדומיננטיות ביותר בחוק: "מטרת חוק זה הינה לאפשר לממשלה לחלק 53 מיליארד שקלים לאחים המוסלמים".

בצלאל סמוטריץ': האחים המוסלמים, כידוע, היא תנועת האם של התנועה האסלאמית של רע"מ.

אלכס קושניר: רק רגע.

אלכס קושניר: התחלנו את הדיון באיזו שעה?

בצלאל סמוטריץ': ב-18:30.

אלכס קושניר: אנחנו כבר שבע שעות באירוע הזה.

אלכס קושניר: אנחנו בהסתייגות מס' 115.

בצלאל סמוטריץ': אבל היו הרבה הפסקות באמצע.

אלכס קושניר: כמה הסתייגויות יש לנו?

ינון אזולאי: על התקציב לשנת 2021 יש לנו 11,135 הסתייגויות, ועוד 1,000 של בצלאל.

ינון אזולאי: יש לנו בסביבות 13,000.

בצלאל סמוטריץ': רק לתקציב לשנת 2021.

בצלאל סמוטריץ': אדוני, רק שאלה: מתי התאריך האחרון לאישור התקציב לפי החוק?

אלכס קושניר: מה זה משנה?

אלכס קושניר: עד 14 בנובמבר.

בצלאל סמוטריץ': כמה ימים צריך במליאה?

ינון אזולאי: שלושה ימים.

בצלאל סמוטריץ': אז יש לנו שבוע פה לנמק.

אלכס קושניר: בסעיף 113 לתקנון הכנסת, אני מקריא את סעיף קטן (ב): "יושב-ראש הוועדה רשאי לקבוע את מסגרת הדיון ורשאי הוא לקצוב את זמן הדיבור, ובלבד שייתן זמן דיבור הולם לכל חברי הכנסת".

עופר כסיף: להחליף את כללי המשחק באמצע?

ינון אזולאי: אדוני, רק אלמד אותך דבר אחד.

ינון אזולאי: תזכור דבר אחד: כשאנחנו אומרים לך בוועדת הכספים: אל תרשום "רשאי", תרשום שזה חובה להגיע, אתה אומר: לא, אני משאיר את זה "רשאי".

ינון אזולאי: אז אל תשתמש ב"רשאי" שלך.

בצלאל סמוטריץ': שלומית, זה גם בתקציב?

ינון אזולאי: לא, מה פתאום.

אלכס קושניר: עוד מעט אנחנו נפנה ליועצת המשפטית.

אלכס קושניר: אני מבקש לקבוע סדרי דיון שבהם כל סיעה מן האופוזיציה תנמק את ההסתייגויות שלה ולאחר מכן אנחנו נעבור להצבעה בסדרות של הסתייגויות.

ינון אזולאי: תנמק מה זה לנמק.

אלכס קושניר: אתם יודעים לנמק בצורה מצוינת.

שלומית ארליך: היושב-ראש מבקש בעצם לקבוע סדרי דיון מיוחדים מכיוון שמדובר בהרבה הסתייגויות.

שלומית ארליך: יש פה ארבע סיעות.

בצלאל סמוטריץ': האם נקבעו סדרי דיון דומים בדיוני התקציב בשנים קודמות?

שלומית ארליך: לא.

שלומית ארליך: לא שידוע לי.

בצלאל סמוטריץ': ממשלת שינוי.

יצחק פינדרוס: האופוזיציה בכנסת התחילה היום עם הסתייגויות?

אלכס קושניר: התקנון מתייחס - - -

יצחק פינדרוס: אלכס, אתה הגשת לי 800 הסתייגויות.

אלכס קושניר: 800 אבל לא 220,000.

יצחק פינדרוס: הרשימה המשותפת הגישה 3,200 הסתייגויות.

יצחק פינדרוס: אף אחד לא קבע סדרי דיון.

יצחק פינדרוס: אני לא יודע מה אתה רוצה.

יצחק פינדרוס: ישבתי פה שני לילות ולא קרה כלום, לא קרה אסון.

יצחק פינדרוס: שש שעות ואתה מתפוצץ.

יצחק פינדרוס: שש שעות.

יצחק פינדרוס: מה קרה?

אלכס קושניר: חבר הכנסת פינדרוס, אני הייתי מאוד נדיב אתכם מבחינת ההסתייגויות.

יצחק פינדרוס: נדיב במשך שש שעות.

ינון אזולאי: אתה צודק, אני הייתי קמצן מבחינת ההסתייגויות.

ינון אזולאי: הייתי צריך להגיש 50,000 הסתייגויות.

אופיר כץ: יש לי עוד 60,000 ואני בדרך להביא אותן לפה.

אלכס קושניר: היועצת המשפטית, כמה זמן צריך לקצוב לכל סיעה?

שלומית ארליך: יש פה סדר גודל של ארבע סיעות.

יצחק פינדרוס: לא הבנתי.

יצחק פינדרוס: כשהיועץ המשפטי אמר לכם לא להכניס חוקים לחוקי ההסדרים שכחתם.

יצחק פינדרוס: פתאום נזכרתם שיש ייעוץ משפטי?

אלכס קושניר: אני יכול לקבוע לבד אבל אני רוצה שהיועצת המשפטית תגיד.

שלומית ארליך: ש"ס, יהדות התורה, הליכוד והציונות הדתית – כל סיעה צריכה לקבל לפחות סדר גודל של שעה וחצי זמן.

בצלאל סמוטריץ': שעה וחצי לכל חוק, אז זה שלוש שעות.

בצלאל סמוטריץ': אבל שלוש שעות זה כלום.

בצלאל סמוטריץ': איך ננמק?

בצלאל סמוטריץ': שלוש שעות כפול ארבע זה 12 שעות.

בצלאל סמוטריץ': אם לקח לנו שש שעות לנמק 115 הסתייגויות, אין סיכוי בעולם שאנחנו נגמור את זה.

בצלאל סמוטריץ': הבעיה שלי, היושב-ראש, שבלי הנמקות רציניות חברי הוועדה לא יוכלו לדעת.

אלכס קושניר: חבר'ה, אלה סדרי דיון ואני מבקש שתגידו לי מי מתחיל ראשון.

אלכס קושניר: אתם הולכים לנמק, חברי הקואליציה הולכים לנוח, אני אשאיר אתכם כאן לבד ואנחנו נקשיב למה שאתם אומרים.

מיכאל מלכיאלי: אין בעיה, קודם כול מאוד נחמד לנו אתך, זה לא איום.

אלכס קושניר: אתם אומרים את מה שיש לכם להגיד ואחר כך נצביע.

יצחק פינדרוס: אתה מבין שמה שאתה עושה פה לא נעשה מעולם בהיסטוריה של כנסת ישראל.

בצלאל סמוטריץ': אני שואל שאלה.

בצלאל סמוטריץ': מה פירוש שננמק שלוש שעות?

אלכס קושניר: אתה תשב ותנמק.

בצלאל סמוטריץ': כל הסתייגות צריך לנמק ולהצביע, לנמק ולהצביע.

אלכס קושניר: לא, לא.

אלכס קושניר: תהיה הנמקה על כל ההסתייגויות ואחר כך נצביע.

ינון אזולאי: היועצת המשפטית, יש איזשהו נוהל של הצבעה ונימוק.

ינון אזולאי: לא?

שלומית ארליך: קוצבים מראש את זמן הדיבור כך שלכל סיעה תתאפשר שעה וחצי.

ינון אזולאי: בתזכיר האחרון שהוצאת נכתב שאפשר נימוק על הסתייגות והצבעה, נימוק והצבעה, נימוק והצבעה.

ינון אזולאי: מה קרה עכשיו?

אלכס קושניר: נקבעו סדרי דיון מיוחדים על ידי יושב-ראש הוועדה, לפי החוק, לפי התקנון.

אלכס קושניר: בבקשה.

בצלאל סמוטריץ': היושב-ראש, אני רוצה להגיד משהו.

יצחק פינדרוס: אתה מקבל את זה?

בצלאל סמוטריץ': לא, מה פתאום.

בצלאל סמוטריץ': בחודש האחרון היינו בדיונים אינטנסיביים מאוד, ניהלת את הוועדה בהוגנות, נתתי לך לא מעט מחמאות גם בתוך הוועדה וגם מחוץ לה, אני מקווה שזה לא פגע לך בפריימריז שיהיו לכם במפלגה.

בצלאל סמוטריץ': אני לא מצליח להבין מה יום מיומיים.

בצלאל סמוטריץ': היו דיונים כאלה בעבר.

אלכס קושניר: אגיד לכם:

אלכס קושניר: אני חושב שאתם משתמשים לרעה בצורה לא ראויה בהסתייגויות האלה כדי למשוך את הזמן.

בצלאל סמוטריץ': אתם משתמשים לרעה בכוח הפוליטי שלכם.

אלכס קושניר: אני לא מוכן לזה.

ינון אזולאי: אבל עד עכשיו עשינו את זה, היינו הכי הוגנים שיש.

ינון אזולאי: באנו ברגע האחרון.

ינון אזולאי: מה עשינו?

ינון אזולאי: את הזכות הפרלמנטרית המינימלית שלנו אנחנו עושים.

ינון אזולאי: אתה רוצה לדרוס אותה?

בצלאל סמוטריץ': אתם משתמשים לרעה בכוח הפוליטי שלכם.

אלכס קושניר: אני משתמש בכלים שיש לי.

אלכס קושניר: הכלי הזה נועד למנוע שימוש לרעה במה שאתה עושה.

ינון אזולאי: זה כלי פרלמנטרי ראוי, עם כל הכבוד.

אלכס קושניר: ההסתייגויות האלה – אי אפשר לעבוד כך.

בצלאל סמוטריץ': אותו ספר שאתה מחזיק ביד קובע גם שהרכב הוועדות צריך לשקף את ההרכב הסיעתי בכנסת.

בצלאל סמוטריץ': אתם קיבלתם החלטה של בג"ץ.

בצלאל סמוטריץ': לא קיבלנו החלטה של בג"ץ.

בצלאל סמוטריץ': בג"ץ כתב שיש בזה קשיים משפטיים לא מבוטלים.

בצלאל סמוטריץ': עמדת היועץ המשפטי של הכנסת הייתה שעל פי התקנון הרכבי הוועדות צריכים - - -

אלכס קושניר: קיבלתם הצעה אחרת, וזהו.

בצלאל סמוטריץ': אתם בדורסנות רומסים את האופוזיציה.

אלכס קושניר: אף אחד לא רומס אף אחד.

בצלאל סמוטריץ': עכשיו אתה לוקח את הזכות שלנו לעשות פיליבסטר.

אלכס קושניר: זה בא אחרי שש שעות של דיון שהתקדמנו ב-100 הסתייגויות.

ינון אזולאי: זה הדמוקרטיה והזכות הפרלמנטרית שלנו.

אלכס קושניר: אתם יודעים שבוועדות אחרות זה עובד אחרת.

אלכס קושניר: נותנים לנמק כמה הסתייגויות יחד, עושים סדרות.

אלכס קושניר: פה עוברים הסתייגות, הסתייגות, בשש שעות 100 הסתייגויות.

ינון אזולאי: אז מה?

ינון אזולאי: זו הזכות הפרלמנטרית שלנו.

אלכס קושניר: לא מקובל עליי.

מיכאל מלכיאלי: אנחנו אנשים רציניים, מעמיקים, לא שטחיים.

מיכאל מלכיאלי: אנחנו לא מוכנים לקבל את מה שאתה אומר.

בצלאל סמוטריץ': אתה לא יכול לקחת לנו – אתה צודק, זה פיליבסטר.

מיכאל מלכיאלי: אדוני היושב-ראש, אתה מתייחס אלינו כמו אל אנשים ש- - -

אלכס קושניר: אבל גם לפיליבסטר צריך להיות גבול.

אלכס קושניר: הגבול הזה הגיע.

ינון אזולאי: לא הגיע.

ינון אזולאי: אצלך הגיע, אצלנו לא הגיע.

ינון אזולאי: אצלנו לא התחיל אפילו.

אלכס קושניר: מי מתחיל?

בצלאל סמוטריץ': אני לא מוכן לשתף עם זה פעולה.

בצלאל סמוטריץ': אני אומר לך עוד פעם, אנחנו עומדים על זכותנו – ויש גבול לדורסנות – לנמק את ההסתייגות אחת-אחת.

אלכס קושניר: מי מתחיל?

אלכס קושניר: מי מתחיל?

קריאות: - - -

יצחק פינדרוס: אתה חושב שתקציב שעובר בצורה כזאת הוא הגיוני?

אלכס קושניר: אני חושב שזה הגיוני מאוד.

אלכס קושניר: אני רוצה לדעת מי מתחיל.

אלכס קושניר: חבר הכנסת סמוטריץ', אתה מתחיל?

בצלאל סמוטריץ': יש לי שאלה ליועצת המשפטית.

אלכס קושניר: התחלת?

בצלאל סמוטריץ': יש לי שאלה ליועצת המשפטית.

בצלאל סמוטריץ': אני מבקש לדעת, גברתי היועצת המשפטית, בתקציב שהועבר כאן

בצלאל סמוטריץ': ב-2019 כמה שעות דיון היו בוועדת הכספים על ההסתייגויות?

אלכס קושניר: זה לא רלוונטי, בצלאל.

יצחק פינדרוס: למה לא רלוונטי?

יצחק פינדרוס: זה היה תקציב המשכי.

אלכס קושניר: כי יש פה אלפי הסתייגויות.

בצלאל סמוטריץ': אנחנו האופוזיציה הראשונה שעושה פיליבסטר לקואליציה?

אלכס קושניר: בצורה כזאת – כן.

בצלאל סמוטריץ': לא נכון.

בצלאל סמוטריץ': מה פתאום?

ינון אזולאי: אנחנו האופוזיציה הראשונה שלא מסתדרים איתה, אנחנו האופוזיציה הראשונה שדורסים אותה, אנחנו האופוזיציה הראשונה שבשעת חלוקת הכספים שחילקתם פה שמרתם את הכול אצלכם.

ינון אזולאי: לא מעניין אתכם כלום, לא מעניין אתכם החינוך של הילדים שלנו.

אלכס קושניר: בבקשה, מי מציג ראשון?

ינון אזולאי: את האוכל שלהם לקחתם.

ינון אזולאי: על מה אתם מדברים בכלל?

ינון אזולאי: זו ממשלה דורסנית.

בצלאל סמוטריץ': אם אתם דורסים – אין לי שום עניין.

מיכאל מלכיאלי: חתולים קיבלו אצלכם כסף, ילדים חרדים לא.

בצלאל סמוטריץ': אני מבקש לפרוטוקול לעמוד על זכותה של האופוזיציה.

בצלאל סמוטריץ': דרך אגב, הדבר האחרון שאפשר לומר הוא שלפחות אני לא נימקתי בצורה עניינית כל הסתייגות, בהסברים רחבים ומנומקים.

אלכס קושניר: מאוד מאוד רחבים.

בצלאל סמוטריץ': מן הראוי שחברי הקואליציה יקשיבו להנמקות ואולי ישתכנעו בחלקם.

בצלאל סמוטריץ': אתה דורס אותנו עכשיו, דורס את זכותנו לנמק את ההסתייגויות ולהצביע עליהן אחת-אחת כפי שמקובל כאן מקדמת דנא.

בצלאל סמוטריץ': אני חושב שאתה עושה מעשה שלא ייעשה.

בצלאל סמוטריץ': אני לא מוכן לשחק בהצגות.

בצלאל סמוטריץ': אגב, זו אותה סיבה שלא מינינו חברים בוועדות, כי אם אתם רומסים ורוצים שאנחנו נשתף פעולה עם הצגה כאילו יש פה דמוקרטיה, כשהכול פיקטיבי ולקחתם לעצמכם רוב, אז אתה רוצה גם עכשיו כאילו דמוקרטיה.

בצלאל סמוטריץ': נשב ונדבר עם הקיר, ניתן פה נאומים חוצבי להבות אש.

בצלאל סמוטריץ': אתה רומס, ועם הרמיסה הזאת אני לא משתף פעולה.

בצלאל סמוטריץ': תחליט מה אתה רוצה לעשות.

אלכס קושניר: הזמן התחיל.

יצחק פינדרוס: אלכס, אני מזכיר לך - - -

ינון אזולאי: שילכו לישון אם הזמן התחיל.

ינון אזולאי: אצלנו הזמן לא התחיל.

אלכס קושניר: הזמן התחיל.

ינון אזולאי: הזמן לא התחיל כי אתה ממשיך באותה גישה.

ינון אזולאי: כל הקואליציה הזאת דורסת.

אלכס קושניר: אני רק רוצה לדעת מי התחיל.

אלכס קושניר: ינון, אתה התחלת?

ינון אזולאי: אני לא התחלתי.

ינון אזולאי: הוא התחיל קודם ועכשיו אתה רוצה להפסיק אותנו, אתה רוצה לסתום לנו את הפה.

ינון אזולאי: לא ניתן לך לסתום לנו את הפה.

ינון אזולאי: אני מעדיף לצאת.

בצלאל סמוטריץ': היושב-ראש, יש סיבה שאתה עוצר אותנו אחרי ההסתייגות האחרונה?

בצלאל סמוטריץ': כואב לך שיש 53 מיליארד שקל לרע"מ ואתה לא מוכן שזה יהיה במטרה?

בצלאל סמוטריץ': זה מה שעצבן אותך?

בצלאל סמוטריץ': מה עצבן אותך פתאום?

אלכס קושניר: יש קודם כול 30 מיליארד שקל, הכסף הזה הולך לחברה הערבית.

אלכס קושניר: אני חושב שזה כסף שמגיע למקום הנכון.

בצלאל סמוטריץ': זה הדליק אותך, ההסתייגות האחרונה?

אלכס קושניר: לא זה הדליק אותי.

אלכס קושניר: הדליק אותי שאנחנו פה כבר כל כך הרבה זמן.

בצלאל סמוטריץ': למה איבדת את הסבלנות שהייתה לך?

בצלאל סמוטריץ': הייתה לך סבלנות עד עכשיו.

ינון אזולאי: כתוב שיש 53 מיליארד שקל.

אלכס קושניר: 30 מיליארד שקל.

אלכס קושניר: אין בעיה, תנמקו את זה בזמן שלכם.

בצלאל סמוטריץ': אנחנו דורשים לנמק אחד-אחד.

אלכס קושניר: לא.

בצלאל סמוטריץ': לא אנמק אם זה לא יהיה אחד-אחד.

ינון אזולאי: לא היה תקדים כזה.

בצלאל סמוטריץ': אנחנו לא ננמק בלי שיהיה אחד-אחד.

אלכס קושניר: לא יהיה אחד-אחד.

בצלאל סמוטריץ': אנחנו לא מוכנים שזה יהיה בדיחה.

אלכס קושניר: שום בדיחה.

בצלאל סמוטריץ': אנחנו דורשים לנמק אחד-אחד.

מיכאל מלכיאלי: זה נקרא לבזות את הכנסת, אדוני היושב-ראש.

אלכס קושניר: הזמן התחיל.

אלכס קושניר: אני סופר.

ינון אזולאי: נראה לך שמלכיאלי סתם הגיע מן הבית?

ינון אזולאי: גם הוא בא לנמק.

אלכס קושניר: הוא בכלל לא חבר ועדה.

ינון אזולאי: אנחנו עבדנו על זה.

ינון אזולאי: נעמה, אל תהיי שותפה לדריסה הזאת, באמת.

ינון אזולאי: אף פעם זה לא היה.

מיכאל מלכיאלי: זה מאוד פוגע, דרך אגב.

בצלאל סמוטריץ': אנחנו לא נשחק – באמת אני אומר לך.

אלכס קושניר: אל תשחק.

יצחק פינדרוס: זה אותם חבר'ה שאמרו לנו: תמנו חברים.

בצלאל סמוטריץ': אתה לוקח עכשיו את הכלי הכמעט יחיד שיש לאופוזיציה.

אלכס קושניר: אתם השתמשתם בו היום לעילא ולעילא.

ינון אזולאי: האמן לי, אם הייתי רוצה להשתמש בו בכל הצבעה הייתי עושה - - -

יצחק פינדרוס: תבדוק כמה זמן היה לוקח הדיון בתקציב עד היום.

בצלאל סמוטריץ': תעשה לי טובה.

בצלאל סמוטריץ': אגב אתה עושה את מה שעשתה חברת המפלגה שלך בחוק הכשרות.

אלכס קושניר: מה היא עשתה?

בצלאל סמוטריץ': היא סתמה פיות.

אלכס קושניר: היא לא סתמה פיות.

אלכס קושניר: היא פשוט הבינה שאתם הגזמתם בפיליבסטר.

בצלאל סמוטריץ': אנחנו לא הגזמנו.

בצלאל סמוטריץ': אתם מגזימים ברפורמות.

בצלאל סמוטריץ': אתם מביאים כזה חוק הסדרים ענק, חסר תקדים.

אלכס קושניר: עכשיו אנחנו בתקציב, בצלאל.

אלכס קושניר: זה לא קשור לחוק ההסדרים, עם כל הכבוד.

ינון אזולאי: אם היית נותן יותר זמן היינו דנים על זה לפני כן.

בצלאל סמוטריץ': נשאר לנו כלי אחד.

בצלאל סמוטריץ': אם אתה מתכונן לעקר גם אותו אז תשחק עם עצמך כאילו דמוקרטיה.

ינון אזולאי: רק תודיע לנו מה אתה רוצה, אם אתה רוצה לדרוס אותנו או לא.

מיכאל מלכיאלי: ואם לדרוס, באיזו דרך.

בצלאל סמוטריץ': לא אתן לך.

בצלאל סמוטריץ': אם אתה קובע סדרי דיון בעצם אתה מעקר מתוכן, כי החברים ילכו לישון ואנחנו נשחק עם עצמנו.

בצלאל סמוטריץ': אתה מעקר את זה מתוכן, אתה לוקח לנו את הכלי המרכזי.

בצלאל סמוטריץ': אני לא אשתתף בהצגה של כאילו דמוקרטיה.

בצלאל סמוטריץ': אם אתה לא רוצה הנמקות אל תעשה הנמקות, אבל אל תשחק אותה שאתה נותן לנו לנמק.

אלכס קושניר: מבחינת

אלכס קושניר: כם אפשר להצביע?

בצלאל סמוטריץ': מבחינתנו אנחנו דורשים לנמק אחד-אחד.

אלכס קושניר: מבחינת

אלכס קושניר: כם אפשר להצביע?

בצלאל סמוטריץ': אני לא מוכן בשום פנים ואופן – ואם אתם רוצים נעשה לרגע התייעצות סיעתית – לשחק משחקים בנדמה לי.

בצלאל סמוטריץ': או שתהיה כאן הנמקה אחד-אחד או שתהיה כאן דריסה ונחכה לבג"ץ.

יצחק פינדרוס: בצלאל, אני מציע שנצא להתייעצות סיעתית.

בצלאל סמוטריץ': אני לא הולך לבג"ץ.

בצלאל סמוטריץ': שיירשם בפרוטוקול.

בצלאל סמוטריץ': אני לא אלך בחיים לבג"ץ.

בצלאל סמוטריץ': אבל ציבורית אתה דורס ואתה ממשיך את הדורסנות השיטתית של הקואליציה הזאת מיום שהיא קמה.

אלכס קושניר: מי מתחיל?

בצלאל סמוטריץ': אני מזכיר לך דבר אחד: אל תשכח, אלכס, שהגלגל מסתובב ואתה יום אחד בקואליציה ויום אחד באופוזיציה.

בצלאל סמוטריץ': כפי שאמרנו כמה פעמים: אנחנו עם פנקס ועט רושמים את כל התקדימים שאתם מייצרים.

אלכס קושניר: תרשמו.

בצלאל סמוטריץ': את כל שיטות העבודה שאתם מייצרים.

אלכס קושניר: אני חושב שהייתי הכי הוגן אתכם כל הדרך מבחינת היכולת שלכם לדבר.

בצלאל סמוטריץ': אתה לא היית הוגן.

ינון אזולאי: אנחנו היינו הוגנים כל הדרך.

בצלאל סמוטריץ': אין בעיה לשבת פה עד יום שישי בבוקר.

בצלאל סמוטריץ': מה קרה?

בצלאל סמוטריץ': למה זה לא הוגן?

ינון אזולאי: אנחנו היינו הוגנים כל הדרך כאשר לא הגשנו כאלה כמויות.

בצלאל סמוטריץ': אנחנו מבקשים התייעצות סיעתית.

בצלאל סמוטריץ': מתי אתה מחדש את הדיון?

אלכס קושניר: עוד חמש דקות.

בצלאל סמוטריץ': אנחנו עומדים על דרישתנו לנמק את ההסתייגויות אחת-אחת כפי שהיה עד כה.

בצלאל סמוטריץ': אנחנו חושבים שהמקסימום שלגיטימי מבחינתך זה נניח לקצוב לנו שתי דקות לכל הסתייגות, זה נראה לי הגיוני, בזה אנחנו נעמוד אם נרצה או לא נרצה.

בצלאל סמוטריץ': אנחנו לא מתכוונים בשום פנים ואופן לשחק משחקים של נדמה לי.

בצלאל סמוטריץ': אם אתה לוקח לנו את הכלי היחידי אנחנו מסרבים לשתף פעולה.

אלכס קושניר: חבר הכנסת בצלאל סמוטריץ', אין שום בעיה.

אלכס קושניר: אנחנו ניתן לך על כל הסתייגות שתי דקות אבל נצביע על ההסתייגויות אחר כך.

אלכס קושניר: זה מותר לי לעשות.

אלכס קושניר: חברי הקואליציה, אתם יכולים ללכת לנוח.

אלכס קושניר: בבקשה, תתחיל.

בצלאל סמוטריץ': זה אותו משחק שאנחנו לא נשתתף בו.

בצלאל סמוטריץ': בסדר, אז אתה רוצה שנשחק בנדמה לי.

אלכס קושניר: לא בנדמה לי.

אלכס קושניר: אני פה.

בצלאל סמוטריץ': אתה משחק בנדמה לי.

אלכס קושניר: לא.

אלכס קושניר: אני פועל לפי התקנון.

ינון אזולאי: זה לא לפי התקנון.

בצלאל סמוטריץ': אם אתה פועל לפי התקנון אז גם צריך להיות כאן רוב של חבר אחד לקואליציה ולא שניים.

בצלאל סמוטריץ': אתה לא פועל לפי התקנון.

אלכס קושניר: זה לא התקנון.

בצלאל סמוטריץ': אתה לא פועל לפי התקנון.

אלכס קושניר: אני מאפשר לך לנמק שתי דקות על כל הסתייגות.

אלכס קושניר: חברי הקואליציה לא חייבים להיות פה.

בצלאל סמוטריץ': אתה לוקח בחשבון שאני יכול בכל רגע נתון להחליט שנמאס לי לנמק.

אלכס קושניר: כן, ואז אני יכול לצאת להפסקה.

בצלאל סמוטריץ': אני לא מתכונן לשחק את המשחק.

אלכס קושניר: אז מה עושים?

בצלאל סמוטריץ': אני לא יודע.

בצלאל סמוטריץ': תעשה מה שאתה רוצה.

בצלאל סמוטריץ': אם אתה רוצה לעבור להצבעה, תעבור להצבעה.

בצלאל סמוטריץ': אני לא מתכונן לשחק את המשחק.

בצלאל סמוטריץ': אנחנו עומדים על זכותנו להמשיך את הדיון כפי שהתנהל עד כה.

בצלאל סמוטריץ': אין לי שום עניין לדבר – אמנם אני מעריך אותך מאוד, זה נורא נחמד שתקשיב לי, אבל אין לי שום עניין לשחק משחקים.

בצלאל סמוטריץ': אתה שולל מאתנו - - -

אלכס קושניר: מבחינת

אלכס קושניר: כם אתם מוותרים על זכות ההנמקה?

ינון אזולאי: לא אמרנו.

בצלאל סמוטריץ': אנחנו אומרים שאם אתה לא מתכונן לאפשר לדיון להמשיך ולהתנהל כפי שהוא התנהל עד כה אין לנו שום עניין להשתתף במשחק ולנמק לעצמנו.

אלכס קושניר: אני יכול לעבור הסתייגות-הסתייגות ולהצביע?

אלכס קושניר: איפה עצרנו?

אלכס קושניר: הסתייגות מס' 116.

אלכס קושניר: חברי הקואליציה, אני צריך את המינימום כדי שיהיה לי רוב.

ינון אזולאי: אז שינמקו הם.

אלכס קושניר: אתם לא חייבים להיות פה.

בצלאל סמוטריץ': לא הבנתי.

בצלאל סמוטריץ': אנחנו מצביעים על כל הסתייגות?

אלכס קושניר: לא.

אלכס קושניר: אתם מנמקים.

בצלאל סמוטריץ': אז אני לא אנמק.

בצלאל סמוטריץ': תעבור להצביע.

ינון אזולאי: אתה בעצם אומר שאתה לא סופר אותנו.

אלכס קושניר: אני סופר אתכם.

אלכס קושניר: אני נמצא פה.

אלכס קושניר: אני לא הולך לשום מקום.

אלכס קושניר: אפשר לקרוא את הסתייגות מס' 116?

ינון אזולאי: אנחנו רוצים נימוק והצבעה על כל הסתייגות.

אלכס קושניר: היועצת המשפטית, אנא תקריאי את הסתייגות מס' 116.

שלומית ארליך: לפני סעיף 1 יבוא: "מטרת החוק" - - -

בצלאל סמוטריץ': רגע, לפני שממשיכים בהצבעות, נעשו כאן קודם תיקונים דרמטיים בנוסח המילולי, במספרים.

בצלאל סמוטריץ': אני טוען שזה נושא חדש.

בצלאל סמוטריץ': אתה צריך בבקשה לעצור את ההצבעה ולכנס את ועדת הכנסת.

בצלאל סמוטריץ': אם אתה רוצה לשחק כך, נשחק כך.

אלכס קושניר: אין בעיה.

אלכס קושניר: אנחנו יוצאים להפסקה.

אלכס קושניר: אודיע לכם מתי חוזרים לדיון.

ינון אזולאי: אני מבקש שזה יהיה לפרוטוקול: אתה רומס אותנו באופן דורסני.

בצלאל סמוטריץ': לכל מטבע יש שני צדדים.

אלכס קושניר: אני רוצה לחדש את הישיבה.

אלכס קושניר: אני מבקש להודיע: הגענו לסיכום עם חברי האופוזיציה.

אלכס קושניר: עוד מעט הסיכום הזה יהיה מוכן והוא יוקרא וגם יחולק לכם, חברי הכנסת.

בצלאל סמוטריץ': לא אגיד שאני מרוצה אבל בהתאם לסיכום אני מושך את טענת נושא חדש.

בצלאל סמוטריץ': אנחנו מוותרים על הנמקת ההסתייגויות.

בצלאל סמוטריץ': אנחנו מוכנים גם לרדת ל-6,000 הסתייגויות במקום 12,000.

בצלאל סמוטריץ': אפשר לעבור להצבעה.

אלכס קושניר: נציג משרד האוצר, אפשר להקריא את הסיכום, בבקשה.

ינון אזולאי: ברור שזה תחת מחאה כי באמת, אני אומר לך, התנהגו בכל התקופה הזאת בדורסנות.

ינון אזולאי: אם ניזכר בפעמים קודמות – בסדר, נו – תמיד אנחנו היינו הסחטנים.

יואב הכט: אקריא את הפסקה שנוספה מעבר למסמך שהוגש אתמול לוועדה: בנוסף לאמור, ביום 28 באוקטובר 2021, בהתאם לסיכומים פוליטיים תקציביים נוספים שהושגו בין יושב-ראש ועדת הכספים לחלק מחברי האופוזיציה בוועדה, יבוצעו בתקציב לשנים 2021 ו-2022 השינויים הבאים בתקציב על שינוייו.

בצלאל סמוטריץ': מה זה "על שינוייו"?

בצלאל סמוטריץ': זה צריך לבוא אחר כך עוד פעם?

בצלאל סמוטריץ': זה לא נכנס עכשיו כמו הסיכומים של אתמול?

יואב הכט: נכון.

איתי טמקין: זה יגיע בהעברות תקציביות.

בצלאל סמוטריץ': מתי זה יקרה?

יואב הכט: מיד אחרי אישור התקציב.

יואב הכט: בשנת 2021: שיפוצים בבתי חולים בפריפריה, בינוי ופיתוח, תוכנית 675203 – 5,000 אלפי ש"ח; מינהל חינוך התיישבותי, פנימיות, תרבות יהודית, תוכנית 206601 – 1,500 אלפי ש"ח; מינהל חינוך התיישבותי, שיפוצים, תרבות יהודית, תוכנית 206601 – 5,000 אלפי ש"ח; שנת שמיטה, תרבות יהודית, תוכנית 206901 – 1,500 אלפי ש"ח; החינוך העצמאי, תוכנית 206302 – 15,000 אלפי ש"ח; מעיין החינוך התורני, תוכנית 206303 – 15,000 אלפי ש"ח; פעולות מינהלת זהות יהודית, תוכנית 220102 – 7,000 אלפי ש"ח.

יואב הכט: בשנת 2022: מינהל חינוך התיישבותי, פנימיות, תרבות יהודית, תוכנית 206601 – 1,500 אלפי ש"ח; מינהל חינוך התיישבותי, שיפוצים, תרבות יהודית, תוכנית 206601 – 5,000 אלפי ש"ח; החינוך העצמאי, תוכנית 206302 – 15,000 אלפי ש"ח; מעיין החינוך התורני, תוכנית 206303 – 15,000 אלפי ש"ח; פעולות מינהלת זהות יהודית, תוכנית 220102 – 1,500 אלפי ש"ח; פיתוח הנגב והגליל, תוכנית 046303 – 3,000 אלפי ש"ח.

יואב הכט: כן סוכם על תיקון חקיקה או תקנות בהוראת שעה לשנתיים בנושא הפחתת דמי ביטוח לאומי לסטודנטים ישראלים במוסדות מוכרים בחו"ל.

בצלאל סמוטריץ': למה זה לא יכול להיכנס עכשיו כמו שעשינו אתמול בתיקון?

אלכס קושניר: זה קשור גם להסכמים פוליטיים אחרים.

יואב הכט: יש תיקון אחד: איפה שנאמר "שיפוץ בבתי חולים בפריפריה" יבוא "ציוד בפריפריה".

בצלאל סמוטריץ': למה זה לא יכול להיכנס עכשיו?

בצלאל סמוטריץ': זה עניין של זמנים?

בצלאל סמוטריץ': היושב-ראש, אני רק מבקש התחייבות שהקואליציה תתמוך בפניות האלה כשהן יבואו.

אלכס קושניר: קודם כול, כן.

אלכס קושניר: דבר שני, מעבר לזה, אותה הנחיית יועץ לעבוד בחמישה ימים, עוד מן הדיון הקודם, אנשי משרד האוצר, אני מבקש לקצר את הטווח הזה ל-30 ימים כדי שנוכל להספיק לחייב את המשרדים בכסף.

בצלאל סמוטריץ': היושב-ראש, אני רק מבקש שתגיד לפרוטוקול שהקואליציה מתחייבת לתמוך בפניות האלה.

אלכס קושניר: כל ההסכמים האלה ייתמכו בהעברות תקציביות.

מנסור עבאס: מה סך כל הסכומים?

אלכס קושניר: אני לא יודע, צריך לעשות את החישוב.

בצלאל סמוטריץ': פחות מ-53 מיליארד שקל.

חיים ביטון: בערך אלפית ממה שנתנו לכם.

חיים ביטון: אנחנו לא רגועים והוא רוצה לא להרגיע אותנו עוד יותר.

אלכס קושניר: איתי, לגבי 30 ימים – זה מקובל?

איתי טמקין: זה סוגיה ליועצים המשפטיים של הממשלה, זה פחות במגרש שלנו כמשרד האוצר.

איתי טמקין: אנחנו נפנה לכל המשרדים עם בקשת ועדת הכספים.

אלכס קושניר: אני אומר לכם שהעברות תקציביות לא יועברו פה אם הדברים האלה לא יתבצעו.

איתי טמקין: רשמנו בפנינו.

עופר כסיף: אפשר לדעת את הסכום הכולל שעכשיו הוזכר כאן?

אלכס קושניר: בינתיים עד שמחשבים אני רוצה להתקדם בהסתייגויות, בבקשה.

שלומית ארליך: אנחנו בהסתייגות מס' 117.

איתי טמקין: ללא עלות הצעת החוק שהוזכרה פה, 50 מיליון ש"ח בשנת 2021 ו-41 מיליון ש"ח בשנת 2022.

ינון אזולאי: למה פתאום עברת למיליונים במקום אלפי ש"ח?

אלכס קושניר: זה לארבע מפלגות.

בצלאל סמוטריץ': מה עלות התיקון של התקנות?

איתי טמקין: בין 10-12 מיליון שקל בכל שנה, לשנתיים.

חיים ביטון: אני מבקש לציין שבנושא של מעיין החינוך התורני ושל החינוך העצמאי, זה כספי בסיס, שהלוואי שהיו בבסיס.

חיים ביטון: היום ניר התלונן שאנחנו לא העברנו לבסיס את מה שעשו החברים שלנו, 153 מיליון ש"ח, אז אנחנו מקבלים כמה גרגרים, כפי שאתם רואים, 10% לבסיס שלנו.

חיים ביטון: זה לא לבסיס, הלוואי והיו מסכימים שזה יהיה בבסיס.

ינון אזולאי: תדגיש שאתה מכיר את זה ממקום שאתה מכיר מה היה.

יצחק פינדרוס: שימו לב שאף שקל לא עבר לתוכניות אלא לבסיס של חשמל ומים בבתי ספר.

חיים ביטון: בעברית זה נקרא שמחת עניים קטנה.

ינון אזולאי: אמרנו שנוריד הסתייגויות.

ינון אזולאי: אני מנסה לעבור פה על ההסתייגויות וכל הסתייגות חשובה.

ינון אזולאי: אני לא יודע להוריד.

ינון אזולאי: אם אתם רוצים לעשות הגרלה אני מוכן.

ינון אזולאי: את רוצה שאגיד לך עכשיו איזה מספר?

ינון אזולאי: איך את מעדיפה?

מנסור עבאס: אם כבר הגיעו לסיכום ויש הסכמה של כולם אז בשביל מה?

יצחק פינדרוס: לא, ההסכמה היא רק להוריד את הטענה על נושא חדש.

ינון אזולאי: אתה יודע מה, שכנעת אותי, אם כבר עשינו סיכום אז בואו נצביע גם בעד התקציב וזהו.

ינון אזולאי: איזה סיכום?

ינון אזולאי: זה סיכום?

ינון אזולאי: זה שמחת עניים.

ינון אזולאי: אנחנו חייבים להצביע על חלק מן ההסתייגויות שלנו.

יצחק פינדרוס: אני אומר לך עכשיו: 15 מיליארד ומצביעים בעד התקציב.

מנסור עבאס: 1,000 הסתייגויות, לא 6,000.

אלכס קושניר: מנסור, זה בסדר.

בצלאל סמוטריץ': אני מוכן, בנוסף להפחתה של חצי מן ההסתייגויות, שהיועצת המשפטית תגבש קבוצות ונצביע קבוצות-קבוצות.

בצלאל סמוטריץ': לא צריך להצביע על כל ה-6,000.

ינון אזולאי: אין בעיה, רק אל תשכחו שאני עבדתי על זה קשה.

אלכס קושניר: אני בטוח שאתה תשמור את זה לפעם הבאה.

בצלאל סמוטריץ': בפעם הבאה כשנתחלף בתפקידים הוא ייתן את זה לך.

ינון אזולאי: אפשר להוריד ממספר 2,561 עד 4,661, אבל נשאיר את 4,650.

ג'ידא רינאוי-זועבי: זה ינון קלאסי.

ינון אזולאי: מ-5,120 אפשר לדלג ל-6,119.

ינון אזולאי: נשאיר את 6,078 – אם אני לא טועה, זה משהו על הגנרלים.

יצחק פינדרוס: את 4,067 אני מבקש להשאיר.

יצחק פינדרוס: את 4,072 תשאיר.

ינון אזולאי: אחר כך להוריד מ-7,613 עד 8,619.

ינון אזולאי: זה עוד 1,300 מתנה.

ינון אזולאי: את 8,599 נשאיר.

אלכס קושניר: יש סיבה מיוחדת שאתה מתעלל בשלומית?

ינון אזולאי: האמת, התכוונתי באייל, לא נראה לי שהוא עבד היום.

אלכס קושניר: אייל עובד כבר שלושה חודשים בלי לעזוב את הכיסא.

ינון אזולאי: אני רוצה להוריד מ-9,083 ועד 10,122, ואחר כך אני משחרר אתכם: מ-11,134 ועד 11,135 וסיימנו.

ינון אזולאי: מ-11,000 תורידי את הכול.

יצחק פינדרוס: יש את שתי ההסתייגויות שהקראתי שאני רוצה לנמק.

בצלאל סמוטריץ': מה שהשארנו בכל מקרה נשאר.

ינון אזולאי: שלומית, תוציאי מ-10,200 עד הסוף.

ינון אזולאי: רק רגע, יש את הסעיפים האחרונים, כדי שיהיו בכולם הסתייגויות.

ינון אזולאי: תמחקי מאיפה שאמרתי לך ועד 11,000.

ינון אזולאי: אני מקווה שהעוזרים שלי לא יכעסו עליי.

אלכס קושניר: היועצת המשפטית, בבקשה.

שלומית ארליך: כשסוכמים הכול זה יוצא יותר מ-6,000.

שלומית ארליך: אנחנו בהסתייגות מס' 118: "מטרת החוק לאפשר לממשלה לממש את רעיונותיה הפרוגרסיביים".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלומית ארליך: 119: "מטרת החוק לאפשר לממשלה לממש את רעיונותיה הפשיסטיים".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלומית ארליך: 120: "מטרת החוק לאפשר לממשלה למנות את היועץ המשפטי לשופט עליון".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

אלכס קושניר: אפשר להצביע על קבוצות של הסתייגויות?

אלכס קושניר: הם מסכימים.

בצלאל סמוטריץ': כל הסעיפים האלה כל כך עמוקים.

שלומית ארליך: אני עושה כאן קבוצה של הסתייגות ממס' 121 ועד מס' 158.

שלומית ארליך: 158: "מטרת החוק לאפשר למשנה ליועץ המשפטי לממשלה לבקר במוקטעה.

שלומית ארליך: "

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלומית ארליך: עכשיו אני ב-159: "מטרת חוק זה לאפשר לתנועה האסלאמית לשלוט בערים המעורבות".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

בצלאל סמוטריץ': לא לתת לי לנמק את זה, זה לעבור על איסור דאורייתא של לא תחסום שור בדישו.

בצלאל סמוטריץ': שלומית, את לא רוצה להצביע על כל המטרות?

יצחק פינדרוס: אבל יש שתי הסתייגויות שאני רוצה לנמק אותן בקצרה.

אופיר כץ: אין נימוקים.

אופיר כץ: התחייבנו.

יצחק פינדרוס: אז רק תקראי את שתי ההסתייגויות שהשארתי.

אלכס קושניר: כאשר נגיע לשם.

שלומית ארליך: אנחנו עוברים למטרה האחרונה בסדרה, בהסתייגות מס' 193: "מטרת חוק זה היא להחיל את פעילותה של הממשלה החדשה שקמה כדי לאפשר לממשלת ההונאה לשרוד".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלומית ארליך: בסעיף 1 להצעת החוק, במקום "סעיף" יבוא "הקואליציה הגדולה המיותרת בתולדות המדינה רוצה את הכסף של אזרחיה ומחלקת אותו אחד לשני".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלומית ארליך: אני מקבצת את ההסתייגויות על סעיף 1.

שלומית ארליך: הסתייגות מס' 354 בסעיף 1: במקום "סעיף" יבוא "אין סדר עדיפויות לאומי, יש סדר עדיפויות פוליטי".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלומית ארליך: בסעיף 1, אחרי המילים "בתוספת" יבוא "העלאת מיסים על האזרחים".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלומית ארליך: 408: בסעיף 1 להצעת החוק, במקום "תוספת" יבוא "כסף ציבורי אינו הפקר".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלומית ארליך: בסעיף 1, במקום "הראשונה" יבוא "הממשלה נכשלה בטיפול במשבר הקורונה אבל הם יודעים לבקש כסף".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלומית ארליך: אנחנו בהסתייגות מס' 461: בסעיף 1, במקום "הראשונה" יבוא "המערכת הפוליטית".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלומית ארליך: בסעיף 1, אחרי המילים "או" יבוא "הממשלה הנוכחית לא מחלקת את הכסף לאזרחים, הם מחלקים אותו אחד לשני".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלומית ארליך: 514: בסעיף 1, במקום "או" יבוא "זה לא ממשלת ריפוי, זה ממשלת רפיון".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלומית ארליך: בסעיף 1, במקום "בתוספת" יבוא "לאנשים אין מה לאכול".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: אני פראייר שהורדתי לכם כאלה הסתייגויות חשובות.

ינון אזולאי: אני אומר לכם את האמת, כואב לי, אבל בסדר.

נירה שפק: לנו זה כואב יותר.

ינון אזולאי: אתם לקחתם את הכסף.

ינון אזולאי: מה כואב לכם?

שלומית ארליך: 623: בסעיף 1, אחרי המילים "הקובע" יבוא "כל פגיעה בחלשים באה לממן עשרות מיליארדים לאחים המוסלמים ולשרים בלי תיק".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלומית ארליך: 675: בסעיף 1, אחרי המילים "את" יבוא "מדובר בתקציב אנטי חברתי שפוגע במוחלשים ביותר".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלומית ארליך: בסעיף 1, במקום "את" יבוא "לאנשים אין מה לאכול".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלומית ארליך: 751: במקום "הוצאות" יבוא "הפוליטיקאים בכנסת מתבקשים להסיר את ידיהם מכספי האחרים".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלומית ארליך: הסתייגות מס' 756: אחרי "משרד" יבוא "הפוליטיקאים בכנסת מתבקשים להסיר ידיהם מכספם של אזרחי ישראל".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלומית ארליך: 958:

שלומית ארליך: אחרי "של" יבוא "מפלגת יש עתיד וחבריה יקבלו מיליון שקל כספים קואליציוניים".

ינון אזולאי: הם קיבלו יותר, אגב, זה טעות.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלומית ארליך: 1,058:

שלומית ארליך: אחרי "ציבורית" יבוא - - -

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלומית ארליך: 1,152: בסעיף 1 להצעת החוק, המילה "או" תימחק.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלומית ארליך: במקום "גוף" יבוא "שר האוצר חותך והשרים נכנעים".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלומית ארליך: במקום "או" יבוא "עם פוליטיקאים עסוקים בעצמם אפשר להחליף אותם בפוליטיקאים שעסוקים בנו".

אופיר כץ: אני לא מצביע בעד ההסתייגות הזאת.

אופיר כץ: תרשום "פוליטיקאים מן הקואליציה".

ינון אזולאי: תמחקי את ההסתייגות הזאת.

ינון אזולאי: אפשר להוסיף "פוליטיקאים מן הקואליציה"?

נירה שפק: לא, אי אפשר.

ינון אזולאי: תוסיפי "מן הקואליציה" ואז זה בסדר.

יעל רון בן משה: זה נושא חדש.

יעל רון בן משה: ..

ינון אזולאי: בבקשה תבחני נושא חדש, אני בעד.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלומית ארליך: אחרי "נושא" יבוא "הפוליטיקאים מתבקשים להסיר ידיהם".

שלומית ארליך: כבר היה דבר כזה.

שלומית ארליך: 1,547: אחרי "היקף" יבוא "קשה להתנער מן התחושה שעיקר התוספת שאושרה מוסברת בלחצים פוליטיים".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלומית ארליך: 1,694: במקום "המצדיקים" יבוא "אין סדר עדיפויות לאומי".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלומית ארליך: 1,838:

שלומית ארליך: אחרי "קביעתו" יבוא "הפוליטיקאים בכנסת מתבקשים להסיר ידיהם מכספם של אזרחי ישראל".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: זה היה כבר.

אלכס קושניר: תגיד לי, יכול להיות שכמה פעמים הדפסת את אותן הסתייגויות?

ינון אזולאי: נראה לי שיש שם מילה אחת שונה.

שלומית ארליך: אחרי המילים "המחולק" יבוא "חלק הכספים הקואליציוניים גדול מתקציב הביטחון".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלומית ארליך: 2,218: במקום "הצורך" יבוא "כסף ציבורי אינו הפקר".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלומית ארליך: 2,394: במקום "תקציב" יבוא "אין חמלה".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלומית ארליך: במקום "לשנת" יבוא "שוד הקופה הציבורית".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלומית ארליך: 2,560: בסעיף 3 להצעת החוק, אחרי "רשאית" יבוא "רפורמות שיובילו לפריחת השוק".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: התכוונתי לפריחת הגוף.

שלומית ארליך: עכשיו מ-2,561 עד 4,661 אני מדלגת.

שלומית ארליך: אני כן משאירה את 4,650: במקום "בהכנסה" יבוא "זו לא ממשלת ריפוי, זאת ממשלת רפיון ומחדלים ענקיים".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלומית ארליך: אני מורידה את 5,020 עד 6,018.

ינון אזולאי: חבר'ה, אתם חייבים תודה לשלומית ואייל.

ינון אזולאי: רק בשבילם.

ינון אזולאי: לאנשי משרד האוצר יש שעות נוספות, אין לי בעיה איתם, כי כל הקופה יושבת אצלם.

ינון אזולאי: אתם חושבים שהחבר'ה יושבים פה סתם בהתנדבות?

אופיר כץ: מעיפים שם כוננות, שעות נוספות.

אופיר כץ: הכול בידיים שלהם.

אופיר כץ: מי יכול לדבר?

שלומית ארליך: 6,119: בסעיף 6, במקום "לתחומי" יבוא "כשאני מסתכל על הסכומים הפוליטיים אני מתבייש בכנסת".

נירה שפק: אף פעם אל תתבייש בכנסת.

ינון אזולאי: אנחנו מושכים את ההסתייגות הזאת.

ינון אזולאי: אני גאה בכנסת בכל מצב.

שלומית ארליך: 6,122: אחרי "לתחומי" יבוא "לא ייתכן שמעלים מיסים שמקצצים לחלשים ופוגעים בסבסוד במעונות, ולחתולים יש תקציב".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

עופר כסיף: לפני שהם סורסו או אחרי שהם סורסו?

שלומית ארליך: 6,145: בסעיף 6, במקום "פעולה" יבוא "הממשלה החליטה לקחת כבת ערובה את האוכלוסיות החלשות ואת תושבי הפריפריה".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

יצחק פינדרוס: אנחנו בעד זה.

יצחק פינדרוס: עופר, אתה גם בעד.

אופיר כץ: מס גודש הבאתם עלינו.

ינון אזולאי: בטח, כי כשאנחנו נהיה בממשלה אתם רוצים לדפוק אותנו, שאז האזרחים יגידו שאנחנו דפקנו אותם.

ינון אזולאי: אנחנו מכירים אתכם.

אופיר כץ: הם יהיו באופוזיציה ויתקפו את מס הגודש.

אלכס קושניר: אנחנו לא נהיה באופוזיציה.

נירה שפק: הם לקחו בספרייה מן המדף של מדע בדיוני.

ינון אזולאי: את סתם מפריעה עכשיו לשלומית לקרוא, את גוזלת ממנה זמן.

שלומית ארליך: 6,489: במקום המילים "בתור" יבוא "ממשלת כל חתוליה: אין תקציב לחיילים, למשפחות שזקוקות, ולחתולים יש".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

עופר כסיף: החתולים לא יסלחו להם בחיים.

ינון אזולאי: השאלה אם יישארו חתולים ב-2023.

עופר כסיף: יש משפט שאומר "הסקרנות הרגה את החתול".

נירה שפק: שלומית, אל תתני להם להסיט אותך מן הדרך.

שלומית ארליך: 6,570: בסעיף 6, אחרי "הוצאה" יבוא "אזרחי ישראל לא ישכחו ולא יסלחו".

אופיר כץ: למה לא עשיתם את זה לחזירים, את הסירוס הזה?

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ולדימיר בליאק: אתם זוכרים שהיה שר שרצה לעשות לחתולים טרנספר.

ינון אזולאי: נעמה, את חיפאית אז איך לא לקחת כמה שקלים לחזירי הבר שמטיילים בנווה שאנן?

נעמה לזימי: אני גרה בקריית אליעזר, על ההר.

שלומית ארליך: 7,432: אחרי המילים "הנקובים" יבוא "מדובר בתקציב אנטי חברתי עם בשורות שליליות והרסניות שמחלק את המדינה בין מרכז לפריפריה, עשירים ועניים".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

אלכס קושניר: ינון, כמה זמן לקח לכם לכתוב את זה?

ינון אזולאי: לא אני כתבתי.

ינון אזולאי: מגיע קרדיט ליועצים שלי.

אלכס קושניר: כמה זמן לקח להם לכתוב את זה?

ינון אזולאי: אני יכול להתקשר אליהם ולשאול אותם.

ינון אזולאי: אתה שואל כמה הם יכעסו עליי שכך ויתרתי?

ינון אזולאי: אתה צודק.

ינון אזולאי: אולי נחזיר את ההסתייגויות?

אלכס קושניר: לא.

שלומית ארליך: מ-7,613 עד 8,619 אנחנו מורידים.

שלומית ארליך: ביקשת להשאיר את 8,059: בסעיף 6, במקום "הרשאה" יבוא "מזעזע כמה התקציב מיושן ואטום".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלומית ארליך: 8,081: אחרי "הרשאה" יבוא "תקציב הכנסת קשור ב- - - החוק הנורבגי".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלומית ארליך: הוא אמר עכשיו להוריד מ-9,083 עד 10,121.

שלומית ארליך: 10,122: בסעיף 6, אחרי המילים "שכותרתו" יבוא "תקציבי ההסדרים של ממשלת השינוי הם אנטי חברתיים".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלומית ארליך: 10,143:

שלומית ארליך: אחרי המילים "שיא" יבוא "הממשלה הביאה תקציב שהבשורה היחידה שהוא מביא לציבור היא המשך הדשדוש".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלומית ארליך: 10,163:

שלומית ארליך: אחרי המילים "שיא" יבוא "ממשלת אין חמלה".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלומית ארליך: מ-10,200 ועד 11,100 אמרת להוריד.

אופיר כץ: היו לי עוד 40–50 הסתייגות רזרבה שהגשתי.

אופיר כץ: אחשוב מה אעשה איתן.

שלומית ארליך: אנחנו ב-11,120: בסעיף 8, האמור בו יימחק ובמקומו יבוא "תחילתו של חוק זה כאשר תיחקק הצעת חוק איסור כספים קואליציוניים".

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלומית ארליך: 11,125: פסקה (ב) תימחק.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלומית ארליך: 11,126: סעיף 7 יימחק.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

שלומית ארליך: ואחרון, 11,135:

שלומית ארליך: סעיפים 7 ו-8 יימחקו.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: ההסתייגות לא אושרה.

אלכס קושניר: ההסתייגות לא התקבלה.

ינון אזולאי: זה לא אחרון.

ינון אזולאי: אני מתלבט אם לעשות הסתייגות – לא אגיד שמות – אתם רק תגידו לי אם אתם מוכנים או לא.

ינון אזולאי: בסדר?

ינון אזולאי: אם זה יהיה בהסכמה אז אני עושה.

ינון אזולאי: זה קשור להופעה של עופר לוי, אם אפשר להכניס שם הסתייגות.

ינון אזולאי: אני לא מפרט.

נירה שפק: הבנו.

נירה שפק: אני מציעה שלא.

אלכס קושניר: אני לא מכיר.

אלכס קושניר: סיימנו את ההסתייגויות?

אלכס קושניר: יש רביזיות שצריך להסיר.

יצחק פינדרוס: אגיד לך את האמת.

יצחק פינדרוס: מכיוון שבין כה וכה אתה לא נותן לנמק אז אין לי טעם לעשות את הרביזיות.

יצחק פינדרוס: אתה עושה לנו סדרי דיון.

נירה שפק: לפנים משורת הדין בוטלו הרביזיות.

ולדימיר בליאק: הרשימה המשותפת מסירה את הרביזיות.

יצחק פינדרוס: אם אין אפשרות לנמק אז אין לי עניין ברביזיות.

אלכס קושניר: כמה רביזיות יש?

שלומית ארליך: לא הרבה.

אלכס קושניר: נצביע עליהן.

אלכס קושניר: זה רק ל-2021?

שלומית ארליך: זה ל-2021 ו-2022.

שלומית ארליך: יפצלו את זה לשניים.

ינון אזולאי: שלומית, הפיצול – בשמחה רבה, אבל אני רק מתנה בכך שלא יפעילו לנו 98.

שלומית ארליך: נקרא את ההסתייגויות של 2022.

ינון אזולאי: אין בעיה, אני פה.

נירה שפק: גם אנחנו.

אלכס קושניר: רביזיות, בבקשה.

שלומית ארליך: הייתה לנו רביזיה על הסתייגות מס' 4.

אלכס קושניר: מי בעד הרביזיה?

אלכס קושניר: מי נגד?

אלכס קושניר: מי נמנע?

אלכס קושניר: הרביזיה לא אושרה.

אלכס קושניר: הרביזיה לא התקבלה.

שלומית ארליך: הייתה רביזיה על הסתייגות מס' 5.

אלכס קושניר: מי בעד הרביזיה?

אלכס קושניר: מי נגד?

אלכס קושניר: מי נמנע?

אלכס קושניר: הרביזיה לא אושרה.

אלכס קושניר: הרביזיה לא התקבלה.

שלומית ארליך: רביזיה על 8.

אלכס קושניר: מי בעד הרביזיה?

אלכס קושניר: מי נגד?

אלכס קושניר: מי נמנע?

אלכס קושניר: הרביזיה לא אושרה.

אלכס קושניר: הרביזיה לא התקבלה.

שלומית ארליך: זה בקובץ ההסתייגות של סיעת ש"ס וסמוטריץ'.

שלומית ארליך: 17.

אלכס קושניר: מי בעד הרביזיה?

אלכס קושניר: מי נגד?

אלכס קושניר: מי נמנע?

אלכס קושניר: הרביזיה לא אושרה.

אלכס קושניר: הרביזיה לא התקבלה.

שלומית ארליך: 18.

אלכס קושניר: מי בעד הרביזיה?

אלכס קושניר: מי נגד?

אלכס קושניר: מי נמנע?

אלכס קושניר: הרביזיה לא אושרה.

אלכס קושניר: הרביזיה לא התקבלה.

שלומית ארליך: הרביזיה הראשונה של חבר הכנסת סמוטריץ'.

אלכס קושניר: מי בעד הרביזיה?

אלכס קושניר: מי נגד?

אלכס קושניר: מי נמנע?

אלכס קושניר: הרביזיה לא אושרה.

אלכס קושניר: הרביזיה לא התקבלה.

שלומית ארליך: הרביזיה השנייה של חבר הכנסת סמוטריץ'.

אלכס קושניר: מי בעד הרביזיה?

אלכס קושניר: מי נגד?

אלכס קושניר: מי נמנע?

אלכס קושניר: הרביזיה לא אושרה.

אלכס קושניר: הרביזיה לא התקבלה.

שלומית ארליך: הרביזיה השלישית של חבר הכנסת סמוטריץ', סעיף 3(ב).

אלכס קושניר: מי בעד הרביזיה?

אלכס קושניר: מי נגד?

אלכס קושניר: מי נמנע?

אלכס קושניר: הרביזיה לא אושרה.

אלכס קושניר: הרביזיה לא התקבלה.

שלומית ארליך: הרביזיה הרביעית: לחלק ל-(א) ו-(ב).

אלכס קושניר: מי בעד הרביזיה?

אלכס קושניר: מי נגד?

אלכס קושניר: מי נמנע?

אלכס קושניר: הרביזיה לא אושרה.

אלכס קושניר: הרביזיה לא התקבלה.

שלומית ארליך: הרביזיה החמישית: להוסיף לתקנון.

אלכס קושניר: מי בעד הרביזיה?

אלכס קושניר: מי נגד?

אלכס קושניר: מי נמנע?

אלכס קושניר: הרביזיה לא אושרה.

אלכס קושניר: הרביזיה לא התקבלה.

שלומית ארליך: הרביזיה על סעיף 6.

אלכס קושניר: מי בעד הרביזיה?

אלכס קושניר: מי נגד?

אלכס קושניר: מי נמנע?

אלכס קושניר: הרביזיה לא אושרה.

אלכס קושניר: הרביזיה לא התקבלה.

שלומית ארליך: הרביזיה על סעיף 6(ב).

אלכס קושניר: מי בעד הרביזיה?

אלכס קושניר: מי נגד?

אלכס קושניר: מי נמנע?

אלכס קושניר: הרביזיה לא אושרה.

אלכס קושניר: הרביזיה לא התקבלה.

שלומית ארליך: רביזיה על סעיף 6(ג).

אלכס קושניר: מי בעד הרביזיה?

אלכס קושניר: מי נגד?

אלכס קושניר: מי נמנע?

אלכס קושניר: הרביזיה לא אושרה.

אלכס קושניר: הרביזיה לא התקבלה.

ינון אזולאי: מנסור ביקש ממני את הספר של ההסתייגויות.

ינון אזולאי: זה כנראה הולך למקום טוב.

ינון אזולאי: אני כורך לו אותו בעור במתנה.

מנסור עבאס: אני רוצה אותו אלקטרונית.

ינון אזולאי: גם אלקטרונית תקבל אותו.

אופיר כץ: אלכס, תחזיקו אותו קצר, אם הוא מבקש את החוברת של ההסתייגויות אז יש לכם בעיה.

אלכס קושניר: מנסור, יש משהו שאנחנו צריכים לדעת?

ינון אזולאי: הוא שואל איך מחליפים, במקום "מנסור עבאס" שיבוא "בצלאל סמוטריץ'".

שלומית ארליך: רביזיה על סעיף 6(ד).

אלכס קושניר: מי בעד הרביזיה?

אלכס קושניר: מי נגד?

אלכס קושניר: מי נמנע?

אלכס קושניר: הרביזיה לא אושרה.

אלכס קושניר: הרביזיה לא התקבלה.

שלומית ארליך: רביזיה על סעיף 9.

אלכס קושניר: מי בעד הרביזיה?

אלכס קושניר: מי נגד?

אלכס קושניר: מי נמנע?

אלכס קושניר: הרביזיה לא אושרה.

אלכס קושניר: הרביזיה לא התקבלה.

שלומית ארליך: הרביזיה העשירית: "אין לגרוע".

אלכס קושניר: מי בעד הרביזיה?

אלכס קושניר: מי נגד?

אלכס קושניר: מי נמנע?

אלכס קושניר: הרביזיה לא אושרה.

אלכס קושניר: הרביזיה לא התקבלה.

אלכס קושניר: אנחנו עוברים להצבעה על הצעת חוק התקציב.

אלכס קושניר: לא?

אלכס קושניר: מה אנחנו עושים עכשיו?

שלומית ארליך: קודם אנחנו אומרים שוב את המספרים, שיהיה ברור לפרוטוקול, ואז נצביע סעיף-סעיף על החלק המילולי.

שלומית ארליך: אנחנו מתחילים בהצעת חוק התקציב לשנת הכספים 2021.

שלומית ארליך: בסעיף 2(א), תקראו את המספרים המדויקים.

אסף וקסלר: המספר הראשון צריך להיות 609,143,215,000.

אסף וקסלר: המספר השני צריך להיות 438,842,834,000.

אסף וקסלר: המספר השלישי צריך להיות 170,300,381,000.

אסף וקסלר: בסעיף 3(א) - - -

שלומית ארליך: שמדבר על תקציב הוצאה מותנית בהכנסה.

אסף וקסלר: המספר הראשון צריך להיות 40,623,083,000.

אסף וקסלר: המספר השני צריך להיות 31,120,561,000.

מנסור עבאס: זה שלנו.

אופיר כץ: הכול שלכם.

אלכס קושניר: מנסור, יש לך מצב רוח טוב בשעה כזאת, אני רואה.

ינון אזולאי: יש פה הודעה לפרוטוקול על חלק מן התקציב.

אופיר כץ: אם אתה היית זוכה ב-33 מיליארד לא היה לך מצב רוח טוב?

אלכס קושניר: אני מבקש להמשיך.

ינון אזולאי: הוא אומר את זה אפילו בלי לגמגם.

אסף וקסלר: תקציב הוצאה מותנית בהכנסה, תקציב פיתוח על חשבון ההון יהיה 9,502,522,000.

אסף וקסלר: בסעיף 5, שיא כוח אדם לשנת הכספים 2021: בסעיף (א) המספר הנכון הוא 94,211.

אסף וקסלר: בסעיף 6, מפעלים עסקיים: המספר הוא 30,485,722,000.

אסף וקסלר: בסעיף 6(ג): המספר הוא 36,406.

שלומית ארליך: אפשר להצביע על סעיף 1.

אלכס קושניר: מי בעד סעיף 1?

אלכס קושניר: מי נגד?

אלכס קושניר: מי נמנע?

אלכס קושניר: סעיף 1 אושר.

אלכס קושניר: סעיף 1 התקבל.

שלומית ארליך: סעיף 2 הוא תקציב ההוצאה לשנת הכספים 2021.

אלכס קושניר: מי בעד סעיף 2?

אלכס קושניר: מי נגד?

אלכס קושניר: מי נמנע?

אלכס קושניר: סעיף 2 אושר.

אלכס קושניר: סעיף 2 התקבל.

שלומית ארליך: סעיף 3: תקציב ההוצאה המותנית בהכנסה לשנת הכספים 2021.

אלכס קושניר: מי בעד סעיף 3?

אלכס קושניר: מי נגד?

אלכס קושניר: מי נמנע?

אלכס קושניר: סעיף 3 אושר.

אלכס קושניר: סעיף 3 התקבל.

שלומית ארליך: סעיף 4: הרשאה להתחייב לשנת הכספים 2021.

אלכס קושניר: מי בעד סעיף 4?

אלכס קושניר: מי נגד?

אלכס קושניר: מי נמנע?

אלכס קושניר: סעיף 4 אושר.

אלכס קושניר: סעיף 4 התקבל.

שלומית ארליך: סעיף 5: שיא כוח אדם לשנת הכספים 2021.

אלכס קושניר: מי בעד סעיף 5?

אלכס קושניר: מי נגד?

אלכס קושניר: מי נמנע?

אלכס קושניר: סעיף 5 אושר.

אלכס קושניר: סעיף 5 התקבל.

שלומית ארליך: סעיף 6: מפעלים עסקיים, הרשאה להתחייב, שיא כוח אדם - - - 2021.

אלכס קושניר: מי בעד סעיף 6?

אלכס קושניר: מי נגד?

אלכס קושניר: מי נמנע?

אלכס קושניר: סעיף 6 אושר.

אלכס קושניר: סעיף 6 התקבל.

שלומית ארליך: תחולת חוק יסודות התקציב, סעיף 7.

אלכס קושניר: מי בעד סעיף 7?

אלכס קושניר: מי נגד?

אלכס קושניר: מי נמנע?

אלכס קושניר: סעיף 7 אושר.

אלכס קושניר: סעיף 7 התקבל.

שלומית ארליך: סעיף 8: תחילה.

אלכס קושניר: מי בעד סעיף 8?

אלכס קושניר: מי נגד?

אלכס קושניר: מי נמנע?

אלכס קושניר: סעיף 8 אושר.

אלכס קושניר: סעיף 8 התקבל.

שלומית ארליך: סעיף 9: פרסום.

אלכס קושניר: מי בעד סעיף 9?

אלכס קושניר: מי נגד?

אלכס קושניר: מי נמנע?

אלכס קושניר: סעיף 9 אושר.

אלכס קושניר: סעיף 9 התקבל.

שלומית ארליך: הצעת חוק התקציב לשנת הכספים 2022.

שלומית ארליך: בסעיף 2(א), תקציב ההוצאה לשנת הכספים, תקריא את הסכומים.

אסף וקסלר: הסכומים המדויקים הם: 572,934,898,000.

אסף וקסלר: זה המספר הראשון.

אסף וקסלר: המספר השני הוא 401,140,602,000.

אסף וקסלר: המספר השלישי הוא 171,794,296,000.

אסף וקסלר: בסעיף 3(א), תקציב ההוצאה המותנית בהכנסה לשנת הכספים 2022: המספר הראשון הוא 41,326,382,000.

אסף וקסלר: המספר השני הוא 31,381,736,000.

אסף וקסלר: המספר השלישי הוא 9,944,646,000.

אסף וקסלר: בסעיף 5: שיא כוח אדם לשנת הכספים 2022: המספר המדויק הוא 95,949.

אסף וקסלר: בסעיף 6(א): המספר המדויק הוא 26,828,235,000.

שלומית ארליך: זה מפעלים עסקיים.

אסף וקסלר: בסעיף 6(ג): המספר המדויק לשיא כוח האדם למפעלים העסקיים הוא 36,403.

שלומית ארליך: אתה יכול להצביע על סעיף 1: הגדרות.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: הסעיף אושר.

אלכס קושניר: הסעיף התקבל.

שלומית ארליך: סעיף 2: תקציב ההוצאה לשנת הכספים 2022.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: הסעיף אושר.

אלכס קושניר: הסעיף התקבל.

שלומית ארליך: סעיף 3: תקציב ההוצאה המותנית בהכנסה לשנת הכספים 2022.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: הסעיף אושר.

אלכס קושניר: הסעיף התקבל.

שלומית ארליך: סעיף 4: הרשאה להתחייב לשנת הכספים 2022.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: הסעיף אושר.

אלכס קושניר: הסעיף התקבל.

שלומית ארליך: סעיף 5: שיא כוח אדם לשנת הכספים 2022.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: הסעיף אושר.

אלכס קושניר: הסעיף התקבל.

שלומית ארליך: סעיף 6: מפעלים עסקיים, תקציב הרשאה להתחייב, שיא כוח אדם ותחזית תקבולים לשנת הכספים 2022.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: הסעיף אושר.

אלכס קושניר: הסעיף התקבל.

שלומית ארליך: סעיף 7: תחולת חוק יסודות התקציב.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: הסעיף אושר.

אלכס קושניר: הסעיף התקבל.

שלומית ארליך: סעיף 8: תחילה.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: הסעיף אושר.

אלכס קושניר: הסעיף התקבל.

שלומית ארליך: סעיף 9: פרסום.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: הסעיף אושר.

אלכס קושניר: הסעיף התקבל.

אלכס קושניר: חברים, אני רוצה לומר לכם כמה מילים.

ינון אזולאי: לפני כן, אנחנו מגישים רביזיה על שניהם.

אלכס קושניר: זה לא ייקח זמן רב.

אלכס קושניר: אז אנחנו ניפגש בשעה 3:30 בשביל להצביע על הרביזיה.

אלכס קושניר: אני חושב שעברנו פה תהליך מאוד מאוד משמעותי, קודם כול למדינה, כי התקציב האחרון שהתקבל כאן בכנסת היה במרץ 2018.

אלכס קושניר: בתקציב הזה יש המון בשורות.

אלכס קושניר: יש חוק הסדרים שמביא הרבה מאוד רפורמות, שלא אפרט, כולם יודעים, כולם מכירים, ואני גם עייף.

אלכס קושניר: אני רוצה להגיד תודה גם לחברי הקואליציה שהיו איתי פה כל הזמן וגם לחברי האופוזיציה שהופיעו פה לכל דיון ודיון, ולמרות הכעסים שהיו - - -

ינון אזולאי: אני חייב לעצור אותך ולהגיד שבפעם הזאת באמת האופוזיציה נרמסה.

ינון אזולאי: עם כל החיוכים שלנו פה, אבל נרמסנו וזה לא היה הוגן.

אלכס קושניר: ינון, אני עוד פעם אומר לך, למרות כל הפיצוצים והכעסים ואי-ההסכמות שהיו, היום אני רוצה להגיד לכם תודה.

אלכס קושניר: תודה על כך שלקחתם חלק, על כך שהשפעתם.

אלכס קושניר: חברי הקואליציה, עשינו פה תהליך מדהים.

אלכס קושניר: אני מזכיר שלאף אחד פה לא היה ניסיון בהעברת תקציב בכנסת ועשינו את זה ביחד, עשינו את זה היטב, עמדנו בזמנים.

אלכס קושניר: תודה רבה לערוץ הכנסת, לדובר הוועדה, למחלקת הפרוטוקולים, למפעילי הזום, ליועצים המשפטיים, למנהל הוועדה, לצוות הוועדה, לכל היועצים של כולנו, שעובדים אתנו כל הזמן, לסדרנים ולעובדי הכנסת שנותנים לנו כאן לעבוד.

אלכס קושניר: אנחנו ניפגש במליאה ושם נצביע על הצעת החוק לקראת הקריאה השנייה והשלישית.

אלכס קושניר: אנחנו ניפגש בשעה 3:31 בשביל להצביע על הרביזיה.

אלכס קושניר: תודה רבה.

אלכס קושניר: אני מחדש את הישיבה.

אלכס קושניר: אנחנו מצביעים על רביזיה להצעת חוק התקציב לשנת 2021.

אלכס קושניר: מי בעד הרביזיה?

אלכס קושניר: מי נגד?

אלכס קושניר: מי נמנע?

אלכס קושניר: הרביזיה לא אושרה.

אלכס קושניר: פה אחד הרביזיה לא התקבלה.

אלכס קושניר: רביזיה נוספת על הצעת חוק התקציב לשנת 2022.

אלכס קושניר: מי בעד הרביזיה?

אלכס קושניר: מי נגד?

אלכס קושניר: מי נמנע?

אלכס קושניר: הרביזיה לא אושרה.

אלכס קושניר: גם הרביזיה הזאת לא התקבלה.

אלכס קושניר: לפיכך ועדת הכספים סיימה את עבודתה והכינה את תקציב 2021 ו-2022.

אלכס קושניר: הישיבה נעולה.